
Az íróról:
Charles Sarolea (*1870 Tangeren, Belgium, +1953 Edinburgh, Skócia) belga nyelvész és író. Az edinburghi egyetem tanára volt orosz bolsevik forradalom idején. Hosszú éveken át tanulmányozta az orosz nyelvet, irodalmat és történelmet. A forradalom  előtti időkben ismételten hosszabb időt töltött Oroszországban majd a forradalom után ismét egy nagy tanulmányutat tett Szovjet-Oroszországban.

Tapasztalatait ebben a világsikert aratott művében meg, amely az egyik legkiválóbb antibolsevista könyvként ismert. Munkája a kezdeti Szovjet-Oroszország viszonyai pártatlan ismertetését nyújtja az olvasónak.

Sarolea tanár úr saját egyéni véleményét nem erőszakolja olvasóra: keresetlen, pártatlan egyszerűséggel mondja el azt, amit látott. Szinte ridegen ragaszkodik a tényekhez: szigorúan kerüli a pátoszt és óvakodik minden túlzástól. Könyvét éppen az teszi értékessé, hogy az olvasó végre tiszta képet kap a zsidó-bolsevik uralom kezdeti időszakáról úgy, hogy minden befolyástól mentesen alkothatja meg véleményét.

A tényeknek ilyen rideg leszögezése visszatetszést kelthet egyes körökben. Érthető, mert sokkal könnyebb a gyűlölet által sugalmazott túlzásokkal szembeszállni, mint meghazudtolni azokat az egyszerű igazságokat, amelyeket Charles Sarolea tanár személyes tapasztalatai alapján pártatlanul előad.

Ebből a könyvből hiányzik minden túlzás, minden gyűlölet és minden pártoskodás. Ez a könyv a tények sorozata - és a tények önmagukért beszélnek.

I. FEJEZET
SZOVJET-OROSZORSZÁGI BENYOMÁSOK MOSZKVA: A KOMMUNIZMUS GÓCPONTJA

Több, mint tizennyolc éve annak, hogy először látogattam el Moszkvába. 1905-ben szemtanúja voltam az első forradalom hirtelen összeomlásának; az Úr 1923. évében pedig a második forradalom lassú haldoklásának.

1905-ben Moszkva még vidéki város volt; ma a bolsevista Internacionálé székhelye, és lakossága két és fél millióra rúg. Bismarck, aki az orosz dolgokban szakértő volt, és aki maga is majdnem orosz állami szolgálatba lépett, Moszkvát tartotta a világ legszebb és legeredetibb városának. Én is egyetértek a vaskancellárral annyiban, hogy Moszkva — még mai züllésében is — megtartotta érdekes jellegét. Ma is Szent Oroszország metropolisza és az ortodox hit Mekkája. Még mindig a Kelet és a Nyugat találkozóhelye ... Még mindig egyharmad részben európai, kétharmad részben pedig bizánci és ázsiai...

A város külső képe keveset változott. A Romanov sas még ott díszeleg a templomok tornyán. Az utcákon ma is a jólismert típusokkal találkozunk. Ugyanazzal az „izvozcsik"-kal alkudoznak, aki ugyanabban az ósdi viseletben éppen úgy alkudozik velünk, mint régente, és a barátságos alkudozás után éppen úgy sikerül a fuvar árát 3 shillingről 9 penc-re leszorítanunk, mint régen. Mellesleg megjegyezve, csodálatos, hogy a szovjet kormány nem terjesztette ki figyelmét a moszkvai „izvozcsik"-ra, aki megmaradt egyszerű, konzervatív parasztnak. Az a nyolcezer nyári kocsis, valamint az a tizenkétezer kocsis, aki télen a szánok bakján gubbaszt, egyáltalában nincsen „beszervezve" és még ma is a „kínálat és kereslet", valamint a szabad verseny esélyeinek van kitéve.

ÁLTALÁNOS ELSZEGÉNYEDÉS

Jelenleg éppen annyi a katona, mint a háború előtt volt, de hosszú, lógó köpenyük, ijesztő fövegük valahogyan félelmetesebbekké és keletiebbekké teszi őket. Hivatalnok viszont sokkal több van, mint volt a háború előtt; de leginkább az utcai koldusok szaporodtak el. A szegénység általános és nyomasztó; a lakosság túlnyomó része rongyokban jár. Németországban az idegennek kutatni kell a szegénység után, mert ott a szegénység szégyenkezve elrejtőzik; viszont Moszkvában a nyomor és a piszok mindenhová betolakszik.

Nyilvánvaló, hogy a felsőbb társadalmi osztályok elszegényedése egyáltalában nem hozott jólétet az alsóbb néprétegekre; a túlzsúfolt villamos kocsikon csak nagyritkán látható egy-egy tisztességesen öltözött ember. Éjfélkor, színházból jövet, a sötét utcákon ezer és ezer apró gyermekkel és öregasszonnyal találkozunk, akik cipőzsinórt, cigarettát, kenyeret és almát árulnak.

Mindig igyekeztem valamit felfedezni, ami a mai rendszer mellett szólna, és megvallom, szívesen vállaltam volna a védőügyvéd szerepét.

Valami, amit hajlandó lettem volna a kormányzás javára írni, az a tapasztalatom volt, hogy a város szívében az utcák mintha tisztábbak lettek volna, mint a háború előtt. A kormány ugyanis a munkanélküliek egy részét rendeli ki azoknak az utcáknak tisztántartására, ahol az idegenek megfordulnak. Ez nem jelent megterhelést az állam részére, miután a tisztántartás költségeit a házak lakói viselik. A második körülmény, amely a kormányzás javára látszott tanúskodni, az aránylagos élet- és vagyonbiztonság volt. A szovjet kormány ugyanis tisztára a kiterjedt és megbízható rendőri szervezetre támaszkodik, csak természetes tehát, hogy a rendőrség híven teljesíti legelemibb kötelességét: a töltényes rend fenntartását... És miután maga a kormány az úr élet és tulajdon felett, nem hajlandó ezen a téren tisztességtelen versenyt eltűrni magánvállalkozók rablásai formájában. Az orosz éjjeli élet éjfélkor kezdődik és rendesen a hajnali órákban ér véget. Úgyszólván naponta sötét utcákon és külvárosokon bandukoltam hazafelé, de egyetlenegyszer sem támadtak meg.

Ám elhamarkodott dolog volna ebből arra következtetni, hogy a biztonság nagyobb, vagy akárcsak olyan is, mint volt háború előtt. Annak az idegen követségnek épületébe, amelyben tizennyolc hónapig laktam, éppen ötször törtek be. A legutóbbi alkalomkor a követség egyik tagja megsebesült, egy betörőt pedig megöltek. Máig is a követség valamelyik tagja áll őrt éjjelenkint. A Varsóból Moszkvába közlekedő nemzetközi vonat, amelyen én is utaztam, az utóbbi hónapok folyamán kétszer is rablótámadás áldozata volt; az utasokat pénzüktől és poggyászukból mind kifosztották.

Megjegyzendő, hogy bár Moszkva utcáin aránylag biztonság uralkodik, az igazságszolgáltatás módja nem egészen egyezik meg a mi felfogásunkkal. Sohasem voltam törvényszéki tárgyaláson, de már a szovjet újságok olvasása is némi betekintést - engedett az igazságszolgáltatás rejtelmeibe. Moszkvai tartózkodásom alatt például egy szenzációs tárgyalás játszódott le. A város legnépszerűbb és legfényesebb fürdőjének 20 tisztviselőjét azzal vádolták, hogy az intézetbe prostituáltakat csempésztek be. Ezt a fürdőt a lakosság tízezrei látogatják, így a botrányt nem lehetett elsimítani. A vádlottak nagy részét háromtól öt évig terjedő börtönbüntetésre ítélték. Minthogy azonban a vádlottak hamisítatlan kommunista elveket vallottak, „valódi proletárok" voltak, és ez volt az első bűnözésük, az elítéltek az első bűnözésről szóló törvényszakaszban biztosított kedvezményben részesültek, s szabadon bocsátották őket.

AZ ITALKÉRDÉS

Az orosz élettel kapcsolatosan még volt valami, amiről azt reméltem, hogy a szovjet hatóságok javára könyvelhetem el: a szeszes italokról szóló rendelkezések. Igaz, hogy a „vodkát" eredetileg a cári kormány tiltotta el, de a szovjet hatóságoknak legalább megvan az az érdemük, hogy a tilalmat fenntartották. Oroszország mai napig „vodkamentesnek" mondható, és való igazság, hogy csak nagyritkán látható részeg ember az utcán. Azonban egyenesen megdöbbentem a rengeteg kocsma láttára. Vannak utcák, amelyekben minden második ház egy „pivnaja", azaz sörház. Idegenek nem igen lépik át ezeknek a helyeknek a küszöbét a visszataszító környezet és az ott uralkodó émelyítő levegő miatt. Igyekeztem ellenszenvemet leküzdeni és gyakori látogatója voltam ezeknek a „pivnajáknak", miután sehol sem lehetett oly kitűnően megfigyelni az orosz proletariátust. Világéletemben nem láttam ennyi részeg embert! De van annyi eszük, hogy nem mozdulnak ki a házból mindaddig, amíg a mámor el nem száll, és ők megint nyugodtan nézhetnek a rendőr szemébe. Ezért látni oly kevés részeg embert az utcán. Ha már most elgondoljuk, hogy a munkások százezrei járnak ezekre a helyekre, és hogy a sör Moszkvában drágább, mint Londonban, akkor megértjük, miért kénytelen sok ezer gyermek és asszony éjjelente koldulva az utcákat róni.

A KÖZÉPOSZTÁLY SZENVEDÉSEI

Azt már említettem, hogy Oroszországban a proletár szennyben és nyomorban él, ám a középosztály helyzete még szomorúbb. Nem tudom, hogy vajon az új kommunista burzsoázia — az a másfélmillió hivatalnok, aki a bolsevista bürokráciát képviseli — jobban él-e ma, mint azelőtt, de hogy a régi középosztály ma sokkal rosszabb helyzetben van, mint volt, az egyszer bizonyos. Nekik ugyan nincsen felesleges pénzük italra! Meglátogattam számos egyetemi kollégámat, valamint az arisztokrácia egyes tagjait. Mindig éjjel mentem, nehogy látogatásaim őket kompromittálhassák az uralkodó hatalmasok szemében. Legtöbbje nyomorult egy-két szobában lakott. Egy egyetemi tanár átlag 3 fontot keres havonta (kb. egymillió korona), amit úgy igyekszik megnövelni, hogy apránkint eladogatja holmiját és különmunkát végez a kormány részére. A hatóságok szemében az egyetemi tanár „gyanús", olyannyira, hogy csak nagynehezen bírja saját gyermekeit az egyetemre beíratni, még akkor is, ha történetesen ó maga tanít ugyanazon az egyetemen. A helyeket azoknak a leányoknak és fiúknak tartják fenn, akik a felülről jóváhagyott ateista és bolsevista elveket vallják. Ilyenformán a moszkvai egyetemen az orvostanhallgatók 80 százaléka kommunista zsidó.

A középosztály és az arisztokrácia többsége koldulásra és testi munkára kényszerül. Megérkezésem napján gépkocsin haladtam végig a belvároson; útközben a tömegben megláttam egy katonás külsejű urat, aki régi cári ezredes vagy tábornok lehetett. Másnap ott koldult az utcasarkon. Kocsmákban és proletár étkezdékben gyakran láttam felszolgálni úri hölgyeket. Egyszer egy szép fiatal hölgyre bukkantam, aki kétségbeesett arccal dulakodott egy részeg emberrel. Hozzám fordult: „C'est a devenir folle ici..." („Itt meg kell bolondulni...") sóhajtotta. Máskor meg az történt, hogy egy igen előkelő kinézésű kiszolgálóleányt megdicsértem kitűnő francia kiejtése miatt, mire ő így válaszolt: „Igazán nem az én érdemem, hogy jól beszélek franciául, miután gyermekkoromban állandóan franciául beszéltem a gyermekszobában." Megtudtam, hogy ez az előkelő kinézésű kiszolgálóleány X... grófnő, az orosz arisztokrácia egyik legfényesebb nevének viselője.

A SZÍNHÁZ

Panem et circenses" (kenyeret és játékokat); ez volt a római cézárok jelszava közvetlen a római birodalom bukása előtt A bolsevista vezérek kevésbé szerencsések, mint volt Tiberius vagy Nero, mert nem tudnak elegendő kenyeret előteremteni a dolgozók számára. De legalább a játékokat, vagyis a színházakat, amelyek még a cárok uralma alatt épültek
— fenn tudják tartani...

Amint ezt másutt is észlelhettem, Moszkva népe is fontosabbnak tartja a mulatságot a mindennapi élet szükségleteinél. A színházaknál minden a régiben maradt. Moszkvában az orosz balett teljes pompájában hetenként kétszer látható; a Théatre d'Art most is folytatja merész kísérletezéseit a színjátszás terén. A Nagy Operában Wagnert láttam, teljesen újszerű rendezésben. A drámai színházakban Shakespeare, Bemard Shaw és Wilde Oszkár darabjait adták. Egy zenekari ülés 10-15 shillingbe kerül (kb. 175-200 ezer koronába). De míg az idegen kénytelen megfizetni a magas árakat, addig a közönség tetemes része igen keveset, vagy éppen semmit sem fizet. Nagyszámú szabadjegy áll a bolsevista hivatalnoki kar rendelkezésére. Ha az ember elgondolkodott az operák, balettek és drámák tartalma felett, úgy megdöbbentően hatott az ellentét: a lelkes közönség, amely estéről-estére bolsevista környezetből belekerült egy előkelő világba, ahol hős királyok és délceg lovagok egymással versenyeznek a romantika és a vitézség terén.

Egy este Csicserin, a külügyminiszter vendége voltam, aki egy kitűnő Lohengrin-előadásra hívott meg páholyába. Szóvá tettem előtte azt, hogy a legtöbb bolsevista színházban az előadott darabok, szerintem akaratlanul is, a bolsevistaellenes propaganda céljait szolgálják. Csicserin udvariasan megjegyezte, hogy mégiscsak lehetetlen volna egy zenei műremeket elítélni csak azért, mert szerzője nem sejtette meg jó előre a bolsevizmus eljövetelét. Én tökéletesen igazat adtam a kiváló államférfiúnak, de mégis fennáll az a különös ellentét, amely az egyes előadások légköre és az egész kommunista rendszer között észlelhető.

A valóság az, hogy a bolsevista vezérek már régóta rájöttek arra, hogy bizony jó volna a színházat is szolgálatukba állítani, de ezirányú törekvéseik mindeddig csütörtököt mondtak. Egy szép napon ellátogattam az egyik kimondottan bolsevista jellegű színházba. Egy „Spartacus" című kubista drámát játszottak. Kommunista szempontból az előadás lehangoló volt és éppen nem szolgálta a kitűzött célt. Spartacus ugyanis, a szociális harc vezetője, áldozatul esik próbálkozásainak, és a római rabszolgák még súlyosabb rabságba esnek. A bolsevista vezéreket azonban semmi sem kedvetleníti el. Újabban egy hatalmas bizottság alakul azzal a céllal, hogy legalább a mozgóképszínházakat használják fel az igaz hit terjesztésére. Azonban attól tartok, hogy a mozi sem fog jobban beválni, mint a színház. Még ha rá is lehetne venni az embereket arra, hogy végignézzenek egy bolsevista filmet, ezeknek a filmeknek az előállítása rettenetes összegeket nyelne el. A kormány kasszája pedig üres... A moszkvai mozik legalább addig is olcsó és szenzációs filmekkel mulattatják a közönséget.

Amikor Moszkvába érkeztem, nem mentem mindjárt szállodába, hanem az egyik követség vendégszeretetét élveztem és az éppen távol levő követ lakosztályában laktam. Visszaérkezésekor áthurcolkodtam egy hatalmas szovjet szállodába, amelynek 200 szobája volt. A legtöbb régi szállodát állami hivatallá alakították át, a megmaradtakat pedig szocializálták. Itt is, akárcsak a színházakban, az az elv uralkodik, hogy csak az idegen fizet a szovjet hivatalnok helyett is, aki viszont semmit sem fizet. Az én szobám ára körülbelül egy fontot tett ki naponta (kb. 350 ezer korona), de nem mondhatnám, hogy a nyújtott kényelem arányban állott volna ezzel az árral. Huszonnégy óráig kellett várnom, amíg végre egy mosdót állítottak szobámba. Tíz napon keresztül egy és ugyanazon törülközőt voltam kénytelen használni és cipőimet magam tisztítottam Csodálatos módon ugyanaz a háziszolga és pincér, aki nem mutatkozott hajlandónak engem kiszolgálni, hajlandó lett volna tőlem borravalót elfogadni. Távozásomkor a főpincér egyenesen megkérdezte tőlem, vajon nem kap-e borravalót? Megmagyaráztam neki, hogy miután semmi szolgálatot sem teljesített, nem látom be, miért adnék neki borravalót. Tény az, hogy a bolsevista paradicsomban a dolgozó gyakran húz fizetést anélkül, hogy ezért megdolgozott volna.

A SZOVJET ÉS A VALLÁS

A háború előtt a Moszkvába érkező idegen legelőször is a Kremlbe látogatott el. Mai napig is a Kreml Szent Oroszország legcsodálatosabb látványossága: magában foglalja Oroszország történelmének 400 esztendejét. Város a városban, citadella és arzenál, paloták és nyilvános épületek, kolostorok és kápolnák csodálatos keveréke. Ma a Kreml a kormány székhelye, melyet a szovjet katonaság gondosan őriz és nem engedi be a tömegeket. Azonban én mégis engedélyt kaptam, hogy két zsidó hivatalos egyén kíséretében oda is ellátogathassak.

Mellesleg megjegyezve, mind Moszkvában, mind később Petrográdban, kísérőim kivétel nélkül mindig a héber fajhoz tartoztak... Vezetőm egyszer egy francia, másszor egy művelt svájci zsidó volt, aki ismerte összes Nelson-kiadásaimat. Más alkalomkor kirándulásaimon egy berlini zsidó kísért, aki erős német kiejtéssel beszélt oroszul. Petrográdban viszont egy fiatal amerikai zsidó társaságát élvezhettem, aki hajdan gyógyszerész, abban az időben pedig a külügyminisztérium tagja volt és olyan zsidós kiejtéssel beszélt angolul, hogy alig bírtam megérteni.

Teljes két óra hosszáig időztünk a Kremlben, de egyetlenegy templomba sem volt szabad bemennünk. Márpedig a templomok a Kreml fő látványosságai. Ez ismét csak azt bizonyítja, hogy ha az ember hivatalosan utazik Oroszországban, úgy éppen csak azt látja, ami a szovjet hatóságoknak jólesik. Az Antikrisztus köztársaságában, ahol még az iskolás gyermekektől is megkövetelik, hogy nyilvánosan hitet valljanak az ateizmus mellett, a keresztény templom „tilalmas".

Ebben az esetben valószínűleg még más ok is közrejátszott, amely miatt nem akarták az idegeneket a templomba beengedni. A Kreml templomaiban ugyanis valamikor a kereszténység legcsodálatosabb kincsei voltak felhalmozva. Minden egyes „ikon" (szentkép) a legértékesebb drágakövekkel volt ékesítve. Mindezeket a drágaságokat ellopták... Érthető tehát, ha a bolsevista kormány szeméremérzete tiltakozik az ellen, hogy ezeket a rablásokat velük nem egyetértő és kritikát gyakorló idegenek előtt leleplezze.

Ezzel kapcsolatosan még valamiről akarok megemlékezni. A Kremlen kívül fekszik egy híres kegyhely, az „Ibéri Szűz" kápolnája. Ez előtt még ma sem halad el az ortodox hívő anélkül, hogy keresztet ne vessen. A kápolna homlokzatára a szovjet hatóságok a következő felírást helyezték el: „A vallás a nép ópiuma". Ez nem csupán frázis, ez tényleg hivatalos felfogás. Trockij nemrég megjelent, feltűnést keltő könyvében a mozit ajánlja a keresztény méreg legjobb ellenszerének!

Nem fejezhetem be ezt a fejezetet anélkül, hogy meg ne említsem Moszkva múlt nyári fő látványosságát: a Nagy Orosz Kiállítást. Meg kell adni, hogy a nagymérvű kiállítási épületek pár hónap alatt való felállítása csakugyan a jó és gyors szervezés diadalának mondható. A kiállításnak nemzeti és csaknem kizárólag agrár jellege volt, csupán igen kevés, főleg német ipari .cég részvételével. De miután Oroszország tényleg elsősorban agrárállam, tehát a kiállítás Oroszország hű képét mutatta. A kiállítás megszervezése jellemző a jelenlegi kormány módszereire. Megtudtam, hogy az építkezéshez szükséges deszkákat, valamint általában a nyersanyagot rekvirálás útján teremtették elő, megtudtam azt is, hogy a szállítók sohasem látták pénzüket. Azokat, akik túl hangosan követelőztek, egyszerűen lecsukták. Viszont tagadhatatlan, hogy a kiállítás iskolapéldája volt a jó propagandának.

Az oroszok mindig nagyszerűen értettek a hivatalos propagandához. A történetírók azt állítják, hogy mikor Nagy Katalin elhatározta, hogy beutazza a birodalom déli részeit, Potyemkin herceg, a cárnő kedvence és kegyence, jó előre gondoskodott arról, hogy az uralkodónőt mindenütt „virágzó falvak" köszöntsék, bizonyítékául annak a jólétnek, amelyben alattvalói élnek. A kiállítás épületei épp olyan hatalmasok voltak, mint régente Potyemkin falvai. A szigorú útlevélrendeleteket megenyhítették, hogy ezzel is több idegent csábítsanak Moszkvába; az én diplomáciai útlevelemen is az áll, hogy a kiállítás látogatására jöttem Oroszországba. Igaz, hogy a valóságban vajmi kevés idegen nézte meg a kiállítást, mégis elérték a fő célt, mert a városokra és a falvakra a hatóságok ráparancsoltak, hogy saját költségükön száz- és százezer gyermeket és parasztot küldjenek a kiállítás megtekintése végett Moszkvába. így történt, hogy a kiállítást úgy tüntették fel, mint az uralkodó rendszer felvilágosodott politikájának fényes diadalát.

II. FEJEZET

SZENTPÉTERVÁR: A HALDOKLÓ VÁROS

A szovjet államvasutakon Moszkvából Petrográdra lehetett legkényelmesebben utazni; az út egy éjjelen át tart. Azon a nemzetközi vonaton, amely hetenként háromszor indul Varsóból Moszkvába, csupán egy hálókocsi volt, fél tucat utassal, dacára a kiállítás vonzerejének; viszont a Moszkvából Petrográdba menő vonat három hálókocsival közlekedett, amely rendszerint megtelt bolseviki tisztviselőkkel. Ez a vonat nemcsak a legkényelmesebb, de a leggyorsabb is. Egynéhány óra alatt mintha egy más világba jutna az ember. Lesznek olvasók akik talán azt hiszik, hogy Moszkvát túl sötét színekkel ecseteltem. De Petrográdhoz hasonlítva Moszkva az ígéret földjének látszik. A bolsevista felfordulás katasztrofális következményeit egész teljességükben csak Petrográdban lehet megfigyelni!

Ma Petrográd az úgynevezett „északi kommün" székhelye. A Romanovok autokráciája helyébe Zinovjev-Apfelbaum elvtárs diktatúrája lépett, aki a bolsevizmus legtehetségesebb és legbefolyásosabb zsidó vezetői közé tartozik. Petrográd, hajdan a zsarnokság fészke, 1917-ben az orosz szabadság bölcsőjévé lett. Azon a bizonyos végzetes márciusi napon itt pecsételte meg a cárizmus sorsát két hűtlen ezred lázadása. Érzelmi momentumok, s talán a hálaérzet egy neme, arra indíthatták volna a kormányt, hogy meghagyja Petrográdot Szovjet-Oroszország fővárosának. Ám a bolsevista kormányt mindennel inkább lehetne vádolni, mint azzal, hogy elhatározását érzelmi mozzanatok befolyásolnák. Petrográdot fel kellett áldozni. Igen fontos politikai és stratégiai okok azt követelték, hogy az ország fővárosa Moszkva legyen. Elsősorban erre a dél-oroszországi városra, melynek hűsége kétséges és ingadozó volt, kellett egész súllyal ráfeküdni. A múltban Moszkva, a szlavofilok hazája, gyakran tanúsított nemzeti és reakciós hajlandóságokat. Másodsorban Moszkvát már fekvésénél fogva sem lehet elfoglalni, ha védekezésről van szó, erősen áll, amint ez a napóleoni hadjáratok folyamán is bebizonyosodott. Támadás céljaira pedig épp oly alkalmas, amint ezt a legutóbbi, az ukránok és lengyelek ellen folytatott háború is bebizonyította.

Oroszország székhelyének áthelyezése Petrográdból Moszkvába egyértelmű volt az előbbi halálos ítéletével, mert Petrográd jelentősége a múltban is csupán mesterséges volt. A városnak nincs sem földrajzi, sem gazdasági előnye, nedves, mocsaras területen épült, amelyet időnként árvíz lep el. Létét csupán Nagy Péter cár parancsszavának köszönheti.
Érdekes, hogy csaknem száz éve annak, hogy Custine márki egy könyvében megjósolta a főváros elkerülhetetlen végletét. Megjósolta, hogy a város politikai összeomlás áldozata lesz. Custine mintha látomásban előre látta volna azt, hogy Petrográdnak csak mint a fényűzés és az örömök városának van létjogosultsága, ha megmarad az udvar és a társas élet, a bürokrácia s a hadsereg székhelyének. Európa számos más városa, mint például Trieszt, Riga vagy Bécs, a háború után szintén sokat vesztett jelentőségéből, mert kiestek a kereskedelmi élet útvonalából, ám ezek a városok fognak még jobb napokat is látni. Viszont Petrográd, amint egyszer elvesztette jelentőségét, mint az ország székhelye, azt soha többé visszanyerni nem fogja. Nem lehet feltámasztani, kénytelen lesz a megváltozott viszonyokba beleilleszkedni. Mint ahogy apáink a középkori Róma romjait szemlélték, úgy fogják a turisták nemsokára Petrográd romjait megtekinteni. Hat éve annak, hogy a szovjetek uralma áll és Petrográd máris haldoklik!

Pedig Petrográd halála a világ egyik legnagyszerűbb városának pusztulását jelenti. Mert Petrográd még sokkal kolosszálisabb méreteken épült, mint Moszkva. Ebben a városban még több pompás palotát, gránit-gátat, nagy kiterjedésű műkertet és műkincset találunk, mint Moszkvában. Nagyszerű épületei látható jelei annak a zsarnoki hatalomnak, amely megszámlálhatatlan rabszolga felett uralkodott. Itt van például a Téli Palota, Európa legnagyobb királyi kastélya. 1837-ben leégett, de tizenkét hónap alatt újra felépítették s e célra száz-és százmilliót és ezer és ezer emberéletet áldoztak fel. A cárok Oroszországban csakúgy, mint a szovjetek mai Oroszországában, olcsó volt az emberélet!

A PUSZTULÁS

Míg Moszkva lakossága megszaporodott, addig Petrográd népessége a háború előtti időkhöz képest egyharmadára csökkent. A főútvonalak kivételével az utcák valósággal konganak az ürességtől, a kövezet között fű burjánzik, a villamoskocsik csak félig telnek meg. A legtöbb üzlet s étterem zárva. Kocsma viszont sok van, de mégsem annyi, mint Moszkvában, valószínűleg azért, mert itt kevesebb pénzük van az embereknek. A kikötő kihalt. A város szomorú képet nyújt, a főnemesség palotái düledeznek, részben azért, mert az oszlopok, melyek — akárcsak a velencei vagy amszterdami házaknál — az alapzatot képezik, az árvizek által okozott nedvesség következtében lassanként összeomlottak, részben pedig azért, mert a fagyoskodó tömegek, nem jutván más tüzelőanyaghoz, a tetőket és ablakkereteket széjjelszedték. Hiszen a tulajdonosok távol voltak és így nem védekezhettek. A műkerteket ellepte a dudva, a villák és a „dácsák", amelyek tanúi voltak hajdan Európa legvidámabb ünnepségeinek, valóságos romhalmazok A külvárosok gyárai épp olyan állapotban vannak, mint a belváros palotái. A proletár munkásság gyülekezőhelyei sem jártak jobban, mint az előkelő fényűzés tanyái.

Petrográd képe éjjel még sokkal szomorúbb, mint nappal. A város legnagyobb részében sötétség uralkodik. Valóságos kalandszámba megy, ha valaki a város külterületén lakó ismerőseit fel akarja keresni. Csak tapogatózva haladhat a sötétségben és — mivel a kövezetet sohasem javítják — esős időben pocsolyákon kell keresztülgázolnia. Ha pedig eltéveszti az utat, senki sincsen, aki útbaigazíthatná.

Az egészségi viszonyok Petrográdban már a háború előtt is rosszak voltak. Az ember azt hihetné, hogy a mostani szomorú és züllött állapotok közepette a halálozás óriási méretekben növekedett. Igaz, hogy közvetlen a forradalom után a halálozások ijesztő módon megszaporodtak; száz- és százezren estek áldozatul különböző betegségeknek, valamint az éhínségnek, de csodálatosképpen ma, amint azt egy idegen diplomatától tudom, alig található ragályos beteg Petrográd területén. Lehet, hogy ez azért van, mert a gyenge szervezetűek máris elpusztultak, vagy pedig, mert az egész lakosságot mintegy beoltották a ragályok.

Akárcsak Moszkvában, a színházak és a mulatóhelyek itt is nyitva maradtak. Petrográd mindig büszke volt arra, hogy mint a művészetek gócpontját emlegették, s ezen a téren ma is erősen versenyez Moszkvával. Vitás kérdés, amely mai napig is eldöntetlen, hogy vajon melyik város nagyoperája jobb? Moszkva inkább bírja pénzzel és így drágább művészeket szerződtethet, viszont Petrográd balettkara előkelőbb! Nem érzem magam illetékesnek a kérdés eldöntésére, de az bizonyos, hogy Petrográd jobban megszíveli a kommunista jelszót: „ingyen szórakozást a proletárnak!"

Majdnem úgy van ma is, mint volt három évvel ezelőtt, amikor a kommunizmus boldog fénykorát élte. Akkor — igaz, hogy ez az állapot csak rövid ideig tartott — a munkás mindent megszerezhetett, amit csak akart, anélkül, hogy bármiért is fizetnie kellett volna. Ingyen utazhatott a villamoson, ingyen élvezhette a színházat, és ingyen szolgálták ki az üzletekben És ma is vannak boldog emberek, akik ingyen szórakozhatnak.
A két legnagyobb színházban hetenként kétszer kizárólag kommunista dolgozók számára van előadás, más halandónak tilos a belépés. Egyheti ott tartózkodásom folyamán a bolsevista színházak a következő darabokat hozták színre: „Cézár és Kleopatra" Bernhard Shawtól, „Az eszményi férj" Oscar Wilde-től és Moliere „Bourgeois Gentilhomme"-ját. Azon törtem a fejemet, hogy vajon miért hozták színre Moliere eme legkevésbé szellemes és teljesen elavult darabját? Rájöttem, hogy valószínűleg azért, mert a „Bourgeois Gentilhomme" karikatúrája a „gaz" burzsoának. De hiába szánták a darabot antiburzsoá propagandának, mert ennek a híres francia vígjátéknak nem volt valami nagy sikere. Az ingyen előadás ellenére, a színház csak félig telt meg. Még különösebb volt, hogy az úgynevezett „dolgozók" soraiban egyetlenegy hamisítatlan munkást sem bírtam felfedezni. Amennyire én láttam, a közönség csaknem kizárólag bolsevista hivatalnokokból állott. Ugy látszik, hogy Oroszországban a bolsevista rendszer — akárcsak a szocialista párt Németországban — egy új burzsoáziát teremtett meg csodálatosan rövid idő alatt. A proletárdiktatúra végeredményben pedig semmi más, mint egy bürokratikus „hivatalnoki kar" diktatúrája a proletariátus felett.

Ha az ember elbeszélgetett nemzeti érzelmű petrográdiakkal, azt tapasztalhatta, hogy ebben a városban bizonyos fokig még mindig él a polgári önérzet. Még a mai züllés közepette is arra törekszik Petrográd, hogy benne lássák az orosz civilizáció központját. Ez talán onnét ered, hogy Petrográd megőrizte tudományos egyetemeit, tudós társaságait és szakiskoláit. A lakásviszonyok is kedvezőbbek, mint Moszkvában, s valamivel az élet is olcsóbb. De ez a könnyebb és olcsóbb élet mégiscsak nagyon nyomorult és végtelenül bizonytalan! Az intellektuelek ezrei közül, akik az úgynevezett szabad pályákon működnek ugyancsak kevesen vannak, akik tudják, hogy mit hoz számukra a holnap. Minden tanár el lehet készülve arra, hogy hirtelen elcsapják, minthogy minden héten el is bocsátanak tanárokat Ha elgondolom, hogy Petrográd képzett tanárai milyen borzalmas körülmények között végzik nehéz feladatukat, akkor szégyenkezve jut eszembe, hogy a mi egyetemeink bizony vajmi keveset tettek ezeknek a szenvedéseknek enyhítésére. Kétségtelenül helyesen cselekszünk, ha a Volga menti parasztság nyomorát enyhítjük;de Petrográd éhező intellektuelljei éppen úgy megérdemelnék részvétünket. A német kormány orosz egyetemet létesített Berlinben. A kis Csehszlovákia — messzelátó politikájához híven — megtalálta a módját annak, hogy Prágában 600 orosz diákról és 300 orosz tanárról gondoskodjék. Hz nemcsak a nemzetközi jótékonyság nemes cselekedete, de egyúttal kitűnő politikai tőkebefektetés is. Ellenben az angol egyetemek csak nagyon keveset vagy éppen semmit sem tettek orosz társaik felsegítésére.

Petrográdi tartózkodásom alatt a „Hotel de l'Europe"-ban laktam. Ez valamikor Európa legelőkelőbb és legdrágább szállodája volt és ma is Szovjet-Oroszország egyetlen jó hotelje. Úgy, mint régente, ma is igen drága, ha különlegességekről van szó. Ha valaki, úgy mint én, a vegetarianizmus felé hajlik és szereti a gyümölcsöt, úgy például két almáért 7 shillinget (kb. 120 ezer korona) kénytelen fizetni! Vándorlásaim közepette sok különös helyen fordultam meg, de egyik sem volt olyan furcsa, mint ez a nemzetközi szálloda. Október első hetében körülbelül fél tucat turista lakott a szállodában. Egy csomó pincér, kitűnő zenekar, cigánybanda és a nagy operának néhány művésze és balerinája — valamennyi a mi szerény személyeink körül forgolódott. Bajos volna kitalálni, hogy milyen pénzügyi alapon nyugszik a szálloda vezetése, a csekélyszámú vendég semmi esetre sem fedezheti a költségeket A magyarázat talán abban rejlik, hogy az „északi kommün" egyetlen jóhírű szállodáját minden áron fenn akarták tartani, már csak a propaganda kedvéért is. Vagy inkább úgy állt a dolog, hogy az a pár idegen vendég főleg tisztességes cégér volt, és a szolgaszemélyzet, valamint a művészek és zenészek is, a nagy kaszinó kedvéért éltek ott, amely az épülethez tartozott, és amelyet éjjelente a játékosok százai látogattak

Egy éjjel, vagyis inkább reggel felé egyedül ültem és olvasgattam az óriási, de üres étkező- és táncteremben. A zenekar gyönyörűen játszott. Végre kettő felé hozzám csatlakozott egy idegen diplomata. Vacsora után ismerősöm azt mondta, hogy mielőtt elhagynám a várost, kötelességem volna, tekintettel politikai tanulmányaimra, valamit megtekinteni, ami szerinte Petrográd legérdekesebb látványossága. Felébresztette kíváncsiságomat, és engedelmesen követtem vezetőmet. Négy órakor reggel kocsink a Vlagyimirszka egyik hatalmas épülete előtt állott meg. Óriási játékbarlangba léptünk, melyből minden oldalra tágas szobák nyíltak. A proletariátus eme Monte Carlojában 1500-2000 játékos szorongott, a legrettenetesebb levegőben. Mindenféle játékokat játszottak: lovacskát, bakkarát és trente et quarante-ot. A zord gyülekezetben együtt volt — a főnemesség kivételével — minden társadalmi osztály. Láttam ott nőket és férfiakat, gazdagokat és szegényeket, tisztviselőket, munkásokat, hadimilliomosokat, csalókat és gonosztevőket.

Petrográdban számos ilyen klub van, mint egyébként minden bolsevista városban. Ha felhívom az olvasó figyelmét ezekre a játékbarlangokra, úgy ezt nem farizeuskodásból teszem, de azért, mert politikai és erkölcsi szempontból nagy jelentőséget tulajdonítok ezeknek a helyeknek. Három éve annak, hogy a szovjetek Oroszországában kimondották, hogy mind a hazárdjáték, mind a szeszes italok élvezete feljelentendő és büntetendő. Sok polgárt börtönbe vetettek csak azért, mert kártyázott. A szovjet hatóságok „puritánságát" azonban már jó ideje elnézőbb erkölcsi felfogás váltotta fel. Ma már nemcsak hogy nem tiltja a kormány a hazárdjátékot, de a hatóságok egyenesen felelősséget kénytelenek vállalni a játékbarlangokért és a nyereségben is részesednek.
Mindez valóban az idők jele és egyúttal érdekes illusztrálása annak az általános történelmi igazságnak, hogy minden forradalom két szélsőséges időszakra oszlik. Az első a fanatizmus és a lelkesedés időszaka, a második a korrupció és a felbomlás jelében folyik le. így volt ez Angliában a puritán forradalom vége felé és az újjáépítés előestéjén, így volt ez Franciaországban is, Robespierre bukása után. Dzserdzsinszkij, az orosz forradalom Robespierreje és Saint Justje, az orosz forradalom megvesztegethetetlen zászlóhordozója, hiába hirdet háborút a dúló erkölcstelenség ellen, szélmalmok ellen harcol. A forradalmi láznak, a fanatikus buzgóságnak vége, minden nap újabb botrányokat hoz. Megkezdődött az elkerülhetetlen reakció.

III. FEJEZET A BOLSEVIZMUS VÉDEKEZÉSE

A két előző fejezetben a bolsevizmus egyes jellegzetes vonásairól beszéltem és arról, hogy mennyiben befolyásolják ezek a két legnagyobb orosz város életét. A felsorolt tények nem szorulnak magyarázatra, elég világosan beszélnek. A következő fejezetekben meg akarom kísérelni, hogy némi világot vessek a szovjet rendszer működésére. Be fogom bizonyítani, hogy ez a rendszer szembeszáll a gazdasági élet és az emberi természet örök törvényeivel. Be fogom bizonyítani, hogy maguk a vezetők, megdöbbenve politikájuk végzetes következményeitől, kénytelenek voltak saját elveiket megtagadni.
Mielőtt belefognék a bizonyításba, azt hiszem, helyesen cselekszem, ha alkalmat adok az olvasónak, hogy véleményt alkothasson magának. Szükségesnek tartom tehát, hogy mindent elmondjak, amit csak a szovjetrendszer védelmére elmondani lehet. Mert az egészséges politikai ösztön azt tartja, hogy minden fogas kérdésnek két oldala van. Az igazságérzet viszont azt követeli, hogy az ellenfelet is előítélet nélkül hallgassuk meg. Hiszen még a gyilkosnak is megengedik a védekezést. Már csak azért is fontos a bolsevista vezetők védekezését meghallgatni, mert Anglia máris kereskedelmi és félig-meddig diplomáciai összeköttetésben áll a szovjet kormánnyal. Jó lesz azonban el nem felejtenünk, hogy Oroszországgal való tárgyalásaink folyamán már sokat szenvedtünk csupán azért, mert nem vettük elég komolyan az ellenünk felsorakozott erőket, vagy pedig, mert nem értettük meg a velünk tárgyaló fél mentalitását.

A bolsevista vezetők rendkívül érzékenyek minden idegen kritikával szemben, annál is inkább, mert Oroszországban hat éven keresztül minden nyilvános bírálat tilos volt. Folyton arról panaszkodnak, hogy európai ellenségeik megrágalmazzák őket. Például maga Csicserin külügyi népbiztos egy ízben keserűen így szólt hozzám: „Magukról újságírókról és politikai szakemberekről eddig is már nagyon keserves tapasztalataink voltak."
Bolseviki ismerőseim mindent elkövettek, hogy igazukról meggyőzzenek, azonban attól tartok, hogy fáradságuk kárba veszett. De azt legalább el kell ismerniök, hogy ha nem is sikerült engem meggyőzniök, ez nem azért volt, mert vonakodtam volna az ő érveléseiket meghallgatni.

A következő érvelés rövid összefoglalása mindannak, amit az a sok bolsevista vezető, akivel Moszkvában és Petrográdban találkoztam, felhozott előttem abból a célból, hogy a bolsevizmus igazát bebizonyítsa:

„Azzal vádolnak bennünket, hogy Európa-szerte felforgató tanokat hirdetünk. De minthogy mi nemzetközi alapon állunk, mi sem természetesebb, igyekezünk elveink számára megnyerni a más nemzetek proletariátusát is. 'Világ proletárjai, egyesüljetek!' a mi jelszavunk. De a mi propagandánk legalább nyílt és becsületes. A reakciós kormányok azok, amelyek becstelen, rágalmazó hadjáratot folytatnak ellenünk. A francia demokrácia a háború előtti időkben mindig arra törekedett, hogy a cárizmus bűneit elsimítsa. Ma viszont a legaljasabb rágalmakkal igyekeznek a bolsevista kormányt lejáratni. Minden szerencsétlenségért, amely az orosz népet érte, a szovjet kormányzatot teszik felelőssé. Mi vagyunk, szerintük, a forradalom gazemberei és rossz szellemei.

Politikai rendszerünk mellett nem óhajtunk bármit is védekezésül felhozni, mert a bolsevizmus valóban nem szorul védelemre. Létjogosultságát már az is bizonyítja, hogy mindig volt, van és lesz. Az események minket igazoltak. Megmutatták, hogy milyen hatalmas erőt képviselünk. Hat év óta jósolják és várják bukásunkat és rendszerünk összeomlását- ám azok a politikusok, akik a mi bukásunkat emlegették, már valamennyien letűntek a láthatárról. Wilson, Clémenceau és Lloyd George egymásután megbukott. Erzbergert és Rathenaut meggyilkolták. Ám a kommunista vezérek még mindig élnek. Egyedül a kommunista rendszer bizonyult következetesnek és szilárdnak. Lenin szelleme mai napig ihlettel tölti el tanítványait. Csicserin még mindig a külügyek vezetője. A hadsereget most is Trockij szervezi és még mindig Dzserdzsinszkij az, aki az ellenforradalmárok felett ítélkezik. Elveink buzgó hirdetője ma is Radek, és Petrográd teljhatalmú ura még mindig Zinovjev!"

AZ IDEGEN HATALMAK MAGATARTÁSA

Mi ma erősebbek vagyunk, mint voltunk 1918-ban. Az Ortodox Egyház Tikhon pátriárka vezetése alatt ellenforradalmi mozgalmat indított ellenünk. Ám a pátriárka is beadta a derekát és mindent visszavont. Az idegen hatalmak hadseregeket küldtek ellenünk, de ezek a hadseregek az egész vonalon vereséget szenvedtek. Vereségük után ezek az idegen hatalmak bojkottálni próbáltak, tudomást sem vettek rólunk. Azonban már felvették velünk a diplomáciai érintkezést. Még ellenségeinknek is be kell látniok, hogy bukásunk esetén nem volna senki, aki örökünkbe léphetne. Most már lassanként kezdik megérteni azt, hogy ha a bolsevista kormány elhagyná a helyét, Oroszországban teljes volna a felfordulás. Európában ismét vérontás és pogromok volnának. Vajon ez az a végcél, amely érdekében az entente politikusai annyira kardoskodnak?

Az orosz forradalom, amely a világ egy részét a nyomasztó autokráciától és a papság középkorra emlékeztető uralmától szabadította meg, sohasem jutott volna diadalra a bolsevisták nélkül. De az orosz forradalmat nem mi idéztük fel. A cárok uralmának belső korrupció vetett véget, védelmére egyet! len egy kéz sem emelkedett fel. Száznyolcvan millió ember sorsát egy gyászos triumvirátus — egy császári báb, egy hisztérikus asszony és egy alávaló gazember — intézte. A milliók elbutításáról pedig az egyház gondoskodott. A kapzsi bürokrácia minden habozás nélkül hadseregeket küldött a lövészárokba fegyver és muníció nélkül, mert a nemzeti védelemre szánt összegek a hivatalnokok zsebébe vándoroltak.

Amint nem lehet minket felelősségre vonni az orosz forradalom miatt, éppúgy nem mi vagyunk felelősek azért a rettenetes összeomlásért sem, amely azután következett. Az orosz felfordulás nem a mi művünk. Ötévi gyilkolás és rombolás eredménye. Nem lehet öt éven keresztül romboló hatású háborút folytatni. Nem lehet tizennyolc millió katonát a termelő munkától elvonni, mert ez múlhatatlanul feldúlja a nemzet gazdasági életét. Oroszország közlekedési viszonyai és ipari rendszere már jóval a bolsevizmus eljövetele előtt siralmasak voltak. Hiszen épp ezek a siralmas állapotok siettették 1917-ben a márciusi forradalom kitörését. Éppúgy nem lehet minket felelősségre vonni az országban dúló éhínség és dögvész miatt sem. Mi a szárazságnak és a természetnek nem parancsolhatunk — éppúgy, mint Japánnak sincsen hatalma a földrengéseken. Az orosz éghajlatot nem mi irányítjuk. Az 1920-ban és 1921-ben pusztító éhínségnek semmi köze sincsen a bolsevizmushoz, amint ezt Nansen ismételten megállapította. A cárok idejében talán sohasem volt éhínség Oroszországban? És Indiában vajon sohasem pusztított éhínség?
Ha képesek lettünk volna minden erőnket az újjáépítés munkájának szentelni, akkor talán meg bírtuk volna állítani Oroszország felbomlását, vagy legalábbis enyhíteni tudtuk volna a nép szenvedéseit. De hiszen az idegen hatalmak voltak azok, amelyek békés munkánkban megakadályoztak.

Könnyelműen megtámadták demokráciánkat akkor mikor az a létért küzdött.	 Nem engedték meg, hogy saját üdvünkért dolgozzunk, határainkon üldözőbe vettek, akár a dúvadat! Trockij nagyszerű szervező tehetsége hadseregek felállításában merült ki. Azokat a gyenge erőket, melyek felett rendelkeztünk, és amelyek segítségével gazdasági életünket kellett volna kiépítenünk a katonai védekezés meddő feladatára voltunk kénytelenek elpazarolni.

Az európai kormányok minden elképzelhetőt elkövettek, hogy az Oroszországban uralkodó zavart növeljék — aztán szépen sorsunkra hagytak. Miután a csatatéren vereséget szenvedtek, könyörtelen gazdasági hadjáratot indítottak ellenünk. Oroszország ipara éppen csak hogy kifejlődött; még békében is rászorult az idegen tőkére és idegen hitelre. A háború előtt a tőke csak úgy dőlt a cárok Oroszországába. De ugyanazok, akik a cárok Oroszországát oly készségesen segítették, a szovjetek Oroszországáért semmit sem voltak hajlandók áldozni. De még ez sem volt elég; nem csupán hogy nem siettek segítségünkre, de egyenesen bojkottáltak. Ahelyett, hogy pénzt kölcsönöztek volna, tőlünk követeltek pénzt. Annyira szemérmetlenek voltak, hogy azokat az államadósságokat, amelyeket a cári kormány saját gonosz céljai megvalósítására csinált, rajtunk akarták megvenni. Azt is akarták, hogy elismerjük azokat a magánadósságokat is, amelyek természetszerűleg megsemmisültek a rubel esése következtében.

Képmutató szemforgatással botránkoznak meg terrorisztikus módszereink felett. De azt mindenki nagyon jól tudja, hogy csupán szép szóval és gyengéd rábeszéléssel nem lehet forradalmat diadalra vinni. Az Angol Parlamentben az Angol Szocialista Párt állandóan ugyancsak ezeket az eszközöket hirdette. Az egyetlen különbség köztünk és az angol szocialisták között az volt, hogy mi igenis meg mertük tenni azt, amit ők csak prédikáltak! Elenyésző kisebbségben voltunk; az ütőkártyák az ellenfél kezében voltak. Megvetettük a hátunkat és körömszakadtáig küzdöttünk... Életünkkel játszottunk, sem. mivel sem törődve. S ami a fő dolog, hittünk abban, amit hirdettünk! És éppen azért, mert hittünk, mert vakmerő bátorsággal küzdöttünk, legyőztük a többséget, legyőztük az intrika hatalmát, legyőztük a pénzt!

Gyakorlati idealisták vagyunk, de nem ragaszkodunk a betűhöz. Készek vagyunk arra, hogy fennkölt eszméinket alávessük az idők követelményeinek. Ha eszméinket most nem valósíthatjuk meg, úgy türelemmel várunk. Fegyverszünetet kötöttünk a kapitalizmussal. Ebben is követjük tanítómesterünk Marx Károly tanait. Azt reméltük, hogy sikerülni fog az orosz parasztot egyszerre megnyerni eszméinknek. De a tapasztalat azt mutatja, hogy az orosz paraszt, aki oly hosszú ideig sínylődött rabságban, még mindig képtelen tanainkat megérteni. Várnunk kell, míg a parasztság műveltségi foka elér egy bizonyos színvonalat — ám türelemmel várunk, mert tudjuk, hogy az idő a mi szekerünket tolja.
Elítélik politikai diktatúránkat... Mi erre azt válaszoljuk, hogy a diktatúra az az államforma, amely leginkább megfelel az orosz nép vérmérsékletének (az orosz nép felett 1000 esztendőn keresztül diktátorok uralkodtak), és hogy jelenleg hadiállapotban élünk. Háborúban csakis diktatúrával lehet a győzelmet biztosítani. Kénytelenek vagyunk saját hivatalos sajtónkat továbbra is fenntartani, mert nem bízunk abban az úgynevezett „szabad sajtódban, amelyet egy Mr. Hearst, avagy egy Lord Rothermere irányít. Az Orosz Nemzetgyűlést azért oszlattuk fel, mert nem bízunk abban a komédiában, amit parlamentarizmusnak neveznek. Ha tovább is eltűrtük volna az alkotmányos kormányzat torzképét Oroszországban, úgy ez csak újabb anarchiára és zavarokra vezetett volna.

Megvádolnak minket azzal is, hogy üldözzük a vallást. Kénytelenek voltunk a papságot és a tanári kart elnyomni, mert mindkettő az ellenforradalom ügyét szolgálta. Az egyház kijelentette, hogy a Szovjet az Antikrisztus uralma Nincsen az az életéért küzdő kormányrendszer, amely hajlandó volna eltűrni, hogy ellenségei nyíltan háborút hirdessenek ellene anélkül, hogy mindent el ne követne ellenségei letörésére Ma már az ortodox egyház beadta a derekát; ha azt látjuk, hogy őszinte barátunknak bizonyul, akkor nem fogunk működése elé akadályokat gördíteni. Annak ellenére, hogy mi az egyházban a munkásság ellenségét látjuk és dacára annak, hogy szerintünk a keresztény vallás nem egyéb ópiumnál, mely az emberek lelkét megmérgezi, mégis meg fogjuk őrizni pártatlanságunkat, ha azt látjuk, hogy az egyház csakugyan kizárólag saját hatáskörére szorítkozik. Például már ma is nagyobb a vallásszabadság, mint azelőtt bármikor a cárok uralmának idején. Bárki, akár naponta is részt vehet olyan vallásos jellegű gyűléseken és vitákban, amelyek folyamán akármelyik szektához tartozó lelkész szabadon hirdetheti meggyőződését és szabadon védelmezheti saját külön babonáját. Ilyen gyűléseket és vitákat Pobjedonoscseff kormánya ugyan nem engedélyezett volna, pedig akkoriban az ortodox egyház teljhatalmú volt!"

A BURZSOÁZIÁT A HÁBORÚ TETTE TÖNKRE?

Átkoznak minket, amiért romlásba döntöttük a főnemességet és a középosztályt. Marx-szal együtt mi is azt valljuk, hogy az egész történelem az osztályharcok sorozata, így tehát csak természetes, hogy elveinkhez híven harcot hirdettünk az ellenünk felsorakozó társadalmi osztályok ellen. De a valóságban a földbirtokos úri osztályt nem a bolsevizmus tette tönkre; mindjárt a forradalom elején maguk a parasztok voltak azok, akik elnyomóik ellen fellázadtak. Az orosz középosztályt sem a bolsevizmus tette tönkre, hanem a háború. Politikai öngyilkosságot követett el. Németországban a márka romlása okozta a középosztály vesztét — Angliában halálra adóztatják.

Ellenségeink egyre azt hangoztatják, hogy a bolsevizmus voltaképpen a zsidóság összeesküvése, és hogy az orosz népe. egynéhány izraelita uralja. És még ha így is volna, ha a zsidóság tényleg magához akarta volna ragadni a hatalmat - hát nem lett volna erre éppen elegendő oka?! Csak visszafizették volna a kölcsönt azoknak, akik századokon keresztül bántalmazták őket. De ilyen zsidó-összeesküvésről soha szó sem volt. Igaz, hogy a bolsevista kormányban a zsidók aránylag nagy számmal vannak képviselve; ám ennek a túlsúlynak megvannak a maga okai. Először is, mint mindenütt, úgy Oroszországban is, a zsidóság körében aránytalanul nagyobb a tehetséges emberek száma; másodszor pedig az orosz intelligencia szervezett szabotázst tanúsított a bolsevista kormánnyal szemben. így tehát mi sem volt természetesebb, mint hogy zsidók kerültek azokba a hivatalos állásokba, amelyeket az oroszok nem voltak hajlandóak elfoglalni.

De ettől a véletlentől eltekintve, nem igaz az, hogy mi valamelyik nemzetiségnek kedveznénk. A szovjet kormány tagjai között találunk zsidókat és amerikaiakat, bolgárokat és lengyeleket, valamint franciákat és németeket, kaukázusiakat és georgiaikat is. Hiszen mi nem vagyunk nemzetiek — mi nemzetköziek vagyunk!
Való igazság, hogy vasmarokkal kormányozunk, és ez továbbra is így lesz, amíg ennek szükségét látjuk. A mi rendszerünk nem az önök rendszere — az orosz nem angol. Nálunk mások a viszonyok, nekünk másféle nehézségekkel kell megküzdenünk.

„Végül még egyet: hagyjanak bennünket nyugodtan dolgozni. Azért, mert valaki elismeri a bolsevista kormányt, még nem kell okvetlenül bolsevistának lennie. Ahhoz, hogy politikánkat megértsék, csak egy kis történelmi érzék és egy kis képzelőtehetség szükséges. Franciaország leghíresebb reakciós tudósa, Joseph de Maistre, amikor ítéletet mondott a francia forradalomról, kijelentette, hogy 1793-ban Franciaországot csakis a terror bírta megmenteni. A jelenlegi német követ, Brockdorff Rantzau gróf, az egekig magasztalta a mi államférfiainkat. Önök tán csak nem akarnak túltenni a reakció terén de Maistre-en és Brockdorff Rantzau grófon? Ha elfogadják de Maistre elméletét és a német gróf ítéletét, akkor önök is be fogják látni, hogy Oroszországot és Európát a világháború után csakis a bolsevizmus mentheti meg!"

IV FEJEZET
A KOMMUNIZMUS FÉNYKORA ÉS HANYATLÁSA

Az előző fejezetben mindent hűségesen elmondottam amit a szovjet rendszer mellett fel lehet hozni, remélem, hogy pártatlanságomat azok a bolsevista ellenfeleim is, akik névtelen fenyegető leveleket küldözgettek címemre, el fogják ismerni. Azonban mind az olvasóközönségnek, mind méltatlankodó bolsevista barátaimnak egyaránt meg kellene érteniök hogy célunk korántsem annak az elbírálása, mily mértékben terheli felelősség a szovjet kormányzatot Oroszország összeomlásáért, sem pedig annak a megállapítása, hogy a szovjet vezetőinek milyen a jelleme. Gyakorlati szempontból ugyanis csaknem teljesen közömbös, hogy mi készteti a gyilkost vagy hamisítót végzetes tette elkövetésére, gonoszság, külső kényszer behatása, avagy őrültség. A különbség csak az, hogy ha az első két esetről van szó, akkor a bűnöst börtönbe vetik, ellenben a harmadik esetben a bolondok házába zárják. Éppen így politikai szempontból egészen mindegy, vajon a szovjet vezetői gonosz emberek-e, vagy sem, vajon lelkiismeretüket gyalázatos bűnök terhelik-e, vagy pedig jó és becsületes férfiak, akiket mindenben a legnemesebb szándék vezérel. Sőt. A példa azt mutatja, hogy az úgynevezett „jó" bolsevista vezérek — mint például a megvesztegethetetlen Dzserdzsinszkij — még sokkal veszedelmesebbek és kegyetlenebbek, mint a „gonosz" bolsevista vezérek, mert a „jók" csaknem kivétel nélkül meg nem alkuvó rajongók — megőrült idealisták. Robespierre, Marat, Saint Just ugyancsak azok voltak. Minket nem a felelősség kérdése érdekel, sem pedig a szovjet vezetők jelleme de inkább az egész rendszer gyógyíthatatlannak látszó ostobasága és embertelensége. A bolsevizmusról szóló ítéletet egyetlen egy mondatban össze lehet foglalni:

A bolsevizmus ellentétben áll a gazdasági élet és az emberi természet örök törvényeivel!

1917-ben, a forradalom kitörésekor, a bolsevizmus még némi joggal állíthatta azt, hogy az orosz nép lelkében gyökeret vert. Még maga a „szovjet" elnevezés is — ami oroszul tanácsot, gyülekezetet jelent — népképviseletre enged következtetni. Az alapgondolat tényleg ez volt, és a bolsevizmus eredetileg demokratikus alkotmányt akart megvalósítani. A bolsevisták annyira bíztak a választási rendszer üdvös voltában, hogy eleinte még a hadseregbe is be akarták vezetni. Volt idő, mikor még a tiszteket is a katonák választották meg. A bolsevista alkotmány szerint a helyi csoportok képviselőket küldenek a kongresszusba; a népbiztosokat viszont a kongresszus választja meg. így tehát elejétől végig a vezetők mint a nép képviselői szerepelnek.

Ilyen alkotmány a gyakorlatban még akkor is összeomlott volna, ha a bolsevisták tényleg jóhiszeműen jártak volna el. Olyan óriási területen, mint amilyen Oroszország, ahol a lakosságnak 90 százaléka analfabéta, szinte elképzelhetetlen szabad választáson alapuló orosz parlament, vagy kongresszus. De a bolsevisták még jóhiszeműek sem voltak. A bolsevista alkotmány ebben a formában csak papiroson volt meg. Az 1917-ben megejtett választások bebizonyították, hogy az orosz nép óriási többsége a kommunizmus ellen foglalt állást. A bolsevizmus vezérférfiai elejétől eltökélték, hogy magukhoz ragadják a politikai hatalmat — tekintet nélkül a választó gyülekezetekre, tekintet nélkül a nép akaratára. 1918 január havában Lenin a formák mellőzésével feloszlatta a kongresszust — akárcsak annak idején Cromwell a „csonka parlamentet", vagy Bonaparte az „ötszázak tanácsát".

ÜRES FRÁZIS

Lenin zsarnoki uralmát elnevezte „proletárdiktatúrának" Ezzel az elnevezéssel leplezte a kegyetlen valóságot. Ám proletariátus diktatúrája, amit egyre hangoztatnak, nem egyél üres, önmagának ellentmondó frázisnál. Az a rendszer, amely 1917. november havában életbe lépett, nem a proletariátus diktatúrája", de „diktatúra a proletariátus felett. Maguk a „diktátorok" sem nem proletárok, sem nem munkások. Majdnem kivétel nélkül az intelligencia soraiból kerültek ki. Vagy a nemességhez tartoznak, mint például Csicserin, vagy kisgazdák mint Lenin, vagy a zsidó középosztály tagjai, mint Trockij-Bronstein, Zinovjev-Apfelbaum és Radek-Sobelsohn.Tíz közül kilenc esetben írók vagy újságírók.

Amint egyszer megerősödött a proletariátus felett uralkodó diktatúra, bekövetkezett az, ami forradalmi időkben rendszerint be szokott következni: a politikai hatalom mind jobban összpontosult.

Akik Carlyle „A francia forradalom" című művét olvasták, vissza fognak emlékezni arra, hogy 1789-ben a politikai hatalom gyors ütemben a Nemzetgyűlésről a jakobinusok körére, majd az Általános Jólét Tanácsára és a Forradalmi Törvényszékekre szállt, aztán egy pár demagóg kezébe került és végül az erélyes Robespierre kezében összpontosult. Az orosz forradalom folyamán ugyanez a törvény érvényesült. Az államhatalom egy tucat ember kezébe került, és ezek az emberek valamennyien ugyanazon típushoz tartoztak. Valamennyi a tett embere, valamennyi törhetetlen akaratú, valamennyiből hiányzik a lelkiismeret. Mindnyájan rendületlenül hisznek Marx tanaiban és még inkább hisznek saját magukban. Demagógok és a tömegekkel nagyszerűen tudnak bánni; valamennyien megedződtek az üldözés és a szegénység keserves iskolájában.

Az utóbbi 6 év folyamán ezek az emberek felosztottak egymás közt a betöltendő szerepeket. Trockij a hadsereg szervezője, Radek a propaganda intézője, Dzserdzsinszkii a fő vizsgálóbíró Zinovjev Petrográd diktátora, Kamenevev és Kelenin, Rikov és Sztálin a pártügyeket intézik Csicserin a külügyek szakértője; a bolgár Rakowski, az örmény Karakhan és a zsidó Litvinov buzgó segítőtársai. Krassin a szovjet kereskedelmi tanácsadója, Scheinmann pedig a pénzügyek szakértője. Buharin a nagy elmélkedő, az igaz hit hirdetője és a sajtó irányítója. Valamennyiük felett pedig Lenin uralkodik a felsőbbrendű lény, a bolsevista eszme megtestesült géniusza az egész bolsevista színház főrendezője. Ezek az erős emberek erős pártra támaszkodnak. Ám ez a párt nem tagjai számának köszönheti hatalmát, de inkább a kebelében uralkodó vasfegyelemnek és a nagyszerű összetartásnak. Ha a tagok számát vennők mértékül, úgy a Kommunista Párt valóban csekély jelentőségű volna, mert a pártnak sohasem volt félmilliónál több tagja. Petrográdban — pedig ez a város még Moszkvánál is bolsevistább érzelmű — 1920-ban, a bolsevista uralom fénykorában, az összes szervezett kommunista párttagok száma csupán 7000-re rúgott. Ezeket a számokat könnyű lett volna mesterségesen növelni, de ez egyáltalában nem állt a párt érdekében. Ellenkezőleg, a Kommunista Párt szempontjából egyenesen kívánatos a párttagok számának csökkentése, mert a Kommunista Párt inkább titkos társaság jellegű, a kiválasztottak szabadkőművesszerű egyesülése. Mennél többen vannak, annál inkább fenyegeti a pártot a szétbomlás, a belső viszálykodás veszélye.

TERMÉSZETELLENES KORMÁNYZÁS

A szó legszorosabb értelmében igaz, ha azt állítjuk, hogy a Kommunista Párt a választóknak csupán egy töredékét képviseli. Ez a töredék sohasem érte el az összlakosság fél százalékát sem. Természetes tehát, hogy a diktátorok és a Kommunista Párt, amely ezeket a diktátorokat támogatja, mint jelentéktelen kisebbség a kormányzás érdekében azokhoz a természetellenes eszközökhöz volt kénytelen folyamodni, amelyek segítségével a kisebbség mindenkor képes volt akaratát a többségre ráerőszakolni. A kisebbséget összetartja a fegyelem és a fanatizmus, a többséget viszont a nyers erőszak, a terror az intrika és a korrupció segítségével bénítják meg.

A bolsevista diktátorok leghathatósabb eszköze a Vörös Hadsereg volt. 1917-ben a bolsevisták a közvélemény előtt mint antimilitaristák szerepeltek, akik mindenáron békét akartak. Azonban egy éven belül oly hatalmas hadsereget állítottak fel, amely minden ellenük felvonuló európai sereget levert. Trockijt mint a hadsereg megszervezőjét egekig magasztalták, őbenne látták a bolsevizmus Carnot-ját, vagy Napóleonját. Távol áll tőlem ennek a különös embernek szervezőképességeit kétségbe vonni, de azt mégis be kell vallani, hogy feladata aránylag könnyű volt. Csak tökéletesíteni kellett azt a katonai gépezetet, amelyet örökségben átvett a régi cári rendszertől. Korlátlan mennyiségű emberanyag állott rendelkezésére, csak válogatnia kellett a sok millió éhező közül. Az 1917. év végével rettenetes éhínség kezdett dühöngeni Oroszországban, a legjobb védekezés az éhséggel szemben pedig a Vörös Hadseregbe való belépés volt. Trockij számára az éhség toborzott legtöbb katonát!
Trockij főérdeme abban állott, hogy politikai céljai elérésére mindig megfelelő eszközöket használt. Minden fontos állást megbízható parancsnokokkal töltött be, minden katonai egységet hatalmában tartott azáltal, hogy valóságos kémrendszert honosított meg, amely a Szovjet Birodalom minden részére kiterjesztette működését. Összekeverte a különféle fajokat, az új hadseregben egymás mellett szolgáltak: lettek, örmények, zsidók, georgiaiak és tatárok. Ezzel sikeresen megbontotta a régi hadseregben uralkodó bajtársi összetartást. Rendkívüli veszély esetére megszervezte az úgynevezett „roham" és „elit" ezredeket. A büntető expedíciók veszélyes feladatára külön testőrség állott rendelkezésére, melyet ugyananazon az alapon szerveztek, mint annak idején Cromwell testőrségét, avagy a török szultánok janicsárait, akiket Albánia vad hegylakói soraiból szedtek össze.

LÁTSZÓLAGOS HATALOM

A nyers erő egymagában még nem volt elég a győzelem biztosítására, mert hiszen megtörténhetik, hogy a nyers erő a tömegek mellé szegődik. A diktátorok nem bírtak elérni számbeli túlsúlyt, így tehát arra törekedtek, hogy legalább a hatalom illúzióját keltsék a tömegekben. A forradalmi erőkitörések soha meg nem szűnő fitogtatása révén tehát rémülettel töltötték el az emberek szívét. Páratlan titkosrendőrségüket és könyörtelen forradalmi törvényszékeiket erre a célra állították fel. A legszigorúbb büntetésektől sem riadtak vissza, minden ellenforradalmi megmozdulást nyomon követett a legkegyetlenebb tömegmészárlás. Uritckij Mózes és Dzserdzsinszkij felállították az úgynevezett „Csekát", azt a különítményt, mely az elnyomatásnak oly rettentő és hatásos eszköze, amilyet a világ még nem látott.

A hatalom immár az övék volt; a párt meg volt szervezve; a hadsereg és a forradalmi törvényszékek útján megvolt a lehetőség a hatalom fenntartására és kiterjesztésére. Most már a diktátorok abban a helyzetben voltak, hogy kommunista elveiket gyakorlatilag is érvényesítsék. 1918 tavaszán hozzáláttak tehát a „földi paradicsom" megteremtéséhez. Az állam minden termelési eszközt lefoglal; a magángyárakat és magánüzleteket megszünteti; minden hivatalt szocializál. A hatalmas kommunista bürokrácia, mely a hivatalnokok millióiból áll, elhelyezkedik a cári palotákban, a főnemesség kastélyaiban, a zárdákban és templomokban. Ez a hivatalnoksereg az új kommunista állam legbuzgóbb ügynöke, az új rend megszemélyesítője. Ettől a pillanattól fogva az állam a legfőbb gondviselés, a bőkezű apa, aki egyenlő adagokban osztja szét a kommunizmus „mannáját" százötven millió orosz „elvtárs" között.

A bolsevista diktátoroknak még így sem volt szerencséjük Alighogy kimondták, hogy az egész nemzeti vagyon szocializálandó, a nemzeti vagyon mintegy varázsszóra meglepő gyorsasággal egyszerűen eltűnt. A kommunisták termékeny elméjük minden megerőltetésével csakis a „felosztás" kérdésével foglalkoztak, meg lévén győződve arról, hogy a „termelés" majd magától is megjön. De a termelés kérdése nem bizonyult ilyen egyszerűnek, — mert önmagától megszűnt. A fogyasztók száma mintha egyszerre megnövekedett volna, hiszen csak az állami hivatalokban és a hadseregben 7 millió emberről kellett gondoskodni! Termelni viszont senki sem akart, és ha akart volna is, nem bírt. „Termelés" csupán az egymást követő számtalan törvényjavaslat és rendelet terén mutatkozott, melyeket az új kormány fáradhatatlanul gyártott. Ugyanez volt a helyzet a megszámlálhatatlan billió papírpénz kibocsátásával is. Ilyenformán a Kommunista Kiáltvány, amely a „nemzeti vagyonról" szólt, holt betű maradt és a papírpénz értéke rohamosan süllyedt.

Pedig a kommunizmus lelkes hívei azt hihetnék, hogy Oroszországban a kommunizmus kérdése nagyon egyszerűen megoldható — sokkal egyszerűbben, mint Európa többi kapitalista államaiban. Mert Oroszországban tényleg van egy társadalmi osztály — mégpedig az orosz parasztság, mely az ország lakosságának 80 százalékát teszi ki —, amelyről joggal fel lehet tételezni azt, hogy többet képes termelni, mint amennyit fogyaszt. A szovjet munkások élelmezése, a munkához szükséges nyersanyagok termelése éppen ettől a parasztságtól függött. Mármost a parasztság a forradalom jóvoltából ingyen jutott földhöz, ennek fejében el lehetett volna tőle várni, hogy hűségesen szolgálja azt a forradalmat, melynek mindent köszönhet. Csak dolgozzanak azért a kormányért, amely őket felszabadította, műveljék a földet és adják el a termést a kommunista államnak. Akkor minden rendben lesz, és a bolsevisták könnyen megvalósíthatják boldogító eszméiket...

A SZOVJET POLITIKÁJA MEGHIÚSUL

Mi történt azonban? A parasztok nem voltak hajlandók belátni, hogy őket „boldogították", és hogy nekik kötelességeik volnának. A „buta paraszt" nem vitte terményeit a piacra. A parasztság sehol sem vall altruisztikus elveket, így az orosz muzsik" is azon a nézeten volt, hogy a nagyvárosok munkássága forradalmi farsangját csak rendezze saját költségén. Meg aztán a gazdasági terményekért nevetségesen alacsony árakat fizettek. Hát csak azért dolgozzék a paraszt, hogy egy csomó városi naplopó, egy csomó dédelgetett ipari munkás, aki nem dolgozik, jól élhessen? Miért fogadjon el rossz pénzt terményeiért, amikor ez a pénz egy hónap múlva semmit sem fog érni? Az „elfajult és önző" parasztság tehát nem volt hajlandó élelmiszert eladni és ezáltal meghiúsította a szovjet egész politikáját.

A parasztság letörésére a szovjet kormánynak kitűnő és kézenfekvő eszköz állott rendelkezésére; ha a paraszt nem engedelmeskedik, vagyis vonakodik a piacot élelmiszerekkel ellátni, akkor a muzsikkal szemben is ugyanazokat a terrorisztikus eszközöket kell alkalmazni, amelyek a nagybirtokossal és a burzsoával szemben oly kitűnően beváltak. Ez annál is inkább célszerűnek látszott, mert azt hitték, hogy a parasztságra a terror valószínűleg még nagyobb hatást fog gyakorolni, mint a többi társadalmi osztályra. Először is a paraszt ősidőktől fogva hozzászokott az engedelmességhez, másodszor a parasztság volt az, amely elsőnek csatlakozott a forradalomhoz és amely elsőnek élvezte a forradalom gyümölcsét, mert meggyilkolva a föld régi birtokosait, magához ragadta azoknak földjét. Ezáltal a bolsevizmus cinkosává vált. Sorsa szorosan hozzákapcsolódott a forradalom végleges diadalához.

A KÖLTSÉGES ORVOSLÁS

A bolsevista vezetők tehát hadjáratot indítottak a makacs parasztság ellen. A terrorisztikus eszközök — falvak felégeti se, túszok szedése stb. — egy időre beváltak ugyan, de csak nagyon rövid időre. A büntető expedíciók pedig mindig bizonyos kockázattal jártak és rengeteg összegeket emésztettek fel. Oroszország erre túl nagy, és a falvak túl messzire esnek egymástól. A parasztságnak pedig — még ha látszólag be is adta a derekát — mindig megvolt a módja arra, hogy passzív ellenállást fejtsen ki. Ez a passzív ellenállás természetesen még végzetesebb volt, mert ha a diktátorok le is foglalták a muzsik élelmiszerkészletét, arra már nem kényszeríthették, hogy földjét meg is művelje. Már pedig a muzsik csak éppen annyi földet volt hajlandó megművelni, amennyi saját szükségletének fedezésére elegendő volt. Ezenfelül a parasztság gondolkodásmódja is megváltozott lassanként. Maguk a bolsevisták eldicsekedtek azzal, hogy megteremtették az új orosz népet, amelyet senki soha többé nem lesz képes elnyomni. Hát ez a propagandaízű kijelentés igaznak bizonyult, a jobbágyból nem hiába lett szabad ember, nem hiába ivott a szabadság poharából!

A parasztság tehát továbbra is kitartott a passzív ellenállás mellett, aminek következménye az volt, hogy a megművelt terület rohamosan csökkent. A mezőgazdasági termelés annyira visszafejlődött, hogy rövidesen bekövetkezett az a helyzet, hogy a falu már nem rendelkezett élelmiszerfeleslegekkel, amelyeket a városok éhes lakossága számára el lehetett volna rekvirálni. A katasztrófát még az is növelte, hogy éppen abban az időben, amikor a mezőgazdasági termelés csaknem teljesen megszűnt, egymásután nagy szárazság és több rossz termés következett be. így Oroszországban a nép milliói pusztultak el éhínség következtében. A civilizált világ rémült tehetetlenséggel nézte a modern idők eme legborzasztóbb szomorújátékát.

A szovjet diktátorai megsemmisítették a főnemességet, megtizedelték a középosztályt, és mégis politikai és katonai győzelmük előestéjén minden tervüket romba döntötte a parasztság

A KÍSÉRLETEZÉS KUDARCA

Mindez előrelátható volt. Csak természetes, hogy agrárállamban a paraszté a végszó. Mint mindenütt a világháború folyamán, Oroszországban is a falu győzedelmeskedett a város felett. A bolsevista diktátorok kénytelenek voltak magukat megadni. 1921. március havában Lenin kínos meglepetésben részesítette rajongó híveit, nyilvánosságra hozta „Új Gazdasági Politikáját". Elismerte, hogy a kommunizmus ideje még nem érkezett el és hogy a kommunizmust csak apránként lehet megvalósítani. Helyreállította a magántermelést és a magánkereskedelmet. Az üzletek újra megnyíltak. A kapitalizmus ellen szóló nagyhangú kiáltványokat visszavonták. Szovjet-Oroszország képviselői — élükön Krassinnal — kimentek a nagyvilágba, hogy felszólítsák Európa és Amerika tőkéseit az éhező Oroszország megmentésére. Nemcsak hogy visszahívták a tőkét, hanem olyan előjogokat biztosítottak annak, amilyeneket azelőtt sohasem élvezett. Azoknak a pénzcsoportoknak, amelyek hajlandók lettek volna pénzüket Oroszországban vagy Szibériában vállalatokba fektetni, mindenféle engedményeket és koncessziókat ígértek. Készséggel áldozták volna fel a „dolgozók paradicsomát", hogy abból a milliomosok számára csináljanak paradicsomot: egy második Dél-Afrikát vagy Kaliforniát.

Ilyen furcsa vége lett Oroszországban a kommunizmus megalapozási kísérletének. Pedig ez a kísérletezés a legkedvezőbb kilátások jegyében indult meg. A világ legtürelmesebb és legegykedvűbb népén próbálták ki. És mégis kudarccal végződött! Ez a kudarc azonban 10 millió emberéletbe került. Kézzelfogható borzalmas tanulság ez, mely örök időkig óva inti majd a világ szocialista álmodozóit hasonló kísérletezésektől.

V. FEJEZET
AZ ÚJ GAZDASÁGI POLITIKA

Amikor Lenin nyilvánosságra hozta új gazdasági politika ját, mely utat nyitott a szabad kereskedelemnek és lehetővé tette a világ szerencsevadászai számára azt, hogy a Szovjet Birodalmat kizsákmányolhassák, a szocializmus berkeiben nagy felháborodás tört ki. Opportunista megalkuvást, a kapitalizmus előtt való behódolást és a kommunista elvek cinikus elárulását emlegették.

Én azt hiszem, hogy ezek a derék szocialisták nem jól értelmezik Marx tanainak lényegét. Hiszen Marx egyáltalában nem törődött az elvekkel, és művei telve vannak megalkuvással. Leninben — akárcsak mesterében, Marxban — megvolt a kígyó ravaszsága. Hozzá képest még Macchiavelli is csak érzelgős bolond volt!

„Ha veszélyes és hosszú háborúba kezdünk" — mondá —, „mint amilyen a proletariátus harca a burzsoázia ellen, akkor nem engedhetjük meg magunknak azt a fényűzést, hogy a betűhöz ragaszkodjunk. El kell készülnünk arra, hogy a körülményekhez képest irányt változtassunk és bármilyen eszközt fel kell használnunk, ha az a végcél elérését szolgálja." Lenin valóban cinikus „opportunista" volt, de cinizmusa hű maradt Marx szelleméhez, és annak lényege a Marx-féle materializmusban gyökerezett, amely szerint ki kell irtani az emberiségből minden erkölcsi meggondolást és kételyt.

Azt sem lehet mondani, hogy Lenin segélykiáltása Európa és Amerika szerencsevadászaihoz ellentétben állott volna mesterének tanaival. Nem szabad elfelejteni, hogy Marx tekervényes és furcsa okoskodásai folyamán mily gyakran emlékezett meg a kapitalizmusról mint szövetségesről. A kommunizmus igazi, veszedelmes ellensége nem a kapitalizmus, hanem inkább a kisgazda és az iparos kispolgár. A munkásság politikai és gazdasági felszabadulása szempontjából a kapitalizmus egyenesen hasznos. Leninnek igenis erős kapitalizmusra volt szüksége, mert csak ennek segítségével volt lehetséges az osztályharc állandó szítása. Minél erősebb a kapitalizmus, annál nagyobb erőt fejt ki a munkásság, annál nagyobb az ellentét a két társadalmi osztály között. Az orosz kommunizmus azért szorult ideiglenesen háttérbe, mert Oroszország még túlnyomóan földmívelő ország volt, és mert gyermekcipőben járó ipara még nem volt képes elegendő proletárt termelni.

Különös ellentmondásnak látszik, hogy míg a szocialisták táborában Lenin keserves csalódást okozott, addig a brit konzervatív üzletvilág benne látta a jobb idők eljövetelének előhírnökét és az angol kereskedelem esetleges megváltóját.
Tény az, hogy „az Új Gazdasági Rend", a „NEP", amint ezt Oroszországban nevezik, sehol sem keltett oly mértékű érdeklődést, mint éppen Angliában. A City kereskedelmi körei tárt karokkal várták a bolsevista milliomost, Krassint, Szovjet-Oroszország ravasz követét. Az ipar és a kereskedelem általános pangása közepette végre derengeni kezdett annak a lehetősége, hogy Anglia visszaszerezze magának a világ legjobb és leghatalmasabb piacát. Igaz, hogy egyelőre az orosz kereskedelem kilátásai nem voltak valami fényesek, de a jövőre nézve nagyszerű lehetőségek kínálkoztak. Szinte lehetetlennek látszott ezeket a kereskedelmi lehetőségeket túlbecsülni, amikor olyan nemzetről volt szó, amelynek 150 millió parasztja tökéletesíteni óhajtja a földmívelés módszereit, jobban kíván élni, mint eddig és ezáltal természetesen nagyobb vásárlóképességet bír majd kifejteni, mint a múltban.

Azt a tényt, hogy az orosz kormány fizetésképtelen és ismeri el háború előtti adósságait, nem fogadták el ellenérvül az Oroszországgal való kereskedelmi összeköttetés felvételekor. Végül is — Oroszország fizetésképtelenségét a nagy világfelfordulás okozta. Azzal érveltek, hogy az Oroszországban befektetett tőke pusztulása nem érintheti az orosz nép  hitelét, mint ahogy annak idején a Chicago-i földrengés, vagy San Francisco-i tűzvész sem érintette az amerikai üzletemberek hitelét.

Tapasztalataim szerint Moszkva és Petrográd európai kolóniájában egyesek — különösen azok, akik csak nemrég érkeztek volt Oroszországba — tényleg bíztak ebben az új politikában. Azt állították, hogy a viszonyok már az utolsó 16-ig hó folyamán is tetemesen javultak, ezáltal a szovjet rendszer időt nyert, és hogy valószínűleg a dolgok lassú, békés kifejlődésére van kilátás. Azzal érveltek, hogy az állapotok józan megítélése, valamint bizonyos történelmi hasonlatosság az események között igenis indokolttá teszik az optimizmust, és hogy valamennyiünk kötelessége volna a szovjet rendszert támogatni. Hiszen a bolsevisták már megkapták a magukét; az új rendszer sikerétől függött személyes biztonságuk. Lehet, hogy tévedtek és vétkeztek is — de azért mégis hatalmas és tehetséges emberek. Az orosz népnek pedig kétségbeesett helyzetében elsősorban tehetséges emberekre van szüksége. Napóleon, midőn Brumaire 18-ika után magához ragadta a legfelsőbb hatalmat, két főminiszterét a terroristák soraiból választotta ki és tíz éven keresztül meghagyta őket állásukban. Miért volna az orosz nép kényesebb Napóleonnál? Hiszen Trockij tehetségesebb, mint volt Fouchet, és Csicserin sokkal becsületesebb, mint Talleyrand volt!

Másrészt azt tapasztaltam, hogy az idegen kolónia nagy többsége, különösen azok, akik már hosszabb ideig voltak Oroszországban, nem bíztak ezekben a kedvező jóslatokban. Meggyőződésük szerint minden reménykedés szemfényvesztésen alapult. A kereskedelem ugyan látszólag mintha tényleg feléledt volna, és ez a feléledés nem tévesztette el hatását azokra, akik két év előtt végigszenvedték a kommunizmus poklát. Így például Moszkvában a Szmolenszkij, vagy a Szuharevszkij bazárban néha 50.000 ember is tolongott, valósággal élvezték az alkudozás régen nélkülözött örömét, de az ilyen jelek nem voltak mértékadók. A kicsinyes adás-vevés, alkudozás még távolról sem jelentette a kereskedelem fellendülését — mint ahogy az a sok ezer asszony és gyermek, aki éjjelente Moszkva utcáin gyufát és cigarettát árult, szintén nem jelentette a kereskedelem felvirágzását.

AZ IPAR PANGÁSA

Az optimista és a pesszimista nézet között vajon hol volt az igazság? Kétségtelen, hogy az események inkább a pesszimistáknak adtak igazat. A gazdasági élet fellendülése, ha ugyan egyáltalában észlelhető, felületes, mesterséges és csupán ideiglenes jellegű. Kézenfekvő tényeken nem lehet átsiklani! Az ipar pangása egyre tart; a gyárak kapui zárva maradnak. A kormány három év óta nagyméretű elektrifikációs terveken töri a fejét; de ezt az elektrifikációt most már gúnyosan "elektrifikciónak" keresztelték el. A kormány óriási költséggel nagyszerű kiállítást rendezett, amely még Potyemkin falvain is túltett — de a kiállítás nem csábított külföldieket az országba. A termelés költségei rohamosan növekedtek; az árak ugrásszerű emelkedést mutattak. Egy rend ruha ára 40 font (kb. 14 millió korona), egy pár cipőé 5 font (kb. 1,750.000 korona) és egy pár csizma 10 fontba (kb. 3 1/2 millió korona) került. Semmi jel sem mutatott arra, hogy a nagyközönség bizalma visszatért volna. A parasztság helyzetében semmi javulás sem állott be. Pedig ez volna a legfontosabb. A paraszt rettenetesen drágán kénytelen megfizetni a szükségleti cikkeket, míg ő maga viszont a terményeiért aránytalanul keveset kap. Már a városokban is éppen elég szomorú helyzete van a munkásságnak, de vidéken — ebben egyetért mindenki, aki Oroszországot beutazta — a helyzet még sokkal rosszabb.

A háború előtti időkben a nyizsnyij-novgorodi vásár forgalma mintegy fokmérője volt az ország kereskedelmi életének, ez a vásár Oroszország egyik látványossága volt. Régen~ te Oroszország és Ázsia minden részéből csak úgy özönlöttek a kereskedők a vásárra. Én is meg akartam tekinteni a látványosságot és moszkvai tartózkodásom vége felé elhatároztam hogy elrándulok Nyizsnyij-Novgorodba. Közben találkoztam egy amerikai politikussal, aki nagyon lebeszélt tervbe vett utamról. „Ugyan kérem", — mondta — „az egész dolog nem egyéb csalásnál. Hiábavaló időveszteség volna odamenni, ne is beszéltesse rá magát. Én onnét jövök és mondhatom, hogy az egész vásár végtelen rossz benyomást tett rám."

Egyszóval, Lenin kijelentéseinek ellenére, a valóságban semmi sem változott a Szovjet rendszerében. A kommunista utópia csalásaival már nem dolgoznak. De most a szocializált állam meséjével vezetik félre az embereket. Márpedig (tisztelettel legyen mondva a szocializálás lelkes szószólóinak) az orosz szocializálási kísérlet majdnem olyan végzetesnek bizonyult, mint maga a kommunizmus. A szovjet állam továbbra is a mindenható gondviselés és a mindenható apa szerepét tölti be. Ma is hivatalnokok és naplopók rajai élősködnek a népen.

Hiába bocsátanak el százezreket a szovjet kincstár kétségbeesett helyzete miatt, a milliók megmaradnak, lehetetlenné téve minden kezdeményezést és vállalkozást.

BÜROKRATIKUS SZOCIALIZMUS

A hivatalnokok tömege béklyóba verte az orosz óriást, akár csak Liliput népe a hatalmas Gullivert. Swift ragyogó tollára volna szükségünk, hogy híven tudjuk ecsetelni a bürokratizmus túlkapásait, amelyek az egész bolsevista rendszert jellemzik. Valóságos bohózatot lehetne írni a szovjet bürokrácia módszereiről, ha ennek következményei nem lennének annyira szomorúak. 

Oroszországban a háború alatt egy új iparág fejlődött ki, amely sajnos — ugyancsak felvirágzott: a mesterséges végtagok gyártása. Ezeknek a gyáraknak egy része megúszta a forradalmat és fenntartotta üzemét, noha természetesen ezeket is szocializálták. Az egyik ilyen gyárban jelenleg minden 100 munkásra 68 hivatalnok esik. Történetesen egyik barátomnak szüksége lett volna egy műlábra; azt mondották neki, hogy majd hat hónap múlva fogják a lábat szállítani. 

Egy német ipari nagyság, nagy villanytelep vezetője, akit a szovjet propagandasajtó élénken kiszínezett leírásai csaltak Oroszországba, azt mondotta nekem, hogy teljes hónapot töltött el azzal, hogy egy szerződést igyekezett megkötni. Ezalatt ideje legnagyobb részét állami hivatalokban töltötte el. Végre sikerült neki a különféle engedélyeket megszereznie, és mikor már azt hitte, hogy elérte célját, az egyik állami hivatal hirtelen vétót emelt, és a német gyáros kénytelen volt Oroszországot elhagyni anélkül, hogy bármit is végezhetett volna. A dühtől remegve mondta el nekem ezt a szomorú esetet. Azzal vigasztaltam, hogy szomorú sorsában nagyon sokan osztoznak; egy olasz és egy amerikai gyáros csaknem szóról-szóra ugyanígy adta elő élményeit.

Akadhat olvasó, aki ellenvetésül felhozza majd azt hogy hátha véletlenül éppen ez a pár gyáros járt rosszul, vagy azt hogy esetleg lehetetlen követelésekkel léptek fel, vagy hogy ügyetlenül viselkedtek a szovjet hivatalnokokkal szemben. Ezek az ellenvetések azonban helytelenek. Mert még az egyszerű halandó is, aki nem akar valami fontosabb ügyet lebonyolítani, hamarosan megismerheti az orosz bürokratikus gépezet esetlen működését. Még egy magamfajta szerény utas is megszerezhette a tapasztalatokat mindenféle jelentéktelen eset kapcsán. Nem múlt el nap anélkül, hogy gondolkozóba ne estem volna az orosz szocialista állam bürokratizmusa felett.

Már az egyik előző fejezetben megemlékeztem a szovjet szállodák vezetéséről. Minden nehézség nélkül külön, terjedelmes és színes fejezetet szentelhetnék különböző élményeimnek, amelyekben a bolsevista szállodákban való tartózkodásom folyamán részem volt. Ha panaszra mentem az illető szálloda vezetőjéhez és elmondtam neki, hogy a személyzet vagy rosszul, vagy egyáltalában nem szolgál ki, akkor rendszerint azt láttam, hogy a szállodák vezetője sem meri a személyzetet rendreutasítani. Nyilvánvalóan a személyzet tagjai nem voltak alárendeltjei, hanem „elvtársak" voltak, „elvhű bolsevisták", akik nem annyira kiszolgálásomra, mint inkább kikémlelésemre voltak ott. Egy másik szállodában, miután 18 billió rubelt kitevő tartozásomat kifizettem, számlát és nyugtát merészeltem kérni, mire a szálloda igazgatója udvariasan megjegyezte, hogy ők számlát, avagy nyugtát nem szoktak adni. Ez különben egészen célszerű eljárás, mert a szálloda üzeme úgysem fizetődik ki a kormánynak, amely sohasem szokta ellenőrizni a számadásokat.

AZ UTAK JAVÍTÁSA

Mondjak el valamit az utak karbantartásáról? Nincs időm a Petrográdba víziúton való szállítás szabályozásáról beszélni, amelyet a múlt esztendeig 20 különböző „tanács" irányított. (Mellesleg megjegyezve, valószínűleg ez az oka annak, hogy a víziút ugyan megvan, de szállítás nincs.) De elmondom egy jelentéktelen tapasztalatomat az úttest javításáról. Amikor Petrográdba érkeztem, láttam, hogy a villamossínek több főutcában fel vannak szedve, így többek között a Nevszkij Proszpekten is, amely az orosz fővárosban az, ami Párizsban a Rue de Rivoli. Minden más országban a munkát apránként, bizonyos rendszerességgel hajtották volna végre, lehetőleg gyorsan, nehogy a közlekedésben komoly fennakadás álljon gyorsan, Oroszországban viszont kilométereken szétszedték az úttestet,  anélkül, hogy hozzáláttak volna annak megjavításához  és anélkül, hogy törődtek volna a közönség érdekeivel. Itt-ott ugyan fél tucat munkás lézengett, aki ímmel-ámmal dolgozott, közben politizálva és az eget nézve. Pedig ennek a fontos útvonalnak a kijavítását október első napjában kezdték meg, pár nappal az első fagyok beállta előtt. így tehát unkát nemsokára abba kellett hagyni és Petrográd egyik főútvonala a hosszú téli hónapokon keresztül ebben a kétségbeejtő állapotban maradt!

Vagy beszéljünk a nyilvános épületek karbantartásáról? Csaknem naponta akadt dolgom a külügyminisztériumban. A Szovjet külügyminisztériuma — eszmetársulás folytán — mindig eszembe fogja juttatni azt a titokzatos liftet, amely rajtam kívül valószínűleg ezer és ezer látogatónak okozott bosszúságot és tantaluszi kínokat. Ez a lift állandóan rossz volt és sohasem mutatkozott hajlandónak minket a szovjet diplomácia magasabb régióiba felvinni. Fáradt diplomaták hétről-hétre kénytelenek voltak öt emeletet megmászni. Valamelyik este egy New York-i újságíróval haladtam felfelé a lépcsőn, megkérdeztem tőle, hogy vajon egy New York-i hivatalban mennyi idő alatt javítanának meg egy ilyen felvonókészüléket? Amerikai ismerősöm szemhunyorgatva így felelt: „Azt hiszem, hogy az én New York-i irodámban hasonló esetben pár óra alatt rendben volna a lift. De lehetséges, hogy ezek itten lelkiismereti okoknál fogva ellenzik a lift használatát. És az ő szempontjukból talán igazuk is van. Hiszen a lift burzsoá találmány és főleg kövér, lusta kapitalisták kényelmét szolgálja. Milyen jót nevethetnek azok az ifjú bolsevisták odafenn, ha látják, hogy maguk, öregek milyen nehezen másszák meg ezt a száz lépcsőfokot".

Mondjunk még néhány szót az állami nyomdákról? Oroszországban csaknem valamennyi nyomdát és kiadóvállalatot szocializáltak. A legtöbb könyvesboltból „állami könyvesbolt" lett. Ezt a bolsevista propaganda szempontjából rendkívül fontosnak tartják. Európa egy városában sem látni annyi könyvesboltot, mint Oroszországban; vevő azonban alig akadt. Mintha senki sem vásárolt volna könyvet. Ennek kézenfekvő oka az általános pénztelenség és az állami kiadások rettenetes összege. A könyvek viszont azért voltak ilyen drágák, mert a munka, valamint az adminisztráció költségei lehetetlenné tették a könyvek megfelelő áron való árusításai „Értse meg kérem" — magyarázta nekem az egyik vállalat szovjet igazgatója —, „hogy a mi 8000 munkásunk csak napi hat órát dolgozik." És szomorúan hozzátette: „Ha legalább ezen a hat órán keresztül becsületesen dolgoznának, akkor nem volna ilyen rossz a helyzet."

Sorozatomat egy jelentéktelen személyes tapasztalattal akarom lezárni. Éppen, mielőtt elhagytam volna Petrográdot, ráeszméltem, hogy végére járok pénzemnek és hogy be kell váltanom egy száz fontról szóló angol csekket. Diplomáciai útlevelem volt, ezenkívül kormánykörökben jól ismertek és fél tucat ismerősöm volt, akiknek bármelyike készségesen ellenjegyezte volna csekkemet. Egymásután végigjártam az állami pénzintézeteket, de nem sikerült csekkemet beváltanom. Csodálkozásomat fejeztem ki a bankigazgatók előtt: „Furcsa világ járja maguknál!" — mondám — „mindig azt hangoztatják, hogy idegen tőkére volna szükségük, mégis, ha egyszer akad egy idegen, aki jó angol pénzt akar beváltani, akkor azt a jó pénzt visszautasítják." Az egyik bankigazgató aztán egész őszintén megmagyarázta a dolgok nyitját. A szovjet kormány kétségbeesett erőlködést fejt ki a fizetési eszközök stabilizálása érdekében. Ezért vezették be hat hónappal ezelőtt az új pénzegységeket, a „cservonyecet". Az új pénzegység állítólag száz aranyrubelt ér. A mosónőt vagy a fuvarost a régi, elértéktelenedett pénzzel fizetik; az új, értékes pénznemmel pedig adókat rónak le és ezzel fizetik a hivatalnokokat. A kormány mindent elkövet, hogy megőrizze a cservonyec értékét, azzal az eredménnyel, hogy most az állami pénzintézetek 22 schillinget (kb. 380.000 kor.) kénytelenek számítani egy cservonyecért, míg a zugforgalomban egy cservonyec egy fontért váltható (kb. 350.000 kor.). Egyik mesterséges eszköz, amely  a cservonyec egyeduralmát biztosítani igyekeznek, az, hogy kötelezővé teszik ennek a pénznemnek a használatát és a jó pénz — például angol csekkek — forgalomba hozatala elé akadályokat gördítenek. Mert ha minden nehézség nélkül fogadnák el a fontot, úgy a jó pénz csakhamar kiszorítaná a rosszat, és a cservonyec gyászos véget érne.

A KORHADT ALAPZAT

Ezeket a jelentéktelen eseményeket, amelyeket azonban saját tapasztalataimból merítettem, csupán azért említettem fel mert valamennyiből ugyanazt a tanulságot lehet levonni és pedig azt, hogy Szovjet-Oroszország egész gazdasági élete korhadt alapzaton nyugszik. Különböző kormányrendeletekkel talán meg lehet óvni a gazdasági élet javulásának látszatát, de maga a rendszer feltétlenül rossz. A kereskedelem tartós fellendüléséhez mindenekelőtt szükséges volna a szabad verseny, a magánvállalkozás és az egyéni felelősség helyreállítása. Márpedig a szovjet kormány ellensége a magánvállalkozás, a sajtó, a bírálat, a kereskedelem és a közlekedés szabadságának. Ezt nem hajlandó megadni az orosz népnek.

A moszkvai opera egyik balettelőadásán, melyet egy magasrangú tisztviselővel néztem végig, ez közölte velem, hogy tavaszra egy független, nem hivatalos napilap megjelenését tervezik. Bevallom, hogy nem nagyon bízom e terv megvalósulásában. A szabad sajtó és a szabad kereskedelem olyan politikai és erkölcsi erőket szabadítana fel, amelyekkel a kormány képtelen volna megbirkózni. A szabad sajtó a diktatúra bukását jelentené, a szabad kereskedelem pedig véget vetnem az államszocializmusnak, a szocializálásnak és maga után vonná a kormány sok millió hívének elbocsátását.

Hozzátehetjük azt is, hogy mindez valószínűleg újabb polgárháború kitörését jelentené. Valamennyien szívből kíván. nők hogy a mostani diktátorok alatt a helyzet békésen fejlődjék ki; de, sajnos, a békés fejlődésre nincs sok kilátás. Ez a szerencsétlen ország még nincsen túl a bajokon? Túl sok érdek forog kockán — túl sok élősdi húz hasznot a mai rendszerből - túlságosan sok vér folyt el — túlságosan sok az a bűn, amely bosszúért kiált — és az elfojtott szenvedélyek mindjobban eltöltik a szíveket...

Oroszország gazdasági bajait talán le lehetne küzdeni, de ezek a gazdasági bajok szoros kapcsolatban állanak politikai és erkölcsi kérdésekkel. Márpedig ezek a politikai és erkölcsi kérdések aligha oldhatók meg bolsevista alapon, a diktátorok által. A nagy orosz színpadon mások fognak szerepelni — talán egy újabb orosz szomorújátékban.

VI. FEJEZET
AZ ANTIKRISZTUS BIRODALMA

Ha Oroszországot illetően jóslásokba akarunk bocsátkozom szabad megfeledkeznünk arról, hogy a bolsevista rendszer nem csupán az emberi természet ősi ösztöneit mellőzi de egyúttal hatalmas szellemi erőket is lázít maga ellen. Pa európai nemzetek történetéből okulva bátran állíthatjuk, hogy ezekkel a felidézett szellemekkel a diktátorok képtelenek lesznek elbánni. Rövid idővel a háború előtt Norman Angell, a pacifizmus híres vezére, gyakran jelentette ki hallgatósága előtt, hogy a vallásháborúk ideje lejárt; mostani felvilágosodott korunkban elképzelhetetlen volna ilyen háború. Ezzel szemben kénytelenek vagyunk szomorú mosollyal mondani, hogy szemeink előtt éppen most játszódik le a modem idők legvéresebb vallásháborúja. Mert az a harc, amely ma Oroszországban folyik, nem egyéb, mini két ellentétes vallás és két ellentétes eszménykép egymással való küzdelme.

Igaz, hogy a bolsevizmussal kapcsolatosan szinte nevetséges dolog „eszményképről" beszélni; mert hiszen a bolsevizmus alapelve az eszményi dolgok tagadása. Az idealizmus és a materializmus sehogyan sem férnek meg egymás mellett. Hiszen a marxizmus büszkén dicsekszik azzal, hogy az emberiség történetét kizárólag materiális szempontból nézi. Ellentmondás rejlik abban is, ha a bolsevizmus! „vallásnak" minőjük, — ám ha mégis az volna, úgy mindenesetre igen különös és újszerű vallás. Mert eddig minden vallás elsősorban arra törekedett, hogy szorosabba tegye az emberiséggel  fennálló kötelékeket. Másodszor pedig minden vallás igyekezett a világrendszer működésének erkölcsi és földöntúli magyarázatát megadni. A bolsevizmus jellegzetes vonásai mindezzel egyenes ellentétben állanak. Ahelyett, hogy szorosabbá tennék az emberiség között fennálló kapcsolatot, könyörtelen, soha meg nem szűnő osztályharcot hirdetnek. Szeretet helyett gyűlöletet prédikálnak. Ahelyett, hogy erkölcsi célokat igyekeznének felfedezni az emberiség életében ridegen megtagadnak minden erkölcsi törvényt, amelynek az emberiség alá van vetve. Tudósok gyakran párhuzamot vontak Robespierre és Lenin történelmi küldetése között, és valóban sok közös vonást találunk e két főterrorista működésében. Mégis nagy eltérés mutatkozik e két ember gondolkodásmódjában. Robespierre fanatikusan hitt Istenben, míg Lenin épp oly fanatikusan tagadja Isten létezését. Robespierre ellenségeit a guillotinra hurcolta, néha csak azért, mert istentagadók voltak. Lenin viszont azt tartja, hogy követőinek kötelessége Istent tagadni és a mennyei fényt tőlük telhetőleg elhomályosítani.

KARDDAL HIRDETETT KOMMUNIZMUS

Mindezek után elismerem azt, hogy a bolsevizmus tényleg bizonyos mértékben vallás is — de igen különös és félelmetes vallás! És mégis; csak akkor érthetjük meg a bolsevizmus lényegét, ha tisztában vagyunk azzal, hogy a kommunizmus nem csupán politikai rendszer, nem csupán egy tan. A kommunizmus sokkal több ennél. A valóságban a kommunista szekta jól megszervezett hitközség, mely a többi rendszeresített vallások minden szervével és jellemvonásával rendelkezik. A kommunizmusnak is megvan a maga bibliája Marx Károly tanaiban; ezek a tanok „felsőbb sugalmazás szülöttei és halhatatlanok". A kommunizmusnak is vannak apostolai, prófétái és vértanúi. Üdvösséget ígér, jutalmat és bűnhődést. Van paradicsoma és pokla- Épp úgy, mint a kereszténység, a kommunizmus is általános jellegre tart igényt, követőit valósággal fanatizálja és akárcsak Mohamed vallása, hitét karddal hirdeti.

Idegenek, akik az orosz forradalmat tanulmányozzák talán csak nehezen látják meg a kommunizmusnak ezt az oldalát. Ám az orosz nép többsége nagyon is látja és érzi- csaknem minden orosz — hívő és hitetlen egyaránt — legelőször is a kommunizmus vallási jellegére hívja fel figyelmünket A les több orosz a bolsevizmust ördögi összeesküvésnek tekinti az Antikrisztus birodalmának. A bolsevizmus ellenségei egész Oroszországban azzal szórakoznak, hogy aggodalmas megilletődéssel lapozzák a „Kinyilatkoztatások könyvét" Azoknak borzalmaknak magyarázatát keresik, amelyek  történnek és valami jelt várnak, amely a végítélet napját megelőzi a végítéletét, amely talán már holnap bekövetkezhetik.

A KERESZTÉNYSÉG A BOLSEVIZMUS FŐ AKADÁLYA

Első pillanatban az események ily misztikus magyarázata minden józanul gondolkodó ember szemében babonás eltévelyedésnek és a bolsevizmus céljai félreismerésének látszik; ám ha közelebbről nézzük a dolgokat, másként ítéljük meg a helyzetet. Az orosz ortodox egyház joggal nevezi a mostani rendszert az Antikrisztus birodalmának akkor, amikor minden jel arra vall, hogy a bolsevisták a keresztény vallást tényleg el akarják törölni a föld színéről. Megjegyzendő, hogy maguk a bolsevisták nyíltan hirdetik, hogy ez a fő céljuk, és hogy a keresztény vallás végső diadaluk legnagyobb akadálya. Fáradhatatlanul hangoztatják, hogy minden keresztény ellenforradalmár és reakciós gondolkozású. Mint ezt már egy előző fejezetben is megemlítettem, az ortodox egyház egyik leghíresebb moszkvai kegyhelye, az „Ibériai Szűz Kápolnája" homlokzatára a diktátorok a következő felírást helyezték el: „A vallás a nép ópiuma"

Itt megint rá kell mutatnom arra, hogy a modern történelemben a bolsevista forradalom egyedül áll a maga nemében. A forradalmak mindig arra törekedtek, hogy megnyerjék
kereszténység támogatását; mindig igyekeztek kiemelni a kereszténység és a szocializmus, avagy az anarchizmus közt fene álló hasonlatosságot. Még a francia terroristák is szövetségesüket látták Krisztusban, a „Sans Culotte"-ok védnökük  gyanánt emlegették a Megváltót. Ezzel ellentétben a bolsevisták kimondottan keresztényellenesek. Nem elégedtek meg azzal hogy elfoglalták a templomokat, bezárták a kolostorokat és zárdákat, halomra ölték a papokat. Hasonló dolgok már másutt is megtörténtek, de ezeket az eseményeket a társadalmi felfordulás múló jelenségeinek lehetett tekinteni. A bolsevizmus egészen újszerű, eredeti felfogása abban rejlik, hogy egyenesen hangsúlyozza az összeférhetetlenséget a kereszténység és a kommunizmus között és hogy a kereszténységben látja egyetlen veszélyes vetélytársát! Minden kommunista ellensége Jézus Krisztusnak.

A KERESZTÉNYSÉG MEGBÜNTETÉSE

Minden jóravaló „elvtárs" kötelessége lehetőleg tiszteletlen magatartást tanúsítani a keresztény vallás hirdetőivel vagy a keresztény vallás jelképeivel szemben. Petrográdi tartózkodásom alatt, valamelyik napon egy ifjú zsidó tisztviselő kíséretében ellátogattam a Szent Péter és Pál székesegyházba. Mondhatom, ez Európa egyik legmeghatóbb kegyhelye; ott porladoznak a Romanov-családból származó cárok és cárnők hamvai, akik 200 éven keresztül uralkodtak az orosz nép felett — Nagy Pétertől egészen III. Sándorig. A császári sírok elhagyottan és szomorúan meredtek rám. Ha fűszerkereskedésbe léptünk volna, úgy ifjú zsidó bolsevista vezetőm bizonyára, már csak udvariasságból is, levette volna kalapját, de a kereszténység e szentélyében feleslegesnek tartotta föveget levenni. Sőt — nem bírta megállni, hogy ízléstelen megjegyzését ne tegyen. Fanatikus hitének alapelvei ellen vétkezett volna, ha fejet hajt a halál fensége, évszázadok visszatérő emlékei és a legmegrázóbb emberi tragédia előtt... Mert ha meglátják azt, hogy egy bolsevista az áhítat bármilyen jelét is mutatja, úgy ez elegendő arra, hogy az illetőt a pártból kizárják, ilyen kizárások nap-nap után előfordulnak. Az iskolákban arra kényszerítik a gyermekeket, hogy nyilvánosan hitet tegyenek az ateizmus mellett, ellenkezés esetén egyszerűen kicsapják őket. Éppen az nap, mikor véletlenül ellátogattam Moszkva egyik nagy iskolájába, tanúja voltam egy 13 éves iskolásfiú kicsapásának, aki anyja kedvéért részt vett az istentiszteleten és akit egyik társa ezért feljelentett.

Az egyház könyörtelen üldözése 1918-ban kezdődött és csaknem mostanáig tartott. A közelmúltban azonban feltűnő változás állott be, részben bel-, részben külpolitikai okoknál fogva. Az az általános felháborodás, amely múlt nyáron az egész világon végighullámzott Budkiewicz püspök elfogatása és kivégzése alkalmából, mintegy figyelmeztetésképpen hatott a diktátorokra. Belátták, hogy nem lehet büntetlenül fittyet hányni a civilizált nemzetek erkölcsi érzéseinek.

De annak ellenére, hogy a vezetők a tizenkettedik órában rászánták magukat terrorisztikus módszereik feladására, végcéljuk mégis az egyház leigázása maradt. Csakhogy nyílt harc helyett most már a cselszövés, a megvesztegetés és a korrupció eszközeihez folyamodtak. A papokat koldusbotra juttatják, minden az egyházat bomlasztó mozgalomnak pártját fogják. Megszerveztek egy testületet, amelyet „Az Élő Egyháznak" neveztek el. Rábeszélték Tikhon pátriárkát, hogy kössön békét a szovjetkormánnyal, azt remélve, hogy sikerül őt ezzel végleg lejáratni. Azonban, úgy látszik, hogy mindezek a kísérletek csütörtököt mondtak, az „Élő Egyház" máris végnapjait éli és annak híveit a nép árulóknak és hitszegőknek nevezi. Tikhon pátriárka pedig nem bizonyult Mercier bíborosnak, nem hirdetett nyílt harcot a bolsevista vezérek hatalma és uralma ellen, de az orosz egyház egész gondolkodásmódjának megfelelően, inkább passzív ellenállást fejtett ki. Ma még inkább, mint azelőtt, köztiszteletnek örvend, amikor Moszkva valamelyik negyedében istentiszteletet tart, olyan tömeg kíséri útján, hogy a villamosközlekedés szünetelni kénytelen.

A VALLÁSI ÉLET FELLÁNGOLÁSA

Kétségtelen, hogy Oroszországban ma a vallásos élet terén valóságos újjáéledés észlelhető. A bolsevisták erre azt mondják, hogy semmi jelentősége sincsen, hogy csupán a régi babonák végvonaglása. Azonban, ha meggondoljuk, hogy az egyház ma Oroszországban ezer veszély közepette bírja csak magát fenntartani, akkor a vallási élet térhódítása valóban az idők jelének látszik és joggal gondolkodóba ejthetné a diktátorokat! Mert ma Oroszországban nincsen teremtett lélek, aki világi előnyök kedvéért, avagy behízelgés céljából vallaná magát a régi egyház hívének, aki ma annak vallja magát, az azt csakis belső meggyőződésből teheti. A vallás térhódítása tehát kétségtelenül a nép életösztönéből és szíve vágyakozásából fakad.

Egyszer egy bolsevista hivatalban szóvá tettem a vallás válságát, amit az egyik hivatalnoknő nem állhatott meg szó nélkül.
— Elvégre is uram — mondá —, nem gondolja, hogy ezekben a rettenetes időkben a népnek mégis csak szüksége van valamire, amire támaszkodhasson?
Elcsodálkoztam, hogy egy kommunista hivatalnok ilyen nyíltan ki merte mondani véleményét. Úgy látszik, a kereszténység mérge már az állami hivatalokat is megmételyezte!

A vallásosság felébredése szembetűnő a nyilvános életben; de — kézzelfogható okoknál fogva — sokkal nehezebb megfigyelni a vallás térhódítását a családi élet körében. Ismételten kaptam meghívást közös barátok révén közismert egyházfők családjaihoz, de a meghívásokat kénytelen voltam sajnálattal visszautasítani, mert attól féltem, hogy az illető családok bajba juthatnak, ha majd későbben tapasztalataimat a nyilvánosság elé viszem. Így tehát meg kellett elégednem azzal, hogy lehetőleg sokat forogtam az úgynevezett „intelligencia" körében, amely túlnyomó részben olyan emberekből állt, akik a háború előtt csaknem kivétel nélkül istentagadók, vagy legalábbis harcias antiklerikálisok voltak. Csodálkozással állapítottam meg, hogy ezek az emberek teljesen megváltoztak és a vallással szemben egész más álláspontot foglaltak el. Azt tapasztaltam ugyanis, hogy jóformán valamennyien az egyház lelkes támogatóivá váltak.

A templomokban tapasztalt általános buzgóságtól, valamint a művelt osztályok ájtatosságától eltekintve, még valamit tapasztaltam, ami kétségtelen bizonyítéka a vallásos élet térhódításának: és ez a vallási viták nagy népszerűsége. Az ember szinte azt hihette volna, hogy a kereszténység első korszakában, vagy a reformáció elején élt. Egy hét alatt három ilyen vallási vitán voltam jelen, a moszkvai politechnikai múzeum nagytermében. Meg vagyok arról győződve, hogy sehol sem lehettem volna tanúja oly megkapó jeleneteknek, mint éppen itten, az istentagadó kommunizmus gócpontjában. A belépődíj több volt egy shillingnél (kb. 20 000 korona), ami egy koldussá vált orosz számára bizony tetemes összeg. Az emberek mégis szinte tódultak ezekre a gyűlésekre, olyannyira, hogy több százan be sem tudtak jutni a terembe. A vita háromnegyed kilenckor kezdődött és eltartott éjfélig — sőt még ennél is tovább. Rendszerint tucatszámra voltak szónokok. A vitában papok és laikusok, munkások, parasztok és „intellektuelek" vettek részt. A hallgatóság visszafojtott lélegzettel figyelt: néha-néha, ha már a kedélyek túlságosan hullámzásba jöttek, hangos tiltakozás, vagy viharos taps zúgott végig a termen és a vörös őrség jelenlétének ellenére, a hallgatóság túlnyomó része nyíltan a Nemzeti Egyház mellett foglalt állást.

Egy este Lwow Vlagyimir, aki Kerenszkij idejében a s Szinódus ügyvezetője volt, Hilárion püspök után szólásra emelkedett és védeni kezdte a szovjet kormányzatot de ebben nem volt szerencséje. Beszédét állandóan félbeszakították és a gyűlés után láttam, amint sietve távozott, nyomában a felzúdult tömeggel.

AZ EGYHÁZELLENES HADJÁRAT KUDARCA

Ha ítélőképességem nem csal, a szovjet diktátorok az Egyház ellen folytatott hadjáratukban csúfos vereséget szenvedtek. Ennek a vereségnek messzire kiható következményei csak a közeljövőben bontakoznak ki. A diktátoroknak az az állítása, hogy az Egyház ellenforradalmi erőforrás, bizonyos fokig helytálló. Az Egyház ugyan megfogadhatja azt, hogy tartózkodni fog a politikától és ezt a fogadalmát becsületesen meg is tarthatja. Cselekedeteiben az Egyházat az az el vezérelheti, hogy birodalma nem e világból való. Az is lehetséges, hogy az egyház nem fejt ki ellenállást az erőszakkal és az üldözéssel szemben. De nincsen az a keresztény egyház, amely őszintén elismerhetné, vagy éppen támogathatná azt a kormányt, amelynek nyíltan bevallott célja a kereszténység eltörlése. Az Ortodox Egyház legfeljebb ha látszólagos nyugalommal várja a jobb idők eljövetelét, annak tudatában, hogy ezek az idők múlhatatlanul el fognak következni; mert hiszen az elmúlt öt esztendő keserves megpróbáltatásai után az Egyház már ma is közelebb áll a nép szívéhez, mint valaha. A múltban a klérus tekintélye némileg csökkent, mert szoros kapcsolatban volt a zsarnoki cári uralommal, ma azonban vértanúi vérében megtisztult. Az Egyház nemzedékeken keresztül a politikai szolgaságnak volt eszköze; ma már a hitetlenek is azt mondják, hogy az Egyház lesz a nemzeti felszabadulás, az újjászületés kútforrása.

Az orosz népben csodálatos erők szunnyadnak. Történelmi küldetésének ideje még csak ezután fog elkövetkezni. Ez a nép bebizonyította, hogy szinte hihetetlen mértékben hiány-a jellem és akaraterő mindazon tulajdonsága, amely óhatatlanul szükséges mind az egyén, mind az állam erkölcsiségének megóvására. A latin és angolszász nemzetek tapasztalatai után ítélve, biztosra vehető, hogy Oroszországban is csak a jól megszervezett, szigorúan fegyelmezett keresztény Egyház lesz képes biztosítani az ország boldogságát. Így tehát nem túlzás az az állítás, hogy Oroszország feltámadásának feltétele az erős, hatalmi túltengéstől mentes, független egyház.

VII. FEJEZET
A TERROR, MINT A MARXIZMUS VÖRÖS GYÜMÖLCSE

Az előző fejezetekben, főleg személyes tapasztalataim alapján, azt akartam bebizonyítani, hogy Marx elméletei szocializálásról és az államszocializmusról — amelyeket minden szocialista párt többé-kevésbé magáévá tett — hihetetlenül rövid idő alatt százötvenmillió orosz romlását és nyomorát okozták. Ebben a fejezetben arra fogok törekedni, hogy az orosz szomorújáték teljes megértéséhez szükséges szemléltető képet nyújtsak. Ez a kép annak az osztályharcnak eredménye, melyet Marx hirdetett. Csodálatos, hogy az osztályharcról szóló marxi elméletet még az oroszországi kudarc után is magáénak vallja csaknem minden szocialista. Meg fogjuk látni, hogy ez az osztályharc Oroszországban nem vezetett másra, mint a terrorizmus rendszeres kifejlődésére és olyan vérfürdőre, amilyenre a történelemben eddig még nem volt példa.
Amikor 1917 tavaszán a német katonai hatóságok Lenint — abban a bizonyos páncélos gépkocsiban — szerencsésen átcsempészték Svájcból Oroszországba, akkor még maga a német kormány sem sejtette, hogy ez a látszólag jelentéktelen esemény mily végzetesen fogja érinteni az összes európai nemzetek sorsát. Pedig ennek az eseménynek valóban szimbolikus jelentősége volt. A német szuronyok védelme alatt nem csupán egy veszélyes izgató érkezett Oroszországba, mert azok a robbantó eszmék, amelyek az agitátorral együtt átlépték a határt, német eredetűek voltak, és németek voltak azok a politika, eszközök is, amelyekkel Lenin hatalmát közvetlenül meg akarta alapozni. A porosz militarizmus a vas politikáját folytatta a nemzetek között folyt harcban a no r0sz marxizmus pedig a társadalmi osztályok között dúló küzdelemben használja a vér és vas eszközeit.

Lenin, aki igazán nem vádolható szerénységgel egyre azt hajtogatta hogy ő csak végrehajtója annak a végrendeletnek amelyet nálánál nagyobb elme alkotott. A bolsevizmus nem úgy lépett a világ elé, mint új tan. Lenin csak próféta volt de az új tan atyaistene kétségtelenül Marx. Lenin műveinek húsz vaskos kötete tulajdonképpen csak magyarázata Marx A tőke" és "A kommunista kiáltvány" című könyveinek. A szocialisták, akik a háború előtt örökösen Marxot idézték, hiába mondják most, hogy a bolsevizmus a szocializmus elárulása és meghamisítása: azért mégis tagadhatatlanul fennáll a legszorosabb kapocs és hasonlatosság a bolsevizmus elmélete és gyakorlata közt egyrészt, másrészt pedig a meg nem alkuvó marxizmus elmélete és gyakorlata között. Marx — akárcsak Lenin — demagóg. „Felsőbbrendű lény", akit a Nietzsche-féle elmélet éltet. Marx — akárcsak Lenin — mélységesen megveti a demokráciát és a parlamentarizmust. Mindketten a proletárdiktatúrát hirdetik. Marx is — akárcsak Lenin — cinikus, materialista, opportunista és mindketten hívei a kíméletlen erőszaknak. Tudomásom szerint Marx már 1848-ban egy emlékezetes összejövetel alkalmával, régi ellenfele és vetélytársa, Bakunyin előtt eldicsekedett azzal, hogy hűséges janicsárjaival feltétlenül rendelkezik.

— Tudja-e — mondá —, hogy jelenleg vezetője vagyok egy oly tökéletesen fegyelmezett kommunista társaságnak, melynek bármelyik tagja habozás nélkül megölné önt, ha én azt
parancsolnám?

Marx részéről az élet és halál feletti hatalommal való dicsekvés 1848-ban még csak kérkedés volt, ez a hatalom Lenin kezében ma szörnyű valósággá vált. Ezzel a hatalmával fosztott meg egymillióhétszázezer oroszt életétől, nem számítva azt a húszmilliót, amely az éhhalál áldozata lett. Marx Károly, aki egy trieri rabbi fia, sohasem jutott el az ígéret földjére, de hite és parancsa az új Oroszországban törvénnyé vált. Az a terrorista rendszer, amelyet a világ „bolsevizmus" néven ismer, az elméleti marxizmusnak rettenetes vörös gyümölcse.

A MARXIZMUS HATÁSAI ÉS ESZKÖZEI

Marx Károlynak „A tőke" című műve azok közé a könyvek közé tartozik, amelyek a modern történelem kialakulását befolyásolták. Sőt mondhatnám, hogy ez a könyv még nagyobb és mélyebb befolyást gyakorolt az emberiségre, mint más hasonló könyvek, noha ennek az állításnak magyarázatát adni nehéz volna — amint például nehéz volna megmagyarázni a Korán befolyását is. Megfoghatatlan, hogy oly unalmas és együgyű könyv, mint a Kofán, miképpen hozhatta lázba ezer esztendőn keresztül a mohamedánok százezreit? De még érthetetlenebb az, hogy „A tőke", ez a közepes lírai tanulmány, miként bűvölhette meg immár két nemzedéken át Európa munkásságát. A mohamedánok legalább el tudják olvasni és el is olvassák a Koránt, de Marx evangéliuma a szocialista tömegek számára hozzáférhetetlen; — sőt még a szocialista intelligencia sem képes azt megszerezni. Még Bernhard Shaw is bevallja, hogy valamennyi szocialista barátai közül egyedül neki volt elég bátorsága az egészet végigolvasni. Marx Károly valószínűleg jól tudta, hogy mit csinál, amikor végtelen fáradtsággal arra törekedett, hogy gondolatait leplezze. Tisztában volt azokkal a politikai előnyökkel, amelyeket a kommunista partnak titkos társasággá való megszervezése jelentett. Rendszeresek lényegét csak néhány beavatottnak árulta el. Nyilvánvaló, hogy ha mindenki számára érthetően megmagyarázta volna műveinek valódi tartalmát, úgy a világ visszariadt volna eszméitől, amelyek önmagukban hordják egész rendszerének nevetséges, lapos és erkölcstelen mivoltát. Ha pártjába bárki szabadon beléphetett volna, akkor a többségnek minden bizonnyal csakhamar kinyílik a szeme és utálattal fordul el a 'boldogító' tanoktól.

Marx befolyását bajos megérteni, de tény, hogy ez a befolyás mély és hatalmas. Európa szocialistái ugyan képtelenek behatolni a marxizmus titkaiba, de azért magukba szívták annak szellemét és módszereit. Marx ravasz tanai ma már áthatják egész politikai élet légkörét; jelszavai, egész mondatszerkezete ma már a nemzetközi szocializmus szótárához tartoznak. Ezeknek a tanoknak három sarkalatos pontja — a történelem materialisztikus alapon való magyarázata, az állam bálványozása és az osztályharc elmélete — a munkásság gondolatvilágának szerves részévé vált. Még a liberálisok is elfogadják a „nyílt akcióba lépés" elméletét, sőt még a konzervatív elemek sem képesek kivonni magukat az állami centralizmus eszméje alól...

A MATERIALIZMUS LEALACSONYÍTÓ HATÁSAI

Lehetetlen volna kételkedni a marxizmus nagy befolyásában, de éppoly kétségtelen ennek a befolyásnak végtelenül káros hatása. A munkást Marx materializmusa demoralizálta, a könyörtelen osztályharc hirdetése elkeserítette, az állam mindenhatóságába vetett hit pedig rabszolgává tette. A régi szocializmus nagyjában jó befolyással volt az emberekre, felköltötte a munkás nemesebb ösztöneit; egészséges orvosságnak bizonyult, amely mind a liberálisok, mind a radikálisok szociális érzéket felébresztette. Csaknem minden híres tudós, még Carlyle es John Stuart Mill is, akik pedig ellenségei voltak a szocializmusnak, keresztülmentek annak fázisain, ami tagadhatatlanul hasznukra volt. Marx eljövetelével azonban a szocializmus Európában tökéletesen megváltozott. Marx kikapcsolt minden idealizmust, minden érzelmi mozzanatot és az elvek helyébe a legridegebb opportunizmust tette. Ettől a pillanattól fogva már nem az emberiség nemesebb érzelmeire hivatkoztak a szocialisták, hanem - éppen ellenkezőleg - az emberiség legocsmányabb ösztöneit iparkodtak felébreszteni. Macchiavelli és a jezsuiták állították, hogy a cél szentesíti az eszközt, ám - ha az eszközök elvetendők voltak - a szemeik előtt lebegő cél szent és magasztos volt. Ezzel szemben a Marx-féle elméletben a cél még gyűlöletesebb, mint az eszközök: mert Marx végeredményben nem akart mást, mint megalapítani egy társadalmi osztály egyeduralmát, a nyers erőszak zsarnokságát és az állam mindenhatóságát Marx elméleteit csak akkor fogjuk fel teljes borzalmasságukban, csak akkor értjük meg bénító, terméketlenítő és lealacsonyító befolyásukat — amelynek a világ szocialistái szellemileg áldozatul estek —, ha keresztülvergődünk a marxizmus összes művein és ha követjük a marxistáknak egymással folytatott undorító veszekedéseit.

Mindeddig bajos lett volna a marxista tanoknak végzetes következményeit szemléltetően bemutatni, hiszen a gyakorlatban azokat eddig még soha és sehol sem próbálták ki. A szocialistáknak nagyon zavaros fogalmaik voltak Európa történelméről; agyukban össze-vissza kavargott a kereszténység, a francia forradalom, Luther Márton, Rousseau, Kant és Hegel. Marx elméletei még ott is, ahol rokonszenvvel találkoztak, más befolyások által, letompított formában láttak napvilágot. Azok a vezérférfiak, akik Marx követőinek vallották magukat, öntudatlanul is politikai környezetük, öröklött tradíciók vagy nevelésük befolyása alatt állottak. így például Jaures, a híres francia szocialista vezér, szakadatlanul hirdette Marx tanait, de azért katolikus templomban esküdött hűséget élete párjának és leányát katolikus zárdában neveltette.
Hyndmann is fanatikus marxistának vallotta magát, de azért szívében mégis konzervatív maradt, és a háború folyamán lelkes angol hazafinak bizonyult.

MARX ELMÉLETÉNEK ELSŐ GYAKORLATI  FELHASZNÁLÁSA

Marx tanai a forradalmi Oroszországban találták meg első ízben azt a talajt, amely alkalmasnak látszott a kísérletezésre. Most történt meg legelőször, hogy más befolyások nem re.	a kísérletezést. Az orosz nép még jóformán ősállapotban élt és sokkal közelebb állott a földhöz, mint a többi európai nemzet. Oroszországban a konzervatív hagyományok sokkal gyengébbek voltak, mint másutt, és ott a forradalmi tradíciók sokkal erősebbek. Ezenfelül az orosz impulzívabb és könnyebben befolyásolható, mint más faj. Főleg pedig a munkásság hatalma a világháborúban óriási mértékben megnövekedett, aminek oka főleg az ipar nagymértékű összpontosításában keresendő. Ezek a kedvező feltételek valóban páratlan alkalmat nyújtottak arra, hogy Marx tanait Oroszországban gyakorlatilag kipróbálják.

Az orosz forradalom éppen azért tarthat igényt szomorú hírességre, mert a bolsevisták ennek a forradalomnak kapcsán jutottak abba a helyzetbe, hogy a fent említett körülmények kihasználásával Marx tanait egész terjedelmükben átvigyék a gyakorlatba.
A francia forradalom vezérei mihozzánk hasonló emberek voltak, akik természetes ösztöneiknek engedtek, de akik képesek voltak arra is, hogy szánalmat és lelkifurdalást érezzenek. De Quincey és Oscar Wilde egyik legjobb tanulmányának címe: "A gyilkosság, mint a szépművészetek egyik neme"

A bolsevista diktátorok alatt a tömeggyilkosság egyáltalában nem művészet, hanem ennél sokkal több: valóságos tudomány. Bergson tanár a porosz militarizmust tudományos barbarizmusnak nevezte. Ezen az alapon a marxizmust még jogosabban nevezhetnők „tudományos terrorizmusnak".

TERVSZERŰ TÖMEGGYILKOSSÁGOK

Ha végigtekintünk a bolsevisták által elkövetett torz cselekedeteken, ha elgondoljuk, hogy az egész Orosz Birodalomból bolondokházát csináltak, úgy joggal tekinthetnénk a szovjet urait vérengző őrülteknek. Őrültségüket azonban bizonyos rendszeresség jellemzi. Minden forradalom súlyos tévelyedésekre vezet. Emlékezzünk csak vissza azokra a mészárlásokra, amelyeket a forradalmi szeptember havában Párizs börtöneiben hajtottak végre. De ezek és ehhez hasonló cselekedetek rendszerint csupán a feldühödött tömegek állati kitörései. A bolsevisták terrorizmusa egészen más: jellegzetes vonása a kegyetlen, előre megfontolt szándék. A bolsevizmus úgyszólván üzletszerűen hajtja végre a tömeggyilkosságokat - tervszerűen jár el úgy, hogy azt lehetne mondani, hogy valóságos haditervet dolgoznak ki előre a tömeggyilkolás végrehajtására. Rendszerint az a szokás, hogy egy bolsevista tisztviselő ellen irányult merénylet után az ártatlan túszok százezreit végzik ki. Valóban vademberekhez méltó eljárás, azonban az ő szempontjukból feltétlenül célravezető és arra vall, hogy a szovjet vezérei az emberi természetet alaposan ismerik. Maguk a szovjet hatóságok bevallják, hogy nyolcszáz túszt lövettek agyon bosszúból az Uritzkij Mózes, a Cseka legkegyetlenebb hóhéra ellen megkísérelt merényletért. Néhány ilyen tömegmészárlás után a diktátorok — lett és szíriai janicsárjaik védőszárnyai alatt — nyugodtan hajtották álomra fejüket...

A TÖMEGGYILKOSSÁGOK STATISZTIKÁJA

A bolsevista Statisztikai Hivatal a mészárlásokra is kiterjeszti figyelmét. Ebből az újszerű statisztikából megtudjuk, hogy a diktátorok 1923 végéig 28 püspököt, 1219 papot, 6000 tanárt és tanítót, 9000 orvost, 54 000 katonatisztet, 260 000 legénységi állományú katonát, 70 000 rendőrt, 12 950 földbirtokost, 355 250 az intellektuális osztályhoz tartozó szakembert 193.290 munkást és 815 100 parasztot végeztek ki.

Láthatjuk ebből, hogy aránylag sokkal kevesebb papot gyilkoltak meg, mint amennyi katonatisztet, viszont sokkal kevesebb katonatisztet, mint más, az intellektuális osztályokhoz tartozó egyént. Ennek oka nyilvánvalóan az, hogy a bolsevisták, ha még úgy gyűlölik is a keresztény papságot, mégis tisztában vannak azzal, hogy sokkal veszedelmesebb dolog meggyilkolni a papot, mint az ügyvédet vagy az orvost. Mert a pap halála könnyen felkeltheti a babonás nép haragját, könnyen vezethet zavargásokra. Amikor 1918-ban a bolsevisták be akartak nyomulni Szent Sándor kolostorába, szembe találták magukat egy százezer főből álló tömeggel és kénytelenek voltak visszafordulni. Ebből a tényből levonták tapasztalataikat és ettől fogva az egyház tagjait csak a legnagyobb elővigyázatossággal merik lemészárolni. Ha Budkievicz prelátus, akit mintegy négy hónappal ezelőtt végeztek ki, történetesen orosz lett volna, nem pedig lengyel, úgy bizonyára megszabadul. Ezt Radek be is vallotta előttem mondván:
„A prelátust nem a mi kormányunk ölte meg, hanem a lengyel kormány, mert nem tűrhettük Lengyelország szemtelen beavatkozását belügyeinkbe."

Ezzel szemben a tiszteket, bármily áron, ártalmatlanná kellett tenni, mert a bolsevisták uralmát nagy mértékben veszélyeztetné egy katonai ellenforradalom esetleges kitörése.

Legkevesebb kockázattal jár a közönséges polgárember kiirtása, ezért szerepel a középosztály oly rettenetes nagy számmal a gyilkosságok statisztikájában. Úgy látszik, hogy a bolsevisták — akárcsak egy sötét kor útonállói — jó előre kiszámítják, hogy a tervezett mészárlás milyen előnyöket hozhat és milyen kockázattal fenyeget. Ha arra a meggyőződésre jutottak, hogy a gaztett kifizeti magát és hogy nem jár túl nagy kockázattal, akkor semmiféle humánus megfontolás sem tartja őket vissza tettük végrehajtásától. Ez a hideg, megfontolt kegyetlenség — amely a túszok tömegeinek legyilkolásában én el tetőfokát — emeli ki a bolsevista rendszert a világtörténelem  forradalmainak mindennapiasságából. Ez állítja az úgynevezett „Külön Bizottságot" vagy „Ve-Csekát" az alávalóság legmagasabb polcára. Hasonlítsuk csak össze a forradalom túlkapásait a kronstadti vagy a kijevi tömegmészárlásokkal, vagy Szingarev orvos barátom meggyilkolásával, akit a kórházban betegágyán végeztek ki. Vagy pedig vonjunk párhuzamot I. Károly vagy XVI. Lajos guillotinja és a cári család és kíséretének lemészárlása között. A két előbb nevezett uralkodót a törvény minden attribútumával jogerősen ítéljen el, a cárt és családját azonban Jankel Jurovszkij gyilkolta in Jekatyerinburg egy sötét pincéjében! Ezek a hasonlatok halvány fogalmat adnak arról a pokoli eredetiségről, amely a tudományos terrorizmusban rejlik.

A BOLSEVISTA VALLÁS EMBERTELENSÉGE

A bolsevizmus terrorizmusáról sokan azt állítják, hogy számtalan véletlen körülmény összejátszásának tudható be. Ezek a körülmények: az öt évig tartó háború, mely eldurvította a népet; a forradalom, mely sok ezer közönséges gonosztevőt szabadított ki a börtönből; a századokon keresztül tartó kegyetlen zsidóüldözés, mely a zsidóság lelkében felkeltette a gyűlöletet és a bosszú érzetét. Mindezek az okok nem helytállóak. Oroszországban a háború alatt csaknem ugyanolyanok voltak az állapotok, mint más országokban. Más forradalmak alkalmával is kinyíltak a börtönök kapui, meg aztán az Oroszországban véghezvitt mészárlások rendezői nem is voltak börtönviselt fegyencek, hanem „tisztességes elvhű bolsevisták"!

Ami pedig a zsidókat illeti, tagadhatatlan, hogy a zsidók nagy szerepet játszottak a bolsevizmus legkegyetlenebb megnyilvánulásaiban, de ezek a zsidók nem mint zsidók követték el szörnyű tetteiket, hanem mint Marx fanatikusai.

A szomorú valóság tehát az, hogy a bolsevisták hazája  sem Oroszország, sem Palesztina, sem pedig Lett vagy Lengyelország; a bolsevisták - akár zsidók, lengyelek, lettek vagy oroszok voltak - áldozataikat a marxi elvek kedvéért hurcolták vágóhídra. Lenin is kijelentette:	
-Sebaj, ha az orosz nép kilencven százaléka elpusztul csak a megmarad, tíz százalék térjen át a kommunista hitre!

És éppen azért, mert a bolsevisták kezdettől fogva meggyőződéses követői voltak ennek az embertelen hitvallásnak és mert rabszolgaivá váltak egy pontosan működő gépezetnek, éppen ezért ismételhetjük jogosan, hogy bűneik elveikben gyökereznek, és hogy ez a jól megszerezett terrorizmus nem egyéb a tudományos marxizmus magvetésének rettenetes vörös termésénél.

VIII. FEJEZET A BOLSEVISTA TANOK CSŐDJE

Útban Oroszország felé rövid látogatást tettem Masaryk elnöknél, aki a mai kor legnagyobb tekintélyének mondható oroszországi ügyekben. Nagyszerű könyve: „Az orosz forradalmi szellem", Európa politikai irodalmának egyik klasszikus műve. Búcsúzásul így szólt hozzám az elnök:

„Mindenekelőtt igyekezzék különös gonddal tanulmányozni a szovjet iskoláit, mert az orosz kérdés titka itt rejlik."

Közép-Európa „bölcs aggastyánja" tisztában volt azzal, hogy a szovjet kormány iskoláiban fogom legjobban megismerhetni a kormány politikai céljait, és hogy az iskolák lesznek a kormány sikerének vagy kudarcának legmegbízhatóbb fokmérői. Mindent megtettem, hogy követhessem Masaryk elnök tanácsát. Minden iskolát, amelybe belépési engedélyt kaptam, sorra jártam, és — ha nem is láttam mindent — mégis eleget tapasztaltam ahhoz, hogy véleményt alkothassak.

Kétségtelen, hogy a kommunista rendszer fénykorában, az első két esztendőben, a szovjet diktátorok a tanítás terén nagyszerű programot szerettek volna megvalósítani. Szónoklataik után ítélve valóságos szent lelkesedés hevítette őket, úgy, mint annak idején a renaissance pedagógusait. Erezték, hogy rájuk vár az a nagyszerű feladat, hogy megalapozzák a proletár civilizációt; hiszen a Szovjet háborút hirdetett a tudatlanság ellen! A tanulást általánossá és kötelezővé akartak tenni: még a munkásnak is ötven éves koráig napi két órát kellett volna eltöltenie az iskolában.

Gorkij, a bolsevizmus kiszámíthatatlan és szeszélyes tanácsadója, megbízást kapott a szovjet kormánytól arra, hogy nagyszerű proletárkönyvtárt állítson össze a világirodalom legértékesebb műveiből. Ez a terv szép volt, de sohasem vált valósággá.

A program szerint a szovjet iskola lett volna a kormány kedvenc gyermeke. A bolsevisták minden reménysége az iskolákban olt Tisztában voltak azzal, hogy az új rendszer sikere elsősorban az ifjúság nevelésétől függ. A felnőtteket ugyan nem sikerült megnyerni és meggyőzni, mivel ezek már túlontúl át voltak itatva a burzsoá előítéletekkel, hanem a gyermekek, a jövendő nemzedék már a bolsevista elvek emlőjén volt nevelhető, és reményt nyújtott arra, hogy mint új emberek, új ideálokkal biztosítsák a kommunista eszmék jövőjét.

Hanem hát ezek a magasratörő tervek sem valósultak meg. A diktátorok csakhamar arra eszméltek, hogy sokkal könnyebb új gyárakat építeni, mint az emberek lelkét átformálni.
A szocialisták állandóan (és jogosan) azzal vádolták a cári államot és a cári egyházat, hogy a közoktatás terén nem tesz semmit és hogy az orosz nép nagy részét meghagyják ősi tudatlanságában. Annál súlyosabb csalódás, hogy a mindenható bolsevizmus ötödik évében, az orosz szovjet birodalomban még kevesebb az iskola, mint a szellemi sötétséget terjesztő cári Oroszországban volt.

A tanerőkben is nagy és általános a hiány, nem is szólva a tanítók képességeiről, amely téren határozott a hanyatlás Ezt még a hivatalos szovjet sajtó is nap-nap után felpanaszolja. A legtöbb régi tanító önként hagyta el állását, vagy pedig az éhség és járványok áldozata lett. Sokukat, mint ellenforradalmait, elmozdítottak állásukból, vagy megöltek. Új iskolák építésére nincs pénz, sőt, még a régieket sem bírja a kormány karbantartani. A hosszú téli hónapok alatt az iskolákat nem lehet fűteni, mert nincs tüzelőanyag, és nincs pénz fűtőszerre. Az iskolaköteles korban lévő gyermekeket pedig nincs miből élelmezni. Olyan országban, ahol az éhínség az úr, bizony bajos dolog tervszerűen megvalósítani bármily szerény közoktatási programot, hát még a szovjet biztosok egetverő terveit. Lehetetlen tanítani azt, akinek a gyomra korog, és akinek minden porcikája reszket a hidegtől.

A skótok azzal dicsekednek, hogy a tudományt még zablisztből készült kenyér mellett is ápolják, — ámde Oroszországban még zabliszt sincs.	

Valószínű, hogyha a kezdetben való lelkesedés tovább js hevítette volna a közoktatás irányítóit, valahogyan előteremtették volna a közoktatás biztosítására szükséges pénzeszközöket. Hiszen a kormány mindenkor elő tudta teremteni a szükséges pénzt a naplopó tisztviselői had százezreinek eltartására. De a lelkesedés már az első nehézségek láttára lelohadt. Lunacsarszkij, az egekig magasztalt szovjet tisztviselő és emberbarát, akit Mr. Wells jóslásaiban, mint az orosz iskola újjáteremtőjét üdvözölt, ma már alig szerepel az úgynevezett közoktatási népbiztosságban; általában azt beszélik róla, hogy sokkal inkább érdeklik a kóristanők, mint az éhező iskolás gyermekek. Helyét Jakovleva asszony foglalta el, aki azonban mindeddig sokkal többet foglalkozott ellenforradalmi mozgalmak terrorisztikus letörésével, mint a tudomány világosságának terjesztésével. Moszkvai tartózkodásom alatt beszélték, hogy Trockij, aki néhány hónapig feltűnően visszavonult a hadügyi népbiztosság éléről, a közoktatási népbiztosság vezetői állásába kerül és mint elsőrendű szervező tehetség, majd mozgásba hozza a közoktatás elakadt gépezetét. Általában azt állították Trockijról, hogy teljesen tisztában van azzal, mennyire az iskolákon múlik a szovjet rendszer sorsa. Erős a gyanúm, hogy Trockij is csakhamar rájön, hogy a vörös hadsereg újjászervezése éppen nem a legjobb iskola arra, hogyan kell az ifjúságot nevelni, és hogy az iskolában dúló válságot nem lehet karddal elintézni.

A közoktatásügy megoldásának problémája Oroszország ban az, hogy ott a kérdést nem az elején, hanem a végén kell megfogni. Nem az elemi iskolánál kell kezdeni a szervezést hanem az egyetemnél, annál az egyszerű oknál fogva, mivel az egyetem neveli azokat, akik hivatva vannak a gyermekek oktatására. Ez az elv minden országra érvényes, Oroszországra pedig fokozottabb mértékben. Szovjet-Oroszországban ma sokkal több egyetem van papiroson, mint volt a cárok idejében. Magában Moszkvában állítólag hat egyetem működik, nem is szólva a számos, úgynevezett munkásegyetemről. De a Szovjet egyetemeinek legtöbbje csupán névleg az, a gyakorlatban inkább propagandaintézetnek kellene nevezni.

Minden egyetemnek a tudomány szentélyének kellene lennie. Képzett, elsőrendű tanári karán kívül bírnia kellene megfelelő tökéletes felszereléssel. Alábbiakban látni fogjuk, hogy az orosz egyetemeken csaknem minden fontos tantárgyat eltöröltek, és így az egyetemeket lesüllyesztették kétséges értékű és megnyomorított szakiskolák színvonalára, amelyekben a tanuló csupán azokban a szakokban nyer felületes kiképzést, amelyekre a kormánynak éppen szüksége van. Ilyenformán az egyetemekről legfeljebb kétséges képzettségű mérnökök, vegyészek és zsidó orvosok kerülnek ki. Ami pedig a tanerőket illeti, azoknak értéke még silányabb. A régi tanárokat vagy főbelövették vagy elcsapták.

Amikor Lavoisier-t, a modern kémia megalapítóját a francia forradalmárok a vérpadra hurcolták, az ítéletmondó kommunista kijelentette, hogy a francia köztársaságnak semmi szüksége sincs tudósokra. Úgy látszik, hogy 1919-ben az orosz bolsevisták teljesen egy-nézeten voltak avval a francia terroristával és hogy ezt a nézetüket a gyakorlatban elsősorban az egyetemi tanárokkal szemben érvényesítették. Sok orosz egyetemi tanárral találkoztam Oroszországban és a kontinens más államaiban, de azt hiszem, egy sem volt közöttük aki ne gyűlölte volna lelke mélyéből az uralkodó szovjet rendszert.

Azok, akik Oroszországban maradtak, természetesen e szót sem mertek szólni a szovjet kormány ellen; sokat jelent hallgatásuk azonban többet mondott, mintha érzelmeiket szabadon kifejezték volna.

Az egyetemi épületek és a felszerelés az elképzelhető legsiralmasabb állapotok tükre. Egy hírneves brit szocialistától hallottam, amint a szovjet kormány tetteinek egyik legdicsőbb példájaként hangoztatta, hogy a bolsevisták, dacára szegénységüknek, legelső teendőjüknek tartották az egyetemek rendbehozatalát. Mondhatom, hogy én ennek az állításnak legcsekélyebb jelét sem tapasztaltam. Minden oroszországi utas meggyőződést szerezhet például arról a siralmas állapotról amelyben a moszkvai egyetem hajdan fényes épülete ma van.

Moszkvában megnéztem a régi és az új egyetemeket. Egyik ilyen úgynevezett egyetemen meglátogattam többek között a vegyészeti osztályt. Tömve volt hallgatókkal: úgy látszik, a vegytan a forradalmi ifjúság legkedveltebb tantárgya. Dolgozni azonban senkit sem láttam, aminek oka elsősorban az, hogy a laboratórium elképzelhetetlenül tökéletlen és elhanyagolt. Láttam az egyetemek anatómiai osztályait is. Itt is sok a hallgató, boncolni való anyagban pedig egyáltalán nem volt hiány. Úgy látszik, Szovjet-Oroszországban sokkal könnyebben és főleg olcsóbban lehet beszerezni a hullákat, mint a mikroszkópokat...

Az állattani osztály tanára a rendelkezésére álló csekély anyagból rendkívül érdekes Darwin-múzeumot állított össze, míg felesége a majmok lelki életével kapcsolatos kísérletezéseket folytatott...

A második moszkvai egyetem (az úgynevezett vénasszonyok egyeteme) könyvtárában rendkívül kevés olvasót és még ennél is kevesebb könyvet találtam. A könyvtáros azt mondotta, hogy az új nemzedék csaknem teljesen felhagyott az olvasással, mert idejének legnagyobb részét munkában kénytelen eltölteni, tanulásra pedig nincs pénze. Való tény, hogy senki sem foglalkozik az úgynevezett elavult tudománnyal és irodalomul Úgy látszik, a Szovjet híveinek érdeklődése teljesen kimeri a politikában, úgyhogy még a gyakorlati tudományok ápolására is édeskevés idejük marad. Talán felesleges felemlítenem, hogy a könyvtárban azért volt oly nagy könyvhiány, mivel a Szovjet urai a könyveknek legnagyobb részét elpusztíttatták.

Az orosz egyetemek betegségének főoka talán az, hogy tulajdonképpen nem is tudják pontosan, mit tanítsanak. Amint mondám, a legtöbb régi tantárgyat törölték. Latint és görögöt sem az iskolákban, sem az egyetemeken nem tanítanak. A keleti nyelveket csak azért tűrik, mert ezek hasznosak az Indiában és a Közel-Kelet más államaiban folytatott propaganda céljaira. A régi tanszékeket törölték vagy legfeljebb csak papíroson hagyták meg. De ez mind természetes: hiszen olyan országban, ahol az összes régi törvényeket hatálytalanították, és ahol a jog fogalma tökéletesen megszűnt, igazán nevetséges volna a jogi tanszék fenntartása; ahol az ateizmus a hivatalos vallás, ott nincs helye a teológiai tanszéknek, és miért tanítanának filozófiát vagy irodalmat abban az országban, ahol minden emberi érzés tilos, és minden filozófia megvetett?...

Ami a történelmi tudományokat illeti, a szovjet kormány nemcsak hogy új történelmet csinált, de még a régi történelmet is átíratja Marx szellemében, kizárólag materialisztikus alapon. A közoktatási népbiztos helyettese, Pokrowszkij tanár, rendelkezésemre bocsátott néhány történelmi tankönyvet, mely az elemi iskolák használatára, természetesen kommunista szellemben volt megírva. Ezek a tankönyvek valóban nagyon érdekes olvasmányok. Az egyes fejezeteket kísérő szöveg, Pokrowszkij tanár műve, egész új világításban mutatja az orosz történelmet. A tudós szovjet tanár a múlt minden eseményét a gabonaárak ingadozásával magyarázza úgy, hogy a tanuló ifjúság a jövőben egyáltalán nem lesz kénytelen a Romanovok „gonosz" tetteivel bajlódni, hanem teljesen elegendő, ha minden korszak gabonaárait megtanulja.

Nem elég, hogy a régi tantárgyakra kimondották a halálos ítéletet, nem elég, hogy a régi tanárokat kiirtották, nem elég, hogy helyeiket új, rendszerint zsidó származású tanárok töltötték be, de mindezeken felül új proletárszellemet honosítottak meg az egyetemeken, amelyeket kizárólag proletár szülők gyermekei látogathatnak. Valóban könnyebb egy tevének átbújnia a tű fokán, mint egy egyetemi tanár fiának bejutni az egyetemre, még akkor is, ha véletlenül saját apja épp az egyetemen tanít.

A szovjet pedagógusok korszakalkotó újítása, hogy a testi munkát egyesíteni kell a szellemi munkával. Ennek az elvnek indoklására felhozzák; hogy azokat a tanokat valósítják meg a gyakorlatban, amelyeket már Rousseau „Emil" című művében, Kropotkin herceg „A szántóföldeken és műhelyekben" Tolsztoj pedig összes pedagógiai műveiben hangoztatott. A Szovjet, úgy Játszik, Tolsztojban látja az új pedagógia apostolát. Moszkvában és Petrográdban Tolsztoj-múzeum felállításán fáradoznak, Jasznaja-Poljanában pedig bolsevista iskolát létesítettek.

Kétszer volt szerencsém Tolsztoj leányával találkozni, de nem mertem megkérni, hogy erre vonatkozó nézeteiről nyilatkozzék, ő pedig, kézenfekvő okoknál fogva, gondosan kerülte ezt a tárgyat. Én magam jól emlékszem arra, hogy 1905-ben, amikor Tolsztoj grófot Jasznaja-Poljanában meglátogattam, gyakran beszélgettünk a közoktatási kérdésekről. így a leghatározottabban merem állítani, hogy a nagy aggastyán, ha még életben volna, a legmélyebb méltatlankodással utasítaná vissza azt a módot, ahogy a bolsevisták az ő állítólagos eszméit a gyakorlati életbe átvitték, és hogy borzadva tiltakoznék az ellen, hogy nevét a bolsevisták propagandájuk céljaira felhasználják. Ezzel szemben szovjet kísérőim azt akarták velem elhitetni, hogy a szellemi és testi munkának egyesítése, Tolsztoj elveinek alapján nagyszerű eredményekre vezetett. Erről személyesen is szerettem volna meggyőződni — ezt azonban, úgy látszik, a hatóságok nem óhajtották, mert kétszer is nekiindultunk ifjú zsidó hivatalos kísérőmmel, hogy megnézzünk ilyen „munkásegyetemet" — de csodálatos módon vezetőm mind a kétszer eltévesztette az utat, úgyhogy mindkét esetben a városnak homlokegyenest ellenkező végén lyukadtunk ki, mint ahová elindultunk. Ebből azt a következtetést kellett levonnom, hogy az új proletárkísérlet talán még nem érett meg arra, hogy kedvező benyomást tegyen az idegenre, aki esetleg kritikát is gyakorolhatna...

Attól tartok, hogy talán még korai volna végleges és önálló ítéletet mondanom a szovjet közoktatásról. így tehát inkább a hivatalos statisztikára utalok, amelyet a hivatalos sajtó közöl. A kommunisták pártlapja, a „Pravda" kénytelen bevallani, hogy Moszkvában a tanulóknak mindössze huszonöt százaléka jár tényleg iskolába. Petrográdban 1920-ban csupán nyolcszáz tanuló tett eleget tankötelezettségének. Seligsohn elvtárs, aki a közoktatás terén nagy tekintélynek örvend, maga is beismeri, hogy a tanköteles gyermekeknek túlnyomó többsége teljesen kivonja magát mindennemű ellenőrzés alól, és hogy a gyermekek az iskola helyett inkább csavarognak, vagy valamilyen nyerészkedéssel kecsegtető foglalkozás után néznek.

A bolsevizmus fénykorában, 1920-ban a tiltott üzérkedést az utcán főleg gyermekek bonyolították le. Ugyanabban az esztendőben egy szovjet bizottság előtt, amely azért ült össze, hogy a fiatalkorú bűnözők kérdését tanulmányozza, Gribojeszlow tanár kijelentette, hogy Petrográdban, amelynek 1918-ban 600.000 lakosa volt, a fiatalkorúak által elkövetett bűnözések száma a nyolcezret, 1919-ben pedig a tízezret is meghaladta. Ezek a félhivatalos adatok nem szorulnak bővebb magyarázatra és élesen világítják meg a szovjet közoktatás siralmas állapotát.

IX. FEJEZET
AZ ISKOLA MINT A BOLSEVIZMUS GYERMEKSZOBÁJA

A munkásegyetem tanulmányozásával tehát nem volt szerencsém, azonban a középiskolába mégis sikerült bejutnom Egy kommunista tisztviselőt sikerült rábeszélnem arra hogy mutasson meg nekem egy ilyen újszerű iskolát. Később aztán még három más hasonló iskolát tekintettem meg. Valamennyi úgynevezett „minta-" vagy „kísérleti-" iskola volt és csakugyan merész az eredeti kísérletezésről tett bizonyságot.
Az első intézménynek, amelyet megnéztem, egy nagyon tehetséges fiatal zsidó volt az igazgatója, akit a sajátságos körülmények arra kényszeríttettek, hogy iskolaigazgatói állásán kívül az egyik egyetem matematikai tanszékét is ellássa. Ez az érdemes férfiú kifejtette előttem az új közoktatási rendszer minden szépségét. Eszerint a mintaiskola jelszava: „A teljes szabadság". És pedig olyan szabadság, amilyenről Jean Jaques Rousseau sem mert álmodni!

Az első „Musterschule" vagy „Reformschule" (előszeretettel használták előttem a német elnevezést, bár azt állították, hogy iskolájuk valamilyen angol nyilvános iskola mintájára van megszervezve?), amelyet láttam „vegyes-iskola" volt, ahol leányok és fiúk együtt tanultak. így van ez egyébiránt valamennyi szovjet iskolában. Ennek az iskolának körülbelül százötven tanítványa van. Egy másik mintaiskolában, amelybe ellátogattam, hatszáz növendék tanult. A gyermekek idestova futkostak a folyosókon, a játszótéren és a hálótermekben. Az egyik hálóteremben elhagyatott kisleányt találtam, aki kétségbeesetten kuporgott az ágyán. Az igazgató megkérdezte, hogy mi baja van? A kisleány nem válaszolt és mi ott hagytuk őt, anélkül, hogy megtudtuk volna bánata okát.
Általában rendkívül fesztelen modor uralkodott nemcsak a gyermekek egymás közti viszonyában, de a tanárok és tanítványaik között is. A gyermekek korántsem voltak túlterhelve. Délelőtt rendszerint kétórai tanítás és három óra szünet van. Délután a műhelyben folyik a gyakorlati tanítás, amelyet, hacsak lehet, összekötnek munkával valamely szomszédos gyárban.

Csupán két leckeórán voltam jelen. Az elsőn német óra volt. A tanító keservesen panaszkodott, hogy az egész osztály számára csak egyetlenegy tankönyve van. Elmondotta, hogy a tankönyv bizony ritka és nehezen megszerezhető kincs Oroszországban.
A második tanóra, amelyet megfigyeltem, tornaóra volt. Egy csapat fiú mindenféle, díjbirkózásra emlékeztető gyakorlatot mutatott be, egy csoport áhítattal bámuló leány elvtársnak.

Az iskola igazgatása az önkormányzat elvén áll, úgyhogy minden iskola tulajdonképpen önmagában egy kicsi szovjet-köztársaságot alkot. A főtevékenység társas összejövetelekben és gyűlésekben merül ki, amelyeken az egybegyűlt tanári kar és a gyermekek közösen vitatják meg az iskola ügyes-bajos dolgait. Négy ilyen gyűlésen vettem részt. Egy alkalommal éppen egy fiú felett ítélkeztek, aki almát lopott, mégpedig — ami bűnét tetézte — a kommunista kiállításon. Egyhangúlag a kicsapás mellett foglaltak állást. Végül a fiatal iskolaigazgató szólt a fiú érdekében (beszéde közben szeretetteljesen simogatva egy szép, tizenhat évesnek látszó leány tanítványának sötét haját, aki áhítattal hallgatta szavait). Amennyire megértettem, azt mondotta az igazgató, hogy az ítélet túl szigorú, mert a fiú alapjában véve nem követett el oly nagy bűnt, mintha például egy külön adag kenyeret lopott volna, ami két év előtt, az akkori éhínség idején, bizony gyakran megesett. Azt hangoztatta továbbá, hogy a fiú nem is tudta felfogni vétkének egész horderejét, végül pedig azzal érvelt, hogy ha a fiút most kicsapják, akkor egész életére meg van bélyegezve és semmi más iskolába nem veszik fel. Ezért arra kérte a jelenlevőket, hogy újra fontolják meg ítéletüket. Ez meg is történt, a növendékek ítéletüket nyomban megmásították, és pedig egészen orosz módra. Angol iskolásfiúk megelégedtek volna azzal, hogy a bűnösre enyhébb ítéletet szabjanak ki. Az orosz gyermekek azonban, miután először elmentek a szigor legvégső határáig, onnan egyszerre átcsaptak a másik végletbe. Ezek előtt a ki nem egyensúlyozott kis elmék előtt csak két lehetőség állott: vagy kicsapni a fiút, vagy teljesen megbocsátani neki. Természetesen felmentették.

Rendkívül hatott rám az a készség, amellyel az iskolásfiúk gondolataikat ki tudták fejezni. Meglehet, hogy ennek oka a forradalmi idők folyamán beállott koraérettség, de bárhogy legyen is, ámulva hallgattam, hogy ezek a kis tizennégy-tizenöt éves gyermekek, milyen könnyedséggel és szabatossággal szónokolnak. Örülnék, ha felnőtt skót hallgatóim hasonló folyékonysággal tudnák gondolataikat szavakba önteni, mint ezek a faragatlan kis kommunisták. E mellett azonban korántsem kívánnám, hogy az én hallgatóim bárhogy is szert tegyenek arra a szinte félelmetes koraérettségre, amely a kommunista csemetéket jellemzi.

Az orosz példa azt mutatja, hogy hihetetlenül rövid idő alatt lehetséges tökéletes színvakokat nevelni. Ezek a gyermekek máris képtelenek arra, hogy bármit meglássanak, ami a bolsevista eszmék keretén kívül áll. Egyet azonban nem lehet eltagadni a szovjet iskoláktól: bármily kevés tudományt csöpögtetnek a fiatal lelkekbe, mindenesetre elérik azt a célt, amely lelkükhöz legközelebb áll, számtalan fiatal politikai szónokot neveltek ügyüknek.

Érdeklődtem aziránt is, hogy milyen az iskolai fegyelem, és milyenek a büntetések. Az elmondottakból látszik, hogy a tanulóknak jogot adtak arra, hogy társaikat ők maguk büntethessék. Kíváncsi voltam, vajon a tanárok is élvezik-e ezt a jogot. Kérdésemre az igazgató felvilágosított arról, hogy a tanárok soha nem büntetnek!

Tovább kérdezősködtem, hogy mi történik, például, akkor, ha valamelyik gyermek hazudik? A válasz a következő volt: „Ha valamelyikük hazudik, akkor társai ítélkeznek felette".
„És ha valamelyik tanítvány nagyon lusta?"
„A tanítvány sohasem lusta. Ha lusta, akkor az a tanár hibája, mert, ha a tanító nem bírja a tanítvány érdeklődését felkelteni, akkor ez azt bizonyítja, hogy rosszul tanít. Ha pedig a tanítvány természeténél fogva lusta, ez annak a jele, hogy szellemileg tökéletlen, és ilyen eset külön megítélés alá kerül."
A fegyelem és büntetésre vonatkozó kérdéseim után rátértem egy sokkal kényesebb tárgyra. Azt akartam megtudni, hogyan válik be a „vegyes" iskola, ahol a leányok együtt tanulnak a fiúkkal.
„Mi történik — kérdeztem —, ha a fiúk neveletlenek a leányokkal szemben, vagy ha beleszeretnek valamelyik leányba?"
A válasz meglepően érdekes.
„Mi nem törődünk azzal" — mondá az igazgató — „ha egyik vagy másik fiú beleszeret valamelyik leányba, feltéve, hogy ez őszintén és nyilvánosan történik. De szerelmi ügyek csak nagyon ritkán fordulnak elő. A nemi ösztön nem juthat kifejezésre, mivel a közismert Freud-féle elmélet szerint ezt az ösztönt elnyomja a szociális és politikai ösztön, és mert a tanulók annyira érdeklődnek a politika iránt, hogy mással nem is törődnek."

Nem tudtam ellenőrizni, mennyire vált be a Freud-féle elmélet ebben az iskolában. De néhány nap múlva szóvá tettem a dolgot egy híres író felesége előtt. Ez az úrhölgy azután elmondta nekem, hogy egyik barátnője, aki ápolónő egy nagy kórházban, éppen nemrégiben azt írta neki, hogy a legutóbbi tizennyolc hónap folyamán a környékbeli iskolákból több száz leány került a kórház szülészeti osztályába!

Talán nem szükséges külön hangsúlyoznom, hogy a szovjet iskolából teljesen száműzték a keresztény vallást. Minden iskolában, ahol csak megfordultam, a tanítók külön is eldicsekedtek azzal, hogy a tanítványok valamennyien ateisták. Az iskolák társasköreibe csak az léphet be, aki nyilvánosan megtagadja a kereszténységet. Ezek az iskolai társaskörök egész Oroszországban el vannak terjedve és szerves részei minden tanintézetnek. Céljuk a tanulók bevezetése és megerősítése az új „hitben". A tagoknak kettős feladatuk van: agitátorok és kémek.

Egyik előző fejezetben már megemlítettem annak a kisfiúnak esetét, akit azért csaptak ki az iskolából, mert édesanyját el merte kísérni a templomba. A tanító elmondta nekem ezt a „szörnyű" esetet, mint példát arra, hogy egyes szülők gyermekeikkel szemben milyen tűrhetetlen és lelkiismeretlen zsarnokságot gyakorolnak. Előadta, hogy az elvakult anya egy pár új cipót ígért fiának, csakhogy vele a templomba menjen. A fiút, miután bocsánatot kért az iskolától és letette a szükséges ateista fogadalmat, bizonyos idő elmúltával ismét felvették a kommunista elvtársaság magas köreibe.

Egyik „minta"-iskola igazgatója elmondotta nekem, hogy számos tanító keresi fel az ország minden részéből az ő intézetét, hogy arról példát vegyen. A mintaiskolák a közoktatási népbiztosság különös védelmét élvezik.

Nyáron a tanítványok szabadságukat azoknak a számtalan kastélyoknak valamelyikében töltik el, melyeket a főnemességtől vettek el. Egyszer egy délutánt töltöttem el egy ilyen kastélyban. Gyönyörű renaissance-stílusban épült palota volt, leírhatatlanul elhanyagolt műkerttel, körülbelül tizenkét mérföldnyire Moszkvától. Egy Ruperti nevű, Oroszországba szakadt olasz milliomos kereskedő építtette még 1910-ben. Az épület borzalmasan elhanyagolt állapotban volt. A kémények eldugultak, az alagsort elöntötte a víz, a vakolat lemállott, és ki tudná leírni azt a piszkot, amelyet láttam. A kastély két célt szolgált: nyaralóhelye volt a moszkvai mintaiskolának és egyúttal mezőgazdasági iskola.

Nem tudom, hogy azok a kis parasztfiúk és leányok, akiket a Ruperti-kastélyban tanítanak, jobban vagy ügyesebben fognak-e gazdálkodni, mintha egy tanyán vagy kertésznél tanulták volna mesterségüket. De hiszen ennek az iskolának nem is az volt a célja, hogy jó gazdákat neveljen, hanem nyilvánvalóan az, hogy a parasztság számára ügyes agitátorokat tenyésszen. A tanítványok egyszerű parasztgyermekek voltak, így tehát, mint paraszt bolsevista-szónokok fognak a jövőben legjobban érvényesülni.
Minden kísérlet vagy újítás, amit az orosz közoktatás terén láttam, nyíltan azt a célt szolgálja, hogy propagandistákat képezzen ki. A régi, elavult, polgári előítéletekkel telt országokban a tanítás többnyire humánus és mindenesetre önzetlen célokat szolgál: a gyermekek szellemének és jellemének kifejlesztését. Mi burzsoák, arra iparkodunk, hogy gyermekeinket az életben majdan betöltendő különféle hivatásaikra előkészítsük. Ezzel szemben Oroszországban a közoktatás első sorban és kizárólag a politika szolgálatában áll.

Az elmondottakkal kapcsolatban minduntalan egy jellegzetes kép jelenik meg lelki szemeim előtt. Néhány napot töltöttem már az említett híres moszkvai agrárkiállításon. Még most is látni vélem azokat a kis parasztgyerekeket, akiket tanítóik vezetésével Oroszország minden részéből felparancsoltak Moszkvába a kiállítás megtekintésére. Szegény engedelmes kis falusiak, akiket báránybőrbe bújtatott bolsevisták vezettek. Ezek a bolsevista tanítók egyszer sem mulasztották el, hogy a gondjaikra bízott gyermekseregnek mindenek előtt megmutassák az úgynevezett „Lenin-házat".

Ez a „Lenin-ház" a kommunista forradalom rendkívül ügyesen összeállított múzeuma. A tágas termek falait hatalmas képek borítják, amelyek a Kommunista-Párt történetének egyes fontos állomásait, a bolsevista forradalom nagy eseményeit és a vezető kommunisták arcképeit ábrázolják. A termek állandóan zsúfolva voltak, és a tanítók fáradhatatlanul magyarázták a bámész paraszt gyermekeknek a diktátorok hőstetteit és hirdették előttük „szent Marx" evangéliumát...

A számtalan égető kérdés közül Szovjet-Oroszország tanulmányozásával kapcsolatosan a legégetőbb az én szememben az volt, hogy milyen mély gyökeret vertek a kommunista tanok azoknak a kis parasztgyermekeknek lelkében, akiknek mélabús arcocskáit oly gyakran figyeltem meg a Lenin-házban? Milyen jövő vár arra a sokmillió gyermekre, akit a Lenin-házban uralkodó szellemben nevelnek? Ez a lélekmérgezés kétségtelenül legborzasztóbb következménye áz egész bolsevista katasztrófának A gyermekek millióinak ez a rendszeres lelki megmérgezése, legalábbis a mi „burzsoá" szempontunkból nézve a bolsevizmus legrettenetesebb örökségének látszik, noha kétségtelen, hogy a bolsevisták szempontjából a gyermekeknek ilyetén nevelése tekintendő a szovjet kormány legnagyobb és legtartósabb teljesítményének. Meglehet, hogy csakugyan teljesedik a szovjet diktátorok kérkedő programja — meglehet, hogy csakugyan sikerül nekik egy új embertípus megteremtése...

De ha ez sikerül, akkor az ég óvja Oroszországot és Európát attól az eljövendő nemzedéktől, amelynek lelkét áthatotta Marx materializmusának mérge, és amelynek jellemét eldurvította Marx örök és könyörtelen, a testvérgyilkos osztályharcot hirdető evangéliuma!

X. FEJEZET
A VILÁGFORRADALOM BOLSEVISTA IRÁNYÍTÁSA

Félrevezetném az olvasót, ha könyvem azt a benyomást keltené, hogy a bolsevisták hatalmukat csupán a nyers erőszak, a terror, az ördögi akaraterő és a forradalmi kitörések véres elnyomásával tartanák fenn. Az igazság az, hogy kiváló szellemi képességeik, valamint államtudományi bölcsességük segítségével sikerült eddig uralmukat fenntartaniok. Nem hiszem, hogy egyetlenegy európai kormányra rá tudnék mutatni, amelyben csak kis mértékben képviselve volna az a szellemi erő, amely a jelenlegi szovjet kormányt jellemzi.

Csicserinnel való beszélgetéseim a magas politikának valóságos leckeórái voltak; ő valóban nagy mestere a diplomáciának, és emellett rabszolgája a kötelességnek. Reggel tíz órától este hatig egyfolytában dolgozik. Tragikus jelenség, hogy ez az ember nálánál kevésbé becsületes emberek eszköze.

Radeket, a főagitátort hallgatni oly élvezet, amely kevés újságírónak jut osztályrészül. Mily meggyőződéssel hangoztatja hűségét szülőhazája, Lengyelország iránt! Ugyanakkor pedig mindent elkövet, hogy Lengyelországot eltörölje a világ térképéről. Mily lelkesedéssel dicsőíti a világforradalmat! Mily hévvel szidja a kapitalista kormányok vakságát, az emberek szánandó hiúságát — miközben Mr. Davidson, egy amerikai szobrász nyugodtan dolgozik mellszobrán! Ha az orosz helyzetet szellemi képességekkel és találékonysággal meg lehetne menteni: ha nem volna ezeken felül még szükséges az erkölcsi alap és egészséges politikai elv, akkor csakugyan a szovjet diktátorok volnának erre a feladatra a legalkalmasabbak.

Ez a néhány kiváló egyéniség már eddig is valóságos csodát művelt. Rá tudta erőszakolni vasakaratát egy százötven millióból álló, ellenséges indulatú többségre. Mindazok, kivétel nélkül, akik 1917 októberében a hatalmat magukhoz ragadták, 1923 novemberében még mindig változatlanul birtokában voltak ennek a hatalomnak.

A diktátorokat gyakran dicsérték és ugyanannyiszor ócsárolták is, de mindkét irányban többnyire túloztak. Az európai sajtó ma is úgy emlegeti Trockijt, mint a Vörös Hadsereg csodálatraméltó megteremtőjét és a győzelem szervezőjét — mint valóságos orosz Carno-t. Már pedig ezt a dicséretet Trockij sehogyan sem érdemli meg. A bolsevisták egyáltalában nem bírnak szervezőképességgel. Szervezni annyit jelent, mint felépíteni — eddig pedig a bolsevisták csak rombolni tudtak.

Amilyen ügyesek a diktátorok a rombolásban, éppoly ügyetlenek voltak eddig a felépítésben. Képteleneknek bizonyultak egyetlenegy iparágat újjászervezni vagy életre kelteni. A Szovjetnek egyetlen hivatala sincsen, amelyet félig-meddig rendesen látnának el. Ez alól a szabály alól a Vörös Hadsereg — amelyről pedig annyi dicső szó esett — sem kivétel. Oroszországban, ahol dühöngött az éhínség, ahol öreg tábornokok az utcasarkon koldultak, igazán nem kellett csodás szervezőképesség ahhoz, hogy milliókat toborozzanak a Vörös Hadseregbe. Hiszen a Vörös Hadsereg volt az egyetlen menedékhely, ahol a nyomorgó tömeg élelemhez és ruházathoz jutott! Az éhség volt a legbuzgóbb szövetségese Trockijnak. Nagyon jól tudjuk, hogy még a békebeli angol hadseregben is, ahol az újoncszerzés toborzás útján történt, ipari pangás idején mindig megnövekedett a jelentkező újoncok száma. Csak természetes tehát, hogy az általános ipari és gazdasági válság és az annak nyomán fellépő éhínség tömegestől kergette az újoncokat a Vörös Hadsereg karjaiba.

A PROPAGANDA NAGYMESTEREI

Amint mondám, a diktátorok mint szervező tehetségek igazán nem érdemelnek különös figyelmet. Viszont mint agitátorok és propagandisták felülmúlhatatlanok.

Trockij-Bronstein, Radek-Sobelsohn és Zinovjev-Apfelbaumhoz képest még Northcliffe lord is csak dilettáns. Ez a három zsidó politikus a két legutóbbi év alatt — különösen amióta Lenint megütötte a guta — a Szovjet leghatalmasabb tényezőjévé küzdötte fel magát. Intrika és cselszövés dolgában ennek a három bámulatos tehetségű zsidónak nincsen párja Európa történelmében.

Ebben és a következő fejezetben új világításban akarom bemutatni azokat a módszereket, melyeknek segítségével a diktátorok oly nagy sikert értek el romboló propagandájukban. Joggal hivatkozhatom arra, hogy nem csupán oroszországi tartózkodásom alatt figyeltem meg a bolsevisták tevékenységének mindenütt követhető vörös nyomát, hanem, hogy hároméves európai vándorlásom alatt Litvániában,. Lengyelországban, Csehszlovákiában, Magyarországon, a Ruhr területén Németországban és Skóciában mindenütt alkalmam volt ezt a mindenüvé elérő társadalmi mérget tanulmányozni.

Az agitátorok a felsorolt országok mindegyikében nagy buzgósággal készítik elő az eljövendő világforradalmat. Az újságírók figyelmüket eddig főleg a borzalmas és szenzációs bolsevista gaztettekre irányították, noha szerintem sokkal érdekesebb és tanulságosabb lett volna a diktátorok haditerveit, taktikáját és különböző sakkhúzásaikat ismertetni. Valóságos rémregénybe illő fejezetei ezek a bolsevisták földalatti térhódításának, és annál veszélyesebbek, mert hatásuk minden percben és mindenütt kitörésre vezethet.

A Szovjet urai a bolsevista propagandát kezdetben kétségkívül igaz meggyőződéssel és lelkesedéssel folytatták. Kezdetben a bolsevizmus hirdetői még maguk is hittek az eljövendő végső diadalban — a világösszeomlásban. A bolsevizmus dicsőségének első idejében az Izvesztija vagy a Pravda olvasói szűkös reggelijük mellett nap-nap után táplálkozhattak azokkal az izgató hírekkel, amelyek arról számoltak be, hogy „általános sztrájk ütött ki Európa-szerte", és hogy „a világ proletárjai fellázadtak". Még ma is minden orosz bolsevista legelőször azt a kérdést intézi az idegenhez, hogy mikor fog kitörni Angliában a forradalom? Még Csicserin is kinyilatkoztatta előttem, hogy biztosra veszi, hogy lord Curzon helyét az angol külügyminiszteri székben nemsokára E. D. Morell fogja elfoglalni.

Moszkvai tartózkodásom alatt a kormánysajtó nap-nap után egész hasábokat szentelt a „diadalmas német kommunista forradalom" leírásának. Még magam is, aki pedig nem vagyok könnyen hívő ember, felültem ezeknek a meséknek, olyannyira, hogy inkább Finn- és Svédországon át utaztam haza Angliába, hogy kikerülhessem a német kommunista forradalmi területen való átutazást.

A BALSIKER RÉME

Ma már a józannak nevezhető szovjet államférfiú legtöbbje nem hisz abban, hogy a világforradalom küszöbön áll. Valószínű, hogy egyesek azzal is tisztában vannak, hogy a játszmát elvesztették. Valamennyien tudják, hogy hosszú, súlyos harc előtt állanak, de az önfenntartási ösztön vasmarokkal kényszeríti őket a harc folytatására. Hiszen olyan erőket szabadítottak fel, amelyeknek immár képtelenek parancsolni. Számukra visszatérés nincs: ha a forradalom csődöt mond, valamennyien halál fiai. Minden egyes diktátor feje felett ott lebeg a damoklesi kard, így tehát a végsőkig küzdeni számukra élet és halál kérdése.

Csak természetes tehát, hogy ebben a kétségbeesett harcban a szovjet állam legfőbb tevékenysége az agitációra, cselszövésre és propagandára irányul. A szovjet állam főcélja a világforradalom kitörésének előmozdítása. Már az előző fejezetekben láttuk, hogy a színház, a mozi, az iskola és az egyetem mind-mind a bolsevista propaganda szolgálatában áll. Újságok, nyomtatványok, könyvek, röpiratok, valamennyi a bolsevisták malmára hajtja a vizet. Minden politikai eseményt a bolsevista propaganda céljaira igyekeznek kihasználni. Ha nagy katonai felvonulást rendeznek — amilyennek én is szemtanúja voltam Moszkvában —, úgy ezt nem gyakorlati célból teszik, hanem azért, hogy megmutassák a népnek és az idegen diplomatáknak, hogy a Szovjet mily nagyszerű haderő felett rendelkezik, és hogy bemutassák, hogy a Vörös Hadsereg katonája éppoly fegyelmezetten mozog, akárcsak a porosz hadsereg gárdája.

Amikor a diktátorok nagyszerű kiállítást rendeznek, óriási költséggel terhelve meg az amúgyis kifosztott kincstárt, akkor nem is gondolnak arra, hogy az elköltött milliók a kiállítás nyomán talán közvetve hasznot fognak hozni, mert egyetlen céljuk az, hogy az a sok paraszt, amelyet az éhező falvak kénytelenek voltak saját költségükön, felsőbb parancsra a kiállítás megtekintésére Moszkvába szállítani, országszerte hirdesse a Szovjet dicsőségét és gazdagságát. Minden idegent, akár tagja valamelyik missziónak vagy nemzetközi vizsgáló bizottságnak, akár csak magánutazó, úgy mutatnak be a népnek, mint a bolsevista rendszer őszinte bámulóját és hívét, aki csak azért jött Oroszországba, hogy a szovjet kormánynak hódoljon. Moszkvai tartózkodásom alatt Mr. Grey, az oxfordi választókerület képviselője és néhány amerikai szenátor volt éppen a városban. A lapok színes interjúkat hoztak, amelyekben ezek az urak állítólag egekig magasztalták a bolsevista rendszer előnyeit! Jómagamról is, aki pedig csak szerény újságíró vagyok, a lapok azt írták, hogy „egy híres brit tudós érkezett azért, hogy a szovjet rendszert tanulmányozza". Elvárták tőlem, hogy kedvezően nyilatkozzam a Szovjet urairól. Csak nagy nehezen sikerült szabadulnom a csávából, azt mondván, hogy túl rövid ideig tartózkodtam még Oroszországban, és így nem akarok visszaélni a kormány vendégszeretetével azáltal, hogy elhamarkodott és ezért megbízhatatlan ítéletet mondjak.

A bolsevista propaganda az amerikai újságírás új és a cárizmus elavult módszereinek gyilkos keveréke. Ezt a két homlokegyenest ellenkező irányt két egymástól merőben különböző embertípus képviseli Oroszországban. Az egyik embertípus az amerikai orosz zsidó, aki mesterségét az Atlanti-óceánon túl sajátította el. A másik típushoz azok az emberek tartoznak, akik inkább a háttérben, vagy éppen a föld alatt dolgoznak. Ezek azonosak a régi cári rendszer hivatalnokaival, kémjeivel és azsán provokatőrjeivel, akik a békebeli úgynevezett „nyomozó osztályból" átkerültek a Szovjet Külügyi Népbiztosságába és ott űznek éppoly vészes tevékenységet, mint a múltban.

A REKLÁM MŰVÉSZETE

A reklám terén a szovjet politikusai valóságos művészetet fejtenek ki. Mondhatnám, hogy ehhez még jobban értenek, mint az amerikaiak. Nagyszerűen ismerik a tömeg pszichológiáját. Beszédeik hemzsegnek a tetszetős jelszavaktól és a demagógia leggazdagabb szóvirágaitól. Mindenekelőtt nagyszerűen értik a rikítóbbnál rikítóbb reklámeszközök kihasználását.

Egy amerikai kuruzsló, aki milliókat szerez az emberek hiszékenységén, nem találhat ki oly ravasz reklámfogásokat, mint a Szovjet propagandistái. Ha betekinthetnénk a szovjet állam számadásaiba, bizonyára azt tapasztalnók, hogy sokkal többet költenek reklámra, mint — a közoktatásra.

Sok példát sorolhatnék fel azokról a bolsevista módszerekről, melyeknek segítségével a bolsevisták tanaikat terjeszteni iparkodnak. Amellett, hogy a közlekedés a lehető legsiralmasabb állapotban van, úgyhogy alig akad vasúti kocsi az utazóközönség számára, a kormány külön „propagandavonatokat" járat. Ezeken a vonatokon utazzák be a szónokok az egész országol. Mindenütt gyűléseket rendeznek, röpiratokat osztogatnak és beszédeket mondanak. Tekintet nélkül a nyomtatvány mesébe illő drágaságára, a szovjet kormány száz és száz művészt mozgósít plakátok tervezésére. Ezek a plakátok rendszerint óriásiak, rikítóak és — tekintettel a sokmillió olvasni nem tudó parasztra — jellegzetes lázító képeket mutatnak.

A plakát bizonyult a legjobb propaganda-eszköznek, nemcsak Oroszországban, hanem például Magyarországon is, ahol a vörös forradalom előkészítésében még.nagyobb szerepe volt, mint Moszkvában.

A földmívelési kiállítás egyik legnagyszerűbb látványossága egy óriási méretű virágágy volt, amely Lenin kitűnő képmását ábrázolta. A háború alatt a kevéssé leleményes németek Hindenburg tiszteletére faszobrot emeltek. A bolsevisták kommunista hősük dicsőítésére sokkal szebb módot eszeltek ki: virágágyat csináltak Leninből és így még a természetet is arra kényszeríttették, hogy őt dicsérje!

HAZUDOZÁS NAGY-BRITANNIÁRÓL

Amikor említést tettem a régi cári propagandarendszerről, akkor előttem lebegett az a blöff, az a zsarolás, megvesztegetés, kétszínűsködés és kémkedés, mely az akkori orosz viszonyokat jellemezte. A cárok idejében ezeknek segítségével csináltak propagandát. A szovjet diktátorok korántsem vetik meg ezeket a múltból rájuk maradt eszközöket, hanem saját hasznukra használják fel azokat. így például valóságos hazugsághadjáratot indítottak Anglia ellen, míg ugyanakkor megrágalmazták Lengyelországot. Mindenkinek szájíze szerint tudnak beszélni. Végtelen szellemesek, kitűnő színészek, akik minden szerepre alkalmasak és akik el is vállalnak minden szerepet, tetszés szerint változtatván jelmezeiket. A hinduk perzsák, afgánok és törökök előtt a diktátorok úgy jelennek meg, mint Allah által küldött megváltók, akik fel fogják szabadítani a mohamedánokat a brit zsarnokság alól. A szovjet munkás előtt, mint a kapitalizmus törhetetlen ellenségei szerepelnek. A brit szocialisták szemében úgy mutatkoznak be mint Lord Curzon imperialista politikájának és a lengyel militarizmusnak áldozatai. Ugyanakkor az amerikai nagytőkést azzal csalogatják, hogy nagyszerű koncessziókat ígérnek neki és felajánlják a Kaspi-tenger olajforrásait az Ural aranybányáival együtt.
Az angol pacifista előtt azt hangoztatják, hogy a világbéke egyedüli akadálya az antant kormányok kapzsisága. Orosz híveiknek pedig azt prédikálják, hogy kötelességük a bolsevizmust karddal is terjeszteni. Ezzel egyidőben nevetséges színben tüntetik fel a burzsoá hadseregeket, a mellett azonban folyton hangoztatják egy hatalmas nagy Vörös Hadsereg szükségességét.

Lenin egy újságíró előtt kijelentette, hogy idegen segítség nélkül nem lehet az orosz ipart talpraállítani. De Mr. Wells el-kápráztatására ugyanakkor bámulatos villamosítási tervekről beszélt, amelyek Oroszországot ipari téren az európai államok között első helyre fogják emelni. Az egészségügyi népbiztos egy újságírónak azt sírta elő, hogy az ország kinin-készlete már alig néhány font, és hogy az embertelen brit határzár lehetetlenné teszi a szenvedő népnek orvossággal való ellátását. Sajnos, ez az újságíró nem jött rá arra, hogy a kin innék az angol határzárhoz egyáltalán semmi köze nincsen, mert hiszen a kinint csaknem kizárólag Németországból, importálják és a Szovjet Németországgal már évek óta békés viszonyban áll.

Moszkvai tartózkodásom idején a Szovjet kincstári hivatal nagy erőfeszítéseket tett, hogy az újonnan kibocsátott pénz a „cservonyecz" értékét stabilizálja. Egy csernyovecz tíz aranyrubelt vagy kereken egy angol fontot ér. Ennek az új pénznek állítólag öt százalékos aranyfedezete van, aminek demonstrálására a diplomáciai karral együtt egy ízben engem is meghívtak a szovjet kincstár megtekintésére. A páncélszekrények ajtaját kitárták előttünk, és a diplomaták meggyőződhettek arról, hogy az arany, legalább abban a pillanatban, csakugyan megvan...

Az ember azt hinné, hogy ilyen szemfényvesztéssel senkit sem lehet félrevezetni, mégis azt kellett tapasztalnom, hogy több diplomata felült ennek az átlátszó tréfának...
Hiába, a bolsevisták nagyon jól ismerik a tömegpszichológiát!

Ebben a fejezetben megkíséreltem, hogy bemutassam a bolsevista agitáció eszközeinek azt a részét, amelyet — hogy úgy mondjam — házi szükségletre használnak. A következő fejezetben — és ez lesz gyakorlati szempontból könyvem legfontosabb része — be fogom bizonyítani, hogy milyen rettenetes következményekkel és milyen csodálatos sikerrel járt a bolsevisták propagandahadjárata Európa ellen általában, különösen pedig a Brit Birodalom ellen. Látni fogjuk, hogy a bolsevisták céltudatos, rendszeres, az egész világot felölelő politikát folytattak a többi kormányok ingadozó és széjjelhúzó politikájával szemben. Látni fogjuk, hogy a Bakuban megtartott nagy keleti bolsevista kongresszuson 1800 bolsevista delegátus miként esküdött égnek emelt karddal örök gyűlöletet és könyörtelen háborút az elnyomó angol ellen. Követni fogjuk a bolsevizmus véres nyomát Skócia nyugati részétől Ázsia legkeletibb határáig. Látni fogjuk, miként terjesztették a fehér terrorról szóló rémes meséket Finnországról, Bajorországról és Magyarországról; miként élesztgették a háború lángját a Közel-Keleten; miként lobbantották fel a nemzeti kérdést Indiában, Egyiptomban; miként mérgesítették el a munkáskérdést az egész világon. Azokból a tényekből, amelyeket felsorolok, olvasóim maguk vonhatják le következtetéseiket. Rá fognak jönni arra, hogy az itt megbeszélt dolgok éppen nem akadémiai és elméleti jelentőségűek, hanem, hogy a szovjet kormány, ameddig csak fennáll, mindig veszélyt jelent nem csupán Angliára, hanem az egész világra!

XI. FEJEZET SZENT HÁBORÚ NAGY-BRITANNIA ELLEN

Elmondtam már, hogy a bolsevisták milyen módszerekkel igyekeztek megtéríteni Oroszország műveletlen tömegeit. De a szovjet diktátorok a mérget nem csupán hazájukban hintették el, hanem otthoni propagandájukat kiegészítették külföldi propagandával. Nehéz volna megállapítani, hogy a két propaganda közül melyiket űzik nagyobb buzgalommal és több lelkiismeretlenséggel. A külföldet nehezebb meggyőzni, ezért a külföldi propaganda eszközeinek megválogatásában a Szovjet intézői még ravaszabbak, találékonyabbak és intenzívebbek voltak, mint otthon. A Szovjet politikusai szüntelenül azt hangsúlyozzák, hogy Britannia és Franciaország mennyire gonoszok, mert állandóan beleszólnak a szegény, szerencsétlen Oroszország magánügyeibe. Pedig szerintük Oroszország egyebet sem akar, mint békességet és azt, hogy sorsát szabadon intézhesse...
Ezzel szemben a valóság az, hogy Európa kormányai szívesen hagynák Oroszországot úgy boldogulni, ahogy akar. Hiszen az utolsó három esztendőben egy állam sem akadt, amely beleavatkozott volna Oroszország belügyeibe. Sőt ellenkezőleg, a szovjet politikusok azok, akik mindenbe beleavatkoznak; éppen ők cselekszik azt, amivel más kormányokat vádolnak.

Amikor ezt szóvá tettem a bolsevisták előtt, akkor vagy egyszerűen és kereken letagadták a tényeket, vagy pedig szokott ravaszságukkal és kétszínűségükkel azt állították, hogy a szovjet kormány minden propagandától tartózkodik és csak a
Kommunista Párt az, amely talán tényleg kifejt nemi propaganda tevékenységet, amit azonban nem lehet megtiltani

Akárhogy áll is a dolog, azt, hogy - az egész világot felölelő - élénk bolsevista propaganda folyik, letagadni nem lehet.

FORRADALMI PROPAGANDA

Európa-szerte minden szovjet követség és külképviselet a bolsevista propaganda egy-egy fészke. Minden egyes követség százakra menő hivatalnoki karral rendelkezik. A proletáriátus képviselői fényes, palotaszerű épületekben laknak. Kraszinnak Londonban nagyobb irodahelységei vannak, mint bármely más állam követségének; Berlinben mindenki ismeri a szovjet követségnek az „Unter den Linden"-en fekvő pompás palotáját, nem is említve a melléképületekben elhelyezett szovjet hivatalokat. Knovnóban azt tapasztaltam, hogy e kis város egyetlen nagyszabású épületében a szovjet követ székelt. Varsóban az orosz követség a fényes „Hotel de Romé" helyiségeit foglalta el, ezenkívül még egy ukrán szovjet követség is létezik Varsóban, noha mind a kettő ugyanazt a nemzetközi szovjet kormányt képviseli.

Mindezek a követségek a világforradalom darázsfészkei. A „Hotel de Romé" termeiben nagyobb a jövés-menés, lázasabban folyik a munka, mint az összes többi követségeken együttvéve. Itt említem meg, hogy Varsóban saját magamon tapasztalhattam a diktátorok bőkezűségét, mihelyt propagandáról van szó. A bolsevista meghatalmazottól, Karakhan népbiztostól nem kaptam ugyan diplomáciai vízumot útlevelemre, de, mihelyt megemlítettem, hogy szeretnék néhány politikai munkára szert tenni, magánkönyvtáram részére, legnagyobb csodálkozásomra és örömömre egy egész láda forradalmi könyvet és röpiratot bocsátottak rendelkezésemre. Ezenkívül megajándékoztak egy gyönyörű plakátgyűjteménnyel, amelyből később Edinburghban külön kiállítást rendeztem.

BOLSEVISTA POLITIKAI ELVEK

Sok jó nevű író - többek között Webster Nesta asszony is _ úgy festették le a bolsevista forradalmat, mint egy titkos kéz munkáját, vagy mint egy nemzetközi titkos testület összeesküvését, amilyen például a szabadkőművesség vagy a zsidóság. Ezt a feltevésüket többé-kevésbé homályos eredetű okmányokból merítették, mint amilyen például a „Cion bölcseinek jegyzőkönyve".

A bolsevisták tevékenységét kétségtelenül nagyfokú titokzatosság övezi, mégpedig azért, mert hiszen minden bűnöző titokban kénytelen dolgozni. Tényleg legnagyobbrészt titkosak voltak a cselszövések és földalatti diplomáciai tárgyalások, és tagadhatatlan, hogy a bolsevista politika többnyire titkos és alattomos eszközökkel dolgozott. Viszont politikájuk céljait mindig nyíltan hirdették a világ előtt. Határozott félreismerése a helyzetnek és könnyen félrevezetheti a közvéleményt, ha a bolsevisták tevékenységét titkos összeesküvésnek minősítik. Egyenesen dicsérendő az a cinikus nyíltság, amellyel a bolsevisták végcéljukat, a világforradalmat bevallják. Politikájuk kétségtelenül a történelem legnagyobb összeesküvésének nevezhető, de meg kell adni, hogy ez az összeesküvés elvetemülten nyílt. Nem szükséges „Cion bölcseinek jegyzőkönyvéit elolvasni, elég, ha elolvassuk a különféle bolsevista kongresszusok jegyzőkönyveit, valamint azokat a beszédeket és kiáltványokat vagy manifesztumokat, amelyek mindenki számára, aki oroszul tud, hozzáférhetők.

Maga a bolsevizmus alapelve: a világforradalom előidézése éppen elég bizonyíték arra, hogy a bolsevizmus a világtörténelem legnagyobb összeesküvése.
Tagadhatatlan, hogy ezt az összeesküvést úton-útfélen nyíltan hirdetik. Valóságos keresztes (vagyis inkább keresztellenes) háborút hirdetnek és tagadhatatlan, hogy a bolsevista összeesküvés a tömeg egy részénél óriási eredményeket ért el.

A szovjet diplomácia a legutóbbi hat esztendő alatt kifejtett működésének alább következő rövid leírása bizonyára felfedi olvasóim előtt azt a rettenetes veszélyt, amely minden civilizált államot, főleg pedig a brit népet fenyegeti.
Ha összehasonlítjuk az antant külpolitikáját a szovjet kormány külpolitikájával, meg kell állapítanunk, hogy az utóbbi sokkal következetesebb és céltudatosabb. Az antant külpolitikája érthetetlen és telve van ellentmondásokkal. Az antanthatalmak külpolitikája az éppen kormányon lévő politikai pártok érdekei és egyes politikusok kénye-kedve szerint eddig majdnem évről évre megváltozott. Az antant egyes tagjai eddig nemcsak, hogy egymástól széjjelágazó utakon haladtak, hanem ezenfelül minden államban különböző politikusok, különböző külpolitikai irányt követtek. Nagy-Britanniában Lloyd George politikája egészen más volt, mint Lord Curzoné, akié ismét merőben eltér a Winston Churchill által követett iránytól.

Az egymást követő kormányok egyszer németbarát, másszor németellenes, hol franciabarát, hol pedig franciaellenes, ma törökbarát, holnap pedig görögbarát politikát folytattak. Ezzel szemben a szovjet kormány politikája az első perctől fogva következetes volt és mindig ugyanazt a célt szolgálta: a világforradalmat.

Az antant politikai drámája élénken emlékeztet Shakespeare regényeire, amelyeknek tulajdonképpen nincs is meséjük. A történet hősei egymásután jelennek meg a színpadon, számos összefüggés nélküli jelenetben. Oroszország politikai drámája viszont inkább Shakespeare valamelyik tragédiájához hasonló, amelyben a szereplőket egy kérlelhetetlen erő hajtja az elkerülhetetlen vég felé.

A FŐELLENSÉG: NAGY-BRITANNIA

Midőn 1917-ben a bolsevisták kirobbantották a forradalmat, egyszerre két fronton kellett küzdeniük, akárcsak a németeknek 1914-ben, a világháború kitörésekor. A bolsevistáknak két hadszínterük volt: egyik keleten, a másik nyugaton. Ezen a két fronton különböző módszerekkel kellett harcolniuk. A diktátorok mindig egy és ugyanazt a célt követték, de az egymástól különböző két ellenséggel szemben, különböző eszközökkel küzdöttek. A keleten főleg Anglia ellen folytattak offenzívát, a nyugaton pedig az összes civilizált kormányokkal szemben.

Már kezdetben nyilvánvaló volt, hogy a bolsevista kormány szempontjából fontosabb a keleti harctér, és hogy itt lesz gyengébb az ellenállás. Nem szabad megfeledkeznünk arról, hogy Oroszország mindig félig-meddig keleti nagyhatalom volt, mely ismerte a Kelet gondolkodásmódját és a keleten dívó harcmodort. Ezenkívül keleten könnyebbnek látszott a tüzet terjeszteni, végül ugyancsak keleten — Indiában, Afganisztánban és Egyiptomban - - lehetett a leghalálosabb csapást mérni a bolsevisták legnagyobb ellenségére: Nagy-Britanniára.

Természetesnek látszik tehát, hogy 1920/21-ben a bolsevisták keleten fejtették ki a legnagyobb erőfeszítést. Éppúgy, mint a németek 1914-ben, úgy a bolsevisták is eleinte győzelemről győzelemre haladtak. A szovjet kormány csaknem valamennyi keleti országban kíméletlen propagandát indított meg és mindenütt oly mozgalmakat idézett elő, amelyeket még Lord Beaconsfield, a Kelet alapos ismerője sem tartott volna lehetségeseknek. A bolsevisták felkeltették valamennyi keleti mohamedán nép vallási fanatizmusát azzal, hogy Angliát, mint az iszlám ellenségét állították oda. Egyiptomban, Szíriában, Perzsiában, Afganisztánban csak úgy, mint Indiában és Kínában felébresztették a nemzeti érzést és mindent megtettek, hogy a nacionalistákat győzelemre segítsék.

SZÖVETSÉG TÖRÖKORSZÁGGAL

A keleti politika sikereinek előfeltétele a Törökországgal való politikai és katonai szövetség volt. A cárok idejében Törökország volt Oroszország ősi ellensége. A szovjet diktátorok szövetségre léptek vele. A török-orosz szövetség első perctől fogva nagy eredményeket szült. Először is Görögország pusztulását vonta maga után. A bolsevisták katonai segítsége nélkül sokkal nehezebb, vagy egyáltalán lehetetlen lett volna Görögországot legyőzni Kis-Ázsiában. A török-orosz szövetségnek tudható be Örményország pusztulása is. Hozzászoktunk ugyan évtizedek óta az Örményországban végbemenő borzalmakhoz, de a modern történelem mégsem jegyzett még fel oly rettenetes pusztításokat, mint amilyen volt az oroszok eljárása az örményekkel szemben. Mintha csak azt akarták volna bebizonyítani, hogy a bolsevista internacionálé nem ismer nemzeti érzést: éppen Karakhan, Csicserin hűséges csatlósa, a külügyi népbiztosság titkára, aki maga is örmény származású, volt az, akinek legnagyobb szerep jutott az örmény nemzet elpusztításában.

Az orosz-török szövetség keltette új életre Törökország politikai hatalmát. A lausannei konferencia ennek az újjáéledésnek szembetűnő példáját mutatta. Hat hónapon át Törökország fittyet hányt Lord Curzonnak és már-már úgy látszott, mintha Törökország diktálna az antant hatalmaknak.

A bolsevisták eredményes politikája, amelyet a keleten 1920-ban kezdettek, a bakui konferencián érte el tetőpontját. Ennek a kongresszusnak rendelkezése valóban csodálatos, aminthogy csodálatos a bolsevisták nagyszerű tehetsége a színpadi hatások fokozásában. Az olajfák és a nafta városában, amelyet a brit helyőrség csak nemrég hagyott el, több mint 1800 delegátus jelent meg a Kelet minden részéből. Zinovjev-Apfelbaum, Petrograd diktátora, aki a kongresszuson elnökölt, gyújtó megnyitóbeszédet mondott, oldalán Enver pasával, V Mohamed szultán vejével, aki kijelentette, hogy Marokkó, Algír, Tunisz, Tripolisz, Egyiptom, Arábia és India forradalmi szervezeteit képviseli.

ORVTÁMADÁS NAGY-BRITANNIA ELLEN

Zinovjev-Apfelbaum beszédének veleje az volt, hogy Angliát legkönnyebben lehet megsebezni keleti tartományaiban. Kijelentette, hogy ha Indiában bojkottálják az angol ipart, úgy ez méltó felelet lesz a Nagy-Britannia által Oroszország ellen foganatosított határzárra, és hogyha sikerül Britanniát elzárni a keleti piactól, ez halálos csapás a brit kapitalizmusra és imperializmusra.

A gyűlés végén a bolsevisták drámai jelenetet rendeztek. Az összes kiküldöttek felugráltak helyeikről és égnek emelt karddal ünnepélyesen örök gyűlöletet és örök harcot esküdtek Anglia, mint az emberi nem elnyomója és a mohamedánok üldözője ellen.
A Bakuban megtartott kongresszus kiáltványt adott ki, melyben a Kelet összes népeit felszólítják; hogy kövesse ezt az esküt és kezdje meg a szent háborút Anglia ellen!
A kiáltványt elsőknek Radek-Sobelsohn, a bolsevista propaganda főbiztosa, és Kun Béla, Magyarország volt szovjet diktátora és hóhérja írták alá. Az utolsó aláíró Zinovjev-Apfelbaum, a kongresszus elnöke.

Ez a kiáltvány mintegy háromezerötszáz szóból áll, minden keleti nyelvre lefordították és a szovjet ügynökei azt röpirat formájában Ázsia egész területén osztogatták. Az előttem fekvő példány címlapján két muzulmán látható, amint ezt a forradalmi kiáltványt Bokhara (Turkesztán) egyik nyilvános épületének falára szegezik. Alábbiakban ennek a feltűnést keltő okmánynak néhány részletét idézem. Ördögi ravaszsággal van megfogalmazva, de erőszakosságra tüzelő tartalmáról csakis akkor nyerhet hű képet az olvasó, ha az iratot teljes egészében megismeri.

A bolsevisták azt hirdetik, hogy Nagy-Britannia a világháború egyetlen győztese és ma a világ felének mindenható ura. Mint ilyen, hozzálátott ahhoz, hogy megvalósítsa céljait, amelyekért annak idején megindította a világháborút. Ezek a célok, a bolsevisták szerint egész, Ázsia meghódítása és a Kelet összes népeinek elnyomása. De lássuk a kiáltványt!

"Kelet népei! Ti tudjátok, hogy Anglia mit mívelt Indiában. Tudjátok azt, hogy India népéből teherhordó állatokat csinált. Az indiai földmívelő kénytelen termésének legnagyobb részét beszolgáltatni az angol kormánynak, úgyhogy abból, ami neki megmarad, ő maga alig néhány hónapig képes tengetni életét. A hinduk milliói pusztulnak el éhen minden esztendőben... A hindunak tilos egy asztalnál ülnie az angolokkal; nem lakhatik angollal egy fedél alatt; nem utazhatik ugyanabban a fülkében és nem járhat ugyanabba az iskolába. Az angol burzsoá szemében a hindu nem egyéb teherhordó állatnál. Tömegesen hevernek az angolok elnyomásának áldozatai, a hinduk hullái, a lázadozó indiai falvak utcáin Akik pedig életben maradnak, kénytelenek az angol tisztek előtt hason csúszni s csizmáikat megnyalni..."

„Kelet népei! Tudjátok-e azt, hogy mit mívelt Anglia Törökországgal?
Konstantinápolyban az angolok az összes iskolákból és egyetemekből barakkokat csináltak; eltiltották a török nyelvű tanítást; a török újságokat mind beszüntették; a börtönöket megtöltötték török hazafiakkal...

Kelet népei! Tudjátok-e, mit csinált Anglia Perzsiával? Az angol kapitalisták angol hadsereggel leverték a perzsa nép lázadását a sah és a nagybirtokosok ellen. Azután pedig kivégeztettek ezer és ezer perzsa földmívelőt...

Kelet népei! Tudjátok-e, mit csinált Anglia Palesztinában? Elrabolta az arabok földjét és eladta azt zsidó telepítvényeseknek csak azért, hogy kedvében járjon a zsidó-angol nagytőkének. Azután — hogy az arabok gyűlöletét ismét kiengesztelje — fellázította az arab törzseket a zsidók ellen, noha a zsidókat éppen az angolok telepítették Palesztinába. Ily módon szítja Nagy-Britannia az ellenségeskedést és a gyűlöletet a fajok között; így játssza ki egyik népet a másik ellen, hogy azután annál könnyebben uralkodhassék valamennyi felett.

Hogyan bánt el Anglia Egyiptommal?
A fáraók eljárását megszégyenítő kegyetlenséggel, mely hajdan rabszolgák tízezreit kényszeríttette a piramisok felépítésére, igába hajtotta Egyiptom szabad népét.

Mit csinált Anglia Kínában?
Cinkostársa, az imperialista Japán segítségével ezt a hatalmas és népes birodalmat brit gyarmattá silányította. A háromszáz milliónyi kínai lakosságot kiszipolyozza és annak életét ópiummal mérgezi meg.

Mit csinált Anglia Koreából, ebből a gyönyörű, ősi kultúrával bíró országból?
Kiszolgáltatta a japán kapitalistáknak, akik tűzzel-vassal sanyargatják a koreai népet.
Az imperialista Anglia gazdaságának főforrása a keleti népek nyomorából, tudatlanságából és elnyomásából fakad.

Kelet népei! Tiétek a világ legnagyobb és leggazdagabb országai! Ezek az országok, melyek egykor az emberi faj bölcsői voltak, nemcsak saját lakosságukat láthatnák el élelemmel, hanem az egész világot. A török és perzsa földmívelők milliói mégsem képesek megkeresni mindennapi kenyerüket, hanem kénytelenek hazájukat tömegesen elhagyni.
Európa már szűk az angol tőkének. Ez a tőke rettenetesen megnövekedett és nem talál már Európában elegendő elhelyezkedést. Ezért van szüksége újabb és újabb területekre, újabb és újabb munkástömegekre, amelyeket megfosztanak minden emberi jogtól és csak mint néma rabszolgákat tűrnek meg.

A céljai elérésére szükséges területeket az angol nagytőke a Kelet országaiban találta meg; a néma rabszolgák tömegeit a Kelet népeinek soraiból szedik össze. Az angol nagytőke tönkre akarja tenni a keleti nemzeteket, nyomorba akarja dönteni a
földmívelőket, munkásokat és iparosokat, hogy azután ezeket az éhező rabszolgákat saját ültetvényein, saját gyáraiban, saját bányáiban éhbérért dolgoztassa!
Ez az a jövő, amelyet az imperialista Anglia a keleti népek számára előkészít.

Kelet népei!Felszólítunk benneteket, hogy kezdjetek szent háborút életetek és szabadságotok megvédésére!

Anglia, Európának ez az utolsó hatalmas imperialista ragadozó madara ráborította fekete szárnyait a Kelet mohamedán országaira és most fejti ki utolsó nagy erőfeszítését, hogy a Kelet összes népeit karmaiba kaparintsa.

India férfiai, akiket a rabszolgai munka és az éhség a porba döntött: keljetek fel!
Anatólia földmívesei, kik súlyos adók terhe alatt nyögtök, akiknek vérét uzsorások szipolyozzák: lázadjatok fel!

Arábia és Afganisztán népei, akik elpusztultok vihar dúlt sivatagjaitok mélyén és akiket Anglia elzárt a világtól: fogjatok fegyvert!

Kelet népei! Szálljatok harcba valamennyien az utolsó emberig az emberi faj legnagyobb ellensége, az imperialista Nagy-Britannia ellen!

Lázadjatok fel és hirdessetek szent háborút a kapitalizmus utolsó védőbástyája ellen, amely még fennáll Európában! Harcoljatok a tengerek és a szárazföld rablói ellen, akik évszázadokon keresztül elnyomtak benneteket!"
* * *

Ez a néhány példa csupán homályos képet ad a bakui kiáltvány gonoszságáról és aljasságáról. Ha meggondoljuk, hogy ezt a kiáltványt sok millió példányban osztogatták egész Ázsiában, ha tekintetbe vesszük, hogy a kiáltvány szövege mennyire alkalmas arra, hogy az együgyű és műveletlen ázsiai népek fiainak millióiban a gyűlöletet és a fanatizmust felébressze, akkor joggal tarthatunk attól, hogy a bolsevisták akciója még
az eddiginél is inkább felkavarja az amúgy is állandóan háborgó Keletet.

Tagadhatatlan, hogy a bolsevisták keleti politikája hihetetlenül rövid idő alatt nagy eredményt ért el. Csicserin négy olyan sikert könyvelhet el politikája javára, amelyekre joggal lehet büszke.

A török hatalom felébredése, Görögország leverése, Örményország elpusztítása, az indiai és egyiptomi lázadások feltétlenül az ő babérjait gyarapítják.
Ám még ezek a babérok sem elégítették ki a szovjet diktátorait, mert hiszen ezek a diplomáciai és katonai eredmények csak demonstratív jellegűek voltak, semmilyen kézzelfogható haszonnal nem jártak, hanem legfeljebb csak később elérendő célok szempontjából jöhetnek számításba. Nem szabad elfelejtenünk, hogy a bolsevisták külpolitikája mindig csak abból a szempontból bírálandó meg, hogy mennyiben segíti elő a világforradalom kitörését.

A bolsevisták sikerei a világforradalom kitörésének nézőpontjából tekintve eddig inkább délibábnak bizonyultak, semmint valódi értéknek. A végleges győzelmet — a világforradalmat nem sikerült Keleten kirobbantani: annak kitörését tehát most már Nyugaton iparkodnak elérni.

XII. FEJEZET
A BOLSEVIZMUS VÖRÖS NYOMAI EURÓPÁBAN

Az előző fejezetben megmutattuk, miként lázította fel a szovjetkormány a Kelet népeit Anglia ellen. Ebben a fejezetben látni fogjuk, milyen nyomokat hagyott a bolsevisták propagandája a nyugati államokban. Megkíséreljük, hogy a bolsevistáknak a balti tartományokban, Amerikában, Közép-Európában, Németországban, Lengyelországban és Magyarországon kifejtett tevékenységét röviden vázoljuk.

Várható volt, hogy a bolsevisták európai offenzívájuk megkezdésekor igyekezni fognak lábukat mindenekelőtt az új balti tartományokban (Litvániában, Lettországban és Észtországban) megvetni. Érthető lett volna az a törekvésük, hogy Rigában vagy Révaiban tengeri bázist teremtsenek hadműveleteiknek. Igaz ugyan, hogy hasztalan lett volna ez a tengeri hadállás tényleges tengeri hatalmi eszközök nélkül. Ezek pedig az orosz flotta pusztulásával megsemmisültek.

Az orosz flotta 1917 óta gyalázatot gyalázatra halmozott. Egyetlen akciója, amellyel eldicsekedhetik, a kronstadti tengerészek gaztette, mely kegyetlenségében még Szovjet-Orosz-országban is első helyen áll. Mindaddig, amíg az orosz flottát fel nem újítják, a Szovjet minden törekvése csakis az lehetett, hogy a Balti-tengerhez szabad utat nyerjen. Ebből a nézőpontból Riga vagy Reval rendkívül nagy fontossággal bírt, mert megnyitotta volna az utat Európa felé. Ennélfogva kénytelen volt Szovjet-Oroszország az új határállamokkal a lehető legjobb viszonyt ápolni.

*
Mi történt azonban? Az Északi-tenger kikötőinek kereskedelme elpusztult. Riga kihalt várossá vált. A Balti-tenger egykori királynője az orosz főnemességtől elrabolt kincseknek raktárává süllyedt alá. Ámde addig is, míg az orosz kereskedelem újjászületik, fontos szerep várt a balti kikötőkre. Szovjet-Oroszország számára ezek a kikötők ugyanazt jelentették, amit Krisztiánia és Stockholm Németország számára a világháborúban. Ezeken a helyeken zavartalanul találkozhattak egymással a bolsevizmus európai hívei és tényleg: úgy Reval, mint Riga — habár kelletlenül — ezt a célt szolgálják. Ma még csak megfigyelőállomásai és agitációs központjai a szovjet propagandának. De a Szovjet irányítói azt tervezik, hogy ismét automatikusan bekebelezzék a balti államokat, mihelyt sikerre vihették a világforradalmat.

A fent vázolt érdekek lehetetlenné tették az offenzívát a balti államok ellen, de még ennél is sokkal nehezebb volt az akció az Amerikai Egyesült Államokkal szemben. Eleinte — 1918-ban — a bolsevisták még abban bíztak, hogy kihasználva Amerika akkori súlyos gazdasági helyzetét, ott polgárháborút szíthatnak. Valóban a bolsevista ügynököknek sikerült is Amerikában számos sztrájkot rendezni. Akkoriban valóságos sztrájkjárvány pusztított Amerikában. De az agitátorok túlbecsülték erejüket, emellett pedig alábecsülték a törvény és rend ősi hatalmát. Még a higgadt természetű amerikaiak sem voltak hajlandók eltűrni a vendégjoggal való rút visszaélést. Az amerikai kormány a bolsevista izgatókkal nagyon röviden bánt el: könyörtelenül letörte az általuk megindított mozgalmat és á bolsevista agitátorok legtöbbjét vagy rövid úton kiutasította az országból, vagy pedig egyszerűen börtönbe vetette. így a bolsevizmus tünetei Amerikában csakhamar megszűntek.

A FASIZMUS TERJEDÉSE KÖZÉP-EURÓPÁBAN

A bolsevisták nemcsak Amerikában járatták le magukat, hanem ugyanerre a sorsa jutottak Olaszországban és fokozatosan egész Közép-Európában. A helyzet sem Bajorországban, sem Finnországban, sem pedig Magyarországon nem érett meg arra, hogy ott kezdetét vehesse a bolsevista orgia. Ez a három ország elsősorban földmívelő állam, ahol a vörös terrort mindenütt nyomon követte a megtorló fehér terror.

Jelenleg ebben a három országban a reakció tünetei mutatkoznak, melyek azonban kizárólag a bolsevizmus ellen irányulnak. Még Bajorországban is arról győződtem meg 1922-ben, amikor Münchenben tartózkodtam, hogy az Escherich és Hitler-féle szervezetek távolról sem szolgáltak nemzeti vagy militarista célokat, amint azt a francia sajtó világgá kürtölte, hanem elsősorban azért létesültek, hogy a bajor középosztálynak és parasztságnak a bolsevista veszedelemmel szemben védelmet nyújtsanak.

A bajor antibolsevista szervezkedés legjobban az olasz fasiszta mozgalomhoz hasonlítható. A fasizmus az a jól bevált fegyver, amellyel Mussolini, a volt olasz szocialista vezér sikeresen küzdött meg az olaszországi kommunistákkal. Azonban a fasizmus nem kizárólag olasz jelenség, hanem ma már egész Közép-Európában elterjedt különféle elnevezések alatt. Jellemző vonása az ösztönszerű, elkerülhetetlen és üdvös reakció, amely á bolsevistaellenes elemeket szorosan összetartja, és amely mindenütt ellensúlyozza a forradalmi szocializmus bomlasztó tevékenységét.

A BOLSEVIZMUS SKÓCIÁBAN

űA bolsevisták, miután Közép-Európában is vereséget szenvedtek, figyelmüket Nagy-Britannia felé fordították. A fegyverszünetet követő időkben a politikai helyzet ott is kedvezni látszott a szocialista mozgalmaknak. A megélhetés nehézségei, az egyes iparágak fokozatos csökkentése, a külföldi piacok elvesztése, az egymással ellentétes politikai felfogások éles harca állandó nyugtalanságban tartotta a lakosságot. Ezenfelül — Marx tanai szerint — Anglia az az ország, ahol egy kommunista lázadás sikerrel kecsegtetett, mert Nagy-Britanniának társadalmi és állami élete a tőkén és az iparon nyugszik.

Különösen Nyugat-Skóciában mutatkoztak aggasztó tünetek az ipari életben és így a moszkvai diktátorok ott összpontosították tevékenységüket. A nyugat-skóciai kommunista agitátorok 1919. és 1920. években szoros kapcsolatot tartottak fenn Moszkvával. Kötelességemnek tartottam, hogy pontosan utánajárjak azoknak az összeköttetéseknek, amelyek Glasgow és Moszkva között fennállottak. Ezt a feladatot nagymértékben elősegítette a kommunista vezetők felszólítása arra, hogy vegyek részt azokon a nyilvános gyűléseken, amelyeket, tanaik propagálására, Leithben, Edinburghban és Greenochban tartottak 1920. és 1921. években.

Edinburgh lakosai talán még emlékeznek arra az izgalmas gyűlésre, melynek Leith városában a Picture Palace (Képtár) volt a színhelye, és amelyen mintegy kétezer, nagyrészt kommunista munkás előtt beszédet kellett tartanom.

Egy más alkalommal egy tömeggyűlésen, amelyet egész nyíltan a bolsevista forradalom negyedik évfordulójának megünneplésére rendeztek. Mr. James Maxton parlamenti képviselő azzal tisztelt meg engem, hogy egyenesen személyemben támadott meg.

Az itt szerzett adatokon kívül kezeim között vannak az 1919-1920-bán megtartott Harmadik Internacionálé kongresszusának terjedelmes jegyzőkönyvei. Az 1920. évi moszkvai kongresszus jegyzőkönyve huszonnégy nagy-britanniai delegátus beszédét tartalmazza. A kongresszuson főleg Mr. Gallacher játszott elsőrendű szerepet. Érdekes, hogy ennek a Mr. Gallachernek beszédeiből az tűnik ki, hogy a skótországi kommunisták még Leninnél is radikálisabbak voltak. A Lenin és Gallacher között lefolyt szócsatából megértjük, hogy miért volt Lenin Nagy-Britanniára nézve sokkal veszedelmesebb, mint a szóban forgó skót demagóg. Utóbbi ugyanis azt hangoztatta, hogy a brit kommunistáknak semmi áron sem szabad, még átmenetileg sem megalkudniok a gyáva és burzsoá jellegű Labour Partyval (Munkáspárt). Ezzel szemben Lenin kijelentette, hogy ezt a kompromisszumot nagyon szívesen látná. Lenin azzal érvelt, hogy ha a kommunisták bent maradnak a Munkáspártban, úgy sokkal többet használhatnak a bolsevizmusnak és sokkal többet árthatnak a kapitalista rendszernek, mintha a pártból kiválnának. Utóbbi esetben ugyanis tehetetlen kisebbséggé sorvadnak össze, míg ha bennmaradnak a pártban, lehetséges, hogy egy kritikus pillanatban akaratukat ráerőszakolják a többségre. Tudvalevőleg a válságok nyújtják a legjobb alkalmat arra, hogy a szélsőséges elemek győzedelmeskedjenek a pártok keretén belül. Lenin szerint legcélszerűbbnek látszott mindaddig bent maradni a pártban, amíg ily kedvező és válságos pillanat be nem következik. Addig is bőven nyílik alkalom arra, hogy a kommunisták megnyerjék a brit szocialistákat a bolsevizmus eszméinek.

Szerencsére sem Lenin, sem skót szövetségeseinek álmai nem teljesedtek be. Az 1920-1921-ben dúló gazdasági válság és a nyomában járó nyugtalanság nem érlelte meg a helyzetet annyira, hogy a kommunisták megvalósíthatták volna szándékaikat. Igaz ugyan, hogy még ma is sok robbanóanyag van felhalmozva, hanem azért egyelőre nem kell tartani Skóciában kommunista forradalomtól.

Mindenesetre érdekes, hogy a skótországi kommunista agitátorokat a sikertelenség nem gátolta abban, hogy eldicsekedjenek azzal, hogy Skócia nyugati részeiben máris elhintették a jövendőbeli munkászavargások magvát és hogy rendkívül nagy mértékben megerősítették a skót országi kapitalista-ellenes mozgalmat.

A KOMMUNIZMUS NÉMETORSZÁGBAN

A Nagy-Britanniában szenvedett ideiglenes vereség után a bolsevisták figyelmüket Németországra irányították. Meg kell állapítani, hogy ott ugyancsak kihasználták a kedvező politikai helyzetet, melyet a Ruhr-vidék megszállása, a márka értékének összeomlása és az ipari pangás a Németországban működő orosz kommunista kolóniáknak nyújtott.

Nyílt titok, hogy a kommunista mozgalmat Németországban az elmúlt öt esztendőben közvetlenül Moszkvából irányították, és hogy minden zavargásnak és minden sztrájknak Radek elvtárs volt a mozgatója. Ezenkívül a német kommunistákat a moszkvai szovjet kormány látta el a szükséges pénzzel és egyéb hadianyaggal.
A német kormány helyzete a bolsevistákkal szemben nagyon kényes, és ugyancsak kényes, sőt veszedelmes az a kétszínű politika is, melyet a német kormány a bolsevistákkal szemben követ. Németországban a nyomasztó politikai és gazdasági helyzet miatt a kormány — akaratlanul is — a moszkvai agitátorok malmára hajtja a vizet.
Mindenekelőtt nyilvánvaló, hogy a berlini kormányra csaknem ellenállhatatlan csáberőt gyakorol az a lehetőség, hogy a bolsevizmust sikeresen lehet felhasználni, egyrészt az antanthatalmak ijesztgetésére, másrészt a német középosztály fékentartására. Ezenkívül a gyenge lábon álló német kormány, mely teljesen a német szocialisták kényétől-kedvétől függ, csínján kénytelen bánni a Munkáspárt baloldali elemeivel, amelyektől maga a Munkáspárt is örökösen retteg. A rapallói szerződés következtében Németország egyébiránt is Oroszország politikai szövetségesévé vált.

Mr. Lloyd George egy alkalommal azt mondotta nekem, hogy Rathenau a rapallói szerződés megkötésével bizonyította be azt, hogy semmit sem ért a külügyekhez. Ezzel szemben nem szabad elfelejtenünk, hogy Rathenau a rapallói szerződést, éppen úgy, mint annak idején von Kühlmann a breszt-litovszki szerződést — csakis azért kötötte meg, mert azt remélte, hogy gazdasági előnyöket biztosíthat Németországnak, és mert Oroszországban látta Németország természetes piacát. Több ízben vitatkoztam Rathenau német külügyminiszterrel Németország külpolitikai kérdéseiről. Határozottan emlékezem arra, hogy már akkor is hangoztatta az orosz-német egyetértés szükségességét, amikor még nem is gondolt arra, hogy egykor Németország külügyminisztere lesz. Meglehet, hogy Rathenau későbbi minisztert — mint az Allgemeine Elektrizitäts Gesellschaft (Általános Villamossági Társaság) volt elnökét — Lenin nagyszabású villamosítási tervei is befolyásolhatták.

BERLIN ÉS MOSZKVA

A németországi bonyolult politikai helyzetnek tudható be, hogy a jelenlegi konzervatív német kormány sem képes arra, hogy a bolsevista kormánnyal szakítson, és így Maltzan báró, a német külügyminisztérium lelke, kénytelen bolsevista ízű politikát folytatni.
Moszkvában — a bolsevisták hallgatólagos beleegyezésével — meggyilkolták 1917-ben Mirbach gróf német követet. A német kormány még erre sem merte megszakítani a diplomáciai összeköttetést Oroszországgal, hanem nyomban kinevezte Helfferich doktort a meggyilkolt német követ helyébe. Jelenleg Brockdorff-Rantzau gróf az oroszországi német követ, aki — Berlintől kapott utasításra — minden kínálkozó alkalommal dicsőíti a szovjet diktátorokat, és teljesen úgy táncol, ahogy a bolsevisták fütyülnek.
Igazságérzetünkből kifolyó kötelességünknek tekintjük még egyszer újból leszögezni azt, amit a német kormány macchiavellisztikus politikájának mentségéül tekintünk, ugyanis, hogy Németország helyzete annyira kétségbeejtő, hogy ily körülmények között érthető okokból meg kell ragadnia mindent, ami számára javulást hozhat. Véleményünk szerint a német-orosz szövetség csupán „in extremis" megegyezésnek nevezhető.

LENGYELORSZÁG MINT VÉDŐBÁSTYA A BOLSEVIZMUS ELLEN

Mindjárt ennek a kérdésnek legelején ki akarom emelni azt a fontos tényt — melyet Amerikában és Nagy-Britanniában állandóan figyelmen kívül hagynak —, hogy a vésztjósló német-orosz szövetséggel szemben kizárólag Lengyelország lehet az a tényező, mely megakadályozhatja a nyugatnak irányuló esetleges orosz támadást. Ugyancsak Lengyelország az, amely minden más államnál alkalmasabb arra, hogy az Oroszországból kiinduló bolsevista elektromos folyamot nyugat felé vezesse. Ezzel szemben valóságos szerencse, hogy a lengyel parasztság nem hajlik a bolsevista propaganda felé.
Amikor a versaillesi tanács Lengyelországot szemelte ki arra a feladatra, hogy a világot a rendbontó erők beözönlésétől megvédje, a tanács nem is sejtette, mily végtelenül bölcsen határozott.

Egy alkalommal Lord Balfour, amidőn bemutattam neki egyik ifjú lengyel egyetemi asszisztensemet, érdekes nyilatkozatot tett. Azt mondotta, hogy meggyőződése szerint Európa rendjének fenntartására múlhatatlanul szükség van egy erős Lengyelországra. Akik ismerik Közép-Európa helyzetét, okvetlenül egyetértenek Lord Balfourral, akinek fenti kijelentése a nemzetközi politika egyik alapvető igazságának tekintendő.

Éppen ezt bizonyítja a bolsevisták törekvése is, akik nyugat felé irányuló törekvéseikkel elsősorban Lengyelországot akarják tönkretenni — ugyanúgy, amint ezt a keleten Nagy-Britanniával szemben is megkísérelték. A bolsevisták Lengyelország ellen irányított propagandájában találjuk magyarázatát annak a rengeteg hazugságnak is, amit a szovjet kormány a lengyel kormányról és a lengyel népről Európa-szerte terjesztett és még ma is terjeszt. Ez a rágalomhadjárat Nagy-Britanniában oly sikerrel járt, hogy még konzervatív vezérférfiak is, mint Lord Cecil, úgy nyilatkoztak — igazságtalanul és hálátlanul — Lengyelországról, mint Európa „enfant-terrible"-jéről és mint a keleti zavarok főokozójáról. A valóság pedig ezzel szemben az, hogy éppen Lengyelország védi meg Európát a bolsevista támadástól és a keleten dúló zavargások továbbterjedésétől.
A bolsevisták nem elégedtek meg azzal, hogy Lengyelország ellen rágalomhadjáratot indítottak, hanem szembeszökően kihívó politikát űztek Lengyelország kárára. A lengyel nép között állandóan agitálnak a szovjet ügynökei, akik ezenkívül határincidenseket, munkászavargásokat és faji összeütközéseket rendeznek Kelet-Galíciában, Sziléziában és a litván határvidéken. Ezek az agitátorok mindenfelé a bolsevizmus szent háborúját hirdetik és állandóan uszítanak Lengyelország ellen.

Megállapítható, hogy a szovjet ügynökök működését siker koronázta. A két ország között 1920-ban valóban kitört a háború. Lengyelország Oroszországot, Oroszország viszont Lengyelországot okolta. Már pedig az igazság az, hogy még abban az esetben is, ha elfogadjuk a Szovjet érvelését, amely szerint Pilsudszki azért támadta meg Oroszországot, mert meg akarta előzni a bolsevisták offenzíváját, világosan látszik az ügyes politikai csapda, amelybe Oroszország Lengyelországot becsalta.

Az 1920. évi lengyel-orosz háborúban a bolsevisták Varsóig nyomultak elő. Noha a brit kormány — engedve annak a befolyásnak, amelyet a bolsevisták az angol radikális párt és a munkáspárt révén Nagy-Britanniában kifejtettek — cserbenhagyta Lengyelországot, a vörös bolsevista hadsereget mégis visszakergették, és a szovjet-diktátorok kénytelenek voltak a rigai békeszerződést aláírni.

Semmi esetre sem túlozunk, ha azt állítjuk, hogy a lengyelek győzelme a szó legszorosabb értelmében Európa megmentését jelentette. Kétségtelen, hogyha abban a végzetes pillanatban a „militarista" Lengyelország nem lett volna képes kellő ellenállásra, akkor a proletárdiktatúra ma már Belgium határáig terjedne.

A BOLSEVISTA VEZETŐK HÁBORÚS POLITIKÁJA

Az előző fejezetben kifejtettem, hogy az a veszedelem, amely 1920-1921-ben Európát fenyegette, minden pillanatban újra feléledhet. Még azok is, akik a keleti helyzetet opti-misztikusan ítélik meg, tisztában vannak azzal, hogy a rigai béke mennyire ingadozó alapokon nyugszik és inkább fegyverszünetnek tekintendő, mint békének. Moszkvában a bolsevista vezérek állandóan hangoztatták előttem egy újabb len-gyel-orosz háború kitörésének közelségét. Nyilatkozataik szerint ezt a háborút már alig várják.
Annyi bizonyos, hogy Lengyelország nem fog háborút kezdeni, ámbár könnyen lehetséges, hogy belekényszerítik a harcba. Minden jel erre mutat. Trockij ma ugyanazokkal az eszközökkel dolgozik, amelyek már 1920-ban fényesen beváltak. Néhány hét előtt izzó beszédet tartott, amelyben Lengyelországgal szemben ugyanazokat a lehetetlen követeléseket állította fel, mint Németország 1914-ben Belgium ellen. Trockij azt követelte, hogy a Vörös Hadsereg Lengyelországon keresztül bevonulhasson Németországba és csatlakozhassék az ottani kommunista forradalomhoz. Ha Lengyelország az átvonulást nem engedné meg — ami más szavakkal azt jelenti, hogy ha vonakodnék önállóságáról lemondani és öngyilkosságot elkövetni —, abban az esetben Oroszország hadat üzenne Lengyelországnak.

Ha a „Times" helyesen közölte Trockij beszédét, akkor ez a beszéd nem egyéb, mint az „agent provokátor" kihívása, aki el van szánva mindenre. Tagadhatatlan, hogy Trockijnak saját szempontjából igaza van. A bolsevizmus csakis úgy tarthatja magát Oroszországban, ha Németországban is kitör a kommunista forradalom. Viszont a német kommunista forradalom Oroszország támogatása nélkül sohasem számíthat győzelemre. Nyilvánvaló, hogy a bolsevista Oroszország katonailag csakis abban az esetben támogathatja Németországot, ha Lengyelország megengedi a vörös hadsereg átvonulását. De nem kevésbé nyilvánvaló az is, hogy Trockijnak kihívó viselkedése és fenyegetései bármely pillanatban kirobbanthatják a háborút Lengyelország és Oroszország között.

Külön figyelmet érdemel az a körülmény, hogy Trockij éppen abban a pillanatban viselkedik ennyire kihívó módon, amidőn Lengyelországban nemzeti kormány alakult, melynek otthon rendkívül súlyos nehézségekkel kell megküzdenie. Trockij valószínűleg azt reméli, hogy ez a pillanat kedvező arra, hogy a lengyelek nemzeti önérzetét meggondolatlan elhatározásra ragadja. Szívemből kívánom, hogy Dmovszki Román, kiváló barátom, a lengyel külügyminisztérium államtitkára, megtalálja a módot a lengyel nemzet hazafias érzelmeinek fékentartására. Akár sikerül ez a lengyel kormánynak, akár nem, mindenesetre tagadhatatlan, hogy Lengyelországnak rettenetes a szomszédsága.
Ez a veszedelmes helyzet eszünkbe juttatja Bürke Edmund politikai jóslatát, melyet az 1795. évi háború előtt tett. Bürke „Levelek a királygyilkos békéről" című halhatatlan művében kifejti, hogy az ő meggyőződése szerint a terrorista Franciaországgal kötött béke nem tarthat sokáig. A későbbi események tökéletesen igazolták a nagy államférfiút, mert a francia terrorizmus húsz évig tartó európai háború csíráját hordozta magában.
Ma is arra mutat minden jel, hogy Európában nem lesz tartós a béke mindaddig, amíg a bolsevista hagymáz el nem múlik, amíg azoknak a rajongóknak, vagy helyesebben őrülteknek helyébe, akik Kelet-Európából katonai tábort csináltak akik Oroszországot bolondok házává, kórházzá és börtönné süllyesztették alá, nem kerülnek új, beszámítható emberek

XIII. FEJEZET A BOLSEVIZMUS ÉS A BRIT MUNKÁSPÁRT

Az angol miniszterelnök kötelessége mindent megtenni, hogy Nagy-Britannia közönségét az orosz helyzetről pártatlanul tájékoztassa. Ugyanaz a célja ennek a könyvnek is. Néhány héttel ezelőtt az Angol Alsóházban a miniszterelnök Oroszországról beszédet mondott, amelyet számos újság, közöttük a „Sunday Times" is különféle adattal egészített ki. Ramsay MacDonaldról feltételezhetjük, hogy az eseményeket pártjának szempontjából ítéli meg, amit jelen könyv szerzőjéről senki sem állíthat. Politikai pártok vezetőjével nagyon gyakran megtörténik, hogy nem ők „vezetnek", hanem „követik" pártjukat. így „követi" Ramsay MacDonald is pártjának legszélsőségesebb és leglármásabb szárnyát.
Egészen természetes tehát, hogy Nagy-Britannia mai miniszterelnöke, csakúgy mint a Munkáspárt a legmelegebben érdeklődik a Szovjet sorsa iránt. Ez annál érthetőbb, mert hiszen a bolsevizmus és a szélső szocializmus közti különbség csupán egy árnyalat. Lényegében mindkettő tökéletesen egyforma.

A bolsevizmus és a szocializmus egyaránt a szocializálás és az állami bürokrácia szükségességének elvét vallja. Utóbbi éppen a szocializálás keresztülvitelére szükséges. Mindkét tábor osztályharcot hirdet és az élet materialisztikus felfogását tartja a legfontosabbnak. Ezt a „történelem gazdasági alapon való értelmezésének" nevezik. A Marx-féle szocializmust, amely minden munkáspárt programjában benne van, Oroszországban gyakorlatilag is kipróbálták, és ott tragikus tévedésnek bizonyult. Csődöt mondott, mert éles ellentétben áll a gazdasági élet követelményeivel és az emberi természet ősi törvényeivel.

Az állami szocializmus mérge, elenyészően kis adagokban élesztő hatással lehet, sőt mint orvosság bizonyos esetekben hasznos is. De a józan ész és a tapasztalat azt mutatja, hogy nagy adagokban mindig halálos. Ennek bizonyult Oroszországban és ennek fog bizonyulni Nagy-Britanniában is, ha az elrettentő orosz példából nem vonjuk le idejekorán tapasztalatainkat.

ÁLLAMI SZOCIALIZMUS OROSZORSZÁGBAN

Azt már láttuk, hogy a szocializmus és a bolsevizmus tanai egymással úgyszólván tökéletesen megegyeznek. Természetes tehát, hogy Ramsay MacDonald, Nagy-Britannia jelenlegi miniszterelnöke és pártja az Angol Munkáspárt, mindent elkövetnek, hogy a közvéleményt az orosz bolsevizmus kudarcának felismerésétől eltereljék. A kudarcot a legkülönfélébb okokkal mentegetik, csak éppen a legkézenfekvőbb és legvalódibb okot hallgatják el. Ez az eljárás már magában véve is teljesen bolsevista ízű.

A miniszterelnök és pártjának érvelése felette egyszerű. Azt állítják, hogy Oroszország pusztulásának és az ott dúló nyomornak egyáltalában semmi köze sincsen a bolsevizmushoz: mindez még a cári rendszer és a világháború gyászos következménye.
Ez a beállítás a való tények hamis magyarázata és ezzel az átlátszó fogással senkit sem lehet megtéveszteni. Remélem, hogy olvasóimat már eddig is sikerült meggyőznöm arról, hogy az oroszországi gyászos helyzetnek egészen más okai vannak.

Igaz, hogy a cári uralom nem volt ideális, amint igaz az is, hogy a világháborúnak csakugyan voltak és vannak romboló következményei. Hanem azért az orosz nép mai rettenetes helyzetéért nem lehet okolni sem a cárokat, sem pedig a világháborút. A háború befejezéséig Oroszország mezőgazdasági termelése csupán hat százalékkal csökkent, noha a világháború tizenötmillió orosz parasztot vont el a mezőgazdasági munkától. Ennélfogva joggal állíthatjuk, hogy a háború alatt Oroszországban a mezőgazdasági termelés nem hogy csökkent, hanem inkább belterjesebbé vált.
Az orosz kereskedelem és ipar pusztulását semmi esetre sem okozhatta a cári kormány és a világháború. Hiszen a világháború más nemzetek iparát és kereskedelmét sem tette tönkre, pedig Európa többi országaiban ezek a gazdasági ágak aránytalanul érzékenyebbek külső és belső behatások iránt. A józan ész is azt mondja, hogy Oroszországnak mint agrárállamnak sokkal könnyebb lett volna újra talpraállania, mint más országoknak. Ez kétségtelenül meg is történt volna, ha közbe nem jön a bolsevizmus, amint bizonyos, hogy a bolsevista járvány megszűnésével Oroszország nagyon rövid időn belül meg is gyógyul.

Aki pártatlanul ítéli meg az eseményeket, Oroszország pusztulását egészen más okokra vezeti vissza, mint Ramsay MacDonald. Az összeomlás kizárólag azoknak a végzetes körülményeknek tulajdonítható, amelyeket ennek a könyvnek előző fejezeteiben ismertettünk. Oroszország pusztulásának oka elsősorban az állami szocializmus, amely gyökerében támadta meg az ipart és kereskedelmet, és amely minden üzleti vállalkozást már keletkezésében megbénított. Az összeomlásnak második fő oka annak a naplopó bürokráciának tulajdonítható, amely sáskarajként lepte el az országot és mindent felfalt, ami még a nemzeti vagyonból megmaradt. Végül mint fő okra rá kell mutatnunk arra az undorító és áldatlan osztály-harcra, mely sok millió emberéletet pusztított el, és arra a gyűlölettől izzó új életfelfogásra, mely az orosz nép lelkületét
tönkretette.

MIT JÓSOL RAMSAY MACDONALD AZ OROSZ KERESKEDELEMRŐL?

Nem hiszek az orosz ipar és kereskedelem tartós fellendülésében mindaddig, amíg a bolsevizmus tart. Nem hiszek azért, mert éppen a bolsevista rendszer okozta Oroszország szörnyű pusztulását.

MacDonald miniszterelnök azt akarja elhitetni, hogy az Oroszországgal való kereskedelem megindulása a Nagy-Britanniában uralkodó munkanélküliséget egy csapásra megszünteti. MacDonald vagy önmagát csalja meg, vagy pedig az országot. Igaz ugyan, hogy a hatalmas orosz piac beláthatatlan üzleti lehetőségeket nyújt-— de csupán a távoli jövőben. Még nagyon sok időnek kell eltelnie, amíg ezeket a lehetőségeket ki lehet használni.
Ne tévesszük szem elől, hogy Oroszország ma fizetésképtelen. Meglehet, hogy újságírók és politikusok, akik Oroszországot hivatalos szovjet vezetők kíséretében utazták be, vagy egyes üzletemberek, akik a bolsevista kormánnyal pompás jó üzletet kötöttek, talán elragadtatással emlegetik az oroszországi helyzet megjavulásának jelenségeit. Ezzel szemben megbízható és részrehajlatlan tanúk és a hivatalos írásbeli bizonyítékok egész más színben mutatják az ottani állapotokat.

Alig néhány héttel azelőtt, hogy Oroszországba megérkeztem, a Kommunista Párt XII. kongresszusán Trockij nagy beszédet mondott, amelyben ő maga fedte fel a Szovjet gazdasági gépezetének szerves hibáit. Tekintettel arra, hogy a Szovjet diktátorai mindent elkövetnek, hogy új gazdasági politikájukat valamiképpen igazolják, Trockij beismerő beszéde valóságos kinyilatkoztatás-számba megy. A Pravda nevű kommunista napilap szerint Trockij azt mondotta többek között, hogy „a szocializált ipar mindenütt veszteséggel dolgozik, és az előállítási költségek sokszorosan meghaladják az előállított áru értékét.

Ezután Trockij sorra vette az aggasztó jelenségek okait. „Az orosz ipar — úgymond — túl van terhelve. A gyárak száz százalék helyett legfeljebb tizenhét vagy húsz százalék árut termelnek. Ehhez járul, hogy nincs elszámolási rendszer, ami az embereket egyenesen ösztönzi a lopásra, és demoralizálja azokat a kommunistákat is, akik gazdasági vállalatok vezetésével vannak megbízva."

TROCKIJ BEISMERÉSE

Trockij őszinte bírálatát a következő szavakban foglalta össze: „Ha végignézünk a könnyű- és nehéz iparon és a közlekedésre szolgáló iparágakon, arra az eredményre kell jutnunk, hogy ma sokkal szegényebbek vagyunk, mint voltunk egy évvel ezelőtt. Iparunk az állami költségvetésből táplálkozik, ezt a költségvetést pedig a parasztgazdaságok tartják fenn."

Vlagyimirov, a pénzügyi népbiztosság helyettes államtitkárja, szintén megerősítette és kiegészítette Trockij kijelentéseit. „Azt hiszem" — mondá —, hogy a helyzet még sokkal komolyabb, mint amilyennek azt Trockij elvtárs látja. Elegendő, ha megemlítem a Szovjet-Oroszországi Gazdasági Nagytanács jelentését, amely szerint 1922-1923-ban az ipari termelés csupán tíz százalékkal haladta meg az előző évi termelést, noha éppen az előző év volt az, amely a legrettenetesebb pangás jegyében telt el. De még ez a tízszázaléknyi többlet is kétszázhúszmillió aranyrubel veszteséget jelent, ami kereken huszonkétmillió font sterlingnek felel meg. A Szovjet-Oroszországi Gazdasági Nagytanács megállapította, hogy az orosz ipar mai életét az alaptőkéből és a forgótőkéből tengeti."
Ennél súlyosabb önbeismerés még nem hangzott el államférfiú ajkáról.

FOLYTATJÁK A GYÁRAK BEZÁRÁSÁT

Ezek után nem csodálkozhatunk azon, hogy az orosz kormány; ilyen körülmények között, kénytelen százával és ezrével bezáratni a gyárakat, amint azt az „Ekonomicseszkaja lm" nevű félhivatalos napilap elárulja. Ez az ipari üzemcsökkentés 1922-ben kezdődött és még mindig tart. A nevezett újság szeriül múlt év január elsején Szovjet-Oroszország területén még kilencezernyolcszázötvennyolc ipari vállalat volt üzemben, míg ugyanazon év május elején már csak ötezernégyszázharmincnyolc dolgozott. Június, július és augusztus havában a kormány folytatta az üzemek megszüntetését. így például júliusban huszonegy, augusztusban pedig huszonnyolc textilgyár szűnt meg és több, mint huszonháromezer munkás vesztette el keresetét.

AZ OROSZ IPAR CSŐDJE

A felsorolt hivatalos számok nem szorulnak bővebb magyarázatra. Ezek a számok mutatják legjobban, hogy a szovjet-oroszországi ipar ma teljesen tönkrement. Elpusztult az állam, amint tönkre kell mennie annak a kormánynak is, amely eddig sem viselkedett bizalomgerjesztően.

Nem állítom azt, hogy egy tönkrement egyénnel, vagy egy tönkrement kormánnyal soha és semmiféle körülmények között se álljunk szóba. Néha előnyös lehet az összeköttetés olyasvalakivel is, aki tönkrement, és aki üzletét újra akarja kezdeni, feltéve, hogy az illető becsületes és csak a balsorsnak köszönheti tönkremenetelét. De nagyon veszélyes volna tárgyalásba bocsátkozni olyasvalakivel, akit már egyszer csalárd bukáson értek, és aki új üzletét ugyanazokra a megbízhatatlan alapokra akaija fektetni, amelyek már egyszer hamisaknak bizonyultak. Legveszélyesebb pedig olyasvalakivel összeköttetésbe lépni, aki már ismételten kijelentette, hogy kötelezettségeinek eleget tenni egyáltalában nem hajlandó, és akinek újonnan létesítendő üzlete olyan országban van, ahol nem ismerik el a fizetésképtelenségnek „burzsoá" törvényeit. Növeli a veszélyt, hogy a netalán lehetséges szovjet-oroszországi „üzlet" minden percben más vállalat kezeibe kerülhet, amely valószínűleg el nem ismeri azokat a szerződéseket, amelyeket mai elődje kétes jóhiszeműséggel megkötött. A mai nehéz időkben távol áll tőlem, hogy lebeszéljem az embereket arról, hogy Oroszországgal üzleteket kössenek. Nem tagadom azt, hogy egyesek talán jó üzletet csinálhatnak még a mai bizonytalan viszonyok között is. Hiszen akinek szerencséje van, az vagyont nyerhet Monte Carloban éppúgy, mint Moszkvában. Meglehet, hogy egyes kereskedők jól jártak a szovjet-kormánnyal, különösen akkor, ha megígérték, hogy a Szovjetnek külföldön jó hírét költik és propagandát csinálnak.

Meg vagyok győződve arról, hogy még ma is sok pénzt lehet kicsalni az orosz kormánytól; hogy a szovjet bizonyos esetekben nagyon jól fizet és szívesen köt mindkét félre nézve előnyös üzletet. A szovjet kormány ma Oroszország leghatalmasabb munkaadója és nagyiparosa. Naponta nagy megrendeléseket tesz. Mezőgazdasági gépeket, mozdonyokat, gépkocsikat szerez be. Nemrég hallottam, hogy a moszkvai kormány százötven repülőgépet rendelt. Azt is tudom, hogy naponta keletkeznek nagy vagyonok idegen kereskedők korrupt magántárgyalásai nyomán. Az elmúlt tizennyolc hónap alatt az „új gazdagok" egész légiója keletkezett.

Ramsay MacDonaldról azonban fel kell tételeznem, hogy akkor, amikor mint Nagy-Britannia felelős miniszterelnöke az Oroszországgal való kereskedelmi összeköttetést, mint a munkanélküliség leghathatósabb gyógyszerét ajánlotta, talán mégsem gondolt arra, hogy a szovjet kormánynak repülőgépeket vagy oly eszközöket szállítson, amelyeknek segítségével Szovjet-Oroszország háborút kezdhetne Lengyelország ellen!

A korrupt és meg nem engedhető üzérkedésre ne sem gondolhatott, csupán a normális és törvényes kereskedelmi összeköttetés lehetőségét tarthatta szem előtt. Már pedig, ha a kereskedelmi összeköttetést ebből, a tisztesség jegyében meghatározott szemszögből nézzük, akkor, sajnos, ez az összeköttetés semmiféle reményekkel nem kecsegtet. Ezt nemcsak saját tapasztalatomból tudom, hanem állítom azoknak a kereskedőknek tapasztalatai alapján is, akik üzleti téren hiába próbálkoztak tisztességes eszközökkel Oroszországban.

Attól tartok, hogy Oroszország egyetlen jelentős kiviteli cikke még hosszú ideig kizárólag a forradalmi propaganda lesz. Ezt a kiviteli cikket pedig az európai polgárság aligha fogja olyan jó szemmel nézni, mint Ramsay MacDonald pártjának nagy része.

XIV. FEJEZET
A BOLSEVIZMUS ÉS A SZLÁV ÁLLAMOK

Amidőn 1917 novemberében a bolsevisták, illetőleg a velük azonos végcélokat követő szocialisták a hatalmat magukhoz ragadták, a világ szemében úgy szerepeltek, mint meg nem alkuvó békeapostolok. Pacifista politikájukhoz híven először Stockholmban tettek kísérletet arra, hogy a világbékét helyreállítsák. Ez nem sikerült. Ekkor Breszt-Litovszkban különbékét kötöttek Németországgal. Ennek a pacifista politikának volt köszönhető, hogy a parasztság, mely már nagyon unta a háborút és amely mindenekfelett földhöz akart jutni, csatlakozott a forradalomhoz. A bolsevistákat szocialista elvbarátaik még ma is úgy emlegetik, mint a militarizmus és az imperializmus legnagyobb ellenségeit. Ezek a jóbarátok azt állítják, hogy a bolsevisták csakis Nagy-Britannia és a többi antanthatalom magatartása miatt voltak képtelenek „fennkölt" eszményeiket megvalósítani. Szerintük a nyugati hatalmak bűnös és felesleges közbelépése a szovjet kormányt egyenesen bekényszerítette a háborúba. Azt állítják továbbá ezek a jóbarátok, hogy a bolsevisták még harcaikban is kizárólag a védekezésre szorítkoztak. Ha „könyörtelen" kapitalista ellenségeik nem akadályozták volna meg a bolsevistákat abban, hogy minden erejüket Oroszország újjáépítésére fordítsák, akkor sohasem lett volna „Vörös Hadsereg", és nem lett volna háború!...

Szóval az erőszakos, harcias bolsevistákból valóságos békeapostolokat iparkodnak csinálni, ami újabb kirívó példája annak, hogy a közvéleményt milyen égbekiáltó hazugságokkal vezeti tévútra a szovjet-oroszországi propaganda.

A kézzelfogható valóság ezzel szemben az, hogy a történelem nem ismer olyan cári kormányt, mely militárisabb és imperialistább lelt volna a szovjet kormánynál. Ezt nem csak elvben, hanem a gyakorlatban is szó szerint kell venni. Köztudomás szerint a Szovjet az elmúlt hat esztendő alatt a legagresszívabb politikát folytatta.

A SZOVJET ÉS AZ ÖNRENDELKEZÉSI JOG

A bolsevisták egyes fegyveres akcióit, mint például a lengyelek ellen folytatott hadjáratot, vagy az ellenforradalom letörésére irányuló katonai expedíciókat még meg lehet valahogyan magyarázni. Lehetetlen azonban megérteni azt, hogy Szovjet-Oroszország miért kezdett háborút ott, ahol sem Nagy-Britannia, sem az antant többi tagja nem volt érdekelve. Már pedig lehetetlen letagadni, hogy a bolsevizmus, mely az erő elméletét vallja, minden irányban és következetesen támadó militarista politikát folytat.
A Brit Birodalom csupán névleg „birodalom", a valóságban pedig számos szabad nemzetből álló államegység. Ezzel szemben az úgynevezett „Szovjetköztársaság" az egész világ legmaradibb és egyben legagresszívabb állami alakulata.

Ha az ideiglenes kormány, amely a régi cári rendszert megbuktatta, megtarthatta volna a hatalmat, az orosz állam bizonyára át lett volna szervezhető a Brit Birodalom példájára. Egyes részek, mint például Ukrajna, teljes önállóságot kaphattak volna, míg a birodalom más részei — teszem fel az ázsiai területek — orosz fennhatóság alatt széleskörű autonómiát élvezhettek volna. 1917 tavaszán az összes határállamok és az ázsiai részek proklamálták autonómiájukat vagy függetlenségüket. Még a bolsevista kormány is kénytelen volt meghajolni ezek előtt a befejezett tények előtt, sőt a breszt-
litovszki tárgyalásokon Trockij és Lenin a németekkel szemben fennen hangoztatták az önrendelkezési jogot.

A Szovjet urai azonban rövidesen sutba dobták ezeket az elveket. Az önrendelkezési és szövetségi jogot, amelyet az első forradalom kivívott, a bolsevisták csakhamar megtagadták. Néhány hónappal azután, hogy uralomra jutottak, ók maguk tértek vissza a cárok imperializmusához, éppúgy, amint átvették a cárok idejéből a bürokratizmust és a kémrendszert is. Sót a bolsevisták imperializmusa még sokkal rosszabb a cárokénál, mert utóbbi legalább képviselt egy eszmét és civilizáló befolyást gyakorolt a Keletre. Ezzel szemben a bolsevista imperializmust inkább a hajdani rabló török birodalomhoz lehet hasonlítani, vagy pedig Amerika déli államainak imperializmusához, ahol a polgárháború előtt főleg arra törekedtek, hogy a rabszolgarendszert egész Amerikában meghonosítsák.
A bolsevisták megpróbálták hogy rabszolgarendszerüket egész Európára és egész Ázsiára kiterjesszék.

Igaz, hogy sok minden közrejátszott, ami szinte belekényszerítette a bolsevistákat az imperialisztikus politikába. Első sorban a gazdasági nyomor és az éhínség. A szovjet kormány nem tarthatta volna magát, ha nem szerez földet, élelmet és nyersanyagot hívei számára. A rengeteg tisztviselői kart, amely számban napról-napra és sáskamódra szaporodott, el kellett látni. De közrejátszott a belső katonai helyzet is. A Vörös Hadsereg kétmilliónyi katonáját nem volt tanácsos Moszkvában összpontosítani. Épp oly kevéssé lehetett ezt a nagy hadsereget állandóan foglalkoztatni a büntető expedíciókkal, amelyeket egyébként az előbbi fejezetekben már leírt Csekára bíztak. így azután a határállamokat és az ázsiai tartományokat használták fel a bolsevisták arra, hogy a Vörös Hadsereget foglalkoztassák és hogy janicsárjaik, tisztviselőik és önmaguk számára onnan élelmiszereket szerezzenek.

Trockij, a bolsevizmus Napóleonja, akárcsak a nagy Korzikai, azt vallja, hogy a háborúnak önmagának kell fedeznie költségeit. A mai Oroszországban tényleg a háború az egyedüli iparág, amely még kifizeti magát.

Lehetetlen volna megállapítani, hogy a felsorolt tényezők külön-külön mennyiben járultak a helyzet kialakulásához. Tagadhatatlan azonban, hogy kivétel nélkül elősegítették a bolsevista imperializmus kifejlődését.

Az eredmény az lett, hogy 1919 óta a bolsevista kormány egyik autonóm államot a másik után hajtja rabigába. A bolsevisták Georgiát, Azerbajdzsánt, a Krímet, Kubánt, Arméniát, Turkesztánt és Ukrajnát hódították meg. Minden egyes esetben a terror legválogatottabb eszközeit használták és az egyes államok elnyomatásának mentségéül mindig az „ellenforradalmi összeesküvés" meséjét akarták a világgal elhitetni

A MEGTAGADOTT ÖNRENDELKEZÉSI JOG.
TURKESZTÁN KEGYETLEN MEGHÓDÍTÁSA

Turkesztán nagykiterjedésű területein voltak az elsők között, amelyen 1917-ben önállóságukat kikiáltották. Turkesztán Közép-Ázsia leggazdagabb, országai közé tartozik, ahol mindenféle nyersanyag bőven található. Oroszország csaknem egész gyapjúszükséglete Turkesztánból került ki. Érthető, hogy a diktátorok ezt a fényes zsákmányt nem akarták kiengedni kezükből. Noha abban az időben csaknem az összes határokon zavargások dúltak és a Szovjet minden oldaltól ellenségtől volt körülvéve, a diktátorok mégis elhatározták, hogy Turkesztán békés népei ellen hódítási hadjáratot indítanak.

Az elkövetett gaztetteket és a véghezvitt pusztításokat az összes tanúk egybehangzóan írják le. Elég, ha csak egy tanúvallomást idézünk, amely oly embertől ered, aki nem érdeklődik a politika iránt és aki teljesen mentes minden előítélettől. Az illető egyén Hahn Vilmos, ausztriai orvos, aki öt évet töltött, mint hadifogoly Taskentben, Turkesztán fővárosában. Ez alatt az idő alatt kénytelen volt belépni a Vörös Hadseregbe, ahol igen sok alkalma nyílott a helyzet alapos tanulmányozására.
Hahn leírja, hogy milyen állapotban volt Turkesztán 1916-ban, amikor ő odaérkezett, és az akkori állapotokat összehasonlítja az 1921. évi helyzettel, amidőn onnan eltávozott. Az összehasonlítás nagyon tanulságos és súlyos vádirat a bolsevisták ellen. Dr. Hahn többek között a következőket mondja:

„Amikor Taskentbe kerültem, ott egy gyönyörű szép kertvárost találtam, modern üzletekkel, elegáns fogatokkal és gépkocsikkal. Az élet olyan volt ott, mint Európa bármely kisebb fővárosában. A hölgyek az utolsó divat szerint öltözködtek, úgyhogy Taskentben láttam legelőször azt az új divatot, amelyet hazaérkezésemkor Bécsben viszontláttam. A kirakatok nem maradtak el bármely európai nagyváros kirakatai mögött. Jellemző, hogy annak idején Taskentet a keleten „Fiók Páris"-nak nevezték."
„Mi lett azonban Taskentből az októberi forradalom után? Egy kihalt piszkos város, ahol semmi sem emlékeztet már a régi fényre. Az üzletek üresek és nagyrészt be vannak zárva. Számos üzletet szovjet hivatallá alakítottak át. A város kereskedelmének vége van. Nem látni már azokat a vég nélküli tevekaravánokat, amelyek — a tevék nyakán csüngő kolompok vidám zaja mellett — Taskent utcáit élénkítették. A szállodák, az éttermek és a kávéházak bezárva. A villamosvasút nem közlekedik. Az utcákat sem világítják. Mindenütt a pusztulás szomorú képe tárul a szemlélő elé.

A forradalom talán sehol sem dühöngött annyira, mint Taskentben; a küzdelem vörösek és fehérek között sehol sem volt olyan elkeseredett, mint itt. Minden talpalatnyi földért külön harc folyt; a fákat kidöntötték, hogy barikádokat emeljenek belőlük — minden sarkon gépfegyver kattogott. Még az idegen diplomatákat is — például a svéd és a dán konzult — börtönbe vetették és megkínozták, A terror uralmát valóságos orgiák kísérték. Taskent mai napig sem bírt talpra állni; még mindig holt város, mely csak arra jó, hogy a keleti agitátorok itt gyülekezzenek és innen hirdessék a szent háborút Nagy-
Britannia ellen.

A legutóbbi három esztendő alatt a pamuttermelés Turkesztán egész területén csaknem teljesen megszűnt. Csak gabonát termelnek még, hogy megmentsék az országot az éhínségtől. A szomszédos tartományokban, Bokharában és Khivában még mindig tart a harc az őslakossággal. Ilyenformán az egykor virágzó ország a teljes pusztulás képét mutatja.
Márpedig megfelelő kormányzat csodákat mívelhetett volna ebben az országban, mely kincsekben bővelkedik. Ezek között felemlítendő a pamut, vas, arany, ezüst, más nemes fémek és a kőolaj, szóval minden, ami az ipar és kereskedelem boldogulásához szükséges."

TASKENT, AZ AGITÁCIÓ FÉSZKE

A diktátorok cinizmusára és fanatizmusára jellemző, hogy éppen Taskent városát szemelték ki hadiszállásul a Brit Birodalom ellen folytatandó propaganda hadjáratban. Turkesztán fővárosa, Közép-Ázsia metropolisza, melynek lakossága meghaladja a negyedmilliót, a bolsevista agitátorok fészkévé vált. Innen indultak el ezek a hamis próféták Perzsiába, Afganisztánba és Indiába.

Egyik előző fejezetben már megemlékeztem az úgynevezett propagandavonatokról. Nálamnál sokkal jobban írja le azokat dr. Hahn, akinek erre vonatkozó ismertetését alábbiakban közlöm:

Az agitátoroknak saját külön vonatjuk volt, az úgynevezett 'Vosztocsni Agitacionniij Pojezd' (Keleti agitációs vonat.) Ez a vonat a legkülönösebb volt, amelyet valaha láttam. Húsz kocsiból állott az étkezőkocsin kívül. Külön vasúti kocsikban szállították a propagandairatokat. Természetesen szovjet hivatal is volt az egyik kocsiban, egy másikban pedig színház. A vonat külső képe fantasztikus benyomást keltett és minden állomáson óriási feltűnést okozott. Minden kocsi más-más színre volt festve és a vagonokat képek díszítették, amelyek főleg a munka és a tőke harcát, továbbá a mohamedánoknak az angol iga alól való felszabadulását ábrázolták.

A kirgiz, perzsa, örmény és hindu lakosság bámulva tolongott a kocsik körül és hallgatta az agitátorok szónoklatait. A vonaton utazó népbiztosok úgy éltek, mint a kiskirályok és ez az életmód hozzátartozott propagandájukhoz, mert ha szegényesen éltek volna, akkor semmi befolyást sem bírtak volna gyakorolni a mohamedánokra, akik hozzá vannak szokva a ráják és a sahok udvaraiban kifejtett pompához.

A kommunizmusról természetesen senki sem beszélt. A jelszó volt: Ázsia az ázsiaiaké! Le az ellenséggel! Hirdessetek háborút az angol zsarnok ellen! Természetes, hogy ezekkel a jelszavakkal könnyű volt az egyszerű gondolkodású mohamedán népet megnyerni, és nagy hiba volna, ha az ily módon elért sikert alábecsülnénk.

Még a legkisebb faluban is megalakult a Végrehajtó Bizottság, amelynek feladata a lakosság fellázítása. A mozgalom Turkesztánból átterjedt Khivába és Bokharába is. Még Afganisztán emírje is külön diplomáciai küldöttséget menesztett Leninhez Turkesztánba. Hálából azután a bolsevisták missziókat küldtek az Afganisztánon túl elterülő országokba, és ezek a missziók minden lehetőt elkövettek, hogy a határszéli vad hegyi lakókat fellázítsák." (Bővebben: Hahn, Streifzüge durch Sovjetrussland.)

A BOLSEVISTÁK ERŐSZAKOSKODÁSAI A KAUKÁZUSBAN

A bolsevisták a kaukázusi köztársaságban ugyanazt az agresszív imperialista politikát követték, mint Turkesztánban és Örményországban. Egy egész hónapot töltöttem a Kaukázusban az 1905. évi első forradalom idején és — éppúgy, mint fent idézett ausztriai tanúm — én is abban a helyzetben vagyok hogy összehasonlíthassam a bolsevista uralom előtti állapotokat a maiakkal. A kaukázusi köztársaságok az óvilág legérdekesebb országai. Itt állott hajdan az európai faj bölcsője, ezekből az országokból származnak az emberiség legértékesebb típusai. Az Ararát és az Elbrusz fenséges panorámája szebb a leggyönyörűbb alpesi vidékeknél is. A Kaukázus népeinek őskultúrája Puskintól Tolsztojig minden orosz író kedvenc témája volt. És ezeket a népeket egyszerre megihlette a szabadság szózata, amelyről oly szépen ír Wordsworth egyik híres szonettjében: „A hegyek és tavak szózatában."

Még a cárok despotizmusa is tiszteletben tartotta a kaukázusi népek szokásait és függetlenségét. A bolsevista diktátorok azonban nem engedhették meg maguknak azt a fényűzést, hogy legalább annyira liberálisak legyenek, mint a cárok. Közelebbről nézve ennek egyszerű magyarázata az, hogy a kaukázusi népek szerencsétlenségére hazájuk,éppoly értékes kincseket rejt magában, mint Turkesztán. A bolsevisták üres kincstárának pedig nagy szüksége volt Baku olajforrásaira, a támadó bolsevista hadseregnek pedig a Kaukázusra, hogy harci kedvét annak népein csillapíthassa. Batum birtoka támpontot biztosított a bolsevistáknak a Fekete-tengeren. Erivan és Erzenum megszállása pedig lehetővé tette mind a törökök, mind az örmények szemmeltartását. Perzsia megszállására Rest kitűnő kiindulópont. Így azután a kaukázusi köztársaságok is — Azerbajdzsán, Georgia, Örményország — egymásután a bolsevisták rabigájába kerültek.
El kell ismerni, hogy a bolsevista imperialisták meghatározott pontos rendszer szerint dolgoztak és alapos munkát végeztek. AZ 1917-ben megalakult független határállamok között immár egy sem maradt meg. Le van igázva valamennyi, és az elnyomottság csendje honol mindenfelé. De ez a béke olyan, mint amilyenről Tacitus beszél: „Solitudinem faciunt — pacem appellant". (Sivatagot csinálnak — békének nevezik.)

De még ez a borzalmas „béke" sem tarthat sokáig. A bolsevisták számára nincs megállás, nekik is, mint egykor Nagy Sándornak, új országokat kell keresniök hódításaik számára. Eddig csak a független határállamokat igázták le, holnap azonban már megtámadhatják a balti államokat, Finnországot, Lengyelországot, vagy Romániát. A legnagyobb veszély pedig az volna — noha Poroszország és Bajorország jelenlegi kormánya ideig-óráig képes is arra, hogy a kommunista mozgalmat elnyomja —, ha az orosz bolsevisták német testvéreiknek segítségére sietnének és hadsereggel vonulnának Németországba, hogy ott megvívják az utolsó harcot, amelynek célja a bolsevizmus megalapozása Európa szívében.

XV. FEJEZET A BOLSEVIZMUS ÉS A ZSIDÓSÁG

Elérkeztem oroszországi fejtegetéseim utolsó, de egyben legkényesebb és legkomplikáltabb pontjához. Ez a zsidóság helyzete a bolsevizmusban. Nem akarok egyetlen sort sem leírni, amely elmérgesíthetné ezt az amúgy is sajgó, nyílt sebet. De hogy ez a nyílt seb van, azt letagadni nem lehet. Meggyőződésem, hogy a zsidóság érdekeit szolgáljuk, ha pártatlan vizsgálat tárgyává tesszük ezt a kérdést, mely nem csupán kínos, de egyenesen tragikus.

Veszedelmes, szükségtelen és hiábavaló volna az igazságot elhallgatni vagy elferdíteni. Veszedelmes azért, mert az elhallgatás vagy a hazudozás egyértelmű volna a bűnök beismerésével; szükségtelen azért, mert a zsidóságot Mint egészet nem lehet felelőssé tenni egy elenyésző kisebbség gaztetteiért — Trockij, Zinovjev vagy Radek cselekedeteiért. Ezekért éppoly kevéssé lehet elítélni a zsidóságot, mint ahogy a francia népet sem lehetett annak idején elítélni Robespierre vagy Marat tetteiért. Az elhallgatás vagy elferdítés ezenfelül hiábavaló is volna, mert lehetetlen letagadni, hogy a zsidóság a világforradalomban vezető szerepet játszott.

Egyszerűen megállapítjuk azt a tényt, hogy a bolsevista forradalom vezetői csaknem kizárólag a zsidó fajból kerültek ki. Le kell szögezni továbbá azt is, hogy ezeknek az embereknek szörnyű cselekedetei elkeseredett, vad gyűlöletet ébresztettek az orosz nép szívében. Ez a vad gyűlölet, talán már a közeljövőben, millió ártatlan zsidón fogja magát megbosszulni.

Még most is a fülembe cseng az a borzalmas jóslat, amelyet három év előtt Németország leghíresebb zsidajától, Rathenautól hallottam, aki később maga is az antiszemita őrjöngés áldozata lett. Vitatkozásaink folyamán egy este megkérdeztem tőle, hogy mi lesz az ő véleménye szerint, az orosz tragédia vége? Válasz ez volt: „Kétségtelen, hogy az orosz tragédia oly rettenetes pogrommal fog bevégződni, amilyen a zsidó faj történelmében még elő nem fordult."

A ZSIDÓ VEZETŐK HATALMA

Aki tanulmányozta az orosz viszonyokat, tisztában van azzal, hogy a zsidók vezető szerepet vittek a bolsevista forradalomban és hogy a bolsevista kormányban még ma is ők vezetnek. Elismerem dr. Salis Daiches állításának igazságát, aki azt mondja, hogy ezek a zsidó vezetők a zsidóság elenyészően kis töredéke. De hiszen Indiában is az ottani angolok csak kis töredékét alkotják az angol népnek, mégis ezerötszáz angol hivatalnok uralkodik India népének néhány száz milliója felett. Ugyanígy uralkodnak a zsidó vezetők is Oroszországban.

Mindenki, aki Oroszországban járt, saját szemeivel győződhetett meg ennek az igazságáról.

Ha a Külügyi Népbiztosság összes magas rangú hivatalnoka közül kettő kivételével valamennyi zsidó, joggal állapíthatom meg, hogy a szovjet Külügyi Népbiztosságát zsidók irányítják. Ha azt látjuk, hogy Trockij nemcsak a Vörös Hadsereg szervezője, hanem ezenfelül a hadsereg főparancsnoka is, ugyancsak joggal állíthatjuk, hogy a Hadügyi Népbiztosságot zsidó vezeti. Ha azt tapasztaljuk, hogy a Harmadik Internacionálé kongresszusán a vitákat elejüktől végig Zinovjev és Radek irányítja, akkor joggal mondhatjuk, hogy a Harmadik Internacionálét ez a két zsidó bolsevista vezér befolyásolja. Ha azt látjuk, hogy ugyanaz a Zinovjev egyszersmind Petrograd mindenható ura és hogy a Bakuban megtartott kongresszuson ő elnökölt, ha látjuk, hogy Radek a bolsevista Propaganda Népbiztosság vezetője, ha megállapítjuk hogy valamennyi bolsevista forradalom irányítója — akár Budapesten, akár Bajorországban — mindig és mindenütt zsidó volt: akkor mindennek logikus következtetése csak az lehet, hogy a világforradalom irányítói is zsidók.

Sajnos azonban, nemcsak a bolsevizmus előidézésében és későbbi fejlődésében játszottak nagy szerepet a zsidók: a forradalom legborzalmasabb rémtettei is zsidók nevéhez fűződnek.

Az oroszországi terror történetében négy borzalmas név mered felénk: Jankel Jurovszkij, az a szörnyeteg, aki Jekatyerinburgban, az Ipatyev-házban meggyilkolta az uralkodó család tizenkét tagját és azoknak kíséretét; Uriczkij Mózes, a Cseka vezére; Kun Béla, Budapest és a Krím hóhérja; Dzserdzsinszkij, a Cseka jelenlegi fővizsgálóbiztosa és bírája. E négy név viselőjének egyike sem orosz: egyikük lengyel, a többi három — zsidó...

A ZSIDÓSÁG SZEREPE A BOLSEVIZMUSBAN CSUPÁN TÖRTÉNELMI VÉLETLEN ÉS TRAGÉDIA?...

Ezekkel a súlyos és kézenfekvő tényekkel szemben a tagadás nevetséges volna. Nem lehet olyasmit letagadni, amit még a felületes szemlélő is a Napnál világosabban lát. Az egyetlen bölcs politika ebben a kérdésben az, ha különválasztjuk a zsidóság zömét a bolsevizmustól és annak gaztetteitől, azután pedig arra törekszünk, hogy megmagyarázzuk, miképpen vált a zsidóság egy elenyésző kisebbsége a világforradalom mozgatójává. A védekezésnek ez a módja annál ajánlatosabb, mert sok országban vádolják az egész zsidó fajt a bolsevizmus bűnével. Ez a hit mindjobban terjed, és ma már széles néprétegek vallják, hogy a bolsevizmus nem egyéb a zsidóság összeesküvésénél, melynek célja a keresztény civilizáció megsemmisítése.

Ha meg akarjuk érteni az oroszországi zsidókérdést, akkor elsősorban tudnunk kell, hogy a zsidók a háború előtt zárt tömegben éltek Oroszországban. Számukat öt-nyolc millióra becsülték A zsidóság zöme az Orosz Birodalom nyugati tartományiban élt és az ottani városokban a lakosság harminc-negyven sőt egyes helyeken hetven százalékára rúgott. A statisztikai adatok segítségével egy meglepő körülményt állapíthatunk meg: noha a zsidóság száma, amint említettem, csupán öt-nyolc millió volt körülbelül százötven millió orosszal szemben, mégis csaknem ugyanannyi zsidó tudott írni és olvasni, mint ahány orosz. Az intellektuális foglalkozások terén a zsidók nemcsak nagy szerepet játszottak, hanem némely foglalkozási ágban túlsúlyban is voltak. Ezek után szinte természetes, hogy a zsidóságnak minden orosz politikai mozgalomban vezető szerepet kellett vinnie.

Meg kell jegyeznünk még, hogy a zsidóság, mely — amint már említettem — az ország egyes részeiben összezsúfolva élt, Oroszországban bizonyos tekintetben törvényen kívüli állapotban leledzett. Ki volt szolgáltatva a korrupt bürokrácia és a még korruptabb rendőrség szeszélyeinek. Ezeknek a törvénytelen állapotoknak köszönhető, hogy jóformán minden egyes oroszországi zsidó már forradalmárnak született, és azzá is nevelték. A zsidóság már a háború előtt is komoly veszélyt jelentett minden kormányra, különösen azért, mert nagyobb műveltségénél és üzleti készségénél fogva a nemzeti vagyon tekintélyes része is a zsidóság kezében összpontosult. Az orosz kormány ez ellen a végzetes folyamat ellen úgy védekezett, hogy rendszeresítette a zsidóüldözést, amely nagyon gyakran hivatalosan jóváhagyott programban végződött.

A cári kormány politikája a zsidót törvényen kívül helyezte és ezzel forradalmárt csinált belőle. Ezenfelül, a cári rendőr felébresztette a zsidókban a nemzetközi szellemet. A zsidó fajban amúgy is nagy az összetartozandóság érzete, és így az oroszországi zsidók a többi országok forradalmi zsidóságával szoros összeköttetést tartottak fenn. Ennek a ténynek természetesen messzire kiható következményei voltak amelyek abban a forradalomban nyilatkoztak meg leginkább, amely első perctől
véletlenül Franciaországban, Angliában vagy Amerikában tör ki, akkor a vezetők talán született franciák, angolok vagy amerikaiak lettek volna. De az orosz forradalomban, amely még hozzá világforradalomi jellegű, természetesen a zsidók kezébe került a vezetés. Egyedül a zsidók szerepelhettek, mint „összekötő közegek" és népvezérek", mert egyedül bennük volt meg a tehetség és ész, valamint a hajlam a forradalom szervezéséhez és vezetéséhez.

De nem elég megállapítanunk azt, hogy a zsidóknak szükségszerűen szellemi és politikai vezérszerephez kellett jutniuk a bolsevista forradalomban. Ez a vezérszerep úgyszólván a hatalom kizárólagos birtokosaivá tette őket, mert Oroszországban nem volt más politikai csoport, mely a zsidóság helyét betölthette volna.

Ha valaki a bolsevista rendszer híveivel vitába bocsátkozik a szovjet rendszer jövőjéről, elkerülhetetlenül azt a kérdést teszik fel neki, „ha a mai bolsevista kormányzat rossz is, vajon tud-e másik kormányt, amely a mainak helyébe léphetne?" Sokkal egyszerűbb volna a kérdést így fogalmazni: „Ha a bolsevista kormány kiküszöbölné valamennyi zsidó tagját, lehetséges volna-e ezeknek állásait másokkal betölteni?" Erre csakis nemmel lehet felelni.	

Az orosz főnemesség számára — még ha annak legtöbbjét nem is mészárolták volna le - a bolsevista kormányban nincsen hely. Éppúgy nincsen helye az orosz burzsoáziának, mert hiszen a bolsevizmus elsősorban burzsoá ellenes mozgalom. De ha nem volna is az, az Orosz  Birodalom középosztálya nem elég erős erre a szerepre. Ilyenformán semmi csodálnivaló nincs abban, hogy a bolsevista kormány legfőbb támaszát szükségszerűen 
zsidókban kereste és találta meg. Minden társadalmi osztály ellenforradalmi hajlandóságokat mutat — egyedül a zsidóságban él a forradalmi szellem, a forradalmi hagyomány, amelyet Oroszországból kivándorolva még más országokba is magukkal visznek a zsidók. Ők a marxizmus valódi hívei, akik azt a hitet vallják, amelynek megalapítója két híres zsidó vezér; Lassalle Ferdinánd és Marx Károly.

AZ ANTISZEMITIZMUS ELMÉRGESEDÉSE

Felsoroltuk azokat a politikai és történelmi okokat, amelyek elkerülhetetlenné tették a zsidók vezető szerepét a bolsevizmus világforradalmában, amint vezető szerepet játszanak ugyancsak a zsidók minden más európai és Európán kívüli szocialista mozgalomban. Ezekből érthető, hogy a tudatlan és elkeseredett orosz nép a zsidóság egész egyetemét teszi felelőssé a bolsevista forradalom bűneiért, azért a sok nyomorért és szenvedésért, amely ennek a forradalomnak nyomán fakadt. Az emberek, ha nagy bajban vannak, mindig keresnek bűnbakot: így a bolsevizmus orosz áldozatai is a zsidóság ellen fordultak. Ma már megállapítható, hogy az antiszemitizmus ijesztően elharapózott nemcsak egész Oroszországban, hanem Közép-Európának csaknem valamennyi államaiban is.

Jelenleg az oroszok között — minden társadalmi osztályban vagy politikai pártban — az antiszemita érzés alkotja a legszorosabb kapcsolatot. A parasztság azért gyűlöli a zsidókat, mert őket teszi felelőssé az orosz mezőgazdaság pusztulásáért — meg aztán azért is, mert a forradalom elején a parasztság sok oly gazságot követett el, amelyet most a zsidókra szeretne hárítani. Az Egyház a zsidóságban látja az ateizmus zászlóhordozóit; a főnemesség a zsidókban keresi a parasztság fellázítóját és a rablott holmi elrejtőjét; mindenki a zsidókban látja az általános nyomor előidézőit, akik a szenvedésekből még hasznot is húztak. Még a szocialisták is — most, hogy immár látják a forradalom tévelygéseit és rettenetes következményeit — a zsidókat okolják azért, hogy tömegeiket a végzetes forradalomba beugratták. Az antiszemitizmus még a Kommunista Pártban is lappang sőt a vörös hivatalnoki karban és a Vörös Hadseregben is megfigyelhető. Ha egyszer elérkezik a bolsevista őrület ítéletnapja, ki fog derülni, hogy a zsidók legelkeseredettebb ellenségei az orosz bolsevisták soraiban találhatók, akik mindent el fognak követni, hogy a nép haragját a zsidókra tereljék.

Ha beszélgetésbe eredünk találomra akárkivel Oroszországban, csakhamar azt tapasztaljuk, hogy az egész országban általános és dühös antiszemitizmus uralkodik a lelkeken. Művelt, egyébként emberségesen gondolkodó keresztények elkeseredetten hangoztatják, hogy Oroszország csak úgy bír talpraállni, ha a zsidó fajt —férfiakat, asszonyokat és gyermekeket egyaránt _kiirtják. Ha ez ellen a felfogás ellen elszörnyűködve tiltakoztam, orosz barátaim a legnagyobb nyugalommal ugyanúgy érveltek, mint az orosz cári család gyilkosai tették, mondván, hogy ha a zsidó asszonyokat és gyermekeket megkímélnék, semmi értelme sem volna a férfiakon elkövetett pogromnak, és hogy a jövő nemzedék elölről kezdhetné az egész kínszenvedést. Szerintük rövid úton, egyszer és mindenkorra el kell távolítani Oroszország testéből ezt a veszedelmes és mérges zsidó rákdaganatot...

MIKÉNT LEHETNE A KATASZTRÓFÁT ELKERÜLNI?

Ha helyesen fogom fel a zsidóság jelenlegi helyzetét, akkor a világot a közeljövőben rettenetes katasztrófa fenyegeti, amelynek elhárítása a civilizált emberiség legsürgősebb feladata volna. A bolsevista láz lassanként megfog szűnni, de ezzel párhuzamosan világszerte növekedni fog az antiszemitizmus.

Egész Közép-Európában aggasztó előjelek észlelhetők. Nemrég a bécsi egyetemen zsidóellenes tüntetések voltak, Berlinben pedig a város szívében zsidó boltokat fosztottak ki. Budapesti tartózkodásom alatt egy politikai banketten a zsidó vendégeket zsidóellenes merénylők bombával röpítették a levegőbe.

Ezek után mire lehetünk elkészülve Oroszországban? Hiszen Oroszországban nemcsak sokkal erősebben dühöng az antiszemitizmus mint a többi országokban, de az antiszemiták száma is nagyobb, mint másutt. A fenyegető veszedelem nagyságára való tekintettel érthető, hogy a zsidókérdést nem oldhatja meg egy ország sem egymagában: kell, hogy előbb-utóbb nemzetközi kérdéssé váljék. Ennek a kérdésnek megoldását nem lehet halogatni, hiszen máris vannak pogromok Oroszország minden részében. Ezek elől a pogromok elől a zsidók tízezrei menekülnek Közép-Európa egyes államaiba.

Nagy hiba volna, ha ezt a kérdést lagymatagon kezelnénk, mivel félrendszabályoktól nem lehet eredményt várni. A kivándorlás — akár önkéntes, akár rendszeresített — nem megoldás. Ma már az egész világon antiszemitizmus uralkodik, és így nagyon valószínűtlen, hogy akadjon oly ország, amely jószántából befogadja a zsidó proletariátus millióit. Ezeknek a szenvedő millióknak új hazát kell teremteni — de nem Európában vagy Amerikában, hanem más erre alkalmas területen. A Palesztinába való kivándorlás nem megfelelő megoldás. Az orosz gettóból kiözönlő tömegeknek csak olyan ország adhat menedéket, amely megfelelő kiterjedésű, eléggé termékeny és amelynek csak csekélyszámú lakossága van. Ilyen hely csak Dél-Szibériában vagy Közép-Ázsia rónáin található.

Szerintem csak egy mód van arra, hogy a zsidóság megmeneküljön a biztos elpusztulástól és ez a mód az, hogy a Népszövetség védelme alatt valahol Közép-Ázsiában megalakuljon a Zsidó Állam, ahová a pogrom elkerülhetetlen veszélyének kitett zsidó tömegeket telepítsék.

XVI. FEJEZET A KELET-EURÓPAI ZSIDÓSÁG

Litvánia, Lengyelország és Ukrajna legérdekesebb, legfestőibb és legtitokzatosabb emberfaja a zsidó. Izrael birodalmát nem Palesztinában kell keresnünk, hanem Kelet-Európában. A kelet gettóiban különös új világot ismerünk meg. Az ottani zsidóság merőben különbözik a nyugaton élő zsidóságtól. Azt hiszem, hogy bejártam a világ leghíresebb gettóit, Amszterdamban, New Yorkban, Ogyesszában, Tifliszben, Kairóban és Jeruzsálemben. De a zsidó faj végtelenül komplikált jellemét, a zsidókérdés kétségbeejtően nehéz tragikus voltát csak akkor érthettem meg igazán, amikor Litvániában és Lengyelországban tanulmányoztam a zsidóságot, amikor ott zsinagógáikban és színházaikban jártam és amikor megismerkedtem a „jiddis" sajtójukkal.
A zsidóságot általában úgy szokták jellemezni, mint egységes emberfajt. Ez merőben téves. Antropológusok, mint például dr, Fischberg, megállapították, hogy a zsidók korántsem tartoznak egy és ugyanazon embertípushoz. Á zsidó fajnak hatvan különböző változata van. A vilnai zsidó, a szefardim és az askenazim között kevesebb a hasonlatosság, mint például a született angolszász és a vérbeli olasz között. Erkölcsi, vallási és politikai téren pedig legalábbis akkora eltérések mutatkoznak a zsidóság egyes csoportjai között, mint etnológiai téren.

A nyugati zsidó nemzetközi és kozmopolita. Ha véletlenül Oroszországban vagy Németországban születik, Berlinben vagy Hamburgban nevelkedik, később talán Angliában vagy Amerikában fejezi be pályafutását. Jól emlékszem egy híres amerikai zsidóra, aki valahol a Rajna mentén látta meg a napvilágot, ifjúságában egy német bankban volt alkalmazva, majd Londonba költözött, ahol a konzervatív érdekeket szolgálta, jelenleg pedig az amerikai pénzvilág egyik előkelősége.

Ezzel szemben a keleti zsidóság kimondottan zsidó nemzeti érzelmű és éppoly szenvedélyesen ragaszkodik zsidó nemzetiségéhez, mint például a lengyel vagy cseh nép a magáéhoz. Nem akar „beolvadni" és megvetéssel tekint azokra a zsidókra, akik „asszimilálódnak".

A nyugati zsidóság haladó és modernista; a bölcsészet, az irodalom, a politika terén minden újítást örömmel üdvözöl. Ez a nyugati zsidóság a mai Európa tulajdonképpeni forradalmi eleme: Magyarországon, Bajorországban, Olaszországban — szóval mindenütt, ahol a bolsevizmus mozgalma erősnek bizonyult, és ahol — hacsak ideiglenesen is — felütötte fejét a vörös terror, a bolsevista vezetők többsége mindenütt zsidókból került ki.

Ezzel szemben Kelet-Európa zsidósága inkább konzervatív — sőt úgyszólván reakciós. Tharaud testvérek nemrég megjelent könyve „A kereszt árnyékában " élénk színekkel ecseteli a magyarországi Alföldön lakó zsidó hitközségek életét. Ezek a hitközségek még a középkornál tartanak. A keleti zsidó megtartja ősi szokásait, régi hagyományait. Még szakáll- és hajviseletében, valamint ruhája szabásában is konzervatív. Szakállát ugyanúgy viseli és ugyanazt az öltönyt hordja, mint ősei ötszáz évvel ezelőtt.
A nyugati zsidó többnyire szabadgondolkodó, aki teljesen elszakadt a vallástól. Viszont a keleti zsidó szigorúan ortodox, más vallás iránt türelmetlen és hozzáférhetetlen. Szellemi táplálékát a Talmudból meríti. A külső formáknak nagy fontosságot tulajdonít és ebben még a római katolikusokat is fölülmúlja. Az ortodox hitközségekben a rabbi aránytalanul befolyásosabb, mint egy belga vagy spanyol faluban a római katolikus pap

Mi a nyugati zsidóban a közmondásos szerencsés kezű kereskedőt látjuk,  akiről feltételezzük, hogy a földi javakból többet szerzett, mint amennyi megillette volna. A keleti zsidók nagy része ezzel szemben proletár életet él mégpedig sokkal
nyomorultabbat mint London vagy Glasgow proletárjai. A lengyel zsidóság nyomorát még elképzelni is nehéz. Éheznek, túlzsúfolt lakásokban élnek. Vallásuk higiénikus előírásainak ellenére, amelyek mind a tisztaságot célozzák, a lengyel zsidók  leírhatatlanul piszkosak és a legundorítóbb bőrbetegségben szenvednek. Mindez nemcsak a városokban észlelhető, a falusi lengyel zsidó ugyanilyen nyomorban él.

Egyszer egy lengyel főúrnak voltam a vendége, aki az orosz határon egy nagy faluban lakott. Házigazdám kastélya óriási kert közepén állott, amely körül a parasztok tágas és csinos házai sorakoztak. Ezeken túl kezdődött a végtelen ukrán síkság. Azt lehetne hinni, hogy itt, ahol igazán elegendő hely állott rendelkezésre, a zsidó lakosság is megfelelően kiterjeszkedik. Ám a körülbelül kétezer főből álló zsidó hitközség itt is néhány kunyhóba volt összezsúfolva. És így élnek a zsidók egész Ukrajnában.

Ha meg akarjuk érteni a nyugati és a keleti zsidóság között fennálló ellentéteket, és ha helyesen akarjuk megítélni a zsidóságot, a zsidókérdést, nagyon kell ügyelnünk arra, hogy a két homlokegyenest ellentétes típust teljesen különválasszuk. Mindamellett tagadhatatlan, hogy dacára a fennálló ellentéteknek, a keleti zsidóságnál sok jellemvonást találunk, amelyet a nyugati zsidóknál is észlelhetünk, sőt, hogy ezek a jellemvonások a keleti zsidóban még sokkal szembetűnőbbek.
 
Mindenek előtt a keleti zsidóban a faji ösztön oly nagy mértékben van kifejlődve, hogy ezt született francia vagy angol nem  képes felfogni.  A zsidóságban számos ellentét és széthúzás van és a különböző szekták élesen harcolnak egymás ellen. A nagyszámú párt miatt a zsidók nemrégiben külön útmutatót adtak ki, hogy  a politikai élet útvesztőjében a be nem avatottak is eligazodhassanak. És mégis — mihelyt annak szüksége mutatkozik — mindezek a szekták, pártok és töredékek tüstént összefognak a „gojok" ellen.

A faji ösztönt már maga a gettó is mutatja és bizonyítja. A gettót a kereszténység szégyenfoltjának tekintik és a zsidóüldözés szimbólumának. Különös azonban, hogy a zsidóság a gettóban önként marad meg, még ott is, ahol szabadon választhatta meg lakóhelyét. Angolországban és Amerikában a zsidók már nemzedékek óta ott lakhatnak, ahol akarnak. Ennek ellenére a gettó ott még mai napig is fennáll.

A keleti zsidóság csordákban élő állatokhoz hasonlítható. Megvan benne amit Maeterlinck „A méhkas szellemének" nevez és így van az, hogy a keleti zsidók tényleg csak a méhkashoz hasonló gettó légkörében tudnak élni és gyarapodni.

A keleti zsidóban nemcsak a faji ösztön van nagymértékben kifejlődve, hanem a családi ösztön is, sokkal jobban ragaszkodik a családi tűzhelyhez, mint az átlagos keresztény. Egyes erények gyakorlásában nemhogy alatta, de felette áll a keresztényeknek. A zsidó családban ma is megtaláljuk azt az összetartást, amely manapság más fajoknál már ritkaság számba megy. Meg vagyok győződve arról, hogy a zsidóság földi jólétét és sikereit főleg ennek a családi összetartásnak köszönheti.

De még valami van, ami az egész világ zsidóságára egyaránt jellemző, és ami a lengyel gettóban valóban meglepetésként hat a szemlélőre: még a legszegényebb faluban is arra nevelik a zsidót, hogy a tudományt, mind külsőségeiben, mind belső tartalmában tisztelje. A zsidókat általában materialistáknak tartják, pedig éppen a zsidók azok, akik leginkább hisznek abban, hogy az ész győzedelmeskedik az anyag felett, és hogy az eszme leigázza a nyers erőt. Minden keleti zsidó hitközségben a rabbi, a Talmudban jártas bölcs az, aki még a leggazdagabb embernél is nagyobb tekintélynek örvend.
Gyakran megtörténik, hogy a rabbi feleségül veszi a gazdag ember leányát.

A tudomány tekintélye valószínűleg a teokratikus hagyományokban gyökerezik, és részben annak tudható be, hogy a zsidóság tisztában van azzal, hogy csakis szellemi képességeivel és műveltségével boldogulhat azokkal szemben, akik megvetik és üldözik. Innen ered a zsidók előszeretete az intellektuális foglalkozások iránt, azért találkozunk oly sok zsidóval a jogi pályákon, az orvosi karban és a sajtóban. Jól látta ezt az orosz kormány és éppen ezért léptette életbe 1914-ben azt a rendeletet, amelynek értelmében az Orosz Birodalomban az egyetemi tanulók között csupán hat-hét százalék
lehet zsidó.

A keleti és a nyugati zsidóságban egyaránt megtaláljuk a kereskedői ösztön túltengését. Keleten a kereskedelem kizárólag a zsidóság kezében van. A zsidó nem termel, hanem mindig csak közvetít. A zsidóság térfoglalását a kereskedelemben csak akkor látjuk igazán, ha egy szombati napon végigmegyünk valamely lengyel városon. A modern lengyel városok főutcáin egyik üzlet a másik mellé sorakozik, azonban valamennyi üzlet sábeszkor zárva marad. Péntek estétől szombat estéig teljesen szünetel az üzleti élet!
Lengyelországban a vasárnapi és a szombati munkaszünet kérdése elkeseredett harcra vezetett. A zsidók azzal érvelnek, hogy ők megtartják a sábeszt, de azért sábeszkor a keresztények nyugodtan dolgozhatnak. így azt követelik, hogy ezzel szemben vasárnap, amidőn a keresztények ünnepelnek, ők kereskedhessenek tetszésükre. Miért veszítsenek ők hetenként két üzleti napot? Miért viseljék el ezt a hátrányt a keresztényekkel szemben?

Ukrajnában a helyzet ugyanaz. A kereskedelem ott is a zsidóság kezében van. Egyébiránt Ukrajnában még ma is ugyanolyan kasztrendszer uralkodik, mint hajdan Indiában. A háború kitörése idején a földbirtokosok többnyire az lengyelek voltak, a tisztviselők oroszok, a parasztok rutének, s kereskedők, kocsmárosok és újságírók pedig zsidók.

Ámde a keleti zsidók nemcsak a törvényes kereskedelmet uralják a törvénytelen kereskedelem is az ő kezükben összpontosul. Hiba volna őket a mi nyugati erkölcsi felfogásunk mértékével megítélni. A keleti zsidóság helyzete egész más erkölcsi felfogást teremtett az ottani zsidóknál. Ugyan miért tisztelnék a törvényt? Hiszen a cárok Oroszországában a törvények és rendeletek annyira szigorúak voltak, hogy a zsidóságot nem is lehet túlságosan elítélnünk azért, hogy ezeknek a törvényeknek tiszteletétől mindinkább elfordult.

Ámde a zsidók a háború után életbe lépett új lengyel törvényeket sem tartják be. Kelet-Európa egyik legsúlyosabb baja, az értéküket mindinkább vesztő fizetési eszközökkel folyó szertelen spekuláció. A hatóságok csaknem minden országban erélyes intézkedéseket tettek ennek az üzérkedésnek meggátlására. A zsidók azonban ezeket az intézkedéseket mindenütt kijátsszák. Danzigban, Vilnában vagy Krakkóban a zsidók nyílt utcán üzérkednek valutákkal. A nap bizonyos óráiban a város egyes részeiben nyomorult külsejű egyének szólítják meg a járókelőt és megkérdezik az illetőt, nincs-e eladó dollárja vagy angol fontja. Ezt az üzletágat nevezik „bourse noir"-nak (fekete börzének). A „bourse noire", dacára a szigorú büntetéseknek és tilalomnak, nem szűnt meg, sőt mindjobban virágzik. Ennek magyarázata egyszerű: a zsidó hatalmasabb a törvénynél. A rendőröket nagyon rosszul fizetik, a zsidó üzér pedig nem sajnálja a rendőrtől a pénzt. Természetes, hogy ezért azután a rendőr szemet huny és nem látja meg, mert nem akarja meglátni a zsidó üzért. A lengyel márka alacsony árfolyamának egyik oka éppen ez a „bourse noire", ami annál jellemzőbb, mivel Lengyelország gazdasági helyzetében az utóbbi időkben óriási javulás állott be.

XVII. FEJEZET
A KELETI ZSIDÓSÁG VÁLSÁGA

A kelet-európai zsidóság jelenleg nagy és komoly válságon megy keresztül. A választott nép több ezeréves történetében a mostani válság talán a legtragikusabb. A háború kitörésekor a világ összes zsidainak több, mint egyharmada — körülbelül öt-hat millió lélek — Oroszország nyugati tartományaiban élt. A sors úgy intézte, hogy a világháború éppen ott tombolt legvadabbul. Német, orosz majd pedig lengyel és bolsevista hadseregek öt éven át keresztül-kasul járták a lengyel és ukrán síkságot, hol támadva, hol visszavonulva, hol győzve, hol pedig futva. Ezalatt az idő alatt a zsidóság ingadozó magatartást mutatott a különféle hadviselő felekkel szemben. Ez természetes, mert a zsidóknak semmi okuk nem volt arra, hogy ragaszkodjanak az orosz rendszerhez, sőt minden okuk megvolt, hogy azt gyűlöljék. A német nyelv eltorzított válfaját beszélték, aminek azt köszönhették, hogy a németek iránt való szimpátiával gyanúsították őket. A gyanú alapján az orosz seregek rendkívül kegyetlenül bántak a zsidókkal, akiknek százezreit tették hajléktalanná, elűzvén őket házaikból és akik közül sok ezret akasztottak fel, mint kémet.

A cári hatalom összeomlásával a zsidók megszabadultak ugyan az orosz zsarnokság alól, egyúttal azonban hagyományos politikai egységük megbomlott. A békeszerződés politikai hovatartozandóságukat erőszakosan és megkérdezésük nélkül megváltoztatta. Az addig egységes zsidóság ma legalább nyolc utódállam alattvalója. Megszűntek oroszok vagy  magyarok lenni. Arra kényszeríttették őket, hogy litván-^ lettek, finnek, esztek, ukránok, csehek románok vagy jugoszlávok legyenek. Új állampolgárságot erőszakoltak reájuk abban a pillanatban, amikor minden zsidó hitközségben fellángolt az addig elnyomott zsidó nemzeti érzés, amikor ez nemzeti érzés minden zsidóban újraéledt és erősebben lobogott, mint bármikor a Makkabeusok ideje óta.

Nyugat-Európában és Amerikában az általános nézet az, hogy egyedül a zsidóság került ki győztesen a háborúból, hogy ez az egyedüli nép, mely a háborúban meggazdagodott. A zsidók felhasználták a kedvező alkalmat, hogy kiváló képességeik révén óriási vagyont gyűjtsenek. El kell ismerni, hogy ezt az alkalmat jól használták ki. A zsidó hadiszállítók, kereskedők bankárok és ügynökök az egész világon rengeteg pénzt harácsoltak össze.

Hozzátehetjük még, hogy politikai befolyásuk együtt nőtt vagyonukkal. Ez a politikai befolyás oly hatalmassá vált, hogy a zsidóság képes volt rábírni a világ legnagyobb mohamedán hatalmát, hogy a zsidóknak nemzeti menedéket nyújtson oly országban, ahol a lakosság nyolcvan százaléka mohamedán arab és ahol az összes keresztény egyházak ősidőktől fogva érdekelve vannak. Megtörtént az az eddig elképzelhetetlennek látszó esemény, hogy zsidót neveztek ki India államtitkárjává. Ugyanakkor egy másik zsidó lett India alkirálya. Olaszországban és Németországban egy-egy zsidó került a külügyek élére. A versaillesi béketárgyalások folyamán a döntő szerep a zsidók kezében volt... Clemenceau, Wilson, Lloyd George és Orlando körül a zsidó tanácsadók csak úgy hemzsegtek.

Ám a győzelem közepette felütötte fejét a végpusztulás réme. Ma még ott is lappang az antiszemitizmus, ahol annak fogalmát azelőtt nem is ismerték. Közép- és Kelet-Európa pénzügyi összeomlásáért és a forradalom kitöréséért mindenhol a zsidóságot teszik felelőssé. Németország, Lengyelország, Ausztria és Magyarország  pénze elértéktelenedett, az ottani pénzügyi helyzet összeomlott és ez az összeomlás főleg a zsidóságnak hozott hasznot. 

Bajorország, Magyarország és Oroszország már átmentek a terrorizmus borzalmain — és a terroristák vezetői a közvélemény szerint mindenütt zsidók voltak.

Kelet-Európában egyre nő az elkeseredés a zsidók ellen, ugyanígy azokban az országokban is komoly veszély fenyegeti őket, amelyekben mindezideig ők uralkodtak gazdasági téren. Helyzetük főleg Magyarországon, Lengyelországban és Romániában vált aggasztóvá. Ezeknek az országoknak városaiban a zsidóság száma abnormis arányokat öltött, ami végzetesen megakasztotta az ottani társadalmi és politikai fejlődést. Ebben a három országban egy feltűnő közös vonást figyeltem meg, amely sok mindent megmagyaráz, ami ott a közelmúltban történt.

Manapság divat támadni a burzsoát. A szocialista agitátorok feketére festik, az állam pedig agyonadóztatja. Már pedig régi történelmi igazság, hogy a nemzetek jóléte főleg attól függ, elég nagyszámú és jómódú-e a középosztály. Nincs példa arra, hogy bármely nemzet jelentős sikereket tudott volna elérni középosztályának közreműködése nélkül.
Az említett három ország szerencsétlensége éppen az, hogy nincs erős középosztálya. Ezekben az országokban csak két uralkodó osztály van: a főnemesség és a parasztság. Egyikben sincs az, amit a francia „tiers état"-nak nevez. Középosztályuk pedig azért nincsen, mert a nagyszámú zsidóság magához ragadta a kereskedelmet és ezáltal megakadályozta az ősi középosztály fejlődését. A Lengyel Köztársaság süllyedése főleg ennek a körülménynek tudható be.

A magyarok, lengyelek és románok ma már tisztában vannak azzal hogy ha élni akarnak, úgy mindenáron meg kell teremteniük azt a középosztályt, amely náluk a jelenben úgyszólván nincs. Ha ez sikerül, ha tényleg megszületik az öntudatos, anyagilag független középosztály, akkor a zsidóság gazdasági helyzete ezekben az országokban tarthatatlanná válik.

Jellemző példa gyanánt ideiktatok egy esetet, amely közvetlenül a háború kitörése előtt történt Lengyelországban. A lengyel Nemzeti Párt 1910-ben kimondotta a zsidósággal  szemben a bojkottot. Ez a lépés annak idején nagyon időszerűtlen és veszedelmes volt, amint ezt Dmovszki Román lengyel külügyi államtitkár saját kárán tapasztalhatta. A lengyelek azzal érveltek, hogy tulajdonképpen semmi egyebet nem cselekszenek, mint követik azokat a gazdasági elveket a zsidósággal szemben, amelyeket a zsidóság gyakorol ővelük szemben. Ugyanis a zsidóság egymás között a legszigorúbb egységességet és összetartást tanúsítja, és a keresztények csupán arra törekedtek, hogy ebben utánozzák a zsidókat. Nem a lengyelek nemzeti érzése küzdött a zsidóság nemzetköziségével; a küzdelem két különböző faj harca volt. Az egyik táborban sorakozott az egységes zsidóság, a másikban a lengyelek.

Belátom, hogy az egész harc rendkívül veszélyes kísérletezés volt, mely semmiképpen sem szolgálta a belső békét. De a zsidóság és kereszténység között fennálló viszony már magában véve is természetellenes és egészségtelen volt. Ebben pedig a zsidóság éppoly kevéssé volt hibás, mint a lengyelek, mert a hiba elsősorban a cári rendszer helytelen politikájában rejlett.

A gazdasági kérdéssel egyidejűleg a politikai kérdések is felszínre kerültek, de ezeket maguk a zsidók vetették fel. A zsidóknál a nemzeti érzés épp oly kifejlett, mint a lengyeleknél, sót a zsidók saját nemzeti céljaikban hazafiasabbak Európa valamennyi népeinél.

A lengyelek hazaszeretetét sok szenvedés és nagy áldozatok bizonyítják. Százharminc esztendőn át éltek és dolgoztak az eljövendő szabad Lengyelországért. Százharminc esztendeig ez az egy cél lebegett szemeik előtt. Most pedig, hogy az idők során régi vágyuk végre beteljesedett, csalódottan tapasztalták, hogy a zsidók, akiknek támogatására joggal számíthattak, az államnak titkos vagy nyílt ellenségei.

A lengyelek rájöttek arra, hogy a lengyel zsidó elsősorban zsidó, másodsorban német,  és hogy többnyire nem is akar lengyel lenni. Ezzel kapcsolatosan emlékezünk meg egy igen fontos körülményről, mely még aligha ment át a köztudatba. Az öt millió lengyel zsidó 95 százaléka németül beszél. Általában azt hiszi a világ, hogy az úgynevezett „jiddis" (elferdített német) zsargon valami héber tájszólás belékevert lengyel és német szavakkal. Ez merőben téves. A „jiddis" nyelv német eredetű, amelyben héber és lengyel kifejezések is fordulnak elő. Erről mindenki, aki Lengyelországban járt, meggyőződést szerezhetett. A varsói lengyel a lengyel zsidót egyáltalán nem érti meg, míg a német akadálytalanul érintkezhetik a zsidóval.

A zsidók tehát németül beszélnek egymás között. Ehhez joguk van Ámde ők azt követelik, hogy ezt a „jiddis" tájszólást az állami iskolákba is vigyék be. A lengyelek szerint ilyen kívánság lehetetlen, és azt semmiféle kormány sem teljesíthetné. Vajon mit szólnának az angolok, ha a Whitechapel zsidósága London keleti részeiben az állami iskolákban az angol nyelv eltörlését követelné? Mit szólnának az amerikaiak, ha a zsidók ilyen kívánsággal állanának elő? De nincs is angol vagy amerikai zsidó, aki ilyesmivel elő merne hozakodni. Miért lépett fel tehát a zsidóság ezzel a követeléssel éppen Lengyelországban?

Nem kevésbé jelentős a vallási kérdés. Az utóbbi húsz esztendő folyamán a zsidóság többsége rabjává lett annak a hatalmas nemzeti és vallási eszmének, melyet a „cionizmus" néven ismerünk. Sajnos, a cionizmus, mint nemzeti és vallási mozgalom -- dacára annak, hogy teljesen törvényes és hogy keletkezése elkerülhetetlen volt - már természeténél fogva is ellentétben áll az újonnan létesült államok nemzeti és vallási érzésével. Még egyáltalán nem tudjuk, vajon a cionizmus végeredményében hasznára vagy kárára válik-e a zsidóságnak; meglehet, hogy a mozgalom csak újabb ellenségeskedésre ad
okot. A helyzet néhány szóban összefoglalva a következő: Ha Magyarországon, Lengyelországban és Romániában elismernék a zsidóság nemzeti és vallási követeléseit, akkor azok nemcsak hogy államot alkotnának az államban, de minden esetre nagyon nehéz politikai helyzetet teremtenének és felül legalább ezer apró köztársaságot alkotnának a három ország területén. Bármennyire rokonszenvezünk a zsidóság szenvedéseivel és bajaival, mégis méltányolnunk kell a felmerülő nehézségeket, amikor arról van szó, hogy a két különböző nyelvű, különböző vallású és különböző eszmékért lelkesedő nép békében és jó egyetértésben éljen egymás mellett.

A kelet-európai zsidókérdésről lehetetlen volna hűségesen beszámolni anélkül, hogy meg ne emlékezzem a pogromokról. A fegyverszünet óta úgy Angliában, mint Amerikában időről-időre izgalmas hírek jelennek meg, amelyek az Európa keletén végbement véres pogromokról számolnak be. Az egész világ méltatlankodott a „gonosz" lengyelekre és magyarokra, akik visszaszerzett szabadságukat arra használják fel, hogy zsidó honfitársaikat elnyomják. Csodálatos, hogy főleg a lengyelellenes vádak — akárcsak egykor a rituális gyilkosságokról szóló zsidóellenes hírek — közelebbről megvizsgálva, mindig teljesen alaptalanoknak bizonyultak. A bolsevista Oroszországban is volt számtalan zsidó pogrom, pedig az orosz kormány többsége zsidó. Másutt azonban egyáltalán nem voltak zsidó pogromok. Előfordultak ugyan összeütközések zsidó bolsevisták és a katonaság között, mint például Vilnában és Lembergben; tény az is, hogy a lázadók közül néhányan halálukat lelték amint ez minden polgárháborúban megtörténik, de ezeket a „véletlenül" zsidó lázadókat nem azért ölték meg, mert zsidók voltak, hanem azért, mert bolsevisták voltak. Egy a közelmúltból kiragadott példa bizonyítja legjobban a pogromvádak komolytalanságát. A „New York Herald" véres leírást közölt lengyelországi pogromokról és borzalomgerjesztő képekben mutatta be a Kisinyevben véghezvitt mészárlást — megfeledkezvén arról, hogy Kisinyev városa nincs is Lengyelországban, hanem Besszarábiában, tehát a szovjetek hazájában, körülbelül kétszázötven kilométernyire a legközelebbi lengyel határtól A „New York Herald" arról is megfeledkezett, hogy a közölt képek — véletlenül — még 1905-ből valók és az azóta le tűnt cári rendszer alatt lejátszódott eseményeket ábrázolták!...

Néhány hónappal ezelőtt az amerikai kormány, engedve Lengyelország kívánságának, a lengyel zsidók helyzetét hivatalosan megvizsgáltatta. Wilson elnök, a vizsgálóbizottság élére Morgenthau volt törökországi amerikai követet nevezte ki, aki maga is zsidó. Morgenthau különösen alkalmas volt erre a feladatra. Nagytehetségű ember, egy rendkívül érdekes, a háborúról szóló könyvnek a szerzője, aki annak idején a törökországi örmény pogromok megvizsgálására kiküldött bizottságnak is vezetője volt. Morgenthau minden kétségen felül bebizonyította, hogy a Lengyelország ellen emelt vádak alaptalanok. Ó maga is azt tanácsolta a lengyel zsidóknak, hogy igyekezzenek beleilleszkedni az új állam rendjébe. Figyelmeztette őket arra a kiszámíthatatlan kárra, amely nemcsak az új államot, de magát a zsidóságot is érheti azoknak a felelőtlen vádaknak folytán, melyekkel a zsidó sajtó a lengyel népet és a lengyel kormányt illeti.

Nem akarok hosszas fejtegetésekbe bocsátkozni a keleteurópai zsidókérdés megoldásáról. Kétségtelen, hogy az eddig javasolt megoldások mindegyike óriási nehézségekbe ütközik. Oroszországban a kérdést — amint Rathenau megjósolta — minden valószínűség szerint erőszakosan fogják megoldani; Európa többi országaiban még mindezideig semmiféle megoldásra sincsen kilátás. Az asszimiláció nem megoldás, mert hiszen a konzervatív zsidó hitközségek nem is akarnak asszimilálódni. A cionizmus sem megoldás, mert hiszen Palesztinában még Varsó összes zsidói számára sincsen elegendő hely. A kivándorlás sem megoldás, mert a sok millió zsidó letelepítése csakis Szibéria ma még néptelen részeiben volna elképzelhető.

Szerintem a zsidó faj sötét és bizonytalan jövőnek néz elébe. A nemzetek életében sohasem volt oly nagy szükség kölcsönös jóakaratra és engedékenységre, mint a jelen időkben. A lengyelek természetüknél fogva jóindulatúak és türelmesek A zsidóknak Lengyelországban kiváltságos helyzetük volt már akkor is, amikor az egész világon üldözték őket. Be kell végre látniok nekik is, hogy milyen rettenetes nehézségekkel kell megküzdeniök a legfelvilágosultabb államférfiaknak is a zsidókérdésben. Ne lássanak ellenséget mindazokban, akik ezekre a nehézségekre rámutatnak.

Meglehet, hogy az elfogult zsidóbarát azzal érvelne a zsidók érdekében, hogy ők Lengyelország életfenntartó eleme és hogy a társadalmi szervezetnek oxigénje a zsidóság. De még a legnagyobb zsidóbarát is kénytelen lesz elismerni, hogy túl sok oxigén könnyen elpusztíthatja a szervezetet. A zsidóbarátot meggyőződése szerint a zsidóság az emberiségben azt a szerepet tölti be, mint a só az ételben. De Kelet-Európába kissé túl sok só jutott és attól tartok, hogy az utódállamok nem lesznek képesek befogadni azt a hatmillió idegent, amely nemzeti létüket a legkomolyabban fenyegeti.

Igyekeztem pártatlanul és jóindulatúlag megítélni a keleteurópai zsidókérdést, de azért tisztában vagyok azzal, hogy zsidó olvasóimnak nem fog tetszeni az, amit róluk mondottam. Mint a zsidók őszinte barátja, aki nem egyszer emeltem már fel szavamat érdekükben, hozzájuk fordulok befejező szavaimmal.

„A zsidóság valóban kiváló nép, amelynek nagyszerű tulajdonságai vannak. Ügyesség, kitartás, életképesség, körültekintés, simulékonyság és erély dolgában a zsidókat egy nép sem múlja felül. De a zsidóság nem sajátíthatja ki az összes jó emberi tulajdonságokat sajátmagának. A zsidóságban is -mint minden más nemzetben — számos nem-kívánatos elem található. Ha elismerjük is azt, hogy a zsidóság a múltban üldözéseknek volt kitéve, mégis meg kell állapítanunk, hogy éppen ezek az üldözések voltak azok, amelyek a zsidóság lelkében az elnyomatás és a rabszolgaság sajnálatos nyomait hagyták maguk után."

És végül még valamit. Abból, hogy valaki elvitathatatlan tényeket állapít meg, még nem következik, hogy az illető antiszemita. A zsidó sajtó az utóbbi időben nagyon veszélyes szokást honosított meg; ha valaki — még ha történetesen zsidóbarát is — olyan tényeket mer nyilvánosságra hozni, amelyek a kiválasztott népet esetleg kedvezőtlen színben tüntetik fel, nyomban antiszemitizmussal vádolják.

A zsidó írók soha sem haboztak, ha arról volt szó, hogy éles bírálóképességük teljes latbavetésével ostorozzák a „gójok" gyengeségeit és hibáit. Tűrniök kell tehát, hogy a gój írók is használhassák sokkal kevésbé kifejlett bírálóképességüket akkor, amikor a zsidókérdést tudományos oldalról igyekeznek megvilágítani. Ezzel szolgálják legjobban ne.m csupán az igazságot, de a zsidóság ügyét is.

XVIII. FEJEZET
AZ OROSZ EGYHÁZ VÁLSÁGA

Masaryk, a csehszlovák köztársaság elnöke, akit hívei Közép-Európa „bölcs aggastyánjának neveznek és aki szláv kérdésekben a jelenkor legnagyobb tekintélyének mondható az orosz szellemről írt monumentális művében — ellentétben a ma uralkodó materialista felfogással — megállapítja, hogy az orosz nép életét és jellemét csakis akkor lehet teljesen megérteni, ha azt az orosz nemzeti vallás szempontjából szemléljük.
A bolsevista írók — mint például Pokrowski tanár — az orosz történelemben található viszontagságok magyarázatát a búzaárak változásában keresik. Masaryk elnök szerint az orosz történelem mélyebb értelmét csak a vallásos élet és a vallásos intézmények hullámzása magyarázza meg. Az agg bölcs azt mondja, hogy a vallásnak döntő szerepe az orosz civilizáció felépítésében általános törvény. Vannak szkeptikusok, mint például Gibbon, akik azt állítják, hogy minden vallás tanai igazak a hívő szemében és csak a hitetlenében hamisak; de még Gibbon is kénytelen beismerni, hogy minden vallás egyaránt szükséges az államférfiú szempontjából. Ez a megállapítás magában foglalja azt a beismerést, hogy az Egyház nélkülözhetetlen a nép erkölcsi és politikai nevelésére. Amilyen arányban sikerül — vagy nem sikerül —- az Egyház-nak ezt a hivatást betöltenie, olyan arányban emelkedik vagy süllyed az állam erkölcsi mértéke.

Sajnos, meg kell állapítanunk, hogy a modern időkben az orosz Egyház nem működött sikeresen, ami nagyban hozzájárult a mostani oroszországi viszonyok előidézéséhez. Az orosz Egyház a középkor végéig valóban történelmi hivatást teljesített: megállította a tatárokat, gátat vetett a mohamedánizmus terjedésének és ezáltal megmentette az orosz népet a pusztulástól. A nemzeti vallás hatalma még a XVII. században is oly nagy volt, hogy képes volt a trónt saját jelöltje számára megszerezni. Jelentős tény, hogy a Romanov-dinasztia megalapítója a moszkvai pátriárka fia volt. Annál feltűnőbb, hogy alig egy századdal később az Egyház nemcsak elvesztette ezt a hatalmát, hanem a későbbi küzdelmekben teljes vereséget szenvedett.

Nagy Péter már magának követelte a földi és lelki hatalmat, eltörölte a patriarkátust és a szent szinódust állította az Egyház élére. Az orosz Egyház kénytelen volt elfogadni ezt az erkölcstelen és szégyenletes paktumot és eladni lelkét egy tál lencséért. Az állam támogatása fejében feladta önállóságát és megelégedett azzal a joggal, hogy Oroszországban minden más vallást üldözhessen. Ezzel a jogával egészen a bolsevizmus eljöveteléig élt is és egyformán üldözte mind a protestánsokat, mind a római katolikusokat. Az Egyház ezzel a cári bürokrácia egyik alosztályává süllyedt. Az udvar tábornokokat és udvaroncokat nevezett ki és bízott meg a szent szinódus vezetésével, ami az ortodox püspököket alárendelt hivatalnokokká süllyesztette.

Az orosz Egyház függetlenségével együtt elvesztette erkölcsi hatalmát és vallási befolyását is. A bizánci anyaegyház kivételével egyetlenegy keresztény egyház sem süllyedt oly melyre, mint az orosz. A „fekete barátok", akiknek soraiból került ki a legmagasabb papság és akiknek nem volt szabad megházasodniok, politikai szolgaságba süllyedtek. A „fehér Papság", amelynek viszont kötelessége volt házasodniok, politikai szolgaságba süllyedtek. Ezek süllyedése természetesen maga után vonta a nyáj romlását is. Az orosz paraszt a "sötétség hatalmának" prédája lett.

A többi keresztény Egyházban a nép természetes vezetője a pap. Oroszországban ilyen vezetésnek nyoma sincsen, sem politikai, sem szellemi vagy erkölcsi téren. Sajnos, az ^ egyházban nem akadtak olyan emberek, mint Wolsey, Richelieu, Bossuet, Fénelon, Newman, Manning, Chalmes vagy Robertson.

A művelt társadalmi osztályok körében az Egyház még kevesebb sikerrel működött, mint a népnél. Az orosz „intelligencia" lassanként egészen elfordult a nemzeti vallástól és főleg ez okozta a művelt társadalmi osztályok politikai tehetetlenségét, Dosztojevszkij kivételével valamennyi orosz író az Egyház ellen foglalt állást, hiszen még Tolsztojt is exkommunikálták! A legutóbbi "nemzedék legmélyebben gondolkodó vallási szakértője, Solovjov Kázmér, főleg arra törekedett hogy egyesülést hozzon létre az ortodox és a római katolikus egyházak között.

Az orosz Egyház gyászos tehetetlensége leginkább az orosz forradalom folyamán mutatkozott. Az Egyháznak a múltban majdnem valamennyi európai forradalomban nagy szerep jutott. Az angol forradalom szerves kapcsolatban állott az akkori puritán mozgalommal; a francia forradalmat nem lehet elválasztani a francia papság akkori újjászervezésétől és a Vendée vallási lázadásától. Ezzel szemben az orosz forradalomban az egyház csupán Gapon atya botrányai, Raszputyin „barát", Pitrin és Hermogenes püspökök egyáltalában nem épületes szereplése révén jutott szóhoz. Az egyetlen Tikhon pátriárka kivételével az egész orosz Egyház csodálatos egykedvűséget tanúsított a forradalommal szemben. A pásztorok csaknem ellenállás nélkül követték nyájaikat a bolsevista akolba. Százötven millió keresztény meghajolt néhány jelentéktelen zsidó ateista előtt, akik kijelentették hogy a keresztény vallás megmérgezi a lelkeket, és akik mindent elkövettek hogy az égi fényt elhomályosítsák.

Mi lehetett az oka annak, hogy az orosz Egyház a jelenkor történelmének legválságosabb korszakában ennyire tehetetlennek bizonyult? Ez a tehetetlenség — különösen, ha azt összehasonlítjuk a német lutheránus egyháznak a világháborúban tanúsított hasonló magatartásával — arra serkent bennünket, hogy mindenáron keressük meg azt az erőt, amely a keresztény egyházak életét fenntarthatja. A vallási problémák kutatói túl nagy súlyt helyeznek az egyes vallások dogmatikus tanaira és mellőzik a vallás politikai hátterét. A dogmákban és szokásokban rejlő hasonlatosságokra támaszkodnak, kapcsolatot vélnek felfedezni a lutheránus vallás és a kálvinizmus az orosz ortodox vallás és a katolicizmus között. Nem látják hogy az egyházak között a hasonlatosság csak felületes míg az ellentétek rendkívül mélységesek. Már pedig a vallási élet látható megnyilvánulásaiban és hatásaiban, az emberiség civilizációjának szempontjából, sokkal nagyobb hasonlatosság található a kálvinizmus és a katolicizmus vagy lutheránus és az ortodox egyház között, mint a dogmákban. A modern keresztény egyházakat nem szabad dogmák és szokások szerint osztályozni, hanem aszerint, hogy milyen kapcsolatban állanak az állammal.

A keresztény tanok lényegükben egyformák és bennük mértékadó csupán az, mennyire voltak képesek megőrizni függetlenségüket az állammal szemben. A kereszténység éltető elve csakis egy szabad egyház keretein belül érvényesülhet.

Tagadhatatlan, hogy az orosz egyház dogmái és erkölcsei sokban egyeznek a római katolikus egyház dogmáival és erkölcseivel, olyannyira, hogy az orosz ortodox egyház egyik ága már bele is olvadt a római katolicizmusba. Ennek dacára a két egyház szelleme alapvetően különböző. Hiába hallják ugyanazokat a dogákat, mégis fennáll egy oly életbevágó mozzanat, mely őket egymástól elválasztja: Az egyik egyház az állam alárendeltje, míg a másik független maradt és körülvette magát földöntúli fénnyel.

A lutheránus egyház és a kálvinizmus között külsőleg van hasonlatosság. Történelmi keletkezésük, evangéliumi tanaik,  ragaszkodásuk a bibliához, mint legfőbb kútforráshoz  megannyi közös vonás. Mégis külön utakon járt ez a két egyház és ezeken az utakon más és más befolyást gyakorolt híveire, egyszerűen azért, mert a lutheránus egyház elismeri állam fennhatóságát, míg a kálvinista egyház megőrizte  függetlenségét.	

Ebből az következik, hogy a német lutheránizmus és orosz ortodox egyház között fennálló óriási dogmatikus és szervezeti különbségek ellenére mindkét egyház ugyanazt a  demoralizáló befolyást gyakorolta követőire. A politikai zsarnokság szekerét tolta mind a kettő és csak aránylag elenyészően csekély befolyása volt a nemzet életére. Mindkét egyház feje egy „Summus Episcopus", mindkét egyházban az égi hatalom egyesült a földivel, ami nagyon sok zavart okozott. Mindkét egyház elfogadta a „Cuius regio, illius religio" elvét. Az alattvalóknak követnie kellett az uralkodó vallást. Ez az oka például annak a furcsa vallási egyvelegnek is, ami a mai Németországban fennáll.

Viszont bármennyire is különbözzék a kálvinizmus a katolicizmustól, mégis mindkettő csaknem ugyanazt a politikai szerepet töltötte be, ha azt a történelem távlatából nézzük. Politikailag és erkölcsileg a kálvinizmus mindenesetre sokkal közelebb áll a katolicizmushoz, mint a lutheránus egyházhoz. A katolikusok és a kálvinisták általában mindig a politikai szabadságra törekedtek, mert mindkét vallásnak alapelve a szellemi és erkölcsi hatalom teljes függetlensége. A középkorban a pápaság szembekerült a Hohenstaufok zsarnokságával. Az újkorban pedig egyedül a pápaság volt az, amely Napóleon és a Hohenzollernek imperializmusának ellenszegült. Hasonló magatartást mutat a kálvinista egyház is, mely csaknem mindig és mindenütt demokratikus intézményeket honosított meg. A kálvinizmus és a demokrácia között fennálló hasonlatosság, amit a kálvinizmus demokratikus imperializmusának nevezek, a modern történelem legcsodálatosabb jelensége, és  úgyszólván történelmi törvény. Keletkezésének első századában a kálvinizmus  gyors egymásutánban létrehozta a genfi köztársaságot, Knox János skót forradalmát, Hallgatag Vilmos holland köztársaságát, a dél-franciaországi hugenotta köztársaságokat, Cromwell puritán köztársaságát, és a zarándok atyák angol köztársaságait.

XIX. FEJEZET
AZ OROSZ EGYHÁZ JÖVŐJE

Az orosz egyház cesaropapizmusa és erasztianizmusa nemcsak saját politikai és erkölcsi süllyedését okozta, hanem nagy része van az orosz jellem helytelen irányban való fejlődésében is. A mai orosz válságban világosan mutatkoznak az orosz nép jellembeli gyengeségei. Az orosz — számos jó tulajdonságai mellett — végzetes és eredendő hibában szenved nincs akaratereje és nincs erkölcsi gerince. Hirtelen támadt érzéseknek rabja. Még a leghősiesebb orosz is mindig csak szenvedő szerepet játszik, de sohasem cselekvőt. A kísértéssel és a balszerencsével szemben tehetetlen. Az önfegyelemnek ez a hiánya oly vonás, amely mindenkinek, aki az orosz szépirodalommal megismerkedik, nyomban szemébe ötlik. Turgenyev, Tolsztoj, Goncsarov, Csehov műveiben egyaránt ez a jellemvonás domborodik ki legerősebben.

Az orosz jellemnek ezt a hibáját többnyire fizikai vagy etnikai okokra vezetik vissza és az orosz nép állítólagos ázsiai eredetének vagy viszontagságos történetének terhére írják. Ezzel szemben én azt hiszem, hogy az orosz népnek ez a jellembeli fogyatkozása főleg a cezaropapizmus befolyásának tulajdonítható. A teljes független katolikus és kálvinista egyház, éppen függetlenségénél fogva, szabadon befolyásolhatta a nép jellemét. Mindkettő „harcos" egyház, míg a bizánci egyház, mely az állam rabszolgája, ezt a szabad nevelést nem engedhette meg magának, hanem arra szorult, hogy az engedelmesség és a béketűrés passzív erényeit hirdesse, mert az elnyomatással szembeni 
ellenállást vagy harcot sohasem volt szabad hirdetnie. 

Mindkét egyház a szemlélődő életmód gyönyöreit tanítja és híveit a bibliai Mária rajongóivá neveli, nem pedig Márta követőivé. Az orosz egyháznak ez a befolyása nem vált
hasznára sem az egyháznak magának, sem pedig az orosz nép jellemének.

A mostani válságos helyzetben érdemes elgondolkodnunk, vajon miképpen viselkednék hasonló körülmények között az angol vagy a francia papság. Nemrég alkalmam volt arra,  hogy Moszkvában egy kiváló orosz tudós panaszait meghallgassam, aki felsorolta előttem hitsorsosainak szenvedéseit. Ha az illető angol lett volna, kétségtelenül azzal végezte volna előadását, hogy véleménye szerint betelt a mérték, és hogy a bolsevisták aljas uralma már nem tarthat sokáig, mert az orosz nép előbb-utóbb minden bizonnyal fel fog lázadni az elnyomók ellen. Ájtatos orosz barátom nem így beszélt, hanem megmagyarázta nekem, hogy a bolsevista rendszer még sokáig fenn fog állani, ami szükséges és kívánatos is, mivel az orosz nép rettenetes bűnöket követett el, amelyeknek méltó büntetése a mai megpróbáltatás. Szerinte a magasabb társadalmi osztályok megtagadták Istent, a parasztok pedig lemészárolták és kirabolták a földbirtokosokat. A bolsevizmus tehát csak a gondviselés büntetése ezekért a szörnyű vétkekért. Következésképpen a bolsevista uralom elleni lázadozás egyértelmű volna Isten akarata ellen való fellázadással.

Erre egy gyakorlati gondolkodású angol kétségtelenül azt felelné, hogy a bolsevizmus keletkezéséért és a bolsevisták gaztetteiért semmiképpen sem lehetnek felelősek az ortodox egyház vétkes hívei, hanem, hogy mindezekért sokkal inkább okolható maga a szolgaságba süllyedt és ezáltal bűnössé vált ortodox egyház. Igaz, hogy ez az egyház most alaposan megbűnhődik vétkeiért, de a rosszból néha jó is fakad: megdőlt végre az az ártalmas szövetség, amely az egyház és az állam között fennállott.

A bolsevista istentagadók azt hitték, hogy most egyszer és mindenkorra megsemmisíthetik az orosz egyházat —  valóságban pedig szabaddá tették azt! A cári rendszer bukásával lehullott bilincs az egyházról, mely már 1917-ben — nyomban a forradalom után — nemzeti tanácsot hívott egybe, melynek első dolga a pátriarkátus visszaállítása volt.

Az 1917. évi „Sobor" kétszáz esztendő után megsemmisítette Nagy Péter gonosz művét, és a görög ortodox egyház ezzel újra visszanyerte szabadságát.

Az ortodox egyház felszabadulásával visszaszerzi azt az erkölcsi befolyást, amelyet a cárok uralma alatt eljátszott akkor, amikor az állam védnöksége alatt törvénytelen hatalmat gyakorolt és az állam elleni gyűlöletből mindig kivette a maga részét. Minden szabadelvű orosz szemében az állam karöltve az egyházzal volt a közös ellenség. Ámde az egyház ezzel nem törődött, mert hiszen minden más vallás térhódítása ellen biztosítva volt és olyan szilárdan állott, hogy minden törekvés, amely helyzete megerősítésére vagy megjavítására irányult volna, feleslegesnek látszott. Az egyház ma már nem élvezi az állam védelmét, ennélfogva kénytelen saját benső erejére támaszkodni. Ezentúl már nem lesz abban a helyzetben, hogy ellenfeleivel szemben exkommunikáció vagy üldözés útján védekezhessék, egyetlen támasza maga a nép lesz.

Dacára a bolsevista istentagadók kárhozatos politikájának, az ortodox egyház ma hatalmasabb, mint a volt cárizmus bukása előtt. Máris észlelhető a vallásos élet feléledése. Azok az óriási lelkes tömegek, amelyeket ott látni minden vallásos gyülekezetben, az intellektuel osztály megváltozott magatartása, mind olyan körülmények, amelyek azt bizonyítják, hogy az egyház az üldözés purgatóriumában nemcsak hogy megtisztult, de máris élvezi visszanyert szabadságának édes gyümölcsét. Az orosz alapjában véve mélységesen vallásos nép.

Európa más országaiban az egyháznak kellett szítania a vallásosság lángját; Oroszországban a nép szentelte meg az egyházat Az orosz nép szívében szunnyadó vallásosság most fog csak igazán érvényre jutni. Az egyház szellemi hatalma ezen túl a jót és nem a rosszat fogja szolgálni.

A görög ortodox egyház újjáéledése valamennyi keresztény egyházra kihat. A sötétség bajnokai ellen folytatott élethalál harcban minden keresztény egyház — közös érdekből — össze fog tartani és felhagy az egymással való viszálykodással.

Oroszországban eddig a nem ortodox vallások szóhoz sem jutottak: azok a vallási viszálykodások, amelyek a többi országban már régóta megszűntek, Oroszországban egészen az első forradalom kitöréséig tartottak. Ha valaki az Új Testamentum egy példányát továbbadta vagy esküvőjét a római katolikus vagy protestáns templomban tartotta meg, úgy ezt már törvényellenes cselekedetnek minősítették, ami bizonyos esetekben a polgári jogok elvesztését vonta maga után. Mindez most megszűnt. Lehet, hogy a bolsevizmus bukását követő időszakban átmeneti reakció következik be, amely valószínűleg borzalmas pogromok színterévé fogja tenni Oroszországot, és hogy az ortodox egyház talán megkísérli, hogy ismét bizonyos előjogokra tegyen szert a többi egyházzal szemben. Lehet, hogy újból azt fogja követelni, hogy az ortodox egyházat ruházzák fel az egyedüli nemzeti egyház jellegével, amely esetleg szövetkezni fog az eljövendő diktátorral, mint azt Napóleon hatalomra jutásakor a francia római katolikus egyház tette. Lehet, hogy — nem okulva a múltakon — ismét többre fogja becsülni az állam pártfogását szellemi szabadsága megóvásánál. De bármi történjék is, az egyház hajdani türelmetlensége többé nem fog feléledni, a vallásszabadságot visszavonni többé nem lehet! A görög ortodox egyház kénytelen lesz megtűrni a többi egyházak vetélkedését és néhány éven belül a protestáns és a katolikus egyház számára olyan lehetőségek nyílnak meg Oroszországban, amilyenek nem voltak a reformáció ideje óta. Kétségtelen, hogy a keresztény egyházak fel is fogják használni a kínálkozó lehetőségeket: Rónia felhasználva a közte és az egyesült görög egyház között fenn; álló kapcsolatot, okvetlenül fel fogja használni az alkalmat, hogy megkísérelje ezeréves álmának megvalósítását: a Kelet és a Nyugat újraegyesítését. De nem valószínű, hogy a többi egyház átengedje a teret a római katolikus egyháznak; az anglikánok és a protestánsok is részt fognak venni a vallási térhódítás versenyében. Azért bármiként is alakuljon a helyzet, biztosak lehetünk afelől, hogy sok nemzedéken keresztül, a keresztény világ hittérítő vállalkozásainak legérdekesebb és leghálásabb színtere az Orosz-Birodalom lesz.

XX. FEJEZET
A BOLSEVIZMUS ÉS AZ OROSZ JELLEM

A bolsevizmusnak két ábrázata van: egyrészt a világforradalom közös célokkal és közös elvekkel, másrészt pedig a nemzeti jellegű forradalom, amely a különös orosz viszonyokban gyökerezik és amely a felszínre hozta az orosz problémát. Elmélkedéseink folyamán már ismételten felvetettük azt a kérdést, miképpen lehetséges az, hogy egy rajongókból, őrültekből és gonosztevőkből álló elenyésző kisebbség, amelyet még csak nem is oroszok alkotnak, hanem betolakodott idegenek, akaratát rá bírta erőszakolni százötvenmilló emberre. A francia nagy forradalom rémuralmának idejében a nép egyre lázongott, hol délen, hol az ország szívében, hol nyugaton voltak zavarok. Lyont ostrom alá kellett venni: Toulont erővel elfoglalni. A Vendéeben a fölkelést csak évekig tartó polgárháború után lehetett elfojtani. Indiában egy vallási babona képzelt megsértése — disznózsírral bekent töltények bevezetése — a szipoj lázadást robbantotta ki. Még a régi Oroszországban is — bár a cárizmus népszerű volt és a hagyományok, valamint a vallás teljes fényében ragyogott — minduntalan voltak nihilista összeesküvések, amelyek veszélyeztették az autokrácia uralmát. Viszont a bolsevista Oroszországban a nép
már hét rettenetes esztendeje tűri a diktátorok féktelen garázdálkodását, tűri, hogy belegázolnak legszentebb érzelmeibe és hogy százezrével mészárolják az orosz népet.

Ezt a csodálatos tényt egészen másként kell megítélni, mint azt általában tenni szokták. Mert hiszen a valóságban Oroszországban is számtalan lázadás és merénylet volt. Mindjárt a forradalom elején meggyilkolták Volodarszkijt, Petrográd egyik vezető emberét, valamint Uritzkijt, aki a bolsevisták egyik legkegyetlenebbike volt. Lenin ellen több merényletet követtek el. A bolsevista diktátorok legtöbbje annak köszönheti életét, hogy hűséges lettországi és kínai janicsárjaik őrizetére bízta magát.

De mindez még nem szervezett ellenállás, és ami a legcsodálatosabb, a szervezett ellenállás eddig teljesen lehetetlen volt. Megmagyarázzuk, hogy a lázadások és ellenforradalmi miért végződtek mindeddig kudarccal és miért nem buktatták meg a zsarnokokat.

Magában véve az, hogy Oroszországot egy kisebbség kormányozza, nem tartozik a politikai anomáliák közé. Minden forradalom egy csekély számú, de mindenre elszánt kisebbség műve szokott lenni. A bolsevisták — ha kisebbségben vannak is — mégis hatalmukba kerítették az orosz állam valamennyi katonai és politikai szervét.

Bármennyire rettenetes legyen a bolsevisták uralma, az orosz nép mégsem szenved az elnyomatás alatt oly mértékben, mint Nyugat-Európa népei szenvednének. Az oroszországi népek már hozzászoktak a zsarnoksághoz a cárizmus alatt, amikor elnyomta őket a rendőrség, a katonaság és a hivatalnoki kar.

Igaz ugyan, hogy az orosz nép felett ma idegenek uralkodnak, de idegenek uralkodtak felette régebben is. Nesztor egykori orosz krónikás elmondja, hogy az oroszok már a távoli középkorban is skandináv tengerészeket hívtak segítségül. Az oroszokon egymásután uralkodtak tatárok, lengyelek, svédek és németek.

A tömegek, vagyis az orosz parasztok — bármennyire szenvednek is a bolsevisták zsarnokságaitól — mégis bizonyos mértékben a diktátorok bűnszövetségesei voltak. A bolsevizmust gyűlölik ugyan, de azért mégis hasznot húztak a forradalomból. Ezen kívül a bolsevista propaganda gondoskodott arról, hogy hogy a parasztsággal megértesse, hogy az ellenforradalom győzelme esetén tőle a megszerzett földet elveszik, ilyen módon a parasztság csöbörből vödörbe jutott; fél a bolsevistáktól de még inkább retteg a régi földbirtokos visszatérésétől.

Bármennyire utálja a nép a bolsevistákat, valahogyan úgy, hogy senki sincs, aki helyüket elfoglalhatná. Meglehet, hogy a bolsevizmus haldoklik, de nincs, aki tetemét elföldelje. Nincsenek vezetők, elpusztultak az éhínségtől, elestek a polgárháborúban, vagy meggyilkolták őket. A legnagyobb baj pedig az, hogy veszély percében a legtöbben elhagyták helyüket.

Öt évi világháború és hét évi forradalom után az emberek elfáradtak, megtörtek és nyugalomra vágynak. Ha volna is a népben annyi erő, hogy zsarnokai ellen fellázadjon, mégsem teszi ezt, mert mindenki tisztában van azzal, hogy az ellenforradalom könnyen újabb polgárháborúra vezethetne. Inkább tűrik a már megszokott szenvedéseket, mintsem hogy újabb ismeretlen veszélyeknek tegyék ki magukat.

Ezeknek és hasonló okoknak köszönheti a bolsevizmus fennmaradását. Ebben a fejezetben az okokat csupán felsoroltam, bővebben könyvem végén fogok azokra kitérni. De már most is az az érzésem van, hogy ezekben az okokban kell keresni a mai orosz helyzet kulcsát. Meg vagyok arról győződve, hogy mindennek magyarázata csakis az orosz jellem különlegességeiben található, mint azt Masaryk elnök nagyon helyesen állapította meg. Az orosz maga is meg van győződve arról, hogy Oroszország és Európa között a különbség óriási Az orosz nem úgy reagál a politikára, mint más európai nemzetek, aminek oka kizárólag az orosz jellemben keresendő. Némely író szerint az orosz népnek ázsiai vagy fél-ázsiai, mások szerint görög vagy bizánci lelke van. Bármiként is vesszük,
tény az, hogy az orosz népben számos olyan vonás van, amellyel ellentétben áll a mi „nyugati fogalmainkkal", és amit mi, nyugati népek nem értünk meg.

Érthetetlen elsősorban az a szinte ijesztő akarathiány, vértelenség, mely az orosz népet jellemzi. Fantázia, mély érzés, őszinte és bátor meggyőződés terén az orosz messze túlszárnyalja a többi európai nemzetet. De hiányzik belőle ami például az angol szemében a jellem múlhatatlan kiegészítése: az akaraterő, Az orosz képes arra, hogy a legnagyobb áldozatokat meghozza; vad lendülettel megy neki mindennek de nem ismeri a türelmes és kitartó erőfeszítést, az önmegtagadást és az önfegyelmet. Nem hiába lakik az orosz faházakban — ő maga is puhább és könnyebben lobban lángra, mint a kőházakban lakó nyugati népek. Akárcsak a gyermek vagy a vadember, rabja ösztöneinek és hirtelen fellobbanásoknak Nem következetes, mindig kiszámíthatatlan és mindig azt cselekszi, amit az ember legkevésbé vár tőle. Például oly szabadelvű gondolkodású ember, mint Protopopov hirtelen a reakció szolgálatába állt. A bűnös percek alatt megtér, a becsületes ember pedig minden átmenet nélkül gazemberré válik - Raszkolnyikov is mily hirtelen gyilkolt!...

Az akaraterő hiánya sok mindent megmagyaráz, ami különben érthetetlen volna. Majdnem valamennyi orosz szépirodalmi műben találkozunk ezzel az „akarni-nem-tudással". Puskin, Lermontov, Goncsarov, Turgenyev, Csehov — valamennyien erről írnak. Tolsztoj „Háború és béke" című művének hősében is találkozunk ezzel a jellembeli fogyatkozással. Dosztojevszkij „Bűn és bűnhődés" című regényében ugyanezt találjuk. Az orosz regényhős sohasem „hős" európai értelemben; nem száll szembe a sorssal, hanem annak mindig csupán szenvedő áldozata.

Azt hiszem, hogy ennek a rejtélynek nyitja nem faji vagy fizikai, hanem erkölcsi és vallási okokra vezethető vissza. Ez az akarathiány a görög ortodox egyház jellegzetes vonása.

A katolikus és a kálvinista egyház oly kereszténységet hirdet, mely kötelességévé teszi híveinek akaratuk fegyelmezéséi — az önfegyelmet. Az orosz egyház főleg a szenvedő, negatív, szemlélődő erényeket fejlesztette ki az orosz népben. Elsősorban az engedelmességet, a tekintélyek előtt való szolgai meghajlást, a megnyugvást Isten és a cár — Isten helyettese — akaratában. Az egyén meg tud halni, de nem tud hitéért és hitével élni. 

Az orosz jellem másik jellegzetes tulajdonsága az ítélőképesség hiánya. Ez a hiány a szellemi élet terén ugyanúgy nyilvánul meg, mint az önfegyelem hiánya a gyakorlati életben. Az orosznak sem ítélőképessége, sem önfegyelmezettsége nincsen. Ennek folytán erősen hajlik a szélsőségek felé, nem szereti az „arany középutat", nem ismer mértéket vagy határt. Az orosz jellem hasonlít az orosz éghajlathoz, mely a leghirtelenebb és legmeglepőbb ingadozásokat mutatja. Az orosz vagy iszákos, vagy pedig egyáltalában nem nyúl szeszhez; aszkéta vagy kéjenc; kapzsi vagy tékozló; szelíd vagy brutális; a leghívebb alattvaló vagy a legalávalóbb áruló — szóval mindig és mindenkor végletekben mozog.

Ez a jellembeli eltérés, mely az oroszt az európaitól megkülönbözteti, érthetővé tesz egy harmadik tipikusan orosz vonást: az erkölcsösségnek egészen különös módon való értelmezését. Az európai szemében az erkölcsösség a törvények és az elvek megtartásából áll. Az orosznál nem így van. Az orosz „intellektuelek" már mintegy fél század óta bálványozzák a német tudományt és a francia filozófiát, noha fogalmuk sincs a tudományról és a filozófiáról, amely mindkettő a törvényszerűségeken és bizonyos törvények elismerésén alapul Különösen áll ez a teológiában és az etikában. Az igazi orosz számára az erkölcs tisztára egyéni, tehát az egyén felfogása szerint változó fogalom. Így a vallás sem jelent számára mást, mint egy érzelgős, alázatos lelkiállapotot, amelyben az egyén átengedi magát Isten titokzatos akaratának. Az  orosznál a vallás nem áll kapcsolatban az egyénnek éppen a vallás által előírt  magatartásával és életmódjával.

Ha szem előtt tartjuk az orosz jellem leírt jellegzetes vonásait, sokat megértünk, ami az orosz történelemben és politikában érthetetlennek látszik. Ott is megtaláljuk a fegyelmezetlenséget, a végletek felé való hajlamosságot és az elvek teljes hiányát. Az orosz politikus jelszava: "Mindent vagy semmit!" Despotizmus vagy anarchia. A nehézségeket Oroszországban sohasem oldották meg a polgárság békés munkájában megnyilvánuló, lépésről lépésre haladó módon. Mindig az erőszak, azaz a forradalom útjára tértek. Ezért bukott meg Oroszországban minden alkotmányos mozgalom és ezért győztek ott mindig a szélsőséges elemek és a terroristák.

Igaz, hogy Oroszországban mindezideig hiányoztak a politikai nevelés és felelősségérzet fejlesztésének előföltételei. Hiányoztak azok az elemek, amelyekből alkotmányos és mintaszerű kormányt lehetett volna alakítani. Oroszországban, ahol nem volt független egyház, tulajdonképpen nem volt sem uralkodó főnemesség, sem középosztály — csak a cári akarat. A szélsőségek — a zsarnoki bürokrácia és a tehetetlen parasztság — között nem voltak találhatók közbeeső számottevő tényezők.

Meg vagyok arról győződve, hogy az évek óta tartó terrorizmus és anarchia után végül mégis csak a forradalom fogja kitermelni azokat az elemeket, amelyek a régi rendszer korszakában hiányoztak. A múlt romjaiból máris egy paraszt földbirtokos-osztály keletkezett, amely a közügyek vezetésébe beleszólást követel. Kicsiny falusi köztársaságaiban, szövetkezeteiben ez az osztály lesz talán az önkormányzat magva.

Az új Egyház, mely felszabadult az állam béklyóiból, már megszületett és a jövőben az erkölcsi felelősséget fogja híveinek hirdetni. Lassanként kifejlődik az új független középosztály es ezzel párhuzamosan az új kapitalista osztály is, mely az eljövendő kormányzatban az ész szerepét tölti be. Az új Oroszországban a gazdasági, társadalmi, politikai és vallási viszonyok oly gyökeres változáson esnek át, hogy joggal várhatjuk a nemzeti jellem ugyancsak alapos megváltozását. A régi Oroszország még Ázsia folytatása volt - könnyen meglehet, hogy az új Oroszország Egyesült Államai sokban hasonlítani fognak az Amerikai Egyesült Államokhoz.

XXI. FEJEZET 
FORRADALMI HAGYOMÁNYOK OROSZORSZÁGBAN

A bolsevista forradalmat csak akkor érthetjük meg teljes egészében, ha ismerjük az orosz állam viszontagságos életét az utolsó száz esztendőben. A bolsevista forradalom nem tört ki máról holnapra és nem jött váratlanul, hanem befejezése volt azoknak a sorozatos zavargásoknak és lázadásoknak, amelyek a főnemesség tagjai által vezetett 1825. évi dekabrista összeesküvéssel kezdődtek — sőt tulajdonképpen még korábban, I. Pál cár meggyilkolásával, 1801. március idusán. Ezeknek a forradalmi mozgalmaknak története híven le van írva Masaryk elnök „Oroszország szelleme" című könyvében. Mindenki, aki a bolsevista ideológia iránt érdeklődik, jól teszi, ha ezt az értékes politikai művet elolvassa.

Nem túlozunk, ha azt állítjuk, hogy I. Sándor halála óta minden szabadelvű érzelmű orosz valójában forradalmár volt. Nem volt egy szabadelvű gondolkodású orosz sem, aki belenyugodott volna a nyers erő és a kiszámíthatatlan szeszély uralmába. Voltak számosan oroszok, akik bejárták Európát, akik európai nevelésben részesültek és akik azokat az elveket vallották, amelyeken a modern civilizáció felépült. Ilyenek többek között a törvény mindenhatósága, a népeknek a kormányzatban való közreműködése, a gondolat és lelkiismeret szabadsága, a gyülekezési jog és a sajtószabadság. Ezek az
orosz hazafiak soha sem lehettek a cári rendszer jóhiszemű hívei, mert hiszen ez a rendszer alapjában tagadta meg mindazokat az elveket, amelyeket ők jóknak és üdvösnek ismertek meg, mint ahogy megtagadta a szabadság minden jogát.

Igaz, hogy a cári rendszernek megvolt a maga erkölcsi, vallási alapja. Az orosz apostolok, az úgynevezett „szlavofilok" szerint a cári rendszer alapja a következő háromságon nyugodott: az ortodox egyház, az autokrácia, a nemzeti érzés. A cárizmus patriarkális jellege elvitathatatlan. A cár a nép „atyuskája" s egyúttal Isten földi képviselője n a cári rendszernek csak látszólag volt meg ez az erkölcs vallási alapja, mert hiszen az „atyuska" népét állati sorban, rabszolgaságban tartotta, az egyháznak pedig elvette mindez befolyását és hatalmát, úgy, hogy Nagy Péter uralkodása óta az ortodox egyház csupán alárendelt állami szerv volt.

A gyakorlatban a cárizmus az erkölcsi alapot nagymértékben nélkülözte. Az egész rendszer nem nyugodott a törvény uralmán, hanem egy szeszélyes akaratnak nyers erővel alátámasztott zsarnokságán. Ennek a nyers erőnek a hadsereg volt a megtestesülése, a bürokrácia és a rendőrség pedig segélyeszközei. Ez a három hatalmas tényező összefogott és elnyomta mindazokat a szabadságjogokat, amelyekről fent megemlékeztünk, és amelyek Nyugat-Európában minden polgárnak vele született jogai. A protestáns nem léphetett házasságra az ortodox-szal; a bibliatársaság nem terjeszthette nyomtatványait; a zsidó csak rendőri engedéllyel változtathatta lakhelyét; a sajtó csak a cenzúra jóváhagyásával mondhatott bírálatot a kormány felett. A szabadságjogoknak ez a megnyirbálása Oroszországban egészen a háború kitöréséig változatlanul tartott.

A cári rendszer nem ütközött szervezett ellenállási mindaddig, amíg az orosz nép a többi nemzetektől elszigetelten élt, és míg Oroszország félig ázsiai birodalom szerepét játszotta. Egészen a XIX. század kezdetéig a cári rendszer-nélkülözte is az erkölcsi alapot - de legalább népszerű volt. Amikor I. Sándor cár szembefordult Napóleonnal, az 
orosz nép mint egy ember állt mögötte. Még a nagy irodalmi újjászületés bajnokai is: Lomonoszov, az orosz nyelv reformátora Karamzin, a nemzeti történetíró, és Puskin, a nemzeti költő, valamennyien hűséges támogatói voltak a trónnak. Tisztában voltak azzal, hogy a cárizmus szükséges és fontos történelmi hivatást töltött be. A tatárok, törökök, svédek és lengyelekkel szemben az orosz népet a cárok védték meg. Ők egyesítették a végtelen orosz területeket egy jogar uralma alá, ők teremtettek rendet a zűrzavarban, és ők kapcsolták egybe a heterogén nemzeti erőket. A Romanovok azt tették Oroszországért, amit a Hohenzollernek Németországért vagy a Bourbonok Franciaországért tettek a múltban.

A nép érdekeinek még a XIX. század elején is leginkább a cári rendszer felelt meg. Az akkori idők viszonyaihoz mérten a cári rendszer nem hogy reakciós lett volna, hanem inkább haladó irányt követett; így például a XVII. és XVIII. században a cári rendőrség egyáltalában nem volt reakciósnak mondható. Nagy Pétertől Nagy Katalinig, sőt I. Sándorig maguk az uralkodók voltak a kezdeményezők a politikai reformok terén, sőt néha úgyszólván kénytelenek voltak arra, hogy ezeket a reformokat a népre ráerőszakolják.
Idővel, amikor a társadalmi és politikai kapocs Nyugat-Európával szorosabbá vált, amidőn a művelt társadalmi osztály lassanként magába szívta Németország filozófiai és vallási eszméit, valamint Anglia és Franciaország politikai elveit, a cári rendszer erkölcstelen, barbár és erőszakos volta mind szembetűnőbbé vált. A szakadék az új és a régi Oroszország között mindjobban kiszélesedett. Az orosz nép művelt osztályai napról-napra tisztábban látták, hogy az állam mélyre kiható reformokra szorul. A XIX. század negyvenes és ötvenes éveiben, az orosz irodalom fénykorában már úgyszólván valamennyi író az uralkodó rendszer ellen foglalt állást.

Meg kell állapítanunk, hogy a művelt társadalmi osztályoknak elenyésző csekély részt vettek a reformok keresztülvitelében Ezeknek a társadalmi osztályoknak óriási többsége a hivatalnoki karhoz tartozott, már pedig a hivatalnokoktól bizonyára nem lehetett elvárni, hogy szembeszálljanak az állammal, amelynek gerincét éppen ők alkották. A hivatalnok kar nagy része csak titkos rokonszenvvel szemlélte a szabadelvű mozgalmat, amely híveinek csekély számát harcias lelkesedéssel pótolta. Az orosz írók a XIX. században Oroszországban ugyanazt a szerepet töltötték be, mint a francia írók a XVIÍÍ. században Franciaországban: valóságos apostolok voltak — sokan közülük pedig mártírok.

Az orosz irodalmat heroikus légkör környezi. Sehol a világon nem emelkedett az író arra a színvonalra, mint az orosz irodalomban. Az orosz író nem csupán szellemi, hanem cselekvő szerepet is visz. Oroszországban a XIX. században — akárcsak Franciaországban a XVIII. században — a nyomtatott könyv volt a politikai és szociális felszabadulás egyetlen eszköze. I. Miklós cár alatt Oroszországban a nyomtatott könyv helyettesítette a sajtót, a szónoki emelvényt, sőt részben a szószéket. Mert hiszen a zsarnoki uralomnak ebben a korszakában a sajtó béklyókban hevert, a duma még nem is létezett, az egyház pedig jogait eladta egy tál lencséért.

Mindennél szomorúbb, tragikusabb és egyhangúbb — de egyúttal meghatóbb is — az elmúlt nemzedék orosz íróinak élettörténete. Nem hiába kérdi Nyekraszov egyik híres könyvében: „Ugyan ki élhet boldogan Oroszországban?" Szomorú vértanúságok sorozata és egymáshoz tragikusan hasonló ezeknek az íróknak pályafutása. Radicsevet, aki egyike volt azoknak, akik rávilágítottak a jobbágyság borzalmaira, Nagy Katalin Szibériába száműzte és öngyilkosságra kényszeríttette; Gribojedovot meggyilkolták; Gogol vallási tébolyba esett; Puskin és Lermontov párbajban véreztek el; Bjelinszkij a kritikusok legnagyobbika, Solovjov, a nagy filozófus és Csehov, a leghíresebb regény- és drámaíró, mindhárman idő előtt estek áldozatul a könyörtelen orosz éghajlatnak; Herzen, Szaltikov,
Csernyisevszkij és Kropotkin számkivetésben sínylődtek; Turgenyev szeretett hazájától távol volt kénytelen élni; Dosztojevszkijt bányamunkára ítélték és legszebb éveit a „halottak házában" volt kénytelen eltölteni; Plesev, Pisarev börtönben sínylődtek - Tolsztojt pedig exkommunikálta az egyház! Ezeknek az íróknak az élete örökös üldözés. Az irányukban ellenséges érzelmeket tápláló kormányzat életfogytiglani szenvedésre, nyomorra vagy reménytelen küzdelemre ítélte őket. 

Ebben a küzdelemben, amelyet csekélyszámú szabadelvű folytatott szemben a reakció túlerejével, a harc kimenete autokrata személyétől függött. Márpedig I. Miklós mintaszerű uralkodó volt, nemcsak öröklött hatalmánál, hanem híveinek és jellemének erejénél fogva is. Ő is, mint számosan a Romanovok közül, inkább volt porosznak, mint orosznak mondható. Egy potsdami tábornok mentalitásával bírt és harminc éven át fenn tudta tartani a korlátlan hatalom dogmáját. De ő is a kor szelleme ellen harcolt, úgyhogy politikája még halála előtt csődöt mondott. Valóban ő volt Európában az utolsó despota.

A krimi hadjárat újra bebizonyította azt, amit minden orosz hadjáratból láthatott a világ és amit Gogol „Revizor" című művének megjelenése óta minden orosz író hangoztatott: az egész orosz rendszer korrupt volt, tehát ingatag. Bebizonyosodott, hogy az orosz despotizmus nem egyéb egy óriási szobornál, mely azonban agyaglábakon áll. I. Miklós örökösének már csak egy súlyosan eladósodott birodalom rendezésének feladata jutott.

Az intellektuális szabadelvűség és az úgynevezett „intelligencia" II. Sándor alatt 
 aratta első, de egyben legjelentősebb győzelmét. Ez volt a nagy reformok korszaka.

Ekkor létesítették mindenfelé a helyi önkormányzatot, mint ahogy a közoktatás újjászervezése is ebbe az időszakba esik. II. Sándor cár egy tollvonással végrehajtotta mindazt, amit az Amerikai Egyesült Államok csak négyévi polgárháború árán voltak képesek elérni. Ő volt a „cár oszvobogyítel", az orosz nép és a bolgár nemzet felszabadítója. Harminc millió jobbágy neki köszönheti nemcsak felszabadítását hanem azt a földet is, amit nekik juttatott.	

Sajnos, a közvélemény nem elégedett meg a nép felszabadításával és az ezekkel kapcsolatos messze kiható reformokkal reformok ostromló árját harminc éven keresztül mesterségesen tartották féken; mihelyt a gátat áttörte, az áradat mindent elsodort. Megismétlődött egy régi igazság: a reakció forradalomhoz vezetett. A közvélemény egyre hangosabban követelte az alkotmányt. Ez a követelés napról napra merészebb lett, különösen amikor — a balkáni háború folyamán — nyilvánvaló lett a cárizmus minden gyengesége és tehetetlensége.

Az 1877. esztendei orosz-török háború, mely a berlini békével nyert befejezést, romba döntötte az összes nemzeti aspirációkat. Oroszország rengeteg vér és vagyon feláldozása után semmi kézzelfogható eredményt nem ért el, kivéve Bulgária emancipációját — de még ez az ország is csakhamar szembefordult felszabadítójával. Ezzel szemben Ausztria, noha távoltartotta magát a háborúktól, mégis megkapta Boszniát és Hercegovinát.

Az orosz bel- és külpolitika kudarca óriási lendületet adott a forradalmi mozgalomnak. A nihilizmus, a „felszabadító" cár alatt erősebb volt, mint zsarnok apjának uralma idejében. II. Sándor éppen azért, mert jóakaratú és rokonszenves, alapjában véve azonban gyenge jellem volt. Nem volt az az ember, aki képes lett volna ennek a mozgalomnak elejét venni. Az egész birodalom területén földalatti forradalmi szervezetek alakultak; Oroszországban gyilkosságok által mérsékelt despotizmus lett úrrá. II. Sándor tragikus áldozata lett azoknak az erőknek, amelyeknek nemrég még ő parancsolt és így iskolapéldáját szolgáltatta annak az örök politikai igazságnak, amely szerint egy uralkodónál a gonoszság megbocsátható bűn, míg a gyengeség halálos vétek.

A járványszerűen fellépő nihilista merényletek sorozata,  amelyek tetőpontjukat II. Sándor meggyilkolásával érték el, végül is reakciót eredményezett; a nihilisták lejáratták magukat. Mindezideig az orosz művelt társadalmi osztály rokonérzése nem az  áldozatok, hanem a gyilkosok felé hajlott. Ezek az osztályok-  habár ezután sem értettek egyet a cári kormányzati rendszerrel, mégis belátták, hogy a terroristák további bátorítása könnyen forradalomra vezethetne, ami általános káoszt vonna maga után, mert a nép még nem volt érett a reformokra Ezenfelül a meggyilkolt cár utóda a „remény" emberének bizonyult: III. Sándor rajongó, szűklátókörű hívő volt, ezt a tulajdonságát Pobjedonoszcsev, a szent szinódus elnöke a cár első tanácsadója ugyancsak kihasználta. De a cár legalább rendületlenül kitartott hite mellett, és ha mint ember talán nem is volt túlságosan okos, azért mint uralkodó mégis bölcsnek mondható. Az országban konzervatív politikát folytatott, kifelé pedig a békét hirdette. Annak ellenére, hogy óvakodott minden külföldi kalandtól, mégis eleget tett a nemzeti aspirációknak oly módon, hogy felszabadította Oroszországot a német befolyás alól és hogy szövetségre lépett Franciaországgal. Ez tetszett a demokratáknak, amellett pedig semmiképpen sem veszélyeztette a cár egyeduralmát.

Az erős kéz uralmának csakhamar véget vetett a balsors. Amint az a dinasztiák történetében gyakran megfigyelhető, III. Sándor cár utóda ismét gyenge embernek bizonyult. Nagy Katalin után I. Pál erőtlen uralma következett; 1. Miklóst, a született autokratát, a gyenge II. Sándor követte. 111. Sándor utódát, II. Miklós cárt trónralépésének első pillanatától kezdve üldözte a balsors.

Már koronázása is a gyász jegyében történt meg, mert az ünnepségre összegyűlt tömeg közül, egy pánik következtében sok ezret agyontapostak. Balszerencséje egész élete végéig kísérte őt. Csaknem egy negyed századig tartó uralkodása alatt a szerencsétlenségek egymást követték; a tragikus végzet mindig  győzedelmeskedett az uralkodó legjobb szándékai felett, míg végre családjával együtt áldozatul esett a bolsevista hóhér a zsidó Jankel Jurovszkij vérszomjának.

II. Miklós minden, még oly gondosan előkészített terve is katasztrófával végződött; a jó mindig rosszra fordult. A Szibérián keresztül vezető vasúti vonal megépítése a világ egyik legnagyobb szabású vállalkozása volt, de azáltal, hogy Oroszországot szoros kapcsolatba hozta Japánnal, végeredményben a szerencsétlenül végződött orosz-japán háborúra vezetett. Witte tanácsára a cár az orosz ipar nagyszerű fejlesztését határozta el, ami kétségtelenül jó politika volt, de az iparnak ez a korai és mesterséges fejlesztése megteremtette a bolsevizmus melegágyait az orosz városokban. A munkások milliói, akiket a faluról behoztak a városokba, a nyári hónapokra ismét hazamentek és a forradalmi tanokat az egész birodalom területén elterjesztették. Az alkotmány megadása 1905-ben valóban bölcs és szükséges engedmény volt, de ez az engedékenység felszabadította az eddig láncra vert összes romboló elemeket oly országban amely még nem volt érett az önkormányzatra. Úgy látszott, mintha a francia-orosz szövetség biztosítaná a békét; azonban a Franciaországtól kölcsönvett milliók csupán a fegyverkezés céljait szolgálták. Ezen a téren valóságos verseny fejlődött ki a hatalmak között, ami végeredményben a világháborúra vezetett.

A német sajtó egy része mai napig is azt hangoztatja, hogy a háborút a cárizmus idézte fel. Ez a vád, amely még angol íróknál — mint például Morellnél — is visszhangra talált, nevetséges. Ennek az állításnak éppen az ellenkezője igaz, mert hiszen az orosz cár számára a háború önkényes felidézése öngyilkosságot jelentett. II. Miklóst joggal nevezhetjük a modern pacifizmus atyjának. Ő volt az, aki a hágai békekonferenciát összehívta. Mintha uralmának első napjától kezdve sejtette volna, hogy az orosz állam képtelen lesz eleget tenni a modern háború követelményeinek, és hogy minden háború,
akár győzelemmel, akár vereséggel végződik, könnyen véget vethet az orosz dinasztiának is. Az orosz-japán háború már 1905-ben bizonyította azt, hogy a cár pacifizmusa merőben életfenntartási ösztönből fakadt.

Azért a német beállításban mégis van némi igazság, mert ha a cár nem is akarta a háborút és ha mindent elkövetett is arra, hogy azt elkerülje, mégis bizonyos fokig ő volt a háború okozója azáltal, hogy gyenge és ingadozó politikájával tápot nyújtott a központi hatalmak hódítási vágyának. Ha a cárizmus erős lett volna, ha tisztában van azzal, hogy mit is akar voltaképpen, akkor  a központi hatalmak sohasem merték volna  megsérteni az oroszok érzelmeit. 1909-ben Ausztria-Magyarország annektálta Boszniát és Hercegovinát és mind jobban a Balkánra helyezte kelet felé irányuló politikájának súlypontját. 1914-ben Ausztria azt hitte, hogy ismét szembefordulhat Oroszországgal és hogy Oroszország megint be fogja adni derekát. Ha ezt meg nem tenné, akkor le fog törni a bekövetkezendő háború folyamán.

A központi hatalmaknak bizonyos mértékig igazuk volt. A cárizmus valóban nem bírta ki a háború következményeit. De a központi hatalmak megfeledkeztek arról, hogy a háborús játék rájuk nézve épp olyan veszélyes, mint Oroszországra és hogy nemcsak a Romanovok országa pusztulhat el, hanem tönkremehet a Hohenzollernek és a Habsburgok birodalma is így azután ez a háború - fájdalom, az egész emberi civilizáció kárára - felszabadította az alvilági hatalmakat és előkészítette a talajt a bolsevista terror számára.

XXII. FEJEZET
A ROMANOV-DINASZTIA JELLEMZÉSE

Általános az a tévhit, hogy a bolsevista forradalom a múlttal való teljes szakítást jelent. A valóságban a bolsevista rendszer csupán a múltnak változott formában való folytatása Ugyanúgy, mint ahogy annak idején a francia forradalom sem szakított a múlttal, csakhogy Oroszországban a kapcsolat a múlt és a jelen között még szembetűnőbb.

Tocqueville francia újságíró a „L'ancien régime" című korszakalkotó munkájában azt mondja, hogy a francia forradalom nagyjában átvette a francia monarchia hagyományait és módszereit. Fejlesztette az állam zsarnokságát, fenntartotta Párizs befolyását, a bürokrácia túlzott összpontosítását, a kormány despotizmusát és türelmetlenségét. Mindez jellemző a bolsevista rendszerre is. Életbevágó kérdésekben a bolsevista diktátorok semmiben sem különböznek a cároktól. Lenin Rettenetes Iván egyenes szellemi leszármazottja. A bolsevista rendszer ugyanazzal a nyers erővel dolgozik, mint annak idején a cári kormányok. A különbség csak az, hogy a bolsevisták még erőszakosabbak. Ugyanazt a korrupciót tapasztaljuk, csak még nagyobb mértékben; ugyanolyan titkosrendőrség, ugyanolyan bürokrácia működik, mint hajdan, csupán a számok és a költségek növekedtek, meg aztán ezek az intézmények ma sokkal rosszabbak, mint voltak a cárok korában. A cenzúrát is viszontlátjuk — igaz, hogy együgyűbb formában. A törvényeknek most is fittyet hánynak, a német befolyás most sem szűnt meg; a militarizmus most is változatlanul virágzik,  a reakciós szellem most sem hagyott alább, sőt most még sokkal reakciósabb, mint egyes fennkölt és haladó gondolkodású cár uralma alatt volt. A hasonlatosság a cári korszak legrosszabb és a bolsevizmus legfényesebb időszaka között oly szembetűnő, hogy a Romanov dinasztia politikájának és jellegzetes vonásainak tanulmányozása a legjobb bevezetés a szovjet diktátorok politikájának és jellemük  alapvonásainak megismerésére

II. Miklóssal letűnt a modern idők legeredetibb és legcsodálatosabb dinasztiája. Nincs uralkodóház, mely oly nagy és csodálatos szerepet töltött volna be az élet színpadán, valamint hogy egy dinasztia sincs, amely jobb anyagot nyújthatna a jövő Macchiavellije számára, mint a Romanovok. Ennek az uralkodóháznak történetében minden meglepetésszerűen következett be és villámcsapásként hatott összeomlása is. De a dinasztia keletkezése sem volt kisebb meglepetés annak idején.

Pusztító polgárháborút követő zavaros anarchia, az úgynevezett „szmutnoje vremja" (szomorú idők) szülöttje. A család, amely száz esztendőn keresztül elkeseredett harcot vívott a demokrácia ellen, csodálatosképpen mégis a népnek köszönhette hatalmát. Az orosz választógyűlés csaknem egyhangúlag tette meg uralkodójává a moszkvai érsek fiát (1613). Ha az utolsó Romanov alávetette volna magát a népakaratnak, úgy ahhoz az elvhez tért volna vissza, amelynek őse a dinasztia eredetét köszönhette és így egyúttal megmenthette volna a trónt is. Úgy látszik azonban, meg volt írva a sors könyvében,
hogy a Romanovok, a  forradalom szülöttei, a  forradalomban is fognak elpusztulni. 

A Romanovok az »Übermensch", a felsőbbrendű ember fajából valók. A család  alapítójáról, Filaret bojárról ugyan vajmi keveset tudunk, de kétségtelen, hogy jelentős egyéniségnek kellett lennie. A nemzet akkori válságos helyzetében, kitéve egyrészt a törökök és a a tatárok, másrészt a svédek és a lengyelek támadásának — az a nemzet, amely éppen csak hogy elűzte az ellenséget a Kremlből, bizonyára nem szemelte volna ki vezérének az egyszerű nemesembert és lelkész fiát, ha nem bízott volna annak képességeiben.	

Ezután Oroszország húsz esztendőn át örvendezett nyugodtnak mondható kormányzatnak az „összes oroszok patriarchája" uralma alatt, aki fiával közösen intézte az ország ügyeit. Utóbbi, Mihály, később az oroszok cárja lett (1613-1645). Utódai többnyire méltók voltak apáikhoz. A dinasztia megalapítójának unokája a modern történelem egyik politikai titánja. Sok tekintetben még Napóleonná! is nagyobb teremtő erővel bírt. Nagy Katalin az egyetlen igazán felsőbbrendű asszony, akit a történelem ismer. I. Sándor Európa felszabadítója volt, II. Sándor pedig visszaadta a szabadságot Bulgáriának és harmincmillió jobbágynak. I. Miklós önzetlen bajnoka volt az európai reakcióknak és harminc esztendőn keresztül útját állotta a demokratikus áradatnak.

A Romanovok nem csupán erősek, hanem erőszakosak is voltak. Csak egy érvet ismertek: a nyers erőt; csak egy törvényt: vasakaratukat. Nietzsche-féle immoralisták voltak: „jenseits von Gut und Böse". Uralmuk nem volt „politika", hanem „rendőrpolitika".
Despotizmusukat merényletek és forradalmak kísérték. Csak a cézárok vagy a Stuartok történetében találkozunk hasonló családi tragédiákkal. Alexis cárevicset apja, Nagy Péter ölette meg, VI. Iván cárt nénje, III. Pétert pedig felesége gyilkoltatta le. I. Pált trónjától saját fia segítségével fosztották meg.

Amint látjuk, a Romanovok egymást pusztították, de azért ismételten megtörtént az is, hogy a hűtlen nemesség vagy a lázongó nép haragjának estek áldozatul. A decemberi összeesküvés alkalmával I. Miklós csupán szerencsés véletlennek köszönhette életét. III. Miklós, számtalan kísérlet után, végül mégis nihilista összeesküvésnek esett áldozatul. III. Sándor, valamint II. Miklós uralmuk alatt úgyszólván fogságban éltek palotáikban, 
akárcsak a bolsevista diktátorok a Kremlben, hűséges janicsáraik őrizete alatt.

A Romanovok története újabb bizonyítéka annak, hogy lángész nem esik távol az őrülettől. Az öröklött elmezavar jelei náluk még szembetűnőbbek, mint a Habsburg-dinasztia egyes tagjainál és a spanyol Bourbonoknál. Számosan közülük a hatalom csúcsán is megőrizték józan ítélőképességüket, viszont sokan valóságos nérói megalomániába, Hohenzollern-féle "Cesarenwahnsinn"-ba estek. Elvesztették fejüket és ezért fejükkel lakoltak. Nagy Péter fia, Alexis cárevics együgyű volt. III. Péter és I. Pál pedig gyógyíthatatlan elmezavarban szenvedtek. 

A despotizmus kísérőjelensége, hogy a legcsekélyebb és legkicsinyesebb okok bizonyos körülmények között kiszámíthatatlan következményekkel járnak. Így III. Péter és I. Pál (a német császár dédapja) elmezavara súlyos következményekkel járt Európa történetében.
III. Péter trónraléptekor Nagy Frigyes már élete végéhez közeledett. Az orosz hadseregek győzelmet győzelemre halmoztak és bevonultak Berlinbe. Poroszország egészen az oroszok hatalmában volt, olyannyira, hogy Kant Emánuel, a nagy porosz nemzeti filozófus, Erzsébet cárnéhoz fordult azzal az alázatos kéréssel, nevezné ki őt tanárnak a megüresedett königsbergi bölcsészeti tanszékre. Azonban egy őrült pillanatban III. Péter hirtelen lemondott az orosz győzelmek gyümölcséről és a Hohenzollernek mellé szegődött.

Negyven évvel későbben fia, I. Pál megismételte ugyanezt a szomorú komédiát. Abban az időben Oroszország éppen nemrég lépett be az európai koalícióba. Szuvarov seregeivel mar az Alpeseken túl járt, amikor I. Pál egyet gondolt és hirtelen szövetségre lépett addigi ellenfeleivel. Ily módon változtatta meg egy uralkodó pillanatnyi elmezavara másodízben is a világtörténelem menetét.

Nyilvánvaló, hogy az általános erőszak diadalmaskodásának közepette csak erős emberek tarthatták magukat polcaikon. A fennálló helyzetből logikusan következett, hogy a Romanovok képtelenek voltak arra, hogy bármilyen' törvényt elismerjenek, amely hatalmukat érinthette volna. A Romanovok története nem követi azokat az örökösödési törvényeket, amelyek minden más európai uralkodóházban fennállanak. A cár nem az Isten kegyeiméből, nem örökösödés jogán uralkodott — hanem az erősebb jogán. Ez pedig  veszedelmes jogcím, mert a hatalom birtokosát mindig az a veszély fenyegeti, hogy egy nálánál is erősebb, vagy erőszakosabb trónkövetelő foglalja el helyét. Minden cár mindenható akarata és szeszélye szerint jelölte meg utódját. Nagy Péter lemondásra kényszeríttette saját fiát; Erzsébet egyszerűen félretolta Anna régensnőt; Katalin fia lemondását követelte 1825-ben Oroszország egy ideig egyáltalán nem tudta, hogy ki lesz I. Sándor utóda. Akkoriban két testvér versengett egymással a nagylelkűségben: Varsóban Konstantin a cár utódául testvérét kiáltotta ki, míg Miklós Petrográdban ugyanazt tette Konstantinnal szemben.

Csak a decemberi összeesküvés után fogadta el Miklós cár azt a civilizált országokban fennálló szokást, amely a dinasztiát is aláveti bizonyos törvényszerűségnek. Ebben ő maga járt elől jó példával, amennyiben bátyja javára lemondott a trónról.
Az örökösödési törvény hiánya a Romanovok erőszakos és szeszélyes kormányzási rendszerének természetes következménye volt, de azért ez az állapot mégis ellentmondásban állott az uralkodóház tagjainak gondolkodásmódjával. A Romanovok ugyanis — noha a gyakorlatban a nyers erőt alkalmazták — elvben ragaszkodtak ahhoz a felfogáshoz, hogy hatalmukat a vallás szentesítse. Filaret pátriárka ideje óta mindig a vallási érzelmekre helyezték a fősúlyt. A cár magát „az Úr felkentjének" nevezte és csak a Moszkvában megtörtént koronázás után volt valóban „cár". Ő volt a görög egyház világi feje és legfőbb pártfogója nemcsak Oroszországban, de minden más ortodox államban is. Öröklés jogán igényt tartott a bizánci birodalomra — sőt Jeruzsálemnek, a görög-ortodox egyház szent városának protektorátusára is jogot formált.

Az orosz autokráciának patriarkális jellege volt. A cár úgy szerepelt, mint a nép „Atyuskája". Ez a patriarkális jelleg összhangban van az orosz nemzeti hagyományokkal. Oroszország legszembetűnőbb és legfontosabb politikai intézménye a "Mir", azaz számos kis paraszt község, amelyet a „sztaroszt", a falu legtekintélyesebb embere kormányoz. 

Kevésbé ismeretes az a tény, mily nagy szerepe volt a Romanov-dinasztiában a nőknek. Az anyacsászárné bizonyos fokig megosztozott a legfelsőbb hatalomban fiával, a cárral, Innen eredet az, hogy mindig két császári udvar volt, amelyek nem egyszer  versenyre keltek egymással a hatalomért. A koalíciós  háborúk folyamán I. Sándor Napóleonnal rokonszenvezett, míg az anyacsászárné, születésénél fogva württembergi hercegnő, a leghatározottabban Napóleon ellen foglalt állást A francia zsarnok követét, Savary tábornokot a cár Pétervárott kitüntető bánásmódban részesítette, míg ugyanakkor a cár anyja sértésekkel halmozta el. (Tolsztoj „Háború és béke".)

Az anyacsászárné befolyása a XVIII. században érte el tetőfokát. Száz esztendőn keresztül valóságos asszonyuralom volt Oroszországban. Egymásután öt császárnő kormányozta a birodalmat, és meg kell adni, hogy az ő uralkodásuk alatt Oroszországnak oly erőteljes kormányzásban volt része, mint soha, sem azelőtt, sem azután.

Katalin, a volt jobbágy és prostituált, Nagy Péter özvegye nyitotta meg a sort. Rövid uralkodását követte a két Anna uralma egészen 1740-ig. 1741-től 1761-ig Nagy Péter legtehetségesebb leánya, Erzsébet gyakorolta a hatalmat. Ebben az időben Európának különös látványban volt része: három asszony, Madame de Pompadour, Mária Terézia és Erzsébet szállt szembe Nagy Frigyessel, akit meg akartak fosztani hatalmától. Ez bizonyára sikerült is volna, ha nem jön közbe egy őrült trónralépése. A Romanovok asszonyuralma Nagy Katalin hosszú uralkodásával ért véget, aki Oroszországot oly magasra  emelte, melyet sem azelőtt, sem azután soha nem ért el.

A Romanov-dinasztia fénykora egyúttal a vég kezdetét jelentette, mert a német Brunswick és Holstein hercegi házakkal való házasságok, amelyek Nagy Péter idejében kezdődtek, valamint III. Péter esztelen cselekedete a hétéves háború végén az orosz politikát végzetes irányba terelték. Nagy Katalin fenntartotta a Poroszországgal való szövetséget. A Romanovok, a Hohenzollerek és a Habsburgok ünnepélyes szövetségre léptek, amelynek következménye Lengyelország felosztása volt. Ezzel Oroszország politikája német befolyás alá került. Most már nemcsak az uralkodóház, hanem az orosz bürokratikus rendszer is elnémetesült. Katalin számtalan kegyence mind orosz vagy lengyel eredetű volt — de a közigazgatásban a német elem kezdett mindjobban érvényesülni, mert engedelmesebbnek, rendszeretőbbnek és becsületesebbnek bizonyult, mint az orosz hivatalnokok. Nagy Katalin idejében még az uralkodó maga intézte az ország külügyeit, amelyek azonban I. Sándor alatt már német és osztrák befolyás alá kerültek. Nesselrode gróf, német főnemes ötven évig volt a cárok külügyi államtitkára. A porosz szövetség 1. Miklós és II. Sándor uralkodása alatt érvényesült legjobban. Miklós, aki egy porosz királyi hercegnővel lépett házasságra, mindvégig hűséges szövetségese maradt a Hohenzollern-háznak. Bismarck mint pétervári porosz követ a legnagyobb tekintélynek örvendett, Felszólították, hogy lépjen át orosz szolgálatba — ő azonban jobbnak látta, ha Oroszország lép Németország szolgálatába. 1870-ben II. Sándor erélyesen támogatta a Hohenzollernek ügyét Franciaországgal és Angliával szemben. Hanem azért később a berlini kongresszus mégis elütötte Oroszországot győzelmének gyümölcsétől; noha nem felejtettek el másrészt gondoskodni arról, hogy Poroszország ne juthasson ugyanilyen sorsra.

Az orosz-porosz szövetség egészen a világháború elejéig fennállott. A hivatalosan ismert "hármas szövetség" mellett megvolt a titkos hármas szövetség is, amely ragaszkodott a  „Dreikaiserbund" hagyományaihoz. Ez a szövetség okozta a Romanovok vesztét. Az 1917 évi forradalom kétségtelenül éppoly mértékben irányult Németország, mint a többi zsarnoki rendszer ellen. A Romanovok túl későn eszméltek rá, hogy mily nagy árat fizettek a porosz barátságért!

XXIII. FEJEZET
AZ 1917. ÉVI ELSŐ VÉRTELEN FORRADALOM

I.

Nyílt levél Dolgorukov Pál herceghez, a Népszabadság Pártjának vezéréhez. (Ez a levél a bolseviki forradalmat megelőző, úgynevezett Kerenszkij-féle forradalom idejében kelt.)

Kedves hercegem!
Az 1905. évi emlékezetes események folyamán ismételten volt alkalmam Önnel és Barátaival megvitatni annak az első forradalomnak politikai céljait, amely oly hirtelenül és tragikusan ért véget. Ön engem abban a különös kitüntetésben részes/tett, hogy meghívott egy tanácskozásra, amelyet az alkotmányos Demokrata Párthoz tartozó kollégáival folytatott. Ez a párt hosszú éveken át mindig rendületlen hűséggel szolgálta a szabadság ügyét és, ha jól tudom, Ön mindmáig vezető tagja maradt ennek a pártnak. Engedje meg, hogy hosszú idő múltán újra felvegyem politikai beszélgetésünk fonalát és hogy közöljem Önnel azokat a gondolatokat és benyomásokat, melyek bennem a mostani válságos időkben keletkeztek. Olyan ember gondolatai ezek, aki — mint Ön is — megrögzött szabadelvű és, aki — miután maga nem áll a harcvonalban — talán tisztábban látja a csatatér képét. Ezek a gondolatok olyan igazságos ember agyában születtek, aki 25 esztendőn keresztül tanulmányozta az orosz nyelvet, történelmet és irodalmat, aki mindig igazságot igyekezett szolgáltatni a nemes orosz nemzetnek akkor ezt az országot minden oldalról rágalmakkal illették; oly ember szívében, aki sohasem  kételkedett Oroszország jövőkében, aki a forradalom kezdeti sikereiben egy új és jobb Európa hajnalát köszöntötte, és akinek ezért egy bizonyos fokig érdekében áll, hogy ez az újabb dicsőséges erőmegnyilatkozás ne végződjék csalódással, hanem hogy Oroszország diadalmasan kerüljön ki azokból a veszélyekből, melyek minden oldalról fenyegetik. 

II.

1017 április havában nyílt levelet intéztem Szingarev akkor földmívelési, jelenleg pedig pénzügyminiszterhez, amelyben orosz kataklizma beláthatatlan esélyeit elemezve, a következő intő szavakat használtam:

Az oroszországi események oly nagy mértékben csigázták fel várakozásainkat, hogy kudarc esetén Európa a közeljövőben könnyen eshetik nagy csalódás áldozatává. Az emberek nem ismerik a birodalomban működő titkos erők rettenetes hatalmát és így azt hiszik, hogy az orosz forradalom máris diadalmaskodott. Ön ezt sokkal helyesebben tudja megítélni. Szerintem még nagyon messze állunk a dráma befejezésétől, hiszen még csak az első felvonás legelején tartunk. Önök a császári udvart lerombolták, és most az a feladat vár Önökre, hogy megszervezzék a népet. A rendőrpolitikát eltörölték, de azért még nem építették fel saját politikájukat. Vezetőik körében látok egy herceget, egy egyetemi tanárt és sok ügyvédet - azonban Oroszország százhetvenötmilliónyi népe nem áll hercegekből tanárokból és ügyvédekből. Meg kell várni, míg a nép is szóhoz jut! A korhadt váz lerombolásából eddig is már kivette részét, de azért még nem bizonyította be ügyességét és bölcsességét az építés terén. Éppen ezért ne ringassuk magunkat hiú reményekben és ismerjük fel, hogy még sok veszéllyel állunk szemben. Az orosz állam hajójának még számos viharral kell megküzdenie, míg sima vizekre ér. A német összeesküvők széjjelfutottak, de csakhamar egyesülni fognak ismét A kamarilla le van verve, de intrikái azért nem szűntek meg. Ugyanazt fogja cselekedni, amit Marie Antoinette tett 1789-ben- kétségbeesett tettekre fogja izgatni a népet, meg fogja bontani a szent egységet, ki fogja használni a háború. szülte elkeseredést és szenvedéseket. Sajnos, sokan lesznek, akik hallgatni fognak az árulók és azsán provokátorok szavára, mert a hosszú elnyomatás és a szeszélyes uralkodás nagyon jól előkészítette a talajt. Valóban nehéz lesz törvényes állapotokat teremteni oly országban, amelyet a törvénytelenség és — anarchia sok századon át demoralizált!

Még csak nyolc hónap telt el március idusa óta, és jóslásaim máris nagyrészt valóra váltak. Petrográdban a helyzet válságos és ennek a válságnak megoldásától függ a béke és a háború jövője. Az ideiglenes kormány — miután leverte a despotizmus hatalmát — most az anarchia hatalma ellen kénytelen harcolni. Tíz bátor, a szabadságért való küzdelemben érdemeket szerzett vezető — tíz hozzáférhetetlen jellemű kipróbált férfiú, akik bátran szembeszálltak a cárizmus hatalmával és magukra vették a hatalommal járó rettenetes felelősséget, valamint a rendcsinálás súlyos feladatát — most mindent elkövet, hogy a mindinkább terjedő zavaroknak útját állja Mi, akik távoli szemlélői vagyunk az eseményeknek, ítéletet annál kevésbé mondhatunk, mert sem az orosz, sem az angol sajtó nincs segítségünkre abban, hogy az oroszországi állapotokról helyes véleményt alkothassunk. Sőt, az egymásnak ellentmondó közlemények ítéletünket még inkább összezavarják. Még oly jól értesült lap is, mint a Manchester Guardian, nemrégiben azt a csodálatos hírt közölte, hogy a petrográdi munkás és katonatanács ugyanazt a szerepet tölti be, mint Nagy-Britanniában a Parlament.

Márpedig  én úgy tudtam eddig, hogy a Brit Parlament az egész brit népet képviseli, míg ellenben a petrográdi munkás és katonatanács csupán egyetlen városnak elenyésző csoportja. Ezért véleményem szerint - a petrográdi munkás és katonatanács inkább hasonlítható össze az 1793-ban Párizsban működött jakobinusok klubjával, mint a Brit Parlamenttel.

Ugyancsak a Manchester Guardian állítása szerint a forradalmat nem az ideiglenes kormány szervezte meg, sem pedig a duma,  hanem a munkás- és katonatanács. Éppúgy lehetne azt mondani hogy a világháborúban nem a tisztek, hanem a katonák harcoltak. Én eddig azt hittem, hogy a háborúban katonák és tisztek egyaránt küzdenek a közös célért — hasonlóképpen az orosz forradalomban az egész orosz nemzet — a nemesség, a középosztály és a munkás — ugyancsak együtt harcolt.

Mindenki, aki a forradalmi mozgalmakat az 1725. decemberi összeesküvés óta figyelemmel tanulmányozta, nagyon jól tudja, hogy az orosz főnemesség, az „intelligencia" és a középosztály milyen hősiesen küzdött. így tehát az orosz forradalomnak osztályharccá való lefokozása a történelem nevetséges meghamisítása volna.

Félretéve minden politikai előítéletet, el szeretném mondani, hogy az orosz forradalom milyen benyomást tett a távoli, pártatlan szemlélőre. Remélem képes leszek arra, hogy józan ítélőképességemet megőrizve a jelekből olyanformán következtessek a bajokra, mint ahogyan az orvos teszi, aki a diagnózis megállapításánál nem engedi magát befolyásoltatni a beteg panaszaitól vagy jajgatásától. 

IV.

A mostani válság, amint látszik, elsősorban az elemi politikai erők egymással való harca. A helyzet aggasztó, de éppen nem meglepő, mert ami Oroszországban történik, semmi egyéb, mint minden forradalom elkerülhetetlen kísérő jelensége. A vezetők legyőzték a despotizmust, de a vezetők egymagukban még nem csinálhatnak forradalmat. Ehhez hadsereg kell; akár rendes hadsereg, akár olyan, amelyet a barikádokon szedtek össze.

A józan ész legyőzte az udvari kamarillát és a német intrikát. De a józan ész egymagában nem vívhatja ki a végső győzelmet. Ehhez lelkesedés, fanatizmus és a szenvedélyek mindent elsöprő hatalma szükséges.

A vezetők forradalmi hadseregük és a forradalmi szenvedélyek erejének segítségével győzedelmeskedtek — most azonban szembekerültek azzal a dilemmával, amely ott leselkedik minden forradalom háta mögött: Hogyan oszlassák fel azt a hadsereget, amely ügyüket győzelemre vitte? Hogyan csendesítsék le a felkorbácsolt szenvedélyeket?

Erre nincs válasz, mert a természeti erőket, ha egyszer felszabadultak, megfékezni többé nem lehet. A szélvihar is csak akkor ül el, ha már kiadta erejét. A csőcselék uralmának túlkapásait sem lehet megakadályozni addig, amíg ezek a túlkapások maguk le nem járatják a csőcselék uralmát.

Ez a törvény minden forradalomra érvényes, különösen pedig Oroszországban, ahol a kormányzat hosszú időn keresztül visszaélt a hatalommal, ahol az emberekből kihalt a törvény és a rend tisztelete. A katonai fegyelem annyira zsarnoki volt, hogy közutálat tárgyává vált. Meg kell jegyeznünk még, hogy oly óriási kiterjedésű országban, mint amilyen Oroszország, ahol annyi különféle nemzetiség él egymás mellett, sokkal nehezebb a népet egy központ köré csoportosítani, mint másutt. Láttuk ezt Petrográd és Moszkva egymással való hagyományos versengésében. Egy másik nehézség a parasztság politikai tudatlansága - márpedig Oroszország lakosságának nyolcvan a paraszt. Azt is figyelembe kell vennünk, hogy Oroszországban nincsenek uralkodó osztályok, mint például Nagy-Britanniában. Az Egyház az autokrácia szövetségese és szolgája, a bürokrácia pedig bűntársa volt. Politikai arisztokrácia és középosztály  Oroszországban nincsen. Az úgynevezett „intelligencia" a német materializmus és a porosz szocializmus — Nietzsche  és Karl Marx bűvkörébe került.

V.

A forradalom a tömegek és az osztályok közötti harc. Nem csupán szociális, de a szó szoros értelmében szocialista forradalom. Az Angol Munkáspárt nem hiába dicsőíti úton-útfélen az orosz forradalmat; ösztönszerűen érzi a katasztrófa óriási jelentőségét. Az orosz forradalom vezérei nem kerültek a nép soraiból és így — noha felfogásukban demokraták voltak — nincsen meg a kellő kapocs közöttük és a nép között. A munkássággal még csak megvan a megfelelő érintkezés, de a parasztot egyáltalán nem ismerik. A vezetőknek politikai felfogása egészen más, mint a népé; a munkásság szemében a forradalom olyan, mint egy szocialista dínomdánom. A paraszt azonban halálos komolysággal követeli a földet. Az ideiglenes kormány máris túllépte a birtokkisajátítás terén a határokat; az agrár-kommunisták további követeléseit most már nem teljesítheti. Megadta a népnek az általános és a nőkre is kiterjedő választói jogot; felszabadított ötven különféle nemzetiséget — de nem akar a Marx-féle kollektivizmus vagy a szocialista császárság útjára térni

VI.

A forradalom két teljesen ellentétes felfogásnak egymással való küzdelme. Az egyik oldalon a nemzeti állam eszménye, a másikon a nemzetköziség áll. Az orosz nép az imperialista gondolatért már annyit szenvedett a múltban, hogy ma már irtózik minden  erőszakosságtól, amely nemzeti célokat szolgálna. Így tehát az  orosz nemzetköziség eszményképe a béke és a nyugalom. Az orosz nemzet annyit szenvedett a titkos diplomácia sakkhúzásainak következtében, hogy bizalmatlan minden diplomáciai megegyezéssel szemben. Az új, demokratikus szellem, ez a nemzetközi ideál, tehát visszhangra talált a békés természetű és fatalista orosz nép lelkében.

VII.

Az orosz forradalom különböző politikai célok és felfogások egymással való küzdelme. Az új Oroszország más szemmel nézi a mai helyzetet, mint például Nagy-Britannia, amelynek főcélja mindig csak a győzelem volt. Az orosz nép főcélja nem a szó szoros értelmében vett győzelem, hanem a szabadság állandósítása. Mi, angolok most arra gondolunk, hogy a forradalom mennyivel segíti elő a háború ügyét — ezzel szemben az orosz csak azzal törődik, hogy a háború mennyiben kedvez a forradalmi céloknak. Oroszországban nem értik meg, hogy egy győztes háború a legtermészetesebb út a szabadság állandósítása felé; ellenkezőleg sok orosz — Leninnel együtt — attól tart, hogy egy fölényes győzelem kedvezne az ellenforradalomnak és hogy a győzelmes hadvezér katonai diktatúráját vonná maga után, mely újból életre keltené a reakciót.

Számos orosz azt hiszi, hogy a szabadság nem fejlődhetik ki a háború légkörében, és hogy az a vasfegyelem és tekintély, amely minden katonai győzelem előfeltétele, könnyen szembefordulhat a demokráciával. A forradalom ösztönszerű logikájának ilyetén magyarázata alapján az oroszok azt tartják, hogy az egyetlen biztos politika, mely szabadságukat állandósíthatja, a mielőbbi békekötés, mely megelőzi a földalatti erőknek azt a törekvését, hogy egy győzedelmes hadvezér zászlaja köré csoportosuljanak.

Sarolea Károly

XXIV. FEJEZET
A FRANCIA FORRADALOM ÉS AZ OROSZ FORRADALOM
HASONLATOSSÁGOK ÉS ELLENTÉTEK

I.

A modern történelem csupán egy olyan megrázó eseményt ismer, amely nagyszerűségében és messzire kiható következményeiben összehasonlítható az oroszországi felfordulással. Ha azt látjuk, hogy mi történik mostanában Petrográdban és Moszkvában, gondolataink akaratlanul is a Párizsban százharmincnégy év előtt lezajlott események felé fordulnak. Egyes írók — divatos és fölényes szkeptikusok, a pesszimizmus dilettánsai — tagadják, hogy a múltból bármit is tanulhatnánk. Szerintük az emberiség sohasem fog okulni a múlton. Amint az egyén is, nem okulva apáinak tévedésein, saját sorsának kovácsa, éppúgy minden nemzedék elölről kezdi életét és önmaga kénytelen viselni a reá rótt terheket. Szerintük a történelem sohasem ismétlődik meg, és a körülmények sohasem azonosak. Az emberiség örökös küzdelme lehet szórakoztató komédia az olimpuszi istenek számára, de sohasem a halandó ember okulására szánt komoly tragédia.
Márpedig a történelem körben forog és folytonos ismétlődésekbe esik...

II.

A fentiekben vázolt felfogás ellen minden alkalommal n lakoztam. Szerintem a történelem a politikai tapasztalj valóságos tárháza. Az emberiségnek állandó elvekre és hitre van szüksége. Azt vallom, hogy a múlt alapos ismerete lehetővé teszi a jövő megsejtését. Az események rendszerint igazolták felfogásomat. 1905-ben, amikor Oroszországban időztem, előre megjósoltam az 1906-ban bekövetkezett eseményeket' 1907-ben a Balkánon utazván, megmondtam, hogy mi fog történni 1913-ban. Már 1912-ben megjósoltam, hogy Európa nemsokára általános háború színtere lesz. 1915-1916-ban már láttam, hogy Oroszországban még a háború befejezése előtt belső zavargások lesznek.

Tisztában vagyok azzal, hogy az események bonyolult szálait vajmi nehéz kibogozni; azonban kétszáz esztendő politikájának tanulmányozása és a történelmi kutatások még a leghitetlenebbet is meggyőzhetnék arról, hogy az emberiség történetét nem csupán az oktalan véletlen intézi. Sokféle változatban, de mindig megtaláljuk az azonos „vezéreszmét". A történelem meggyőzően bizonyítja, hogy valóban léteznek politikai és etikai törvények, vagyis hogy ok és okozat szorosan összefüggnek; hogy az okok szükségszerűen ugyanazokat az eseményeket hozzák létre, és az egyforma tévedéseket vagy bűnöket a nemezis ugyanazokkal a büntetésekkel sújtja. Ezért ismétli meg önmagát a történelem, amelynek bölcsességét és filozófiáját nem csupán a tudósok találták ki. Helyesen cselekszünk tehát, ha a történelem tanulságaiból igyekezünk levonni a következményeket. Az igazi nagy államférfiú abban különbözik az opportunistától, hogy igyekszik megérteni a történelem szavát, és hogy annak megfelelően cselekszik. I la a politikus nem törődik a történelem tanulságaival, könnyen veszélybe sodorhatja az államot.

III.

A politikai forradalom tanulmányozása rendkívül alkalmas a politikai tudományok fejlesztésére. Az emberi testet is betegségek tanulmányozásával ismerjük meg a legjobban. A forradalom okai mindig azonosak, mint ahogy a forrad?lom lefolyása is könyörtelen következetességgel mindig egyforma. Az 1789. évi forradalom csirája az 1776. évi amerikai forradalomban található; az 1830. évi forradalom csupán az 1789. esztendeinek folytatása volt. Az 1830. évi forradalom után természetszerűleg következett be az 1848. évi forradalom.

Ne felejtsük el, hogy a közélet válságos perceiben mily nagy szerepet játszik a féktelen szenvedély, a gyűlölet, rajongás, kapzsiság és becsvágy. Ugyanezek az erők érvényesülnek a nemzeti élet válságos perceiben is. Minden forradalom jellemző vonása a szenvedélyes hiszékenység diadalmas térfoglalása az érvekkel szemben; az érzelmek győzelme az ész felett. Minden forradalom megzavarja az erőknek azt az összetett érzékeny és kiegyensúlyozott elosztását, amely a civilizált kormányzás előfeltétele. Forradalmi időkben a társadalom mindig feloszlik alkotórészeire, és csak a természetes erők és az elvek között fennálló örök konfliktus marad meg. A társadalmi felfordulás, akárcsak egy vulkanikus kitörés, mindenen keresztülhatol, széjjeltépi a hagyományok, a konvenciók az előítéletek gyenge kérgét. Minden forradalom rombol, mielőtt építene, és a rombolás — bármilyen legyen is az épület váza — mindig egyazon módon történik.
Ha tehát az 1789. évi franciaországi felfordulás és az 1917. évi orosz események között a rokon vonásokat kutatjuk, ezt nem tesszük hiábavaló tudákosságból. Csak nagyfokú dilettantizmus és az irodalomban való járatlanság az, amely nem eszi észre ezeket a rokon vonásokat és nem vonja le belőlük a tanulságot.

IV.

Tisztán látom a két katasztrófa között fennálló jelentős téréseket is. A történelmi helyzet mindkét esetben egész más volt. A francia forradalom a napóleoni hadjáratok előtt játszódott le, ennélfogva a francia nép tettereje még érintetlen volt és teljesen a politikai feladatokra irányult, szemben az orosz forradalom a világháború után kezdőd Az orosz nép már a forradalom kitörése előtt kifáradt o más volt a politikai helyzet is. A francia forradalom főleg nemzeti és hazafias jelleget mutatott, míg az orosz forradalom nemzetközi és merőben idegen jellegű mozgalom, melyet zsidók, tehát idegenek irányítanak.

Elképzelhetetlen, hogy akár Trockij, akár Radek visszautasítanák a számkivetés nyújtotta biztonságot, mint ahogy ezt Danton tette, mondván: „Magunkkal vihetjük-e szülőföldünket, csizmánk talpa alatt...?"

A földrajzi helyzet sem azonos. Franciaország aránylag kis kiterjedésű állam, amelyet egy erőskezű kormány könnyen kormányozhat egy központból. Viszont Oroszország óriási ki-terjedésű kontinens, amelyet egy központi kormánnyal nem is lehet kormányozni.
A kulturális helyzet is különböző. A francia nép a forradalom kitörésekor már nagyfokú kultúrának örvendett, míg az orosz nép nagy többsége még ma is rendkívül alacsony műveltségi fokon áll. Nem egyforma a társadalmi tagoltság sem. Franciaországnak erős középosztálya volt, ezenkívül erős főnemessége és hatalmas klérusa. Oroszországban mindez nem létezett.

A két nép vérmérsékletében is nagy eltérést látunk. A francia élénk és erélyes, míg az orosz politikailag tehetetlen és passzív faj. Végül pedig a legnagyobb különbség abban rejlik, hogy a francia forradalom felszínre vetett egy olyan felsőbbrendű embert, amilyen ötszáz esztendőben talán egy születik.

Sajnos, Oroszország mindezideig még nem produkált ilyen kiváló egyéniséget!

Tagadhatatlan, hogy a különbségek semmi esetre sem bírnak akkora  fontossággal, mint a közös vonások, mert a két katasztrófa között fennálló hasonlatosságok az események mélyéig hatnak. Mindkét forradalomnak azonos okai voltak. Mindkét forradalom egyformán kezdődött, ugyanazokon a fázisokon ment keresztül; ugyanazokkal a módszerekkel dolgozott, ugyanazoknak a befolyásoknak volt alávetve és ugyanazokat a következményeket vonta maga után.

V.

Szociális forradalmi mozgalmak rendszerint akkor keletkeznek, ha a tömegek éheznek. A francia forradalom is a nép zavargásával kezdődött, amely felgyújtotta a távollevő földbirtokosok kastélyait. 1905-ben az orosz forradalom kétszázezer sztrájkoló munkás felvonulásával vette kezdetét. Az 1917. évi forradalom kitörésének közvetlen oka az élelmezés szervezetlensége és az árak ugrásszerű emelkedése volt. Mindkét forradalomnak jelszava ugyanaz; a franciák nem csupán szabadságot és egyenlőséget követeltek, hanem földet is. Az oroszok jelszava hasonlóképpen: „Volja i zemlja" (Szabadságot és földet)!
Annak ellenére, hogy a forradalom mozgató ereje az éhség, a forradalom mégis csak abban az esetben válik lehetségessé, ha a hatalom nem "képes többé hivatását teljesíteni és ha akaratereje megbénul. Minden forradalom voltaképpen politikai öngyilkosság. Erzsébet angol királynő, XIV. Lajos francia király vagy III. Sándor cár uralkodása alatt a forradalom lehetetlen lett volna. Viszont I. Károly, XVI. Lajos és II. Miklós uralkodása alatt könnyen kitört a forradalom azért, mert ezek az uralkodók nem álltak helyzetük magaslatán. Egyénileg számos jó tulajdonsággal dicsekedhettek, de hiányzott belőlük az  uralkodáshoz múlhatatlanul szükséges szilárd akarat és határozottság. Ingadozó, ellentmondó politikát követtek. 

Ha az uralkodó képtelen saját akaratának érvényt szerezni,  akkor rendszerint az udvari kamarilla  befolyása alá kerül. Nem puszta véletlen, hogy azok az uralkodók, akiknek kormányzása alatt a modern idők három nagy forradalma játszódott le, mindhárman  papucshősök voltak és így feleséged befolyásának áldozataivá lettek. I Károly feleségének, a francia eredetű Henrietta Máriának áldozata volt. XVI. Lajos csupán eszköz volt osztrák nejének, Marie Antoinettenek kezében; II Miklós pedig német feleségének köszönhette balszerencséjét. Marie Antoinette az osztrák követtel és a német légiókkal, amelyek Koblenz alatt gyülekeztek, Franciaország megszállásáról tárgyalt; Alexandra Fjodorovna pedig Raszputyinnal szövetkezett az abszolutizmus visszaállítására.

Minden abszolutisztikus kormány, mely nem támaszkodik kizárólag a terrorra, szükségképpen megbukik, ha nem veszi igénybe a vallás támogatását. Amíg a nép elhiszi azt, hogy az uralkodó valóban „Isten kegyelméből" uralkodik, addig nem lesz forradalom. A XVIII. század végéig a francia nép rendületlenül hitt az uralkodó isteni küldetésében. A XIX. század végéig az oroszok is a cárban látták Istennek helyettesét. Ez a hit Franciaországban XVI. Lajos, Oroszországban pedig II. Miklós uralkodása alatt végleg megrendült. XVI. Lajos már hiába bocsátott ki rendeleteket a hugenották ellen. II. Miklós hiába üldözte a katolikusokat a háború alatt, hiába vetette börtönbe Sczeptyczki grófot, Lemberg érsekét: a nép ezekben a tényekben már nem látta Isten kezét...

Az emberiség nem képes nélkülözni a lelki táplálékot. Ha a vallás csődöt mond, akkor  mással igyekszik a vallás által nyújtott lelki kielégülést pótolni- innen ered az a látszólag megmagyarázhatatlan jelenség, hogy a vallási élet pangása idején mindig felülkerekedik az okkultizmus, a spiritizmus és a kuruzslás. Seholsem lehetett ezt úgy tapasztalni, mint II. Miklós udvarában. 1905-ben a cár udvarát egy lyoni sarlatán, dr. Philippe kormányozta,  utódja egy német illetőleg zsidó egyén, Morgenstern volt, akinek uralma Raszputyin és Viborova asszony zsarnokságához vezetett.

Míg az udvarnál és előkelő társaságban az okkultizmus tölti be a vallás szerepét, addig a középosztály körében a sajtó végzi ugyanezt a szerepet: a sajtó a szószék. 1780-ban  és 1848-ban a francia forradalmak idején az újságírók politikusok, a politikusok pedig újságírók voltak. Ugyanezt látjuk az orosz forradalomban is. A politikai közvéleményt újságírók,  mint például Bjelinszkij és Herzen, vagy írók, például Tolsztoj vagy Gorkij irányították. A bolsevik diktatúra pedig már éppen a sajtó diktatúrája! 

Minden forradalom legelső politikai incidense egy az uralkodó és a nép képviselői között fellépő konfliktus, amely mindenütt csaknem egyformán játszódik le. A mérsékelt elemek hiába igyekeznek a döntést kitolni — előbb-utóbb mindig erőpróbára kerül a sor. Hiába oszlatták fel a Dumát 1917-ben; a Duma tagjai Mirabeau szavaival feleltek: „Nous sommes ici par la volonté du peuple et nous ne sortirons pas que par la force des bayonettes". (Mi a nép akaratából vagyunk itt és csak a szuronyok erőszaka elől fogunk innen kivonulni ) 

A nyílt ellenszegülés első megnyilatkozását nyomon követi a második erőpróba. A nép képviselői  - miután lázadásba kergették őket - a népre és a hadseregre támaszkodva a despotizmus legláthatóbb szimbóluma ellen fordulnak és megkísérlik bevenni az autokrácia fellegvárát. 1905-ben a forradalmárok nem nyűltak fegyverhez, hanem  megelégedtek azzal, hogy felhívják a lakosságot az adófizetés és a katonai szolgálat  teljesítésének megtagadására. Természetesen ezzel nem értek el semmi eredményt, mivel 
 forradalmi időkben csak a tette számítanak. 1917-ben az oroszok már a franciákat utánozták. A francia forradalmárok megostromolták a Bastille-t — az orosz forradalmárok ugyanezt tették a Péter-Pál erőddel. Mindkét vár összeomlott, „akárcsak Jericho falai a kürtök harsonájától."

A forradalmak kezdetén az ellenzék főtámaszát a nemességben találja, amely bizonyos fokig szervezve is van és közelebb áll a trónhoz, aminél fogva elsőnek szenvedett a rossz kormányzástól.	

Ezenkívül a nemesség, születésénél és vagyonánál fogva többnyire helyet követelt a kormányzásban. Például 1789-ben az orleansi herceg, Lafayette őrgróf, Mirabeau és Talleirand álltak a lázadók élére. 1917-ben ugyanazt észlelhet i Petrográdban és Moszkvában. A vezető forradalmi pán (az úgynevezett „kadettok" — és a későbbi Nemzeti Szabadelvű Párt) tagjai csaknem kivétel nélkül a felsőbb társadalmi osztályokhoz tartoztak. Megtörtént az a csodálatos eset, hogy Lwow, Dolgurukov és Truberzkoj hercegek indították meg a történelem legnagyobb forradalmát, mely számos millió holdnyi földet juttatott jogos tulajdonosa birtokából a parasztság kezére. A kormány legbölcsebb politikája az volna, ha minden rendelkezésre álló eszközzel arra törekednék, hogy ezeket az arisztokratikus származású vezetőket a néptől elválassza. Így mindenesetre könnyebb volna a vezetőket megnyerni saját céljaiknak, mert hiszen a vezetők a forradalomból alig húzhatnak jelentékeny hasznot — ezzel szemben pedig nagyon sok az, amit elveszthetnek a forradalomban. Az autokrácia azonban rendszerint éppolyan szélsőséges és fanatikus, mint az ellene fellázadt demokrácia. Jelszava: „Mindent vagy semmit". Nem ismeri a megalkuvást és nem is óhajtja a békés megoldást. Erőszakkal akarja a forradalmat leverni és azt hiszi, hogy ez könnyebben sikerül, ha a forradalom lejáratja magát. Ezért van, hogy felsőbb helyről többnyire pártolják és rokonszenvesen ítélik meg a forradalom szélsőségeit, mert hiszen éppen ezek a szélsőségek azok, amelyek az erőszakos beavatkozást indokolják és szentesítik. Ezért támogatta XVI.
Lajos és Mária Antónia az ultraforradalmár Petiont mint Páris polgármesteré, a mérsékelt Lafayette-al szemben, ezért kívánta Marta Antónia későbben Poroszország és Ausztria fegyveres közbelépését. Az orosz autokrácia is ebből a célból fogadott szolgálatába kémeket és árulókat, mint például Gapon atyát és ezért rendezett „házi pogromokat".

Ennek az esztelen politikának egyetlen eredménye az hogy a mérsékelt elemek - kitéve a mindkét oldalról jövő támadásnak - nem bírnak érvényesülni, míg ugyanakkor a szélsőséges elemek nemhogy lejárnák magukat, hanem ellenkezőleg mindinkább merészebbekké válnak.

1789-ben hétről hétre követhetjük az erőszak megnövekedését, míg végre a hatalom teljesen a csőcselék kezébe került Ugyanez ismétlődött meg Oroszországban 1917-ben A duma már április óta csak névleg működött. Két forradalmi kormány állott egymással szemben és a hatalom lassanként kisiklott a „kadettek" kezéből, míg a Taurida-palotában  éjjel-nappal ülésezett a munkás- és katonatanács.

A tartós anarchia szükségszerűen katonai despotizmusra vezet. Ez a forradalmak örök törvénye, mely alól a történelem nem ismer kivételt: Máriust Cézár követte - Robespierre után Bonaparte következett. A katonai reakció Oroszországban is halálos bizonyossággal el fog következni.

XXV. FEJEZET
A BOLSEVISTA VEZETŐK LÉLEKTANA

Lenin halálakor valóságos verseny kezdődött, amelyben két földrész sajtója vett részt. Minden áron fényt akartak deríteni az elhunyt diktátor csodálatos pályafutására és titokzatos lényére. Véleményem szerint az újságíróknak nem sikerült megfejteni a nagy rejtélyt.

Napóleon vagy Bismarck, vagy más történelmi nagyságok életrajzának olvasásakor határozott benyomást nyerünk az illetők jelleméről, tisztán látjuk a körvonalakat, akár jóakarat, akár ellenséges érzés vezette az író tollát. Lenin egyéniségéről, száz különböző írótól megírt életrajz elolvasása után sem kapunk tiszta képet. Az igazi Vlagyimir Uljanov Lenin, mint ember rejtély marad előttünk.

Lenin, kommunista tisztelői szemében, a modern idők legnagyobb embere. Egyike azoknak a kiváló egyéniségeknek, amelyeket a világválság felszínre vetett. Ö a bölcs, aki megalkotta egy új politika törvényeit; a tett embere, aki a történelem folyását más irányba terelte. Hős, akinek éppannyi szíve van mint esze — becsületes, önzetlen és kész arra, hogy nemcsak másokat, de önmagát is föláldozza a célért. Idealista, aki fennkölt eszményekért küzd és aki a Kreml pompájában is megmarad egyszerű életmódja mellett De nem csupán álmodozik, hanem jól ismeri a valóságot is és helyesen megválasztott eszközökkel küzd a kitűzött célért. Egyszóval ó az egyetlen politikai óriás, és mi sem természetesebb, mint az, hogy imádták őt és ebből az istentagadóból már életében valóságos istent csináltak.

Ezzel szemben azok, akik az orosz bolsevizmust és annak módszereit elítélik, Lenint nem tekintik egyébnek, mint kegyetlen, erkölcstelen és lelkiismeretlen zsarnoknak. Az ő szemükben Lenin jelentéktelen ember, aki felkapaszkodott Nagy Péter trónjára, hogy eljátssza azt a szerepet, amelyet a világfelfordulás neki szánt, amely szerepnek eljátszására azonban volt elegendő tehetsége. Vakond módjára turkál az összeesküvés trágyadombjában és akárcsak a vakond, nem tűri a napvilágot. Nem ő a vezető — hanem őt vezetik az események. Elemi erők, amelyeknek nem mert ellenszegülni, irányították tetteit. Cinikus opportunista, aki 1918-ban hadat üzent a kapitalizmusnak, míg 1920-ban kitörő örömmel üdvözölte az Oroszország iránti érdeklődő tőkéseket. Lenin körül minden,  kivéve csodálatos pályafutását — közepes volt. Szellemi képességei nem emelkednek felül az átlagon; gondolkodásmódjából hiányzik a mélység. Tűrhető szónok, átlagos újságíró, akiben sem szellemesség, sem ihlet nincsen. Noha öt éven nagyobb despota volt Rettenetes Ivánnál is, egyetlen egy jellemvonás sem található benne, mely képzeletünket megragadná. Annak ellenére, hogy legalább ezer beszédet mondott és legalább ugyanannyi cikket írt, nem maradt egyetlen egy olyan mondás utána amelyét az utókor megőrizhetne. Az éjszakából jött — az éjszakában tűnt el. Nevét csak a rombolással kapcsolatosan fogják emlegetni, éppúgy, mint Herosztrateszét, aki őrületében felgyújtotta Diána templomát.

Íme, ilyen ellentétes a felfogás Lenin személyéről. Milyen volt hát ez az ember a valóságban?

Azt hiszem, hogy az utóbb vázolt jellemkép közelebb áll az igazsághoz, de azért bizonyára egyik leírás sem ad hű képet róla, mert egyik sem számít a való tényekkel. Lenin ellenfelei éppúgy, mint tisztelői, különválasztják a bolsevista vezér szegyet környezetétől. Nem veszik tekintetbe a körülményeket, amelyeknek közepette Lenin kénytelen volt feladatát végezni. Pedig csakis ezeknek a körülményeknek tekintetbevétele mellett nyerhetünk hű képet Lenin jelleméről. Nem ítélhetjük meg egy hadvezér ténykedését, ha nem ismerjük alaposan a csata színhelyét, ha nem tudjuk, hogy milyen volt a hadsereg, amely rendelkezésére állott.	

Mindenesetre igaz, hogy Lenin nagyszerű demagóg volt - valószínűleg a modern idők legkiválóbb demagógja. Mint ilyen a nép embere; a tömegben mozog és a tömeg által él.  Tömeg nélkül a demagóg tehetetlen, mert nagyságát, befolyását és hatalmát a tömegtől kapja.

A legjobb demagóg mindig az, aki legjobban ismeri a nép hangulatát és szenvedélyeit és aki ügyesebben tudja kihasználni a tömeg kedélyhullámzásait. Ehhez, természetesen nagy gyakorlat szükséges. A jó demagógok tehát rendszerint vagy a nép körében nőttek fel, vagy pedig már fiatal korukban hivatásos agitátorok, összeesküvések szervezői voltak. A demagóg mindig csak a tömeg érzéseinek és nézeteinek tolmácsolója. Hiszen csakis addig képes a tömegekre hatást gyakorolni, amíg a nép szájíze szerint beszél. Ennélfogva a demagóg a szó szoros értelmében sohasem „vezér", hanem mindig őt vezetik. Mindenképpen a tömeg rabja; ha előresiet, elmaradnak mellőle — ha megáll, megelőzik —, ha pedig megkísérli az ellenállást, akkor a tömeg letiport testén keresztül folytatja útját: a tegnap még bálványozott hős, holnap már áruló...

Ha a demagógoknak ez a jellemzése helyes — márpedig az, mert a demagógot jellemző vonások Kleontól Kerenszkiig állandóan ugyanazok maradtak —, akkor hiábavaló fáradság volna figyelmünket a munkásvezér lelki állapotának tanulmányozására pazarolni. Hiszen nem ő fújja a nótát — ő csak a visszhang. Legjobb esetben a zenét kísérő nagydob, vagy megafon. Szóval a demagóg vezető lélektana nem fontos; ellenben fontos a tömegpszichológia megismerése, mert ez — és csakis ez — nyom a latban.

A tömeg lélektana még a demagógénál is kevésbé komplikált és csupán néhány végtelenül egyszerű törvénynek van alávetve. Dr. Le-Bon híres francia filozófus bebizonyította, ' magas műveltségű egyénekből álló tömeg pillanatnyi hogy színvonala mindig alacsonyabb fokon áll, mint a tömeget alkotó egyéneké külön-külön. Ez az oka annak, hogy a kongresszusok sohasem produkálnak fontos tudományos eredményeket. Ezért is volt meddő mindaz a számtalan diplomáciai tárgyalás, mely a háború óta lefolyt. 

Amit a művelt tömegről mondtunk, még sokkal nagyobb mértékben áll a műveletlen tömegre, mert hiszen utóbbinál az érzelem mindig felülkerekedik a józan észen. A műveletlen tömegnek nincsen ítélőképessége, ezenfelül könnyen hisz és hajlik a szélsőségek felé. Ellentétes hangulatok rabja; hol bőkezű hol pedig kegyetlen; ma vakmerő, holnap gyáva; állandóan csodát vár. A formát magasabbra becsüli a tartalomnál. Szereti és örökösen hangoztatja a jelszavakat.

Normális viszonyok között, míg a politikai élet rendszeresen működik, amíg a szokás, a vallás és a tekintély érezteti fékező hatását, amíg van munka és megélhetés a demagóg aránylag ártalmatlan. Pufogó frázisai, hangzatos jelszavai süket fülekre találnak. Viszont zavaros időkben bő aratása van a demagógnak; nagy háborúk után, gazdasági eltolódások, szenvedések, munkanélküliség idején, amikor éhes és elkeseredett munkások ezrei róják az utcát, amikor már nem érvényesül a szokás, a vallás, a tekintély fékező hatása, akkor könnyen kerül a demagóg hatalmába a nép és vele az egész ország, mert a demagóg tőkét kovácsol a tömegek szenvedéseiből és sérelmeiből.

Mármost, ha tekintetbe vesszük azt, hogy Lenin maga volt a megtestesült demagógia és ha szem előtt tartjuk, hogy a demagóg milyen körülmények között érvényesül legjobban, akkor igazán nevetséges, Lenint „erős egyéniségnek" nevezni. Ha az lett volna, akkor nem lett volna demagóg.

Minden forradalmi terrorista egymáshoz hasonló. Az orosz bolsevista lélektana szoros rokonságban áll a francia jakobinus lélektanával. Nem egyéniség, hanem típus, melyet a helyzet teremtett.	

A demagóg a politika színésze; egész életében ugyanazt a szerepet játssza, míg végül annyira egybeolvad szerepével, hogy eredeti egyéniségét teljesen elveszti. 

Lenin nem volt bölcs, mert ha az lett volna, nem befolyásolhatta volna híveit. A forradalom tömegei nem szeretnek gondolkodni; az érvek semmi hatással nincsenek reájuk. A lázongó népet szenvedélyei vezetik, és a demagóg csak akkor tud célt érni, ha állandóan szítja a tüzet, mert ezáltal hízeleg a népnek, mely szájára veszi és unos-untalan ismétli a közismert jelszavakat.

Az az állítás, hogy Lenin becsületes és igazságszerető volt már magában véve ellentmondás, mert a forradalmi demagóg nem is lehet becsületes és sohasem mondhatja meg az igazat Kénytelen arra, hogy számos olyan kijelentést tegyen, amelynek valótlanságáról meg van győződve. Kénytelen ígéreteket tenni, amelyeket megtartani képtelen; a nép változó hangulatához kell igazodnia, meg kell alkudnia a minduntalan változó helyzettel.

Lenin 1918-ban kijelenti, hogy a világforradalom küszöbön áll, hogy elérkezett az Isten országa... 1920-ban ugyanaz a Lenin kinyilatkoztatja, hogy a világforradalom még nagyon messze van. 1918-ban azt mondja, hogy a kapitalizmust el kell törölni a föld színéről, 1921-ben megállapítja, hogy a kapitalizmus szükséges mint átmenet, és hogy az orosz forradalmat csakis a külföldi kapitalistákhoz intézett kiáltvány mentheti meg!...
Azt sem lehet állítani, hogy Lenin jó és erkölcsös lett volna, mert hiszen állandóan olyan cselekedeteket szentesített, amelyeket lelkiismeretével - ha ugyan volt lelkiismerete nem tudott volna összeegyeztetni. A nyers erőszak légkörében élt; őrültekkel és gonosztevőkkel működött együtt.

Akárcsak egy mániákus, rabja volt egy gondolatnak. Embertársainak szenvedései hidegen hagyták. Akárcsak egy gonosztevő, nem ismerte a lelkifurdalást, nem törődött az erkölcsi értékek pusztulásával, és ilyeneknek létezését egyenesen tagadta. Vértengeren keresztül haladt a cél felé.

Ám Leninnek mégis volt egyetlenegy jó tulajdonsága — amely mellesleg megjegyezve, minden forradalmi demagóg főereje —: vasakaratú, rettenthetetlen bátorságú ember volt. Az volt, amit a németek „Willensmensch-nek" neveznek. Ámde az akaraterőnek semmi köze sincsen az erkölcshöz, valamint magában véve még nem jelent nagyságot. Feltéve, hogy Lenin a legnagyobb mértékben rendkívüli akaraterejű volt — még akkor is csak oly tulajdonsággal dicsekedhetett, amelyet minden betörőben és gyilkosban is megtalálhatunk. Az erős akaratra minden betörőnek és gyilkosnak múlhatatlanul szüksége van, ha bűnös pályáján sikeresen kíván működni... Lady Macbeth akarata erősebb, mint Macbeth akarata: éppen ezért ő gyilkol nagyobb sikerrel...

Lenin sohasem habozott. 1918 január havában tétovázás nélkül kergette szét a nép akaratából megválasztott forradalmi tanácsot. Habozás nélkül vonta vissza az oroszországi nemzetiségeknek adott szabadságjogokat, melyek a népek önrendelkezési jogáról voltak felépítve. Nincs az a játékos vagy rablógyilkos, aki több kockázatot vállalt vagy merészebb életmódot folytatott volna, mint ő. Azonban a játékos csak pénzét, a rablógyilkos csak saját életét és áldozatát kockáztatja — viszont Lenin milliók életével játszott. Mit bánta ő, ha az orosz nép elpusztul, csak a kommunista forradalom éljen és viruljon!...

Így tehát Lenin egyéniségében igazán semmi titokzatosság nincs — amint Trockij, Radek, Dzserdzsinszkij vagy Zinovjev sem rendkívüli emberek. Valamennyien a Taine által kitűnően jellemzett jakobinus típust képviselik, és ez a típus a hasonló életmód, ugyanaz a légkör és ugyanazon körülmények sablonszerű szülöttje.

Természetesen a munkamegosztás elve a forradalmi időkben is érvényesült: Buharin újságíró, Radek agitátor Dzserdzsinszkij bíró, Scheinmann a pénzügyek fő szakértője'. De érvényesülnek bizonyos fokig az egyéni vonások is. Az egyik diktátorban a fanatizmus van erősebben kifejlődve, a másikban a cinikus romlottság. Ennek ellenére a vezetők valamennyien nagyjából egy anyagból vannak gyúrva. Mindannyian ugyanazt az elvet, vagyis inkább elvnélküliséget vallják; ugyanazért a célért küzdenek; egyformán lelkiismeretlenek a céljuk elérésére szolgáló eszközök megválasztásában. Valamennyien az emberiség törvényein kívüli légkörben érzik jól magukat.

XXVI. FEJEZET
MEDDIG MÉG?

Az olvasó, aki türelemmel követett idáig, joggal várhat tőlem választ néhány olyan gyakorlati kérdésre, mely Európa közvetlen jövőjét életbevágóan érinti.
Ha csakugyan olyan rossz a bolsevista kormány, akkor hogyan bitorolja a hatalmat immár hat esztendőn keresztül? Mikor fog véget érni ez a gonosz álom, amelyből annyi millió ember számára nincs többé ébredés? Ha pedig elérkezik a megváltás órája, milyen formában következik be? Milyen lesz az a kormány, amely Oroszországban a bolsevisták helyébe lép?

Az óvatos író ezeket a kérdéseket azzal hárítaná el magától, hogy a mai zűrzavaros időkben lehetetlen jóslásokba bocsátkozni. Tekintettel a még netalán felmerülő és ismeretlen, tényezőkre és különféle lehetőségekre, a megváltás ideje és formája még nem látható. A vallásos író azt válaszolná, hogy az ítéletnap eljövetele a gondviselés titka. A cinikus író azt mondaná, hogy jelenleg nem forog fenn olyan körülmény, mely a bolsevizmus közeli bukását indokolttá tenné, és hogy az sem lehetetlen, hogy ebben az ördögi játszmában az ördög marad felül. Moszkvában számos diplomata úgy nyilatkozott előttem, hogyha a diktátorok végrehajtják új gazdasági terveiket és ha nem fordulnak szembe továbbra is a civilizáció erkölcsi érzéseivel, akkor a bolsevizmus még beláthatatlan ideig tarthatja magát. Szerintem ezek a diplomaták erősen tévednek.

Ha a bolsevista rendszerről megállapított diagnózisú tények helyes értelmezésén alapul, akkor joggal köveiket a hetünk arra, hogy a jelenlegi orosz uralom nem tarthat sokáig. Hogy mikor következik be a vég, azt persze nem tudhat & határozott pontossággal előre, azonban megjósolhatjuk hozzávetőleg azt, hogy az összeomlás milyen körülmények közön fog végbemenni.

A szovjet kormány fennállása sok ember szemében igazolja a bolsevizmust. Ezek az emberek azt mondják, hogy sem lehet olyan rossz az a kormányzat, amely hat esztendő alatt minden ellenfelét leverte, amely Genuában és Lausanneban szembehelyezkedett Európával, és amely a mai napig tartja magát. Elvégre is minden nemzetnek olyan kormánya van — mondják — amilyent megérdemel. Lehet, hogy éppen a bolsevista kormány felel meg legjobban az orosz vérmérsékletnek. Már pedig ha ez így van, akkor miért kellene megbuknia?

Valóban bajos megérteni a bolsevizmus hosszas fennállását. Éppoly érthetetlennek látszik ez, mint a németek évekig tartó ellenállása az egész világgal szemben. Hanem azért ezt a csodálatosnak látszó jelenséget mégis meg lehet magyarázni. Macchiavelli, az államtudomány művésze, már négyszáz esztendővel ezelőtt megkísérelte, hogy megmagyarázza, miként tarthatta fenn magát oly sokáig az olasz reneszánsz gonosz despotizmusa. Noha nem valljuk Macchiavelli elveit, mégis tudjuk hogy egy zsarnoki uralom akkor is fennállhat, ha nem bír belső erkölcsi vagy politikai értékekkel. Sajnos, a történelemben a jó uralkodók nem nyerik el mindig jutalmukat, amint a rosszakat sem éri el mindig a sors büntető keze. Ha végeredményben győz is az igazság, azért egy gonosz kormányzati rendszer hosszú évekig garázdálkodhat, amíg utoléri a végzet.

Minden kormánynak halálos vétke a gyengeség. Az utolsó Stuart, az utolsó Bourbon és az utolsó Romanov nem azért bukott el, mert gonosz volt, hanem azért, mert ezek az uralkodók gyengék voltak. A bolsevista kormány pedig, minden hibája mellett, igazán nem vádolható gyengeséggel. Minden tekintetben az erős kéz vaspolitikáját folytatja. A vezetők vas-akaratú, lelkiismereti furdalásokat nem ismerő emberek, akiket fanatikus meggyőződés tüze hevít. Ezek az emberek mindvégig erősek fognak maradni, mert számukra a hatalom megtartása élet-halál kérdése.

Macchiavelli szerint az eszményi uralkodó vagy megnyeri ellenfeleit vagy könyörtelenül elpusztítja őket. A bolsevisták az utóbbi módot választották. Senkinek sem kegyelmeztek és ezért jól tudják, hogy számukra sincsen kegyelem.

Részben igazuk van azoknak, akik azt állítják, hogy a bolsevizmus megfelel az orosz vérmérsékletnek. Az orosz nép szelíd és türelmes. Évszázadokon át hozzászokott a zsarnoki uralomhoz. Érdekes, hogy azok az uralkodók, akik a legnagyobb sikereket érték el, VI. Iván, Nagy Péter, Nagy Katalin és I. Miklós ugyanazt a politikát és ugyanazokat a módszereket követték, mint a diktátorok. A bolsevisták uralomra jutásukat két népszerű jelszónak köszönhetik. Azonnali általános békét ígértek és erre sok millió paraszt tüstént elhagyta a lövészárkot, rögtöni földosztást hirdettek, és a parasztok milliói rögtön nekiestek az uradalmaknak és elűzték a földesurat birtokáról. A bolsevizmus diadalait kizárólag ennek a két varázsigének köszönheti. Ezenfelül nem szabad elfelejtenünk, hogy a bolsevistákat az 1917. évi forradalomban egészen 1918 novemberéig a németek is támogatták. Az orosz pacifistákat a porosz militarizmus szolgálatába vonták. Ma már kinyílt a parasztság szeme. Az elrabolt földet nem képes megmívelni és sokkal rosszabb sorban él, mint azelőtt, amikor még a földbirtokost szolgálta. De a paraszt még ma sem mer a bolsevizmussal szembeszállni, mert attól fél, hogyha a bolsevizmus megbukik, és a régi tulajdonos visszakapja birtokát, a paraszton fog bosszút állni.

Ezenkívül a paraszt jól tudja, hogy a bolsevizmust csak harcok árán lehet megbuktatni, harcolni pedig nem akar. Elfáradt a harcban, vérzett, éhezett, szenvedett. Oroszországban — még ha akadna is egy orosz Mussolini — a fasizmus  elképzelhetetlen. A nép meg van törve, hiányzanak a vezetők,  már pedig vezetők nélkül nem lehet harcolni.

Hozzátesszük még, hogy a bolsevisták — akárcsak 1793-ban a francia terroristák — az idegen hatalmak baklövései következtében is nagyon megerősödtek. A szövetségesek sikertelen közbelépése nemhogy ártott volna, ellenkezőleg, egyenesen hasznára vált a bolsevistáknak. Lehetővé tette a Vörös Hadsereg megszervezését és kiépítését. Valószínű, hogyha a szövetségesek egyesült erővel támadnak, leverik a bolsevistákat. Azonban a szövetségesek ötletszerűen támadtak, és így Trockij tetszése szerint végezhetett velük.

Az orosz helyzet legszomorúbb jelensége az, hogy nincsen olyan politikailag képzett társadalmi osztály, amely a kormányzatot a bolsevistáktól átvehetné. A szovjet kormány korántsem belső erejénél fogva uralkodik, hanem inkább ellenfelei gyengeségénél fogva. Ez a jelenség jellemző az egész orosz politikai életre. Még a cárok idejében is mindig elenyésző kisebbségben volt a politikai ellenzék és ezt a kisebbséget a bolsevisták lemészárolták vagy elűzték. A külföldön legalább egymillió orosz menekült él. Miljukov Párizsban, Skoropadszkij tábornok Berlinben, Wrangel Bécsben, Szavinkov pedig Csehszlovákiában tartózkodik. Csupán Prágában két orosz egyetem működik hatezer hallgatóval.

Oroszországban vajmi kevesen maradtak, akiknek megfelelő politikai képzettségük van, és ezek is a bolsevizmust szolgálják, mert máskülönben éhen kellene halniok. Ilyen körülmények között — még a bolsevisták bukása esetében is — nincs oly megszervezett ellenzék, mely a kormányzatot átvehetné. A bolsevistáknak sikerült maguk körül politikai vákuumot teremteni.

Ha mindezeket a körülményeket tekintetbe vesszük, úgy csodálkozhatunk azon, hogy a bolsevizmus oly sokáig uralmon  maradt. De ütni fog az ítélet órája, amelyet nem lehet a végtelenségig kitolni. A bolsevisták számos nemzedék felhalmozott kincseiből élősködnek. Ők, a kapitalizmus meg nem alkuvó ellenségei, a múlt kapitalizmusának gyümölcseit élvezik még mindig. De — bár sikerült ellenfeleiket tönkretenniök — maguk is a tönk szélére jutottak. A bolsevista kormányzat sokkal költségesebb és korruptabb, mint a kapitalisták kormányai; a csőd kellős közepette pedig nem lehet sokáig kormányozni. A parasztot kiszipolyozták, és a pénzügyek bolsevista vezetői most már nem tudják, hogy honnan kerítsék elő az adóalanyokat. Az adózást pedig nem lehet beszüntetni.

A bolsevisták talán mindaddig fognak uralkodni, amíg ruházni és élelmezni bírják a hivatalnokokat és a Vörös Hadsereget. De — tekintettel a kétségbeejtő pénzügyi helyzetre — máris ezer és ezer katonát és tisztviselőt bocsátanak el hetenként. Ezek az elbocsátottak megélhetésük elvesztése feletti elkeseredésükben tüstént az elégedetlenkedők soraiba állnak. Márpedig ha az elégedetlenség a Vörös Hadseregben is tért hódít, akkor a vég elkerülhetetlen.

Ez a vég nem jöhet kívülről. A bukást belső okok fogják előidézni. Először a bolsevisták egymás között fognak meghasonlani, hiszen a Kommunista Párt két szárnya már a forradalom előtti időkben is állandó harcban állott egymással. Lenin és Trockij tíz éven át elkeseredett ellenségek voltak. Ebben a pillanatban Dzserdzsinszkij bizalmatlan Trockijjal és Radekkel szemben. A hadseregben napról napra terjed az antiszemitizmus annak ellenére, hogy minden ilyenfajta megnyilatkozást szigorúan büntetnek. A vallás üldözésében a bolsevisták túllépték a határt, és valószínű, hogy az eljövendő bolsevistaellenes lázadásnak a tömegek megsértett vallásos érzülete és a zsidóellenes hangulat lesznek a rugói. Márpedig, ha egyszer kitör a lázadás, akkor nagyon könnyen meglehet, hogy a diktátorok hű janicsárjai nem bizonyulnak elégé' bízhatóaknak, vagy nem lesznek elég erősek ahhoz hogy a vezéreket megvédjék a nép haragjától.

Két vagy három zsidóellenes érzelmű vörös ezred fellázadása elegendő volna ahhoz, hogy a bolsevista rendszert máról holnapra megbuktassa. Az orosz forradalom — akárcsak annak idején a francia forradalom — úgy fog bevégződni, mint ahogyan kezdetét vette: katonai lázadással, amelynek sikere lesz.	

Nem valószínű azonban, hogy az orosz ellenforradalomnak is meglegyen a maga Napóleonja. Oroszországban a vörös terrort nyomon fogja követni a fehér terror — akárcsak Bajorországban, Finnországban és Magyarországon. A Kommunista Párt tagjait le fogják mészárolni és a zsidók ellen rendszeres pogromokat fognak rendezni.

Valószínű, hogy az ellenforradalom vezetői rövid uralkodás után megkísérlik a monarchia helyreállítását. Az új monarchista kormány pedig elsősorban a belső béke helyreállítására fog törekedni, ami az ipar és a kereskedelem rögtöni fellendülését vonja maga után. Meglehet, hogy az eljövendő monarchista kormány kifelé nem fog békés politikát követni, mert hiszen az új kormánynak elsősorban a nemzeti érzést kell kielégítenie. Vissza fogja követelni a régi határokat, megkísérli a határállamok és a balti kikötők visszaszerzését. Előrelátható, hogy Lengyelország éppoly ellenséges magatartást fog tanúsítani a monarchista orosz kormánnyal szemben, mint a bolsevistákkal. Ha egyidejűleg Németországban is lábra kap a reakció, akkor valószínű, hogy az új orosz kormány szövetségre lep a német kormánnyal. A keleti reakciós hatalmak - úgy, mint régente - ismét egyesülni fognak a nyugati szabadelvű hatalmakkal szemben. A szövetséges reakciós hatalmak pedig valószínűleg követelni fogják - s talán eléggé hatalmasak is lesznek akaratuk érvényesítésére - a versaillesi békeszerződés alapos revízióját, azzal a megokolással, hogy ezt a szerződést annak idején megkérdezésük nélkül erőszakolták reájuk.

XXVIII. FEJEZET
OROSZORSZÁG JÖVŐJE

Közvetlenül az első orosz forradalom után meglátogatott engem Edinburghban Dmovszki Román, volt lengyel külügyminiszter, az orosz ügyek kiváló ismerője. Ő volt az első orosz pumában az egyesült lengyel blokk vezére. Azt hittem, hogy Dmovszki az az ember, aki képes lesz megítélni az orosz felfordulás valószínű következményeit, és ezért egy tekintélyes edinburghi polgárokból álló gyülekezetet hívtam meg, amely előtt Dmovszki kifejtette nézeteit.

Szerinte Oroszország még számos nemzedéken keresztül tehetetlenül fog vergődni. A cári rendszer összeomlása egyértelmű az ország hatalmának összeomlásával. A cárizmus bukásával egyidejűleg Oroszország szerepe, mint számbaveendő tényező, Európa külpolitikájában megszűnt.

Dmovszki megállapításai már csak azért is érdekesek, mert bebizonyítják, hogy milyen veszedelmes dolog politikai jóslásokba bocsátkozni különösen akkor, ha az illető jósnak — ebben az esetben egy kiváló politikusnak — ítélőképességét elhomályosítja az előítélet és a pártoskodás. Európa egyik legkiválóbb politikusa, aki a versaillesi tanácskozásokon döntő befolyást gyakorolt a Lengyel Birodalom helyreállításának kérdésében, bebizonyította, hogy az orosz kérdést teljesen hamis világításban látja. Kijelentette, hogy Oroszország legalább ötven évig nem lesz számottevő tényező Európa politikájában és—. három évvel a jóslat után a bolsevista hadsereg Varsó kapuit döngette! Egy évvel ezután Csicserin már úgyszólván félvállról tárgyal Lord Curzonnal, és a rapallói szerződés felidézi a háború előtti nemzetközi politika legnagyobb rémképét - az orosz-német szerződés létrejöttét!

Gyakran volt alkalmam Dmovszkival elbeszélgetni Oroszország jövőjéről, de nem sikerült engem meggyőznie. Lehetetlennek látszott, hogy egy ország, amelynek területe a földtekének egyharmad részét foglalja el, egyszerűen kikapcsolódjék a nemzetközi politikából. Szerintem politikai őrület Oroszországban bármikor is „quantité negligeable"-t látni.

A FORRADALOM KÜLÖNBÖZŐ IDŐSZAKAI

Ha meg akaijuk érteni az orosz forradalom végső eredményeit és a jövőre kiható következményeit, akkor gondosan kü Jön kell választanunk a forradalom két legfőbb időszakát. Először jött a társadalmi forradalom, amely — akárcsak a francia forradalom — a földbirtokos osztály teljes pusztulására vezetett. Ezt a forradalmat maguk a parasztok csinálták. Azután jött a politikai forradalom, amely lerombolta Nagy Péter impozáns, de ingatag alkotását: az összpontosított bürokratikus államot. Ezt a forradalmat Miljukov kormánya kezdeményezte, és a bolsevisták hatalomra jutásakor már csaknem teljesen be volt fejezve. Mindkét forradalom valószínűleg maradandó állapotot teremtett, mert a föld előreláthatólag továbbra is a muzsik kezén fog maradni, és az Orosz Birodalom sem fog többé régi formájában feltámadni. A jövő Oroszország valószínűleg az Orosz Birodalom területén élő ötven nemzetiség laza szövetsége lesz: Kelet-Európa Egyesült Államai. A sok különféle faj soha többé nem veti magát teljesen alá egy összpontosított autokrácia akaratának, legyen annak székhelye akár Moszkva, akár Petrográd, akár Kijev. A romokon egy új Oroszország fog épülni, amely azonban semmiben sem lesz hasonló a cárok régi Oroszországához.

Bármekkora lesz is a különbség a régi és az új Oroszország Között, ez az uj alakulat még sokkal kevésbé lesz hasonló a mostani bolsevista Oroszországhoz. Franciaországban a francia forradalom számos intézménye még ma is fennáll, ellenben a bolsevizmus egyetlen téglával sem járult hozzá a jövendőbeli Oroszország felépítéséhez.

A BOLSEVIZMUS LETŰNÉSE

1.	A bolsevisták mindent elkövettek, hogy a népbe beoltsák a forradalmi szellemet. Ezzel szemben minden jel arra vall, hogy az új Oroszország Európa legreakciósabb és mindenesetre legkonzervatívabb állama lesz.
2.	A bolsevisták az Antikrisztus uralmát akarták meghonosítani. Az új Oroszországban a vallás és az állam befolyásától felszabadított Egyház nagymértékű megerősödését fogjuk látni.
3.	A bolsevisták megkísérelték ráerőszakolni egy zsidó kisebbség uralmát a népre. Az új Oroszország kimondottan antiszemita érzelmű lesz.
4.	A bolsevisták örök időkre meg akarták semmisíteni a monarchista eszmét. Több, mint valószínű, hogy a monarchia helyreállítása mégis be fog következni Oroszországban.
5.	A bolsevisták azzal dicsekedtek, hogy megteremtették a kommunista államot. Az új állam pedig alighanem parasztállam lesz; márpedig a parasztság minden országban a legegyénibb jellegű társadalmi osztály.
6.	A bolsevisták meg akarták teremteni a proletariátus diktatúráját. Az új Oroszországban, ahol a földművelő kisgazda fogja a legnagyobb szerepet játszani, legalább is egy ideig parasztdiktatúra lesz.
7.	A bolsevisták el akarták törölni a kapitalizmust. Az új Oroszország — szükség lévén idegen segítségre — újra uralomra fogja juttatni a kapitalizmust, mégpedig sokkal nagyobb mértékben, mint ezelőtt. Olyan lesz, mint az amerikai kontinens — a nagy trösztök, szindikátusok és részvénytársaságok birodalma.	

A JELEN PUSZTÍTÁSAI

Ma Oroszország a legnagyobb mértékű általános pusztulás képét mutatja; nemzedékek összegyűjtött vagyona ment tönkre, sok millió hold kiterjedésű föld hever parlagon; vannak vidékek, ahol a főúri kastélyokat mind földig lerombolták. Moszkvában hallottam a következő történetet: 

Az egyik faluban a nép feldúlta az uraság kastélyát és kilátott a zsákmány szétosztásának. A szocialista elvekhez híven, mindent egyenlő részekre osztottak fel, míg végül csak egy óriási, régi francia tükör maradt. Az elvtársak nem tudták mitévők legyenek a tükörrel. Szétosztani nem bírták, tüzelőnek felhasználni nem lehetett, helyéről elmozdítani is nehéz lett volna. így tehát úgy oldották meg a kérdést, hogy a XVIII századbeli francia üveggyártás eme remekét lehetőleg egyforma nagyságú darabokra törték és szétosztották egymás között. A tükör darabkái most a parasztházak falait díszítik... Az összetört tükör története találóan jellemzi az egész forradalom esztelen vandalizmusát A bolsevisták nemcsak hogy semmit nem építettek, de még a rombolásban is oktalanoknak bizonyultak.

Oroszország nagyszerű kísérletezési területnek látszott a kommunisták számára, mert az ország tudatlan, engedelmes, félig vad népével azt tehették, amit akartak. De azért Oroszországban mégis nehéz volt a Marx-féle elméleteket gyakorlatilag alkalmazni, mert a Marx-féle szocializmus fő célja éppen nem a kastélyok lerombolása és a tükrök összezúzása, hanem a kapitalizmus eltörlése. A marxizmus nem célozza a mezőgazdaság kommunizálását, hanem elsősorban az ipari kommunizmust akarja megvalósítani. A bolsevisták, amikor a világforradalom kirobbanását előkészítették, ugyanabba a hibába estek, mint a németek; nem gondolták hogy két fronton kell harcolniuk. Azt hitték, hogy keleten fog eldőlni a harc, és túl későn eszméltek rá arra, hogy a végleges győzelmet csakis a nyugaton lehet kivívni. Ma már a bolsevisták is tudjak, hogy Marxnak igaza volt, amikor azt mondta hogy a világforradalom csupán akkor sikerülhet, ha Angliában megnyeri a csatát. Azt is tudják, hogy az agrárforradalom veszélyes és korai, mert csak az ipari forradalom vezethet célhoz A mezőgazdaságot, amely a természet adománya, nem szabad tönkretenni. Kevésbé veszélyes az ipar lerombolása, mert ez emberi kezek munkája és emberi kezekkel újra felépíthető.

A bolsevisták most azt hirdetik, hogy Anglia és Németország a kapitalizmus várai, tehát arra kell törekedniük, hogy ezeket a várakat bevegyék, mert a kapitalista rendszerre csak Nyugaton lehet halálos csapást mérni!

Érthető, hogy a bolsevisták aggodalommal szemlélik a mai helyzetet, mert kétségtelen, hogy rombolásaik csupán átmeneti jellegűek. Régi krónikásoktól tudjuk, hogy Attiláról a néphit azt tartotta, hogy „amerre elvonult, nyomában nem nőtt többé fű". Ez a mondás nem bizonyult valónak, mert alighogy odábbvonultak Attila hadai, a fű újra kizöldült...
így lesz ez Oroszországban is. Az orosz falvak éppúgy felépülnek majd, mint ahogy felépülnek máris azok a francia falvak, amelyek a világháborúban elpusztultak. Oroszország mezőgazdasága is talpra fog állani; néhány jó termés, egy pár esztendei céltudatos, nyugodt és szilárd kormányzás, valamint az idegen tőke beözönlése újra meghozza az Orosz Birodalomnak a jólétet.

KONKOLYHINTÉS

Ezek után az olvasó talán azt véli, hogy Oroszország tragédiájáról szóló fejtegetéseim optimista akkorddal végződnek. Ámde az olvasó téved, mert még ha el is tudnók felejteni húsz millió áldozat szenvedését és halálát, az optimizmus éppoly kevéssé volna helyén, mint a túlzott pesszimizmus. Az anyagi károkat aránylag rövid idő alatt helyrehozhatják, de vannak más, szellemi s erkölcsi értékek, amelyeket egyhamar nem lehet pótolni.

Moszkvai tartózkodásom vége felé résztvettem egy estélyen, ahol csupa olyan külföldivel voltam együtt, aki már régen tartózkodott Oroszországban. A bolsevista rendszerről beszélgettünk, találgattuk, hogy meddig tarthat még a diktátorok uralma. Beszélgetésünk folyamán felszólítottam a jelenlévőket, mondjanak valamit, ami a bolsevizmus mellett szól — ami a szovjet kormányzati rendszerét igazolhatná. Mindnyájan kijelentették, hogy egyetlenegy tényt sem tudnak felhozni a bolsevisták mellett, és az Orosz Birodalom lakossága ma minden tekintetben sokkal rosszabb helyzetben van, mint azelőtt volt.
Néhány nappal később ugyanezt a kérdést intéztem néhány vezető bolsevista hivatalnokhoz. Kihívó, fenyegető választ kaptam. „A reakció emberei és az ellenforradalmárok szűk látókörű bolondok, akik" — mondták — „nem látnak tovább az orruk hegyénél! Igaz, hogy rombolunk, de hiszen az az emberbarát, aki a város dögletes lakóházait egyenlővé teszi a föld színével, hogy később új, emberhez méltó lakhelyeket építhessen helyükbe, ugyanazt teszi. De feltéve, hogy eddig semmit sem csináltunk volna, van valami, ami többet ér, mint az a pusztítás, amit véghezvittünk; valami, ami a mi dicsőségünk: megteremtettük az új embert! Szabad embereket csináltunk a rabszolgákból! Az új Oroszország sohasem lesz az, ami a régi Oroszország volt! Még ha nem is hozná meg a mostani forradalom a végső sikert, elhintettük az eljövendő forradalmak magvát! Mi talán meghalunk — de eszméink élni fognak!"

Rettenetes igazság rejlik ezekben a szavakban. A diktátorok csakugyan elhintették az eljövendő zavargások magvát, megmérgezték egy egész nemzedék lelkét! Ebben rejlik a bolsevista rendszer legnagyobb bűne, amelynek következményei csak a jövőben fognak egész borzalmasságukban mutatkozni, de azért mégsem szabad a bolsevisták bűnös befolyását túlbecsülnünk, mert először is a „kommunista ifjúság" — az a boldogtalan gyermeksereg, amely a bolsevista iskolákban magába szívta a bolsevista propaganda mérges tanait — nagyon hamar le fog tűnni a láthatárról. Nyomorult, degenerált hajótöröttek lesznek az élet tengerén; a társadalom ki fogja őket közösíteni; gyengék, demoralizáltak, még a rosszra is képtelenek lesznek.

Kétségtelenül sokáig fog tartani, amíg sikerül majd a mérget eltávolítani az orosz lélekből, de minden méreg végzetes hatása megszűnik, ha ismerjük az ellenmérget. S a bolsevisták maguk gondoskodnak erről az ellenméregről. Oroszországban már nem kell attól tartani, hogy a bolsevista ragály átterjed a jövendő nemzedékekre is. Ha az orosz menekültek százezrei egyszer visszatérnek elpusztított otthonukba, egy sem lesz közöttük, aki ne fordulna el utálattal a bolsevista elmélettől. Mi itt, Nyugat-Európában talán elfelejtjük — sőt mintha máris kezdenénk elfeledni — a bolsevista kísérlet rettenetes tanulságait, de az oroszok, akik átmentek a bolsevizmus poklán, az ő gyermekeik és unokáik emlékezni fognak...

Ezért már most megrajzolhatjuk hozzávetőleg az új Oroszország politikai és erkölcsi életének a képét. Anyagi értelemben véve Oroszország nemsokára ismét Európa magtára lesz és minden jel arra vall, hogy nincs messze az idő, mikor politikai és erkölcsi értelemben is Oroszország lesz, az európai törvényes rend egyik legerősebb támasza és mindenféle kollektív garázdálkodás legelkeseredettebb ellensége!


